
P  R  0  OE  M  ]  U  M. 


Simul  atque  ex  decreto  inclyti  Senatus  Caesareae 
hujus  Universitatis  mihi  gravissimum  munus  deman¬ 
datum  est,  solemni  hac  die  primariam  hanc  cathe¬ 
dram  conscendendi,  el  tanquam  orator  coram  Nobilis¬ 
simis  Universitatis  Praesulibus,  coram  sapientissimo- 
rum  Professorum  coetu,  coram  Universitate,  imo  Ci¬ 
vitate  tota  perorandi,  equidem  adeo  me  perturba¬ 
tum  sensi,  tantaque  animum  meum  trepidatio  subi¬ 
vit,  ut,  quum  me  ad  apparandum  opus  festinanter 
accingerem^  obnubilata  propemodum  mente,  non  ma¬ 
teriam  ad  disserendum  invenirem,  et  quasi  omnia  in 
me  obmutuissent,  non  verba  voluntati  suppeterent. 
Contigit  scilicet  mihi  id,  quod  ferk  omnibus  contingere 
hominibus  solet,  ubi  aliquod  sibi  adstare  magnum  videant 
periculum ,  cui  superando  impares  sibi  vires  agnoscant, 

ut  in  conspectu  periculi  ipsius  repentinam  omnium 
quodammodo  facultatum  jacturam  se  fecisse  sentiant. 

Atqui  neminem  vestrum  A  A.  HH.  profecto  mirari 
opinor,  me  ideo  in  tantas  angustias  tantamque  animi 
dejectionem  conjectum  fuisse ,  quum  prope  nemo  vest¬ 
rum  ignoret,  me  hominem  medicum,  jam  pridem  ab 
humanitatis,  quae  dicunt,  studiis  divulsum,  majorem  et 
meliorem  vitae  meae  partem  nulla  alia  in  re  consumsisse, 
nisi  in  contemplatione  miseriarum,  quibus  corpus  hu¬ 
manum  affligitur,  et  omnino  omnem  vivendi  rationem 
inter  perpetuas  fere  aegrorum  lamentationes,  in  rebus 
non  elegantis  diclionis  apparatu  exornandis,  sed  in 
solam  afflictorum  salutem  agendis  collocasse,  ideoque 
non  Demosthenem  et  Ciceronem,  quorum  luminibus 
splendescere  hodierna  oratio  deberet,  sed  Hippocra¬ 
tem  et  Celsum  manibus  versare  debuisse. 

Quamobrem  quum  meo  semper  metiri  pede  me 
consuevissem ,  et  probe  compertum  haberem  me 
unquam  neque  tantum  eruditionis,  neque  tantum 
facundiae,  neque  tantum  denique  animi  nactum  fuisse, 
ut  et  venerandum  hunc  locum  adire,  et  amplissimam 
vestram,  illustrissimi  Curatores  Dignitatem,  Dignitatem 
tuam  magnifice  Rector,  conspectum  vestrum  Profes- 

sores,  quem  semper  maximi  feci,  et  omnium  denique 
Vestrum  ora  atque  oculos  in  me  conversos  sustinere 
possem;  demandatum  mihi  munus  declinare  statue¬ 
bam.  Nam  quum  animo  reputarem  quot  et  quantorum 
virorum  vocibus  idem  bic  locus  quotannis  personuerit, 
quanta  cum  laude  et  gloria  tam  erudiendae  quam  hac 
die  alloquendae  juventuti  incubuerint  illi,  qui  omni 
eruditionis  genere  exornati  etiamnum  docent,  mihi 
prudentis  viri  visum  est,  ab  opere  tantae  dignitatis 
tantique  ponderis  prorsus  abstinere,  neque  sinere,  ut 
ab  illo  silentio  quo  eram  omnibus  vitae  meae  tempo¬ 
ribus  usus,  evocarer. 

Sperabam  interea  fore  ut  mihi  silentium  meum 
ignosceretur  animo  revolvens,  poetarum  principem 
Mutam  artem  appellasse  artem  medicam ,  Celsumque 
monere,  morbos  non  eloquentia  sed  remediis  curari . 
Quum  praeterea  haud  ignarus  essem  proverbii  illius 

V  * 

Graeci,  medicum  loquacem  morbo  pejorem  esse,  mihi 
% 

quodammodo  videbar  vobis  non  defuturus,  si  me  po¬ 
tius  genuinum  Mutce  artis  adeptum  praestiterim^  quam 
si  incomto  sermone  vobis  molestus  gravisque  evaserim. 

Ita  dies  et  menses  labebantur,  jam  extremam  aca- 
demicus  annus  metam  attingere  videbatur,  et  quum 

diei  hujus  adventantis  jam  jam  affulgeret  splendor, 
demandati  mihi  officii  specimen  academica  exigebat 
Auctoritas.  Tum  vero  quasi  ex  somno  excitatus, 
quam  laeva  mihi  mens  esset,  quam  parum  lido  Ne- 
penthe  curas  meas  sopirem  cognovi:  cognovi  scilicet 
mihi  nequaquam  ab  illa  celeberrimae  hujus  Academiae 
consuetudine,  a  primis  ejus  incunabulis  religiosa  qua¬ 
dam  observatione  usurpata,  aliquid  hacce  die  in 
medium  proferendi,  decedere  licere,  et  aleam  hanc, 
quocunque  res  esset  casura,  mihi  subire  necesse  esse: 
quare  malui  loquendo  judicii  Vestri  benignitatem,  quae 
nunquam  mihi  defuit,  quam  tacendo  censuram  experiri. 

Quum  igitur  in  eo  totus  essem ,  omnesque  mentis 
nervos  intenderem  ut  dicendi  argumentum  exquirerem, 
hujus  diei,  quo  Uuiversitas  haec  nostra  litteraria  nata- 
litia  sua  celebrare  solet  dignitati  et  amplitudini  con¬ 
sonum,  tandem  visum  est,  res  per  hunc  annum  in 
Schola  Chirurgica  gestas,  in  commentarios  redactas, 
in  publicum  proferre.  Liceat  itaque  mihi  benignitatem 
vestram  atque  indulgentiam  huic  breviori  et  succincto 
majorum  conaminum  specimini  implorare. 

CLINICUM  ET  FOLIGLINICUM 

a  1-a  die  Augusti  1845,  ad  1-arn  diem  Junii  1846. 


£GR1. 

Suscepti  iu  Scliola .  . 199. 

In  Policlinico  curati . : .  890. 


Operationes  Chirurgica. 


Extractio 

cataractae . 

.  .  .  20 

Reclinatio 

cataractae  .... 

.  .  .  12. 

Pupillae  arte  factae . 

.  .  .  11. 

Chirurgia 

Entropii . 

.  .  .  4. 

Trichiasis  .... 

.  .  .  9. 

Incisio  sacci  lacry malis.  .  . 

.  .  2. 

Extirpatio 

parotidis.  .... 

.  .  .  1 

Excisio  pterygii . 2 

»  stapliylomatis.  . .  2. 

»  polypi  conjunctivae  palpebralis.  1. 

Chirurgia  strabismi .  1. 

Extirpatio  oculi.  . . 1. 


»  sarcomatis  ex  parotide.  .  1. 

»  sarcomatis  ex  fossa  canina.  1. 

Extirpatio  ossis  maxillaris  supe- 
»  rioris  sinistri.  .  .  . 
n  tumorum  cysticorum. 

»  polyporum  nasi.  .  .  . 

»  lobuli  auris  ..... 

«  polypi  meatus  auditorii 
Excisio  cancri  labii  inferioi 
cum  simplici  excisione.  .  .  . 

»*  excisione  et  labrorrhaphia 
»  sectione  transversa  buccarum 
i)  chiloplasticaDielfenbachiana . 

»>  resectione  eminentiaementalis. 

»  resectione  mandibulas  .... 


s. 


1. 

16. 

3. 

1. 

1. 

3. 

3. 

4. 

5. 
1 


Infibulatio  ranulae . .  3. 


Excisio  tonsillarum . 2. 

Excisio  mammas  canceraticas.  .  1. 

»  lipomatis  30  librarum  .  2. 

Herniotomiae .  2 . 

Cystotoiniie . :  .  .  .  5. 

Acupunctura  hydroceles . 3. 

Sectio  hydroceles .  1 . 

Phimosis . \ 

Fistulas  ani .  3 

Amputatio. 

»  lenioris .  4. 

»  humeri . 3. 

% 

»'  cruris . 

»  digitorum . 3. 

Resectio  articuli  cubiti . 

Extirpatio  totius  calcanei  necrotici.  1. 


144. 

VlTLMSn  A* 

JB.e  ntrattotu  vnlntvibns  atdjibita,  gmratim. 


Vulnerum  curationem ,  omnium  antiquissimam  consti¬ 
tuere  Medicinae  partem,  notum  est:  quum  enim  homines 
nondum  intra  urbes  et  oppida  conclusi,  per  agros 
palantes  aevum  transigerent,  « Medicina ,  monente  Seneca, 
«paucarum  Jnit  scientia  herbarum ,  quibus  fluens  siste - 
«retur  sanguis,  vulnera  coirent  paulatim».  Nihilominus 
tamen,  nondum  constare  inter  medentes  videtur,  qua¬ 
lis  in  vulneribus  curandis ,  omnium  optima  methodus 
sit  habenda.  Videre  scilicet  subinde  Nosocomia  con¬ 
tingit,  ubi  vulnera  unguentis  et  balsamis  nutrita, 
quodammodo  gemunt ,, nunquam  inde  sinceram,  sed 
foedam  plerumque  et  luridam  faciem  praeseferunt ,  et 
cicatricem  non  nisi  aegre  recipiunt:  alias,  Nosocomia 

contigit  adire,  ubi  vulnera  glaciali  frigore  oppressa f 
quodammodo  algent;  hic  siccis  vulnera  foventur,  illic 
humentibus ;  hic  ab  aere  quam  curiosissime  protecta, 
illic  aeri  patentia  fere  relinquuntur;  hic  deligatio  sae¬ 
pissime,  illic  rarissime  renovatur;  hic  vulnerum  prompta 
conglutinatio  peroptatur,  illic  timetur ;  hic  res  vulne¬ 
ribus  superimponuntur,  quae  manantes  humores  quam 
facillime  absorbent,  illic  vero  res,  quae  nullam  prorsus 
absorbendi  vim  habent 

Ex  hacce  brevi  discordantium  opinionum  enumera¬ 
tione,  facile  intelligitur,  nondum  perpetuas  in  re  tam 
antiqua  tamque  communi,  extare  leges.  Extiterunt 
quidem ,  in  quovis  fere  seculo  cordati  in  arte  viri, 
qui  hoc  argumentum,  in  arte  chirurgica  profecto  gra¬ 
vissimum,  viriliter  aggressi,  ad  meliorem  et  certam  tan¬ 
dem  praxin  perducere  medentes  allaborarunt ,  quales 
duobus  adhinc  seculis  fuerunt,  Ccesar  Mcigatus  in  spec¬ 
tabilissimo  illo  opere  de  rara  vulnerum  medicatione 1  2; 
Nannoni ,  in  opere  de  simplicitate  in  curandis  vulne¬ 
ribus  3;  tandem,  non  ita  pridem,  gravissimus  ille  chi- 


1  Major ,  ExcentricitSs  chirugicales.  Paris  1844,pag.97.  Des  pensements 
imjjirm&ables. 

a  Caesaris  Magati,  De  rara  medicatione  vulnerum ,  seu  de  vulneri¬ 
bus  raro  tractandis.  Venetiis  1616. — Opus  sane  gravissimum  et  abso¬ 
lutissimum,  cujus  auctoris  nomen,  in  opere  Rustii,  Handbuch  der 
Chirurgie ,  omissum  fuisse,  miror.  Vid.  Vol.  12. 

3  Nannoni,  Delia  semplicita  di  medicare  i  mali  attinenti  alia 
Chirurgia .  Firenze.  1761. 

rurgiae  professor  K erilius  *  qui  tam  laudabili  quam  non 
communi  fere  audacia,  empiricam  anteactorum  tempo¬ 
rum  praxin  funditus  evertere  et  commutare  annisus 
est,  et  gravibus  tum  argumentis  tum  exemplis  ostendit 
atque  comprobavit,  remedium  omnium  optimum  in  cu¬ 
ratione  vulnerum,  non  ex  pharmacopolarum  thecis  esse 
expromendum,  sed  ultro  se  nobis,  ubique  terrarum,  ex 
benefico  naturae  sinu  paratum  praebere,  illudque  praesi¬ 
dium  esse  in  aqua  vel  frigida,  vel  tepente,  positum. 

Nullum  fere  hocce  majorem,  per  hoc  seculum  in 
chirurgica  therapia  factum  fuisse  progressum  pene 
dixerim,  et  nostra  aetate  ,  jam  antiquatam  et  penitus 
confectam,  unguentorum,  balsamorum,  emplastrorum, 
in  vulnerum  curatione  haberi  posse  quaestionem  cre¬ 
diderim  ,  perventumque  prope  esse ,  in  hacce  gravis¬ 
sima  medicinae  provincia,  ad  simplicitatem  illam,  quae 
jamdudum  erat  exoptanda,  et  quae  cujuslibet  optimae 
curationis  certissimum  quodammodo  est  documentum. 
Quodsi  quaedam  hucusque  tamen,  ut  supra  monuimus, 
extant  inter  artifices ,  imo  inter  nationes  differentiae, 
haec  fere  praeteritorum  temporum  sunt  quodammodo 
reliquiae,  non  diu,  ut  sperare  licet,  duraturae. 

*  Avis  au.r.  chirurgiens  pour  les  engager  a  accepter  et  'a  introduire 
une  methode  plus  simple ,  plus  naturelle  et  moins  dispendieuse  dans 
le  pens&ment  des  bless&s.  Vienne  1809.  Opusculum  parvum  quidem 
sed  aureolum,  quidquid  scripserit  contra  illud  celeberrimus  Zang: 
Wiirdigung  der  von  dem  Professor  Kern  in  Vorschlag  gehrachten 
ncuen  Methode  TVunden  zu  bchandeln ,  von  Prof.  Zang ,  Wien  1810. 

Si  quam  igitur  circa  argumentum  istud  quaestionem 
agitare  nostris  temporibus  iicet,  haec  protecto  illa 
est,  utrum  scilicet  ad  vulnera  lomentorum  gelidorum 
usus  revera  tam  sit  necessarius  et  utilis,  quam  passim 
creditur:  invaluit  enim  adeo  istiusmodi  usus,  ut  fere 
vulneris  curatio  a  glacie  dissociari  vix  amplius  posse 
videatur. 

Aquam  frigidam  per  annos  fere  quinque  recentibus 
vulneribus  semper  fere  adhibuimus,  ab  annis  vero  to¬ 
tidem,  prorsus  non  adhibemus:  coliatisque  utriusque 
curationis  eventubus,  hoc  nobis  jam  est  confirmatum, 
frigidam  plerumque  nequaquam  esse  necessariam; 
citra  frigidam,  vulnera  peroptime,  mutua  celeri  conglu¬ 
tinatione  confervescere;  omnino  non  nimis  inflammari; 
totam  curationem  non  perturbatam,  celerius  procedere: 
cum  frigida  vero,  curationem  tum  magis  dolorificam 
esse,  tum  dubio  procul  ipsis  tam  aegris  quam  curan¬ 
tibus,  magis  incommodam  evadere:  frigida  denique 
fomenta  apte  admovere,  rem  esse  perarduam,  imo  sae¬ 
pius,  potissimum  in  corporis  partibus  inaequalibus  atque 
declivibus,  fere  impossibilem. 

In  has  frigidam  admovendi  difficultates,  me  impli¬ 
citum  potissimum  vidi,  in  curatione  vulnerum  post  resec¬ 
tam  maxillam,  post  restauratum  per  insitionem  labium 
inferius:  frigida  scilicet  fomenta,  in  summa  colli  parte 
apte  admovere  vix  unquam  succedebat;  ubi  mento  apte 
admovebantur,  inframaxillari  regioni,  ut  oportuisset, 
admoveri  non  poterant:  a  spleniis  humentibus,  pectus 

quoque  humidum  fiebat,  indeque  saepissime  tussis  mo¬ 
vebatur,  curationi  summopere  incommoda;  splenia  ex 
gelida  expressa,  mox  calefiebant ;  ex  frequenti  spleni¬ 
orum  renovatione  quies  aegris  surripiebatur,  somno 
defraudabantur.  Quarum  difficultatum  tandem  pertaesus, 
jam  cliiloplastices  casum  absque  frigidae  usu  curare, 
sed  cum  magno  timore  improsperi  eventus  suscepi;  adeo 
alte  scilicet  menti  insiderat  opinio  utilitatis,  imo  neces¬ 
sitatis  laudatissimi  illius  praesidii.  Curationis  autem 
eventus  voto,  imo  supra  votum  respondit:  quod,  quum 
in  ulterioribus  quoque  experimentis  contigisset,  jam  ex 
praxi  clinica  glaciem  si  non  prorsus  ejeci ,  certe 
plurimum  ejus  usum  circumscripsi. 

Absque  unguentis  igitur  et  absque  frigida,  vulnera 
tam  cultro  chirurgico  inflicta  ,  quam  forte  excepta, 
curavimus  ;  vel  potius  vulnera  prorsus  non  curavimus, 
sed  dumtaxat  protegebamus:  totum  enim  vulnerum  sa¬ 
nationis  opus,  profecto  natura,  nequaquam  medicus 
perficit,  cujus  unicum  officium  est  vulnera  protegendi, 
et  quidquid  naturae  laborem  interturbare  forte  posset, 
scite  antevertendi  *.  Si  itaque  vulnera  non  curabantur 


1  Mirari  subit,  adeo  compositarfi  apud  veteres  medicos  fuisse  vulnerum 
curationem,  quam  Celsus  jam  pulchre  his  verbis  expressit:  « licetque  sine 
peregrinis ,  et  conquisitis ,  et  compositis  medicamentis  vulnus  curare»,  Lib. 
5,  et  Galenus  quum  hsec  dicat:  «  Sive  ulcera  ( vulnera )  simplicia  sint ,  sive 
acum  cavitate ,  si  quis  diligenter  cestimet,  ex  fugiendis,  prospiciendisque 
viis,  quce  natur  m  officiunt,  sanatio  perficitur  « Gal :  lib.  4.  — Similiter  Para- 
<*celsus » « Primum  igitur ,  Mumiam  [calidum  insitum,  vis  vitalis)  fore  scito , 

jam  tenendum  est ,  quomodo  luerint  protecta ,  et  quale 
illis  aptissimum  tegumentum  habitum  fuerit. 

Praecipuum  vulnerum  protectionis  adminiculum  quie¬ 
tem  esse,  et  rectam  aegri  victus,  et  vitae  rationem, 
quisque  intelligit:  ad  tegumentum  vero  quod  spec¬ 
tat,  ceteris  praestat,  molle,  quod  aequabilem  semper 
teporem  foveat,  vulneris  oris  non  adhaereat,  et  de 
vulnere  facile  detrahi  possit:  huic  scopo,  linteum 
vetustum,  excerptum,  vel  potissimum  tomentosum 
anglicmn  ( lint ,  charpie  anglaise)  ex  aqua  expressum, 
vulneri  superimpositum,  et  tenuissimo  strato  imper- 
meabili *  *  contectum,  quod  obstet,  quominus  humens 
illud  linteum  arescat ,  omnium  optimum  ad  vulne¬ 
rata  et  exulcerata  loca  tegmen  habuimus.  Fovendo 
vero  tepori,  et  aequabili  temperaturae  servandae,  gossy- 


«quce  omnia  vulnera  curat.  Dico  naturam  corporis  offensam ,  aut 
« Icesam ,  propriam  in  se  continere  sanationem ,  prout  in  arbore  tenella 

*  vidimus  fieri ,  quce  saucia,  per  se,  Mumiaque  propria  curatur ,  et 
« concluditur :  hoc  ipsum  etiam  accidit  in  hominibus  . Volo  cu¬ 

rram  eorum  ( vulnerum )  per  naturce  mumiam  fieri,  tum  quod  super - 

vponetur  medicamentum,  incarnativum  nullo  modo  vocari,  sed  bene 
«  conservativum » , 

Majoris  momenti  est  in  vulnerum  deligatione  stratum  hoc  imper- 
meabile,  apud  anglos  usitatissimum,  per  quod  fit  ut  carbasa  non 
arescant,  idcoque  oris  vulnerum  non  adhaerescant.  Loco  serici  imper- 
meabilis,  oiled  silk  Anglorum,  pretii  majoris,  sparadrap  tenuissimum, 
vel  impermeabile  illud  linum  oleo  siccativo  paratum,  nuper  a  Mayor 
propositum,  adhiberi  posset.  Vide  Mayor  op.  cit. 

pium  *  quidem  perquam  opportunum  se  praebuit, 
eoque,  in  hunc  finem  tantum,  non  vero  absorbendis 
humoribus,  ( qua  facultate  gossypium  caret)  saepissime 

usi  sumus:  ei  quandam  quodammodo  anodynam  fa- 

* 

cultatem  inesse,  credere  fere  liceret:  plerumque  enim, 
imposito  gossypio  vidimus,  vulnera  etiam  gravissima, 
post  unam  alteramve  lioram ,  vel  mitissimos  ,  vel  nullos 
prorsus  dolores  edidisse. 

In  vulneribus,  quorum  orae  committi  debebant,  no¬ 
dosam  suturam,  plerumque,  injecimus.  Ubi  a  sutura 
abstineri  poterat,  emplastrum  adhaesivum  non  adhi¬ 
buimus,  sed  linteum  adhaesivum ,  (Liston)  quod,  et  longe 
tenacius  adhaeret ,  et  cutem  non  irritat ,  et  minoris 

y  J 

pretii  est,  et  a  phlebotomis  clinicis  praeparari  potest. 

Deligatio  potius  raro  quam  frequenter  renovabatur; 
vulnera  vero  suppurantia  nunquam  abluebantur;  orae 
tantum  vulneris,  ab  adhaerente  pure,  mundabantur. 

Ad  reprimendas  carunculas  forte  nimis  eminentes,  vel 
crystallus  cuprea,  vel  lapis  infernalis  adhibebantur. 

*  De  quo  tegumento  legi  debet  Cap.  Magati  XXXY  de  officio 
medici  in  curatione  vulnerum  et  de  qualitate  tegumenti,  in  quo  videre 
est,  gossypium  jam  tum  fuisse  usurpatum,  neque  novum  esse  ad  vulnera 
auxilium. « Ceterum ,  reliquis  interim  omissis,  de  tegumento  quod  natura- 
ulem  calorem  conservat,  roborat,  et  in  quo  prcecipue  consistit  noster 
« curandi  modus,  agamus.  Elegans  medicus  tegumentum  aptum  facile 
uparabit  ex  duplicato,  triplicato,  vel  pluries  etiam  plicato  linteo; 
«  modo  etiam  ex  tenui  stupa,  vel  molli  lana  aut  gossypio  confectis 
« spleniis  vel  pulvillis,  tantce  vero  latitudinis,  ac  longitudinis,  ut  de 
« parte  sana  non  parum  comprehendat » . 

Eadem  fere  fuit  ratio  qua  cum  vulneribus  egimus, 
sive  recte  procederent,  sive  aegrotarent,  ea  tantum  diffe¬ 
rentia,  quod  ubi  vulnera  aegrotassent,  jam  ars  accedere 
debuerit.  Aegrotare  vero  vulnera  plerumque  vidimus 
ab  universa  corporis  conditione,  non  a  morbo  in  illis 
haerente.  Quare,  topica  vulneribus  remedia  vix  unquam 
alia  adhibuimus,  quam  hirudines  et  cataplasmata  emol¬ 
lientia,  remedia  summae  efficacitatis  in  casu  nimii  conge¬ 
stus  ad  vulnus.  In  ceteris  vero  casubus,  ubi  pus  vel 
malum  vel  nullum  secernebatur,  non  vulnus  sed  corpus 
curavimus.  Ad  bonum  pus  igitur  ex  vulneribus  eli¬ 
ciendum,  ilia  balsamo  peruviano,  Arcaei,  myrrha  etc. 
nutrire,  vix  unquam  proficere  posse  credidimus. 

Vulneribus  neglectis,  et  propter  chronicitatem  in 
callosum  ulcus  degeneratis ,  emplastrum  cantharidum 
identidem  superdatum,  proficere  plerumque  vidimus. 

Haec  fere  sunt  ad  vulnerum  curationem  generatim 
spectantia,  quae  nos  praemittere  debere  credidimus,  ne  in 
expositione  curationis  singulorum  vulneris  casuum, 
tam  manu  chirurgica  quam  casu  inflictorum,  eadem 
taediose  reiterari  deberent.  Summatim  vero  haec  tan- 
quam  generalia,  in  vulnerum  curatione  a  nobis  conservata 
dogmata  referre  liceat. 

1 .  Vulnera  non  curabantur,  sed  tantum  protegebantur. 

2.  Protegebantur  quiete,  tegmine  faciliter  recipiendo, 
aqua  humente,  quod  non  siccesceret. 

3.  Partis  vulneratae  tepor  quam  maxime  aequabilis, 
gossypio  fovebatur. 


V  0  L  N  E  R  A. 

4.  Vulnera  nunquam  abluebantur,  raro  religabantur. 

5.  Vulneribus  forte  inflammatis  hirudines  et  cata¬ 
plasmata  emollientia  fere  unica  fuerunt  auxilia. 

6.  In  vulneribus  ad  sanationem  non  accedentibus, 
plerumque  toto  corpori,  non  vulneri,  prospectum  est. 

CASUS  VULMERUM  GRAVIORES. 

Ex  quadraginta  casubus  vulnerum  qui  obvenerunt, 
vulnera  vix  habuimus  quae  gravissima  fuissent,  praeter 
unum  cubiti  a  tormento  ignivomo  illatum,  quod  ampu¬ 
tationem  humeri  postulavit,  et  alia  duo  digitorum, 
quos  a  machina  dilaceratos,  praecidi  oportuit.  Fe¬ 
minae  quinque  tantum,  ceteri  vero  vulnerati  omnes 
mares  fuerunt.  Missis  vulneribus  quae  nil  effatu  dignum 
praebuerunt,  operae  pretium  erit,  ea  tantum  memo¬ 
rare,  quae  vel  graviora  fuerunt,  vel  minus  communia. 

VULMERA  CAPITIS  ET  THORACIS. . 

Vulnus  in  fronte ,  contusum.  —  Puerulus  bimus,  pri¬ 
die  quam  in  Clinicum  delatus  esset,  obversum  caput 
in  acutam  lectuli  crepidinem  tam  vehementer  impe¬ 
gerat,  ut  frontis  cutem,  paulo  infra  tuberositatem 
dextram,  illaeso  osse,  vulneraret,  plaga  unius  fere 
pollicis,  transversa,  quidquam  hiante,  jam  aliquantum 
inflammata.  Cerebralia  symptomata,  neque  prius,  neque 
modo  dabantur,  nonnullus  tantum  fere  aderat  abnor¬ 
mis  carnium  calor. — -Hirudines  sex  in  ambitu  vulneris 
affigebantur,  cataplasma  emolliens  superdabatur,  aliquo- 

ties  per  curationis  decursum,  dosis  una  alterave  ca- 
lomelani  data  est.  Plaga  recte  et  mediocriter  suppu¬ 
ravit,  et  circa  vigesimum  diem,  nulla,  ut  videbatur, 
relicta  noxa,  cicatricem  recepit.  Sed  quinto  circiter 
mense,  ex  quo  restitutus  puer  fuerat,  ad  nos  iterum 
allatus  est,  quippe  qui  ab  uno  mense  vacillare  cae- 
perat,  et  erectum  stare  amplius  nequibat,  resolutis 
artubus  inferioribus.  Subjecta  cicatrici  ossa  non  dole- 
bant,  nilque  abnorme  praebere  videbantur. — An  melius 
ab  arnicae  usu,  quam  praescripsimus,  habuerit  aeger, 
nescimus,  parentes  enim,  reportato  consilio,  rursus 
non  accesserunt.  ( PC )*. 

Vulnus  in  occipite  ccesum ,  in  fronte  contusum.  — 
Oenophortis.  in  cellam  vinariam  descendens,  quum  ceci¬ 
disset,  duas,  in  cute  capitis  contraxit  plagas  duorum 
fere  pollicum,  alteram  in  summa  fronte,  alteram  in 
occipite,  utramque  cum  brevi  panno:  illa  a  fragmento 
vitri  inflicta,  caesa  erat,  haec  inflicta  a  lapide,  contusa, — 
Orae  vulneris  taeniis  adhaesivis  committebantur,  vul¬ 
nera  protegebantur,  vena  secabatur,  sulphas  sodae 
exhibitum  est,  jussusque  est  aeger  sublimi  capite  cu¬ 
bare.  Plaga  in  occipite ,  (caesa)  prorsus  sine  pure 
coaluit,  quas  vero  in  fronte  erat,  aliquantum  succendebatur 
cum  circumpositae  cutis  rubore,  et  nonnullo  palpebrarum 
oedemate.  Admotis  semel  hirudinibus,  superdatisque 
assidue  cataplasmatibus  emollientibus,  et  expresso  quoti- 


*  Poly  clinicum. 


VULNERA. 


13 


die  diligenter  pure,  vulneri  inducta  cicatrix  jam  fuerat 
circa  diem  decimum  quintum.  —  Casum  propterea  retuli, 
quod  sine  glacie,  capitis  \ulnus  carabatur. 

Labium  superius  vulnere  fissum , — labium  infierius  a 
mento  divulsum. — Labii  superioris,  fere  in  medio,  plaga 
recente  fissi,  duos  casus  habuimus:  in  utroque,  tribus  su¬ 
turis  nodosis  injectis,  ( quarum  inferiore  in  ipso  prolabio), 

» 

unitas  apprime  restituta  jam  erat  tertia  die,  qua  sta¬ 
mina  recepimus.  —  Adfuit  quoque  casus  divulsi,  fere 
sine  externo  vulnere,  labi  inferioris  a  mento,  quam 
noxam  aeger  cadendo  contraxerat.  ( PC ). 

Vulnus  lacerum  palati  duri.  —  Juvenis  fumo  niro- 
tianae  indulgens,  pinna  extremae  fistulae,  per  quam  fu¬ 
mus  hauritur,  forte  palatum  durum  sibi  vulneravit, 
plagis  duabus  laceris ,  in  longitudinem  excurrentibus : 
palati  os  erat  nudum,  orae  vulneris  tumebant,  graviter 
dolebant,  nec  nisi  lente  admodum  cicatricem  recepe¬ 
runt.  Aegro  nil  amplius  suasimus  nisi  os  tepente  aqua 
fovere,  tacere,  cibis  mollioribus  uti.  (PC). 

Vulnus  palati  mollis  et  faucium  — Puerulus  annos 
quinque  natus,  ceteroquin  sanus,  pridie  ejus  diei,  quo 
erat  allatus,  baculum  acutum  ore  gerens,  forte  cecidit 
pronus,  acutum  que  baculi  finem,  transfosso  palato  molli, 
alte  adeo  in  sinistrum  faucium  latus  impegit,  ut,  refe¬ 
rente  matre,  infictus  baculus  extantem  retro  maxillae 
angulum  reddiderit  cutem,  nec  nisi  adhibita  quadam  vi, 
ex  vulnere  recipi  potuerit.  Palatum  molle,  qua  parte 
ossi  jungitur,  sinistrorsum,  vulnus  referebat  dimidii 

fere  pollicis,  lacerum,  jam  inflammatum:  externe  tu¬ 
mebat  quoque  aliquantum  locus  post  maxillam,  eoque 
compresso  dolor  gravis  movebatur. 

Loco  dolenti  decem  hirudines  affigere,  cataplasma 
emolliens  superdare,  silere,  lacte  vesci,  aqua  tepenti  os 
fovere,  alvum  soepius  solvere,  jussimus.  — Aeger  sine 
noxa  sospes  evasit,  eumque  sanum,  etiam  quartum  post 
mensem,  vidimus.  ( PC) . 

Vulnus  sclopetarium  in  pariete  thoracis.  —  In  pariete 
anteriori  thoracis,  vix  duobus  transversis  digitis  infra 
claviculam  dextram,  medio  fere  loco  inter  utrum  que  ejus 
finem,  juvenis  quidam  nobilis  forte  vulnus  a  glande 
plumbea  sclopeti  minoris  acceperat ,  vigesima  secunda 
Februarii  an.  1840.  —  Glans,  subter  carnes  musculi  pecto¬ 
ralis  prius  rectum  iter,  inferne  sursum  ad  claviculam 
usque,  (quam  nudam  specillum  deprehendebat):  dein  vero 
imam  claviculae  oram  legens,  iter  transversum  sequuta 

erat,  et  in  medio  sterni  manubrio  substiterat  — Vulnus 
* 

inflammationem  concepit  cum  febre  acuta  ,  quae  venae  - 
sectionem  desideravit:  sub  assiduo  autem  cataplasmatum 
usu,  multum  optimi  puris,  quod  diligenter  ex  longo 
vulneris  itinere  exprimebamus ,  reddidit.  Vigesimum 
circa  diem  apostema,  quod  sensim  sensimque  ad  sterni 
manubrium  erat  subortum  ,  jam  valde  eminens  et  ma¬ 
turum,  late  incidimus,  alteraque  die  glandem  plum¬ 
beam,  circa  incisionis  oras  haerentem,  nullo  labore  ex¬ 
cussimus.  Ium  quotidie  parcior  puris  proventus  evasit, 
et  circa  trigesimum  quintum  diem,  ulrumque  vulnus, 

sed  illud  prius,  per  quod  glans  fuerat  recepta,  concre¬ 
vit.  Vix  autem  cicatrix  utrique  vulneri  inducta  fuerat, 

quod  cutis  paulo  deorsum,  circa  tertiam  costam,  nonni- 

• 

hil  ruberet,  cum  aliquo  dolore  et  fluctuatioue :  pur1 
sub  cute  in  ea  declivi  sede  congesto,  parva  plaga  exi¬ 
tum  paravimus,  paucosque  post  dies,  ille  quoque  sinus 
consanuit. 

Glans  plumbea  sphaericam  adhuc  figuram  referebat; 
sed  in  uno  latere,  quo  scilicet  in  claviculam  impege¬ 
rat,  alte  erat  impressa,  impressione  concava,  lucida,  fere 
striata,  perinde  omnino  ac  si  scalpro  lunato  pars  glan¬ 
dis  fuisset  excisa.  —  Hujusmodi  figura  glandis  plumbeae, 
opinionem  a  Pigne  emissam  comprobare  videtur  l. 

VULNERA  EXTREMITATUM. 

\  ulmis  cubiti  sclop  et  cirium,  gravissimum.  — Amputatio 

humeri  panniculata  ,  fausto  eventu. — Incaute  venanti 
%  » 

viro  nondum  tricenario,  gracili,  arma  ignivoma ,  cui 
erat  innixus,  forte  explosa,  sinistrum  cubitum  prope 

1  Mr.  Damarquay  presente  lc  erane  d’une  jcune  fille  qui  a  recu  tui 
coup  de  pistolct  a  ]a  tete .  Mr.  Pigne  rappelle  que,  dapres  1'opinion 
par  lui  emise,  les  balles  qui  frappent  un  eorps  s’aplatissent,  ou  se 
creusent  dans  un  sens,  tandis  qu  elles  s  arrondissent  dans  1'autre,' 
et  que,  c’est  toujours  la  partie  concave,  qui  a  d’abord  rencontre  le 
plan  solide;  il  trouve  dans  la  balle  qui  accompagne  la  picee  de  M. 
Demarquay  une  nouvelle  preuve  a  1’appui  de  son  opinion;  car  a  la 
face  concave  dc  celte  balle  est  incrustee  une  portion  d  os.  Bullet  in 
ile.  La  Sociclc  ancUoniique  cie  Paris.  1844,  p.  297. 

articulum  dire  vulneravit,  cute  ambusta,  carnibus  trans¬ 
fossis,  dilaniatis,  ossibus  confractis.  Pendulo,  et  sangui¬ 
nem  perdente  artu,  acerbos  inter  dolores,  ex  suburbio 
confestirn  in  scholam  aeger  translatus  est,  ubi  sine 
mora  humerum,  medio  fere  loco,  pannis  duobus  ei 
praecidimus.  Arteriis  Iribus  stamine  ligatis,  silente  jam 
sanguine,  oras  vulneris  suturis  nodosis  conneximus  , 
vulnusque  gossypio  et  continente  fascia  proteximus. 
Mox  post  chirurgiam  semel  et  iterum  fere  defectioni 
proximus  aeger  fuit;  per  diem  subinde  dormivit,  com¬ 
mode  liabuit,  non  sine  quodam  tamen  vulneris  dolore: 
circa  vesperas  vero,  quum  justo  magis  cruenta  essent 
splenia,  et  sanguis  guttatim  stillaret,  deligationem  sol¬ 
vere  necesse  fuit,  vulnusque  receptis  suturis  iterum 
patefacere.  Cruoris  concreti  haud  parum  subter  pan¬ 
nos  haerebat;  eo  absterso,  et  non  sine  quodam  labore 
detecta  et  ligata  arteriola  exilissima,  ex  qua  sanguis 
manabat,  oras  vulneris  rursus  diligentissime,  non  su¬ 
turis,  sed,  (ut  doloribus  parceretur),  taeniis  tantum 
glutinantibus,  adunavimus.  Tum  conquievit  aeger,  et 
dolorum  expers  bonam  partem  noctis  dormivit:  postri¬ 
die  febricula  invasit,  quae  die  quarta,  calore  et  arteria¬ 
rum  motu  ad  normam  recedentibus,  prorsus  recessit. 
Quum  omnia  peroptime  procederent,  nihilque  superve¬ 
niret,  quod  vel  parum  terreret,  deligationem  unde¬ 
cima  dumtaxat  die  recepimus  ,  pannosque  apprime 
adglutinatos  invenimus:  supererat  tantum  summa  vul¬ 
neris  ora,  quae  latiuscula,  ( suturas  enim  non  adhibui- 

mus,  sed  glutinantes  taenias)  nondum  prorsus  cicatricem 
conceperat.  Decima  septima  vero  die,  cicatrice  jam 
confirmata,  discessit  aeger,  pro  cujus  curatione,  praeter 
aliquot  doses  sodae  sulphuricae,  et  balnea  aliquot,  nil 
adhibitum  est.  Curatio  profecto  ex  faustioribus  fuit, 
eo  tamen  peccavit,  quod  vulnus  propter  stillantem  san¬ 
guinem  diduci  vespere  primae  diei  -  debuerit,  id  enim 
fieri  vix  unquam  potest  quin  dolores  moveantur,  vulnus¬ 
que  vexetur. 

Vulnera  manuum. — Plura  in  manubus  digitisque 
praesto  fuerunt  vulnera,  tam  caesa  quam  lacera,  inter 
quae,  graviora  haec  fere  sunt. 

Manus  fuso  transfossa. — Plebeja,  fila  fuso  torquens, 
quum  felem  quae  forte  carnem  ex  tugurio  furabatur 
esset  insequuta,  fusi  extenuatum  manubriulum  sibi  in 
palmam  manus  dextrae  tam  vehementer  impegerat,  ut 
manui  hinc  et  hinc  transfossae,  fusus  inhaeserit.  Stylo 
ligneo  adhuc  haerente,  in  scholam,  altero  die  se 
mulier  contulit,  manu  valde  tumente  et  inflammata. — 
Stylum,  qua  parte  in  palmam  penetraverat,  extraximus, 
multas  manui  hirudines  affiximus,  eam  cataplasmate 
fovimus.  Pus  multum,  prima  hebdomade,  vulnera 
evomuerunt,  secunda  vero  exeunte,  phlogosi  jam  extincta, 
sub  usu  maniluvii  longissimae  morae/  absque  superstite 
noxa  concreverunt.  ( PC ). 

Extremus  index  digitus  laceratus . — Operarius,  in 
gossypino  opificio  extremam  phalangem  indicis  dextri, 
tam  vehementer  machina  vulneravit,  ut  unguis  prorsus 

fere  esset  divulsus,  os  fere  nudum  prostaret,  carnes 
laciniosae  propenderent.  Primo  intuitu ,  excidendam 
esse  phalangem  dixeias,-  tamen,  ne  mutilus  fieret  digitus, 
operam  dedimus  ut  caiaxes  illae  propendentes  collige¬ 
remus;  eas  supra  phalangem  tenuissimis  staminibus 
adunavimus,  et  digito  sta  sarto,  et  quantum  licuit  instau¬ 
rato,  habenulas  adhaesivi  serici  superdedimus,  ut  tan- 
quam  in  theca  quadam  esset  inclusus ,  timore  potius 
futurae  gangraenae,  quam  spe  sanationis.  Res  tamen 
ex  voto,  imo  supra  votum  successit;  laciniae  enim 
partim  sine  pure,  partim  suppui^ando  egregie  con¬ 
creverunt,  ita  quidem,  ut,  et  figura,  et  actiones 
digito  restituerentur:  loco  pristini,  novus  unguis  suc- 
crevit: 

Vulnus  digiti  annularis ,  medii ,  et  indicis- Amputatio . — 
Gravior  fuit  casus  operarii,  qui  vulnus  item  in  gossy¬ 
pino  opificio,  ex  machina  in  vorticem  acta,  in  manu 
sustinuit:  hujus  scilicet  ejusmodi  ei^at  laesio,  ut  digitum 
annularem  et  medium  contritos,  in  media  phalange 
prima  amputare  deberemus:  digiti  vero  indicis  ruptus 
erat  articulus  secundus,  ex  quo  capitulum  phalangis 
primae  contiatum  extabat.  Extantem  phalangis  partem 
forcipibus  Listonianis  praecisimus,  et  digitum  subjectae 
ferulae  alligavimus.  Sanatio  utriusque  amputati  digiti 
celeriter,  Iere  omnino  citra  puris  generationem,  obti¬ 
nuit:  vulnus  vero  digiti  indicis,  cujus  articulum  rese¬ 
cuimus,  per  carnium  generationem  coaluit,  circa  finem 
tertiae  hebdomodis. 

In  illo  internodio,  primis  mensibus,  motus  fere  nul¬ 
lus  aderat,  sequentibus  vero,  mobilitas  quaedam  resti¬ 
tuta  est,  atque  ex  integritate  illius  digiti,  multum  be¬ 
ne  ii  cii  aeger  percepit. 

Dactylosmileusis  fortuita . — Praecisum  a  tribus  die¬ 
bus,  in  media  phalange  secunda  indicem  sinistrum 
habebat  villicus,  qui  illam  calamitatem  ligna  secando 
subierat.  Plaga  erat  apprime  caesa,  tanquam  arte  facta 
fuisset;  tumebant  aliquantum  circumcirca  margines  ,  os 
sine  fragmentis  praecisum  ,  non  extabat. — Maniluviis  et 
humentibus  spleniis  vulnus  ad  cicatricem  perducere, 
aegro  scholam  ambulando  visitanti  suasimus.  ( PC ). 

Vulnus  neglectum,  in  ulcus  chronicum  degeneratum. — 
Adolescens  villicus,  ex  equo  in  lapidem  lapsus,  mox 
supra  patellam  in  dextro  femore  vulnus  accepit,  cute 
inferne  sursum  ad  palmae  magnitudinem  divulsa.  Vulnus 
neglectum,  et  hians  relictum,  in  ulcus  degeneravit  sic¬ 
cum,  callosum,  nil  omnino  cicatrici  recipiedae  aptum  — 
Hunc,  quum  tertium  post  mensem  accessisset,  extenso 
crure  cubare  jussimus,  ulceri  vesicatorium  semel  et  ite¬ 
rum  superdedimus,  cataplasmate  emollienti  illud  assidue 
fovimus.  Circa  secundam  hebdomadem ,  moveri  pus 
ex  carunculis  coepit,  mollitis  jam  aliquantum  ulceris 
oris;  circa  quartam,  dimidio  minus  latum  erat  ulcus; 
sexta,  extemplo  erysipelas  cum  febre,  quod  ad  malleolos 
usque  tetendit,  ulcus  invasit. — Exeunte  secundo  mense, 
tactis  saepius  lapide  infernali  carunculis,  et  injecta  genu 
fascia  semper  lmmente,  ulcus  ad  cicatricem  pervenit. 

Vulnus  lacerum  gravissimum  poplitis . —  Gravissime 
ab  ictu  calcis  equi,  in  poplite  sinistro  excepto,  laboravit 
adolescens  annos  natus  quindecim,,  qui  prima  die 
Septembris  anni  1845,  altera  morbi,  in  scholam  transla¬ 
tus  est.  Tota  fossa  poplitea  prostabat  nuda,  imo  ali¬ 
quantum  laceratum  visebatur  internum  caput  mus¬ 
culi  gastrocnemii ,  et  nudus  quoque  nervus  peroneus 
cum  tendine  bicipitis.  Magnus  cutis  pannus  contu¬ 
sus,  lacerus,  ex  toto  poplite  divulsus,  superne  tantum 
haerebat ,  calcis  enim  ictus  inferne  sursum  illatus 
fuerat:  vulnus  lunatam  fere  figuram,  eam  scilicet  cal¬ 
cis  quo  infligebatur,  referebat. 

Pannum  cutaneum  subjecto  vulneri ,  quam  potui¬ 
mus,  aptare  studuimus  ;  vulnus  humentibus  spleniis 
et  continenti  fascia  proteximus,  et  aegrum  tanquam 
graviter  vulneratum  curavimus.  —  Magnae  febres,  et 
gravissima  femoris  inflammatio  ab  hoc  vulnere  move¬ 
bantur,  magnam  vim  pauris  vulnus  emisit,  et  profun¬ 
dus  quoque  in  medio  femore  extrorsum  abscessus 
subortus  est,  quem  circa  decimam  morbi  diem,  in 
medio  musculo  bicipite,  magna  plaga,  incidere  debui¬ 
mus.  Interea  puer,  tum  febri  acuta  et  assidua,  quae 
scilicet  per  duas  fere  hebdomades  tenuit  ,  tum  dolo¬ 
ribus  quibus  vexabatur,  tum  magna  quoque  puris 
jactura  valde  extenuabatur,  adeoque  graviter  habebat, 
ut  fere  ancipites  de  futuro  essemus  eventu.  —  Fran¬ 
gendae  pblogosi,  jam  primis  diebus  ter  hirudines  admo¬ 
vimus,  cataplasmata  assidue  superdedimus  .  pus  tam 

ex  plaga  deorsum  ,  quam  ex  facta  sursum  incisione, 
quotidie  expressimus,  balneisque  longissimae  morae  uti, 
aegro  injunximus.  His  auxiliis ,  et  usu  quoque  chinae, 
tandem  aeger  gravissimo  ex  malo  sospes  evasit.  Fracta 
jam  quum  fuerat  phlogosis,  quum  que  vulnus  ad  cicat¬ 
ricem  jam  spectaret,  opera  data  est,  ut  cicatrix  extenso 
per  subjectam  ferulam  crure,  vulneri  induceretur, 
ne  genu  contractum  evaderet;  res  auspicato  contigit. 

Vulnus  planta?,  pedis,  grave. — Neque  parum  periclitata 
est  femina  quaedam,  annos  sex  supra  quinquaginta 
nata,  quae  acutum  ligni  fragmentum  in  nudam  plantam 
sinistri  pedis,  parum  infra  hallucis  articulum,  alte  sibi 
infixerat.  Huic  casum  perperam  negligenti,  paucos  post 
dies,  pes  sauciatus  summopere  intumuit,  et  abscessionem 
fecit,  quin  tamen  pus,  propter  callosi  corii  duritiem, 
prorumperet.  Doloribus  discruciata,  aegra  post  mensem 
passa  est,  ut  plebejus  quidam,  oppido  sagax,  novacula 
cutem  in  planta  incideret,  eoque,  tam  puri  exitum 
pararet,  quam  haerentem  adhuc  spinam  eximeret.  Id 
contulit  quidem  ad  mitigandam  dolorum  atrocitatem,  et 
levandum  aliquanto  malum  ,  nequaquam  vero  ex  asse 
tollendum:  nam,  jam  chronicus  pedis  tumor  perstitit, 
per  sinuosum  ulcus  multa  vis  mali  puris  assidue  emana¬ 
vit,  neque  vel  parum  eo  crure  insistere  mulier  potuit. 
Interea,  inordinatae  febres  aderant,  somnus  deerat,  et 
in  pedis  quoque  dorso  purulentus  tumor  subortus  est. 
Tunc  aegra  jam  malis  nimium  conflictata,  se  in  scholam 
transferri  curavit,  duobus  scilicet  jam  elapsis  mensibus 

ex  quo  pedem  vulneraverat.  —  Cubatio  assidua  sublimi 
crure,  cataplasmata  emollientia,  litus  mercurialis,  sul- 
phas  sodse,  auxilia  fuerunt  quae  per  mensem  circiter 
adhibita,  chronicam  phlogosin  extinguere,  et  artum  suis 
actionibus  restituere  tandem  potuerunt. 

Fragmentum  vitreum  sub  cute  per  mensem  hcerens. — 
Rarum  fragmenti  vitrei  subter  cutem  per  mensem  in¬ 
nocue  haerentis,  exemplum  praebuit  plebeja  fere  quin¬ 
quagenaria:  haec  scilicet,  in  dorsum  pedis  dextri,  paulo 
infra  flexuram,  ex  fracta,  quae  humi  rejecta  jacebat 
lagena,  forte  vulnusculum  accepit,  super  quod  femina 
agaricum  deligavit.  Primis  diebus  paulisper  dolebat 
sauciatus  locus,  detracta  vero  deligatione,  femina  conglu¬ 
tinatam  invenit  plagam,  nil  ideo  mali  suspicata  est, 
suisque  se  iterum  muneribus  dedit.  Trigesima  tertia 
vero  ex  quo  vulnerata  est  die,  quum  pungentem  ad  vul¬ 
nus  dolorem  persensisset  segra,  illudqne  aliquantum 
rubere  animadvertisset,  in  scholam  se  recepit.  —  Mali 
sedem  inspectantes,  cicatrici  subesse  durum  aliquod 
corpus  intelleximus :  incisa  igitur  cute,  vitreum  frag¬ 
mentum  obliquiter  in  pedis  flexura  latens,  pollice  fere 
longum,  semipollice  latum,  in  cuspidem  acutam  excur¬ 
rens,  volsella  excepimus. — Plaga  extrahendo  fragmento 
incisa,  moto  pure,  post  hebdomadem  sanationem  recepit. 

Inter  fracturas  quas  curavimus,  memorandae  potis¬ 
simum  sunt  duae  cranii  et  una  femoris  quae  mortiferae 
fuerunt;  una  cruris  comminuta,  quae  amputationem 
desideravit;  una  humeri,  quae  etsi  gravissima,  mirifica 
celeritate  sanationem  recepit;  una  tandem  radii  et  ulnae, 
ex  causa,  ut  ajunt,  directa,  quae  in  sextum  usque  men¬ 
sem  nondum  firmum  callum  conceperat.  Reliquae  frac¬ 
ture  prope  omnes,  simplices  fuerunt,  neque  notatu 
dignum  aliquid  obtulerunt. 

\ 

FRACTURAE  CRANII. 

«Ubi  percussa  calvaria  est,  protinus  requirendum 
<i est y  num  bilem  is  homo  vomuerit;  num  oculi  ejus 
« obcaecati  sint;  num  obmutuerit ;  num  per  nares 
« auresve  sanguis  effluxerit ;  num  conciderit ;  num 
«sine  sensu  quasi  dormiens  jacuerit.  Haec  enim 
« non  nisi  osse  fracto  eveniunt. 

Celsus  Lib:  VIII ,  Cap.  IV. 

Mors  a  fissura  basis  cranii .  Adolescens,  quintum  de¬ 
cimum  annum  agens,  alienum  currum  ascenderat,  et 

arreptis  loris  equos  incitare  ausus  luerat.  Mox  equi 
inexpertum  rectorem  per  urbem  sine  lege  trahentes, 
everso  curru,  excussum  impetu  puerum,  in  via  sine  sensu 
jacentem  reliquerunt.  Huic  semianimi  in  scholam  mox 
deportato,  ex  auribus,  ore,  et  naribus  sanguis  stillabat; 
ceteroquin  nullam  externam  laesionem  graviorem  offe¬ 
rebat  puer ,  profundo  oppressus  somno  videbatur, 
naturaliter  respirabat,  pulsus  quoque  naturaliter  fere 
micabat.  Ubi  palpebrae  diducebantur,  oculos  in  orbem 
torquebat,  iris  mobilis  erat,  pupilla  naturalis.  Ea  die  et 
altera,  tanquam  dormiens,  tranquillissime  jacuit,  ab 
adbibito  tantum  stimulo  gemens.  Ad  vesperam  vero 
secundae  diei,  jactitari  coepit,  brachia  inconcinne  tum 
deorsum  tum  sursum  movebat,  caput  scalpebat,  admota 
fomenta  frigida  rejicere  velle  videbatur,  affixis  cucur¬ 
bitis  gemebat,  manibus  in  pugnum  convolutis,  modo 
abdomen,  plerumque  obsccena  conterebat. — Tertia  die 
mane,  respiratio  stertorosa  facta  est,  pulsus  praecipites 
evaserunt,  circa  meridiem  periit. 

Autopsia.  Temporalis  musculus  dexter  erat  contusus 
et  ecchymoticus  ;  pars  cartilaginea  meatus  auditorii 
ejusdem  lateris,  ab  ossea,  parumper  diducta  visebatur. 
Ex  meatu  osseo  duae  proficiscebantur  rimae,  altera 
.postrorsum  et  sursum  ascendens,  squamosam  ossis  tem 
porum  partem  a  mastoidea  separans,  per  medium  os 
parietale  ad  suturam  usque  sagittalem  ferebatur;  altera 
vero  rima,  ex  meatu  auditorio,  per  fossam  cranii  mediam 
transcurrebat,  sellam  turcicam  transversim  dividebat, 

ad  caroticum  foramen  sistebatur,  ab  illo  vero  foramine, 
latus  sinistrum  corporis  sphenoidei  legens,  per  ophthal¬ 
micum  foramen  transgrediens ,  ad  ipsam  usque  galli 
cristam  procedebat.  In  cerebri  superficie,  sub  dura 
meninge,  aliquid  concreti  sanguinis  haerebat:  coagulus 
vero  qnidquam  crassior,  infra  medium  sinistrum  ce¬ 
rebri  lobum  haerebat. 

Fractura  cranii  lethalis — Antopsia. — Auriga  prope 
tricenarius,  curru  in  saxeam  urbis  viam,  capite  deorsum 
excussus,  exanimis  procubuit,  et  vix  in  Scholam,  a  civica 
militia  deportatus,  periit.  I11  cranio  secti  cadaveris, 
squamosam  partem  ossis  temporis,  alam  majorem  ossis 
sphenoidei ,  proximam  lateralem  ossis  frontalis  pariem 
invenimus  comminutas  et  introrsum  compulsas :  dura 
tamen  meninx  integra  erat,  et  integra  quoque,  sed 
cum  osseis  fragmentis  e  loco  mota,  arteria  meningea: 
parum  sanguinis,  inter  ossa  confracta  et  meningom 
haerebat  ,  sed  cerebrum  collapsum  erat  et  molle ,  pe¬ 
rinde  ac  in  vehementiori  ejus  commotione  vel  contu¬ 
sione,  solet  inveniri.  In  opposito  quoque  cranii  latere 
rima  dabatur,  quae  ab  apophysi  zygomatica  ossis  fron¬ 
tis,  postrorsum,  in  eminentiam  parietalem  usque,  tran¬ 
scurrebat:  alia  etiam  dabatur  rima,  in  ipsa  basi  ossis 
occipitalis,  quae,  ab  incisura  jugulari  dextra  incipiens,  in 
mediam  usque  protuberandam  occipitalem  procedebat. 


CURATIO  FRACTIS  ADHIBITA,  GENERATIM. 


Fracturae  artuum  simplices,  more  in  Schola  recepto, 
curabantur  plerumque  apparatu  Seuteniano :  apparatum 
fractis,  sine  cunctatione  superdare  soliti  sumus,  etsi  pa¬ 
rumper  membra  fracta  intumuerint;  videre  enim  sem- 
per  contigit,  nil  conferre  magis,  tum  ad  dolores  miti¬ 
gandos,  tum  quoque  ad  inflammationem  antevertendam, 
quam  ossa  fracta,  quam  citissime  componere,  et  in  de¬ 
bita  sede,  admoto  apparatu,  continere.  —  Aliter  agendum 
esse  cum  fracturis  jam  inflammatis  nimiumque  tumen¬ 
tibus,  aeque  ac  in  iis,  quibus  juncta  est  quoque  carnium 
laceratio,  quisque  intelligit. 

Differt  quodammodo  a  Seuteniano  prototypo  appa¬ 
ratus  ille  rigescens,  quem  jam  dudum  adbibemus:  loco 
scilicet  amyli,  quo  taeniae  induuntur ,  fractis  taenias  ex 
linteo  adheesivo  paratas,  in  aquam  calidam  paulo  ante 
immersas ,  ter  quaterque  superdamus ,  donec  artus  in 
thecam  satis  firmam,  ita  sit  inclusus. 

Multa  quidem  sunt,  quae  linteum  adhaesivum,  in  cura¬ 
tione  fracturarum  commendare  videntur:  primum ,  cito 
exsiccatur,  profecto  multo  citius  quam  apparatus  amyla¬ 
tus,  imo,  si  vis,  et  ipse  dexterinatus:  secundum ,  semel 
praeparatum,  praesto  semper  est,  perpetuo  duraturum, 
et  ut  adhibeatur ,  immergi  tantum  in  tepida  debent 
taeniae  ex  illo  excisae :  —  tertium  ,  vilissimi  est  pretii , 
domesticae  est  praeparationis,  sic,  ut  in  Schola  fieri 

soleat,  phlebotomis  hoc  linteum  egregie  praeparantibus 1 , — 
quartum,  quam  cito  tam  firmiter  rigescit,  incredibi¬ 
lem  enim  duritiem  concipit:  quintum ,  tandem  chi¬ 
rurgi,  in  itinere,  in  bello,  omnem  fere  ad  curationem 
fracturarum  necessariam  praesto  habebunt  supellecti¬ 
lem,  ubi  aliquot  volumina  lintei  adhaesivi,  quae  et  parvae 
sunt  molis,  et  nullius  fere  ponderis,  secum  transportent. 

FRACTURAE  ARTUUM  SUPERIORUM. 

In  fracturis  simplicioribus  cubiti,  potius  quam  rige- 
santem  apparatum,  cujus  tum  aptatio  tum  potissimum 
detractio  aliquot  chirurgo  molestias  facessere  semper 
solent,  simplicem  ex  charta  densissima  canalem  adhi¬ 
buimus:  aliquando  etiam  loco  chartae  ferulas  ex  corio 
soleari  membris  aptavimus,  quae  scilicet  in  aqua  mol¬ 
litae  et  fractis  aptatae,  citissime  rigescendo,  aptis¬ 
simos  canales  conficiunt,  tantae  fere  duritiei  quanta 
illa  est  apparatus  Seuteniani. — In  cubiti  autem  frac¬ 
tura,  non  cubitum  tantum,  sed  manum  quoque  to¬ 
tam,  et  articulum  humero- cubitalem  in  canalem  conji- 

1  Formula  pro  praeparatione  lintei  adhaesivi  haec  est. 

R.  Collae  animalis  purioris  quantum  vis. 

Coq:  cum  aquae  suff:  quant:  ad  solutionem,  ut  syrupi  tenuioris 
speciem  referat.  Liquore  adhuc  calido  illine,  penicilli  ope,  linteum, 
quod  bis  aut  ter  iterabis. 

S.  Linteum  adhaesivum.  (Liston). 

Wylie  Pharmacopoeia  castrensis  ruthenica.  Editio  quarta.  PetropoP 
1840.  p.  729. 

ciendum  esse  credidimus,  ut  harum  partium  immobi¬ 
lis  unitas  quodammodo  fieret.  Contigit  enim  videre, 
apud  aegros  cumprimis  parumper  indociles,  praepedi¬ 
tam  calli  formationem  a  concessa  cubiti  articulo  et  ma¬ 
nui  libertate,  sub  quarum  partium  vel  levi  motu,  vix 
fieri  potest  quin  fractorum  fines,  plus  minus  commo¬ 
veantur. 

In  fractura  extremi  radii,  vel  extremae  ulnae,  cubi¬ 
tum  et  manum  inter  ferulas  conjiciebamus,  in  latus,  ossi 
fracto  adversum,  aliquantum  inflexas ,  easque  ferulas 
rigescentibus  taeniis  sua  sede  continebamus. 

Theca  gypsea.  Semel  quoque,  fracto  cubito  gyp¬ 
sum  superinfu  simus,  et  saxeum  ita  canalem  in  quem 
membrum  inclusimus,  minuendo  ponderi,  extenuavimus: 
paucos  post  dies,  quum  jam  optime  haberet  indocilis 
aegra  apud  quam  illud  curationis  genus  suscipere 
necesse  vel  volupe  fuit,  eam  domum  dimisimus,  scho¬ 
lam  identidem  visitaturam:  aegra  vero  paulo  post  ipsa- 
met  gypsum  confregit,  neque  amplius  scholam  visitavit. 

Ossa  cubiti  calce  equi  fracta ,  diu  non  con¬ 
glutinata.  Diu  haesimus  dubii  de  eventu  fracti  circa 
medium  cubiti  dextri  nobilis  cujus dam  viri,  qui  ruri 
habitans,  Charcoviam  profectus,  prope  urbem,  ab  ictu 
calcis  equi  eam  fracturam  excepit. — Huic  in  scholam, 
ut  deligatio  fieret,  properanti,  rigescentem,  ex  taeniis 
adhaesivis  confectum,  a  medio  humero,  ad  extremos 
usque  digitos  apparatum  aptavimus,  et  quietem  quam 
maximam,  eo  magis  commendavimus,  quod  utrum- 

que  os  esset  fractum ,  et  contra  ulnae  fracturam 
parva  daretur  plaga.  Aeger  vero,  majoribus  ut  ajebat 
negotiis  distentus,  vix  admoto  apparatu  discessit*  sibi 
non  temperavit,  saepius  in  itinere  quam  domi  fuit,  et 
quum  nullam  sentiret  molestiam,  fere  tanquam  sanus, 
manum  *paucos  post  dies  ab  apparatu  extricavit,  lite- 
ras  scripsit. —  Circa  trigesimum  diem  ex  quo  apparatus 
injectus  erat,  primum  aeger  ad  nos  reversus  est,  ruptorum 
a  semetipso  manus  vinculorum  quasi  jactabundus.  Tum 
vero,  jam  totum  apparatum  removentes,  fere  nullam  inter 
ossa  fracta  unitatem  invenimus,  cubitus  in  quamcumque 
partem  in  sede  fracturae  ponderi  cedebat,  extrema 
fracta  tumebant,  et  compressa  dolebant. — Circa  locum 
fractum  hirudines  affiximus,  intus  kali  hydrojodicum 
dedimus,  artum  totum  in  canalem  rigescentem  denuo 
imposuimus.  Gallus  vero  diu  cereus  perstitit,  neque 
osseam  duritiem  induit  nisi  circa  sextum  mensem  ex 
quo  fractura  contigerat.  Cubitus  in  latus  ulnare  incur¬ 
vatus,  supinatio  et  pronatio,  magna  ex  parte  praepeditae 
remanserunt  aeger  enim  identidem  tantum,  urbem  et 
scholam  clinicam  adivit,  sibique  ipsemet  domi,  nutu 
proprio,  apparatum  tum  admovit,  tum  removit. 

Humerus  secunda  vice  fractus.  Memoria  profecto 
dignus  fuit  casus  viri,  cujus  humerus  dexter,  quondam 
sclopetario  vulnere  fractus,  nuper,  iterum  in  sede  pri¬ 
ma,  fracturam  ab  ictu  passus  est. — Operarius  robusti 
corporis,  annos  natus  quinque  supra  viginti^  tres  ante 
annos  subita  explosione  sclopeti,  cui  innixus  stabat* 

in  humero  dextro,  paulo  infra  medium,  ita  sauciatus 
est,  ut  carnes  ex  interna  in  externam  partem,  glo¬ 
mere  plumbeo  essent  transfossae ,  os  vero  humeri 
praefractum  esset.  Quum  hanc  calamitatem  prope  ur¬ 
bem  Sumi  sustinuisset,  aeger  eadem  die  transfereba¬ 
tur  in  Nosocomium  ejusdem  urbis,  ubi  suscepta  et 
felicissime  absoluta  est  curatio,  sine  opera  cultri.  An¬ 
te  finem  secundi  mensis,  callo  jam  satis  firmo,  aeger 
Nosocomium  reliquit  et  Charcoviam  reversus  est , 
humero  in  sede  fracturae  dumtaxat  pleniore,  et  exigua 
copia  puris  ex  inferiore  vulneris  hiatu  nondum  pror¬ 
sus  clauso,  adhuc  manante. 

Jam  vero,  sextum  post  mensem,  ex  hiante  eo  sinu 
aeger  osseum  fragmentum  pollice  circiter  longum,  ex¬ 
traxit,  et  insequente  die  Clinicen  visitatit.  Bina  ite¬ 
rum  ossea  fragmenta  crassiuscula  tum  ex  humero  re¬ 
cepimus,  unguentum  Kali  Hyclrojodici  loco  laeso  infri* 
candum  dedimus,  aegerque  paulo  post  prorsus  conva¬ 
luit,  inducta  ulceri  sinuoso  cicatrice. 

Per  duos  inde  annos  perfecte  sanus  operarius  vixit, 
rudiora  in  postscenio  theatri  urbani  munera  explens; 
Decembri  vero  anni  1845  infeliciter  contigit  ut  forte 
siparium  praeceps  corrueret,  et  humerum  theatralis  fa¬ 
muli  in  loco  pristinae  laesionis  iterum  frangeret.  —  Gra¬ 
vis  inde  mota  inflammatio  hominem  in  scholam  clini¬ 
cam  se  recipere  coegit,  in  quam  tamen  non  prius  quam 
exactis  jam  decem  a  casu  diebus  se  contulit,  9  jan: 
an:  1846. 

Humerus  infra  medium  a  congesto  subter  pure  val- 
dopere  tumebat,  fractum  os  erat  in  sede  pristinae 
fracturae:  sub  fasciarum  detractione,  antiqua  cicatrix  exte¬ 
nuatissima,  et  a  subjecta  materia  maxime  distenta,  rum¬ 
pebatur,  pus  foetens  affatim,  ad  libram  fere,  proflu¬ 
xit. —  Tam  gravis  esse  videbatur  rupti  inflammatique 
brachii  conditio,  ut  necessaria  fere  amputatio  haberi 
potuisset.  Sed  sanissimi  habitus  erat  aegrotus ,  vix 
febriebat,  et  in  tam  gravi  artus  laesione,  universa  cor¬ 
poris  conditio  tam  parum  patiebatur,  ut  nec  venam  se¬ 
care  necesse  fuerit. 

Successus  autem  sanationis,  per  cubationem  tantum, 
et  per  opportunam  artus  positionem  institutae,  tam 
felix  fuit  quam  qui  vel  maxime:  rupto  enim  obscessu, 
celeriter  brachii  tumor  recessit,  puris  post  primam  heb- 
domadem  quotidie  minus  reddebatur ,  tertia  hebdo- 
mode  exeunte,  ossis  fines  amplius  non  movebantur, 
exeunte  quarta  discessit  aeger. — Docilis  et  prudentis 
aegri  cubatio  tranquilla,  et  sessio  quotidiana  in  labro 
tepente  ad  horas  qua  tuor  et  ultra,  sanationem  quam 
maxime  adjuvarunt. — Etiamnum  is  est  operarius  qui 
in  comoedia  scenas  apparat,  variat,  alias  aliis  sub¬ 
stituit,  opera  scilicet,  quae  ulnarum  robor  non  me¬ 
diocre  desiderant. 

CLAVICULAE  FRACTAE. 

Fractis  claviculis  prorsus  nullum  peculiarem  appa¬ 
ratum  admovimus,  sed  operam  tantum  dedimus  ut  hu- 

merus  lateri,  injecta  circa  pectus  fascia,  immobilis  coge¬ 
retur,  et  cubitus  mitella  fulciretnr:  compertum  enim,  et 
nos  quoque  frequenti  experientia  habuimus ,  fracturam 
istam  omnes  medentium  conatus  eludere ,  fractos  fines, 
adhibita  quantumvis  diligentia,  sibi  apprime  nunquam 
respondere,  ceteroquin  nil  damni  in  brachii  actionibus 
provenire  ex  callo  parumper  deformi.  —  Id  potissimum 
de  plebeja  praxi ,  sicuti  plerumque  praxis  clinica  est , 
dicendum  est:  in  praxi  privata,  mulierum  in  primis, 
nil  profecto  magis  confert  ad  praecavendam  calli  defer-* 
mitatem ,  quam  tranquilla  et  diuturna  cubatio ,  cujus 
adminiculo  aliquoties,  ad  sanationem  perduci  fractas 
claviculas  vidi ,  quin  perpessae  noxae  vestigia  superessent. 

Fractura  claviculce  innocens.  Dextram  claviculam 
in  triente  externo,  a  lapsu  in  humerum,  fractam  habe¬ 
bat  plebejus,  quinque  circiter  supra  viginti  annos  natus. 
Is,  non  prius  quam  decima  jam  exacta  die,  nos  adiit: 
internum  fragmentum,  ut  plerumque  fit,  supra  externum 
extabat,  calli  primordia  jam  aderant,  et  in  quamcum- 
que  partem  circummovere  artum  sine  malestia  pote¬ 
rat  homo,  perinde  ac  si  non  fracta  clavicula  fuerit. 

FRACTURJE  EXTREMITATATUM  IMPE¬ 
RIORUM. 

Fractura  femoris  dextri.  —  Gangrama  et  phlebitis. 
Mors  —  Plebejus  firmi  corporis,  annos  sex  supra  viginti 
natus,  sexta  Ianuarii ,  ex  equo  in  dextrum  genu  ce- 

cidit.  et  imam  femoris  partem  fregit  ita,  ut  superius 
fragmentum  acutum  carnes  laceraret,  et  ex  vulnerata 
paulum  cute  aliquantum  extaret  introrsum,  quatuor 
circiter  transversis  digitis  supra  patellam. 

Huic,  eodem  die  ad  nos  translato,  acutum  ossis  finem, 
vix  dimidio  pollice  ex  cute  extantem,  serrula  praecisi- 
mus;  femore  in  diversa  tracto,  fracta  sine  labore  com¬ 
posuimus ,  artum  totum  subjectae  ferulae,  molliter  inje¬ 
cta  fascia,  adligavimus ,  venam  secuimus,  omniaque 
eum  in  finem  peregimus,  ut  absque  femoris  amputatione, 
graviter  vulneratus  homo  servari  posset.  —  Sed  pau¬ 
cos  post  dies,  nos  intempestive  misericordes  fuisse,  et 
amputationem  protinus  non  fecisse,  quam  maxime  piguit: 
gravissima  enim  gangraenosa  phlogosis  quae  nullis  auxiliis 
compesci  potuit,  totum  femur  occupavit,  et  hominem 
sub  symptomatibus  infectionis  purulentae,  decimasexta  die 

miserrime  occidit. 

/ 

Errorem  hocce  in  casu  duplicem  commisimus,  nempe 
tam  in  diagnosi ,  quam  in  curatione.  Secto  enim  ca¬ 
davere  vidimus,  fracturam  in  articulum  penetrasse,  con¬ 
dylos  media  rima  a  se  invicem  disjunctos  esse,  et  su¬ 
perius  fragmentum  fere  inter  illos  esse  conjectum.  Car¬ 
nes  femoris  fere  omnes  gangraena  occupavit ;  in  pelvi , 
iliaca  vena,  et  inferior  cava  erant  conspicue  inflammatae, 
et  multi  parvi  in  hepate  sparsi  abscessus  dabantur. 
Mors  profecto  ab  omissa  amputatione  contigit. 

Callus  femoris  dejormis.  Puer  agrestis  tertium  de¬ 
cimum  annum  agens,  claudicans  ad  nos  adductus  est, 

quartum  post  mensem,  ex  quo,  quum  in  genu  ex  aito 
cecidisset,  imam  femoris  dextri  partem  sibi  confrege¬ 
rat.  Ossium  unitas  firmiter  erat  restituta,  sed  superior 
fracti  ossis  finis  a  tergo  fragmenti  inferioris  et  quid¬ 
quam  introrsum  adglutinatus ,  in  fossam  popliteam  ex- 
tabat  adeo,  ut  cruris  flexionem  omnino  praepediret:  artus 
ad  quatuor  circiter  transversos  pollices  brevior  erat. — 
Excidi  fortasse  extans  ossis  pars  potuisset,  nullam  ta¬ 
men  curationem  suscipere  maluimus. 

Fractura  comminuta  cruris.  Amputatio  panniculata. 
Gangrcena  panni  antici.  Sanatio  lenta — Murarius  vasti 
corporis,  quum  ex  tabulato  rectus  in  liumum,  extenso 
crure  dextro,  cecidisset,  totamque  corporis  molem  cal¬ 
caneo  sustinuisset,  crus  in  parte  extrema  sibi  confregerat 
ita,  ut,  laceratis  carnibus,  per  amplam  cutis  plagam, 
parum  supra  condylum  internum,  os  tibiae  fractae  duos 
et  ultra  pollices  promineret. 

Huic,  paulo  post  in  scholam  clinicam  translato, 
fracti  cruris  amputationem  in  triente  superiore  duobus 
pannis  fecimus ,  eamque  bene  sustinuit  aeger ,  et  sani¬ 
tatem  recepit. 

Praeterire  tamen  quatuor  debuerunt  menses  prius 
quam  integra  vulneri  inducta  cicatrix  fuerit:  post  chi¬ 
rurgiam  scilicet,  nullum  quidem  quod  terreret  conse¬ 
quebatur  malum  symptoma,  febris  mediocris  fuit,  mitis¬ 
sima  quoque  vulneris  inflammatio;  sed  antici  cutanei 
panni  pars  circiter  dimidia,  quin  phlogoseos  vehemen- 
tioris  signa  moverentur,  circa  sextam  diem  gangraena 

occupabatur  ab  extrema  ora  ad  locum  usque  qui  secto 
ossi  ex  directo  respondebat.  Hinc  factum  est,  ut  extre¬ 
ma  superior  pars  ossis  detruncati ,  tegmine  orbata, 
improtecta,  et  partixn  nuda  prostaret.  Nihilominus  ta¬ 
men  plaga,  post  lapsum  gangraenosae  escharae  celerrime 
coarctabatur ,  pannus  posticus  qui  vastissimus  erat 
magis  magisque  antrorsum  ad  os  attrahebatur,  ita  qui¬ 
dem  ,  ut  circa  trigesimum  diem  ab  operatione,  brevis 
plaga  circa  nudam  extremi  ossis  partem  tantum  supe- 
resset.  Tum  vero,  cicatricis  progressus  substitit ,  puris 
natura  pervertebatur,  carunculae  squalebant,  atque  ex  illis 
loco  puris,  tenuis  humor  movebatur:  tum  quoque  pertur¬ 
bari  quodammedo  tota  aegri  sanitas  visa  est,  carnes  scili¬ 
cet  aliquantum  calebant ,  subarida  erat  cutis ,  pulsus 
justo  frequentius  micabat,  obscurae  et  inordinatae  feb¬ 
res  aderant,  neque  emendabatur  istiusmodi  status  aegri 
nisi  secundo  exeunte  mense  ex  quo  artus  amputabatur. 

Circa  illud  tempus  enim,  nuda  externi  ossis  particula, 
quippe  siderata,  ad  margines  rarefieri  et  subter  attolli 
visa  est;  quod  igitur  quum  indiciunf  esset  jam  factae 
vel  saltem  proximae  illius  a  subjecto  osse  discessionis, 
subjecto  specillo  extrurbari  necrotica  ossis  testa  faefie 
potuit.  Ei  os  carunculis  contectum  suberat,  brevique 
postea  ulcus  iterum  coarctari ,  carunculae  pus  bonum 
reddere  coeperunt,  et  circa  quartum  mensem  ulcus  pror¬ 
sus  concrevit. 

Pulchre  vidimus  in  hocce  casu  quomodo  ossa  in  su¬ 
perficie  forte  demortua  ad  sanationem  perveniant,  quod 

pulcherrime  Celsus  expressit  illis  verbis.  «Si  quod  etiam 
os  adustum  est ,  a  parte  sana  recedit ,  subitque  inter 
integram  atque  emortuam  partem  caruncula ,  quaz 
quod  abscessit  expellat > .  Celsus  ex  recens:  L:  Targae, 

L.  8,  C.  3.) 

In  autopsia  cruris  fracti  extremam  tibiam  in  quin¬ 
que  fragmenta  diffractam  reperimus:  astragali  scilicet 
os,  tanquam  cuneus  in  mortariolam  extremae  tibiae 

compulsum,  hanc  in  longitudinem  quadrifariam  disjun- 

% 

xerat,  seque  inter  ejus  fragmenta  conjecerat.  Fractura 
fibulae  altius  circa  medium  crus  reperiebatur. 

Ceterae  cruris  fracturae,  simplices  omnes  fuerunt,  et 
Seuteniano  apparatu  curabantur. 


TUMORES 


Prope  sexdecim  fuerunt  tumores  cystici  mellicerides 
scilicet  atheromata  et  steatomata,  quae  extirpavimus: 
plerique  omnes  vel  capillitio,  vel  fronti,  vel  faciei  insi¬ 
debant,  nihilque  effatu  dignum  praebuerunt,  nisi  forte 
excipias  cystidem  capillitii  lapicondem ,  et  melliceridem 
pomo  majorem,  in  media  glabella  natam. 

In  extirpandis  tumoribus  cysticis,  quae  chirurgia,  nec 
semper  facilis  profecto  est,  neque  celeriter  absolvi  po¬ 
test,  semper  vero  doloribus  plena  est,  plerumque,  una 
plaga,  tam  cutem,  quam  ipsam  tumoris  tunicam  se¬ 
cuimus,  intus  haerentem  materiam,  ex  patefacto  tumore 
excussimus,  folliculum  volsella  arreptum,  cultro  vel  forfi¬ 
cibus  excidimus,  cutem  cavo  vulneri >  admota  fascia, 
appressimus.  Sanatio,  modo  citra  puris  generationem 

obtinuit,  saepius  vero  pus  motum  est.  Ubi  tumor 
celluloso  circumjacenti  textui  laxius  adhaesisset,  eum 
integrum,  incisa  tantum  cute,  ex  vulnere  quodam¬ 
modo  extorquere  suevimus.  In  duobus  casibus,  ne 
nimis  dolorifica  esset  operatio,  folliculum  tantum  pate¬ 
fecimus  et  lapide  infernali  adussimus,  vulnusque  cavum, 
per  suppurationem  ad  cictraricem  perduximus. 

Cystis  in  glabella,  pomo  major .  Ab  immemorabili 
inde  tempore,  famula  fere  quinquagenaria  pomiformem 
cystidem,  in  media  glabella  circumferebat,  eratque  cys- 
tidis  basis  lata  adeo,,  ut  oculorum  internum  canthum  jam 
pertingeret,  imo  fere  excederet. — Vetula  saepius  Scholam 
clinicam  adierat  flagitans,  ut  tumor,  quocum  juvenilem 
transegerat  aetatem,  modo  ei,  jam  senium  attingenti, 
extirparetur.  Quum  a  proposito  suo  declinare  perti¬ 
nacem  feminam  nostrae  admonitiones  non  potuissent,  ei 
morem,  etiam  inviti1  gessimus;  cystidem,  cum  redundante 
cutis  parte  excidimus,  vulneris  oras  suturis  conneximus, 
pannos,  circumjecta  fascia,  modiocriter  appressimus. — 
Piaga  justo  magis  succensa  est,  caput  vehementius  doluit, 
irons  rubuit,  palpebrae  intumuerunt,  erysipelas,  ( mite 
tamen  et  sine  gravioribus  symptomatibus  )  capillitium 
pervasit,  pus  mullum  plaga  reddidit,  nec  nisi  exacto 
mense  cicatricem  recepit.  Vena  sacari  semel,  hirudines 
bis  admoveri  debuerunt.  Carebaria,  capitis  oestus,  sub- 

'  Anno  praeterito,  juvenis  22  annos  natus,  optime  constitutus,  al» 
extirpatione  tumoris  cystici  palpebrae  superioris,  suborto  erysipelate 
capitis  gravissimo,  et  mota  utriusque  genu  inflammatione,  periit. 

inde  vertigo  feminam,  etiam  posteaquam  dimissa  fue¬ 
rat,  aliquandiu  tenuerunt. 

Cystis  in  vertice  lapicondis  *.  Sacerdos  annorum 
prope  quadraginta,  procerus,  habitus  adusti,  multis 
ab  annis  identidem  quadam  quasi  anxietate  et  pectoris 
angustia  prehendi ,  tumque  glutinosum  quid  et  muci¬ 
dum  excreare  se  ajebat:  cui,  si  vera  retulit,  flava, 
subrotunda,  ossea  corpuscula  admixta  esse  solebant. 
Is,  septem  ab  annis  in  medio  fere  vertice  post- 
rorsum  cystidem  gerebat  formae  ovatae,  capillis  nudam, 
vix  mediocris  castaneae  magnitudinem  aequantem,  pres¬ 
sioni  lente  cedentem.  Etsi  cystis  non  doleret,  ab  illa 
tamen  saepius  dolere  caput,  sanguinis  raptus  ad  caput 
fieri,  premi,  vexari,  torqueri,  ineffabili  tandem  modose 
affici,  Sacerdos  narrabat;  quamobrem  valde  flagitabat, 
ut  tumor  ille,  in  quem  totam  mentem  convertisse 
videbatur,  extirparetur. 

Secta  in  longitudinem  tumoris  cute,  cystis  integra 
sine  alia  fere  opera  cultri  ex  vulnere  quodammodo 
exprimebatur.  Vulneris  oris  nec  suturae  nec  taeniae 
glutinantes  inijcebantur,  tantum  linteum  superdatum  est, 
et  fascia  capiti  quae  comprimeret  circumjecta  est. 
Cicatrix  prorsus  sine  pure  contigit,  et  quinta  die  aeger 
discessit 

Cystis  laticem  viscidum  fere  diaphanum,  nullius  co¬ 
loris  continebat,  neque  parietes  ejus  subsidebant,  illis 

*  Marci  Aurelii  Severini  de  recondita  abscessuum  natura.  Cap«. 
XXVlll  Ve  tuberculis  lapicondis . 

enim  intus  testae  osseae  ubique  adhaerebant  :  viscidus  quo¬ 
que  cystidis  humor  multas  parvas  osseas  testas  gerebat. 

TUMORES  GRAVIORES. 

Sed  pene  ineptiae  fuerunt  tumores  isti  vulgares,  quos 
tantum  numerasse  sufficit;  reliqui  vero  tumores  quos 
curandos  habuimus  gravissimae  profecto  dignitatis  chi¬ 
rurgicae  fuerunt,  gravissimasque  chirurgicas  curatio¬ 
nes  postularunt.  Ex  his  alter  toti  parotideae  regioni 
insidebat,  imo  ipsa  erat  parotis  in  tumorem  ingentem 
degenerata,  quae  ex  recessubus,  quibus  se  haec  glan¬ 
dula  insinuat,  eradicari  oportuit — alter,  tumor  fuit  item 
in  parotide  natus,  (non  vero  parotis  ipsa),  in  quo  tamen 
extirpando  facialis  nervus  quoque  praecidi  debuit  — 
tertius,  fuit  sarcoma  simplex  ex  fossa  canina  dextra 
se  sursum  t  an  quam  cornu  attollens  —  quartus,  tumor  fuit 
meianoticus  praegrandis  ex  maxilla  superiore  sinistra 
excrescens,  quam  una  cum  jugali  osse,  horribili  faciei 
mutilatione  ,  extirpare  necesse  fuit — quintus,  fuit  tu¬ 
mor  obscurissimae  naturae,  ex  medio  sterno  surgens, 
fere  caput  magnitudine  aequans,  qui  corrupto  subjecto 
osse  cor  comprimebat  —  sextus,  fuit  melanosis  oculi  si¬ 
nistri  totam  implens  orbitam,  et  ex  illa  in  majorem 
molem  luxurians — septimus,  tumor  fuit  infra  linguam 
natus,  ejus  radici  adhaerens ,  qui  deorsum  in  regione 
inframaxillari  latescens  magnitudinem  tantam  adep¬ 
tus  est,  ut  Iere  caput  hominis  illius  aequaret,  a  quo 


TUMORE  S. 


45 


gestabatur  —  octavus  denique  fuit  tumor  lipomatodes  ex 
cervice  tanquam  ex  radice  supra  dorsum  dependens, 
magnitudinis  multorum  insimul  congestorum  capitum, 
ponderis  librarum  quinque  supra  viginti. 

Horum  igitur  tumorum  jam  paulo  fusior,  pro  illo¬ 
rum  dignitate,  descriptio  sequitur. 

Parotis  dextra  in  tumorem  ingentis  molis,  ponderis 
librarum  fere  duarum  degenerata — Extir patio  paroti¬ 
dis — Hemiplegia  facialis — Sanatio  per  inflammationem 

adhaesivam .  V.  flg .  1  et.  2. 

Vegeto  et  robusto  juveni,  vigesimum  quartum  an¬ 
num  jam  attingenti,  magnus  ex  parotidea  et  massete¬ 
rica  regione  dextra  tumor  succreverat,  qui,  et  mole 
ingenti,  et  tensione  inde  orta,  et  vultus  deformitate, 
et  dolore  quoque,  jam  adeo  juvenem  affligebat,  ut  is 
in  scholam  clinicam  sustinendae  tumoris  extirpationi 
animosus  se  contulerit,  januario  ann:  1846. 

Tumor  ab  ipsa  inde  infantia  circa  maxillae  angulum 
haerens,  lenta  sed  assidua  incrementa  capiens,  eam 
jam  molem  circa  decimum  quintum  aetatis  annum 
erat  assequutus,  ut,  et  pueri  faciem  valde  deturparet, 
et  parentes  ideo  discutiendo  tumori  multa,  multis 
suadentibus ,  facesserent.  Adhibuerunt  autem  inter 
cetera  remedia  pulverem  rodentem ,  qui  summo  tu¬ 
mori  admotus  inflammationem  cum  febre  concitavit, 
cutem  exulceravit,  tumoris  incrementa  celeriora  post- 

modum  reddidit,  et  in  ipso  quoque  summo  tumore  haud 
ita  gravem  sed  perpetuum  deinceps  dolorem  suscitavit. 

Lata  admodum  et  prope  circularis  erat  tumoris  ba¬ 
sis  ,  quippe  quae .  transversa  diametro ,  ab  apophysi 
mastoidea  ad  mediam  buccam,  diametro  vero  verticali* 
ab  apophysi  malari  temporis  valde  infra  maxillae  an¬ 
gulum  usque ,  extendebatur.  Tumoris  figura  conum 
quodammodo  referebat,  qui  ex  lata  illa  basi  extrorsum 
ad  altitudinem  sex  profecto  pollicum  exsurgebat,  apice 
subrotundo  et  deorsum  aliquantum  inclinato.  Medio  fere 
loco  inter  basim  et  tumoris  fastigium  circularis  fere 
dabatur  depressio,  infra  quam  tumor  prope  scirrliosam 
duritiem  praebebat;  supra  vero, in  apice  scilicet,  indubiam 
ut  ut  profundam  elasticitatem  imo  mollitiem  tumor  offe¬ 
rebat.  Nullibi  in  cute  tumorem  contegente  alienatio 
quaedam  deprehendebatur:  in  summa  tantum  tumoris 
parte,  quae  scilicet  olim  caustici  vim  erat  experta, 
latam ,  glabram  et  pallidam  cicatricem  cutis  gerebat. 
Dolor  aliquis  ab  aliquot  jam  annis  tumori  inerat  qui 
potissimum  post  mediam  noctem  ingravescebat:  dolor 
exasperabatur  sub  exploratione  paulo  rudiori  tumoris, 
quam  proinde  moleste  ferebat  aeger.  Tumor  altis 
firmisque  in  sede  illa  radicibus  haerere  videbatur,  quippe 
qui  in  basi  sua  parum  admodum  dimoveri  poterat. — 
Nil  libero  maxillae  inferioris  motui  obstabat,  etiamsi  tumor 
mandibulae  angulum  totum  obvolveret,  eumque  tactui 
prorsus  subduceret.  Meatus  auditorius  cartilagineus  a 
tumore  infra  et  ante  meatum  arctissime  adjacente  ali- 


TUMORE  S. 


47 


quantum  erat  compressus,  lobulus  auriculae  in  cutem 
tumoris  erat  attractus  et  explicatus ,  audiendi  vero 
facultas  integra  erat. 

Exoptante  homine,  tumoris  extirpationem  duode vige¬ 
sima  januarii  die  suscepimus.  Aegro  in  mensa  cubante, 
inclinato  in  sinistrum  latus  capite ,  cutis  supra  tumorem 
duabus  plagis  longissimis ,  se  se  in  tumoris  fastigio 
intersecantibus ,  incidebatur:  ex  plagis  altera  retro 
apopbysin  mastoideam  inchoata,  ad  mediam  usque  buccam 
perducebatur;  altera,  a  media  temporali  fossa,  deorsum 
in  collum ,  in  medium  fere  musculum  sternocleido¬ 
mastoideum  protrahebatur:  tum  subsectis  a  subjecto 
tumore  pannis  et  reflexis,  tumore  jam  late  nudato, 
ad  aliam  chirurgiae  longe  graviorem  partem,  ad  ejus 
scilicet  ex  anfractubus  fossae  parotideae  exstirpationem, 
accessimus. 

Densam,  fibrosam  tunicam  tumorem  circumcingen¬ 
tem,  subducto  sulcato  specillo,  quatenus  saltem  fieri 
potuit,  incidimus,  id  enim  circa  tumoris  apicem  et 
deorsum  quoque,  qua  parte  tumor  ex  fossa  parotidea 
in  summam  colli  regionem  transibat  quidem  successit, 
nequaquam  vero  in  superiore  tumoris  circumferentia: 
qua  parte  tumor  musculo  masseteri  et  apophysi  malari 
respondebat,  loca  quippe  ubi  fibrosa  illa  tunica  vel 
prorsus  cleesse,  vel  adeo  tumori  adnexa  videbatur,  ut 
a  tumore  diduci  nequaquam  potuerit.  Patefacto  igitur 
qua  fieri  potuit  fibroso  tumoris  amictu ,  insinuatis 
subter  eum  digitis,  tam  horum  quam  ligneae  spathae  ad- 

miniculo,  tumor  inferne  apprehensus,  ex  anfractubus  fos¬ 
sae  parotideae  sursrnn  versus  magna  ex  parte  extorqueba¬ 
tur.  Sub  hac  tumoris  ex  parotidea  fossa  eradicatione  tem¬ 
perate  quidem,  sed  non  sine  magna  vi  facta,  et  hic  cultri 
illic  forficum  admidiculo,  quibus  fibrosa  tumoris  vin¬ 
cula  caute  secabantur ,  absoluta  ,  magna  tumoris  tubera 
tanquam  ex  angustis  recessibus  se  se  aegre  extricantia,  in 
apricum  quodammodo  pro diierunt.  Haec,  spatia  inter  inser¬ 
tionem  musculi  sterno-mastoidei  et  angulum  maxillae,  inter 
hanc  et  ligamentum  stylomaxiilare ,  inter  utrumque  deni¬ 
que  musculum  pterygoideum,  implebant. — Supererat  de¬ 
nique  ut  tumor  jam  ex  fossa  parotidea  eradicatus,  jam 
inferne  sursum  eversus  et  tanquam  resupinatus,  ex  re¬ 
liqua  basi,  ex  suis  scilicet  cum  musculo  massetere 
et  cum  arcu  zygomatico  adhaesionibus  removeretur, 
flis  vero  partibus  incredibili  tenacitate  adhaerescebat 
tumor,  qui  totus  cultro  excidi  debuit. 

Jam  vero  obsoluta,  non  sine  magno  molimine,  integri 
tumoris  extirpatione,  magna  et  altissima  patebat  plaga, 
in  qua  nudus  et  periosteo  orbatus  visebatur  zygoma¬ 
ticus  arcus  una  cum  parte  ossis  jugalis,  nudus  totus 
musculus  massetericus  cujus  fibrae  hic  illic  erant 
laceratae;  nudus  margo  posterior  processus  ascendentis 
maxillae  inferioris;  detecta  sed  integra  capsula  articuli 
temporo- maxillaris ;  retro  articulum  nuda  prorsus  et 
sine  periosteo  visebatur  fossa  glenoidea  posterior  una 
cum  vaginali  apophysi  et  apophysi  styloidea  cujus 

musculi  et  ligamenta  mula  prostabant:  nuda  denique 
summa  pars  musculi  sternomastoidei.  Inter  ligamentum 
stylo- maxillare  et  mandibulae  processum  vastus  an¬ 
fractus  vacuus  aderat:  alter  item  vastus  anfractus 

y 

visebatur  in  intercapedine  utrique  musculo  pterygoideo 
interposita,  in  quibus  scilicet  spatiis  magna  tubera 
tumoris,  prius  quam  exstirparetur,  comprehendeban¬ 
tur.  Verbo,  recessus  omnes  in  quibus  parotis  natura¬ 
liter  se  insinuat  et  recipit,  inanes  et  vacui  sed  am¬ 
pliores  prostabant,  quin  nec  minimum  ullibi  parotidis 
vestigium  superesset,  nec  superesse  posset,  tumor 
enim  qui  extirpabatur  ipsa  revera  erat  parotis  in 
tumorem  degenerata,  non  tumor  aliquis  in  illa  vei 
supra  illam  natus,  qui  eam  (ut  quandoque  fit)  ex 
sede  sua  sensim  crescendo  exturbant,  eamque  premendo 
sensim  absumpserit. 

Adnotatione  digna  est  conditio  ossium  quibus  ita 
degenerata  parotis  erat  adnexa,  et  post  exstirpationem 
igitur  nuda  oculis  et  tactui  se  praebebant,  praecipue 
fossa  glenoiclea  posterior  et  apophysis  vaginalis:  ossa 
enim  illa  sanissima  quidem  erant,  sed  hic  illic  foveolas 
asperas  ostendebant  quae  lenticulam  excipere  potuis¬ 
sent:  hujusmodi  foveolae  ab  absorpta  summa  ossium  lami¬ 
na  pendebant,  acutum  marginem  habebant,  et  omnino 
illis  foveolis  erant  aequi  parandae,  quae  secundum  sagittalem 
suturam  in  adultis  reperiuntur,  ubi  forte  Pacchioni 
glandulae  paulo  majorem  molem  fuerint  adeptae  (fovece 
glandulares). 

Sub  ipsa  chirurgia  protinus  totum  dextrum  faciei 
latus  paralyticum  evasit.  \7alde  mediocris  autem  fuit 
sanguinis  jactura,  statim  scilicet  facta  prima  cutis 
plaga  cruciata,  arteria  faciei  transversa  secta  torque¬ 
batur;  tum  vero,  in  extirpanda  tumoris  basi  carotis 
externa  per  tumorem  transcurrens  necessario  secta 
ligabatur,  neque  aliae  inde  ligari  arteriae  debuerunt. 

Jam  silente  quovis  sanguinis  stillicidio ,  panni  per 
suturas  commissi  amplissimam  et  laxissimam  qua- 
dantenus  referebant  cutaneam  paginam ,  cujus  laxi¬ 
tas  eo  utique  erat  opportuna ,  ut  altissimo  vulneris 
fundo  ejusque  anfractubus  ubique  aptari  et  insi¬ 
nuari  cutis  illa  redundans  posset.  Postquam  au¬ 
tem  id  curiosissime  factum  fuerat,  tota  illa  regio  quae 
nuper  a  tumore  adeo  extabat,  modo  vero  eo  extirpato 

i 

mirum  quantum  erat  excavata,  gossypio  in  cunei  fere 
formam  convoluto  implebatur,  et  injecta  circum  caput 
fascia,  apprimebatur:  aeger  interea  in  latus  affectum 
cubare  jussus  est,  quo  facilius  panni  adjuvante  modica 
pressione  subjecto  vulneri  cavo  confervescerent. 

Prima  die ,  commode  habuit,  identidem  dormivit 
aeger:  vespere  ex  capite  quidquam  doluit  dolorque  in 
pharynge  deglutiendo  aderat;  dexter  oculus  lacrymaba- 
tur,  et  claudi  nequibat;  auris  dextra  parum  audiebeat:  nox 
tranquilla  fuit ,  multo  somno — Altera  die  ,  pulsus  75, 
levis  cephalalgia  levisque  gulae  dolor  tenehant,  dolorque 
per  cervicem  secundum  mastoideum  musculum  de¬ 
scendebat:  ad  vesperam  gena  parumper  tumebat,  tumebat 

quoque  inferior  palpebra,  quae  ab  ecchymosi  subatrum 
colorem  conceperat.  —  Tertia :  nox  bona,  pulsus  75:  post 
meridiem  incaluit  aeger,  gulae  dolor  quidquam  major 
erat,  buccae  et  palpebrarum  tumor  perstabat;  vespere 
modice  febriebat.  (  Vencesectio,  sulphas  sodce;)  Quarta: 
febris  prorsus  recesserat,  omnia  optime  procede¬ 
bant.  Recepta  deligatione,  nulla  in  vulnere  vel  parum 
gravis  dabatur  phlogosis,  orae  omnes  erant  con¬ 
glutinatae,  adglutinati  subter  panni.  (Suturis  receptis , 
gossypium  superdatum  est).  —  Quinta:  palpebrae  valde 
detumuerant  ,  ecchymosis  jam  fatiscebat,  nullibi  do¬ 
lor,  nullibi  in  loco  vulnerato  inflammatio,  ubique  adhae¬ 
sio  ,  ubique  in  profunditate  anfractuum  fossae  paro¬ 
tideae,  pannorum  coalitus  et  firma  adglutinatio:  lacry- 
matio  et  paralysis  faciei  perstabant — S eptima:  extra  lectum 
aeger  versabatur.  —  Undecima :  ex  aure,  citra  dolorem, 
aliquantum  puris  profluxit.  —  Decimatertia:  cutis  mas¬ 
toideae  regionis  quidquam  tumebat  et  aliquantum  do- 
lebat ,  quasi  nasciturus  esset  mastoideus  abscessus: 
auris  meatus  pure  madebat.  —  Decimaquinta:  otorrhoea 
perseverebat,  et  in  medio  fere  meatu  auditorio  deor¬ 
sum,  qua  parte  cartilago  ossi  adnectitur,  caruncula 
magnitudinis  lenticulae  prominebat  ,  1  et  compressa 
mastoidea  regione,  aliquid  puris  in  meatum  irruebat. — 
Circa  vigesimum  diem,  nullum  fere  pus  auris  amplius 

1  Sub  eradicatione  tumoris  nonnullae  fibrae,  meatum  cartilagineum 
osseo  connectentes,  protecto  rumpebantur:  inde  caruncula,  et  via  puri 
patens  ex  regione  mastoidea  in  meatum. 

reddebat:  per  hos  dies  caruncula  lapide  infernali  iden¬ 
tidem  tetigimus,  aquam  quotidie  et  saepius  in  aurem 
syphone  injecimus;  neque  mastoideam  ragionem  inci¬ 
dere,  ut  pus  evocaretur,  necesse  fuit. — Circa  vigesimum 
quintum ,  nil  amplius  morbosi,  tam  in  aure,  quam 
circa  aurem  aderat,  vulneris  cicatrices  firmae  erant 
et  glabrae,  firmi  et  glabri  et  bene  nutriti  erant  panni, 
perstabat  tantum  hemiplegia  facialis. 

Aeger  quidem  dimitti  jam  tum  potuisset:  per  men¬ 
sem  vero  adhuc  in  Schola  eum  morari  voluimus,  ne 
algidae  hiemis  injuriam,  qui  recens  convaluerat,  susti¬ 
neret.  Per  hoc  tempus,  is ,  quippe  vegetus  et  per 
omnia  sanus,  otii  taedio,  se  quasi  famulum  clinicum 
constituerat,  et  domesticis  muneribus  manus  admo¬ 
vebat.  Dimissus  vero  circa  finem  secundi  mensis  quum 
fusset,  ejus  os,  adhuc  in  sinistrum  latus  quidquam 
attractum  visebatur,  quod  vitii,  si  forte  homo  resisset, 
cumprimis  apparebat :  pinna  nasi  dextra  collapsa,  sub 
aeris  per  nares  attractione  morabatur  immobilis,  et 
sub  somno  hiulcae  palpebrae  album  oculi  non  conte¬ 
gebant. —  In  pristina  tumoris  sede,  ampla  et  profundis¬ 
sima  fossa  visebatur,  ‘massetericam,  parotideam,  et  ma¬ 
stoideam  regionem  occupans,  eamque  fossam  emi¬ 
nens  quadantenus  ager  cirumcingebat,  superne  potis¬ 
simum,  ubi  arcus  zygomaticus,  a  tumore  sursum  com¬ 
pulsus,  prominebat.  In  hacce  fossa  antrorsum,  maxillae 

angulus  tum  obtusior  tum  valde  erat  distantior  ab  apophysi 
mastoidea  hocce  in  latere  quam  in  sinistro,  naturali 
enim  ejus  incremento  obstiterat  tumor  retro  natus.  To¬ 
tus  quoque  maxillae  corpus  in  dextro  latere  aliquam 
offerebat  a  naturali  figura  deflexionem,  ita  enim  erat 
quodammodo  superne  deorsum  et  extrorsum  obli¬ 
quatus,  ut  molares  dentes  maxillae  inferioris  molares 
superiores  non  nisi  externo  margine  attingerent. 

Tumor  excisus  ponderis  erat  librarum  fere  duarum, 
coloris  ex  albo  flavescentis ,  compagis  praedurae  fere 
scirrliosae  et  ubique  granosae,  perinde  ac  si  quivis  paro- 
tidis  acinus  seorsim  majorem  tum  molem  tum  duri¬ 
tiem  esset  adeptus  *.  Glandulosam  igitur  naturam  tumor 
adhuc  quodammodo  referebat .  tantum  mole  et  duritie 
mutatam  —  In  summo  vero  tumore  ubi  quaedam  quasi 
fluctuatio  percipiebatur,  locus  dabatur  mollitus,  pulta- 
ceus,  cavernosus ,  indicium  jam  inceptae  degenerationis. 


Quae  pro  et  contra  parotidis  extirpationem  inde  ab 
Heisteri  temporibus  scripta  fuerint,  non  ignoro:  quum 
plures  etiamnum  dentur  gravissimi  in  arte  viri,  qui 

■  ■ '  ■  ■  1  -  -  • 

1  Huic  degenarationi  subjectam  quandoque  parotidem  esse,  compro¬ 
bant  ea  quae  apud  Warren  leguntur  «<  The  paroiid  gland  is  the  seat 
of  two  species  of  induration;  one  in  tlie  lymphatic  glands  situated 
about  it ,  w/iich  is  common;  the  other  a  genuine  induration  of  the 
parotide  itself  which  is  quite  rare».  IVarren  surgical  observations 
on  tumours.  p.  285  London.  1839. 

porotidis  extirpationem  prorsus  impossibilem  declarent, 
quotiescumque  mihi  se  occasio  praebuit  hanc  operatio¬ 
nem  peragendi,  diligentiam  quantam  maximam  adhi¬ 
bui  tum  in  pervestiganda  fossa  parotidea,  post  extir- 
pationem  vacuefacta,  tum  in  pervestigando  tumore  ex- 
tirpato ,  ut  cognoscerem,  num  pars  quaedam  glandu¬ 
lae  in  fossa  porotidea  remanserit ,  num  tumor  aliquis 
extra  par  otidem  vel  in  parotide  natus  1  mihi  impone¬ 
ret —  Quoad  casum  mox  relatum ,  omnino  indubium 
est  totam  parotidem  extirpatam  fuisse,  et  omnino  to¬ 
tam  perotideam  fossam  fuisse  vacuefactam.  Idem  quoque 
fuit  casus  parotidis  a  nobis  in  Schola  Clinica  anno  1843 
extirpatae,  cujus  moles  fuit  librarum  trium  cum  dimi¬ 
dia  2.  In  illo  casu  quoque,  tota  fossa  parotidea  una 
cum  singulis  recessubns  suis  nuda  et  vacua  prostabat: 
tamen  etiam  tum  vulnus  latissimum,  altissimum  et 
inaequale,  omnino  per  inflammationem  adhaesivam  con¬ 
sanuit.  Eo  vero  in  casu,  etiamsi  moles  tumoris  fere 
duplo  major  fuisset,  adhaesiones  ejus  multo  erant  laxio¬ 
res,  et  tota  chirurgia  facilius  absolvi  potuit. 

Ad  pericula  hujus  chirurgiae  quod  spectat,  fortasse 
haec  non  tanti  sunt  momenti  ut  multi  etiam  ex  recen¬ 
tis  simis  auctoribus  3  sibi  persuadent.  Profecto  maxi- 

1  V elpeau. ,  nouveaux  elements  de  Medecine  operatoire.  Bruxelles 
1840,  p.  254.  —  Alicui  Burns. 

*  Annales  de  Chirurgie ,  T.  XI,  Juin  1844. 

3  Roser'  Ilandbucli  der  anatomisclien  Chirurgie:  Tubiugen  1844, 
P.  287. 

mum  periculum  positum  est  in  laesione  carotidis  internae, 
et  interna*  quoque  venae  jugularis,  quae  vena  in  extirpa- 
tione  parotidis  quam  ann:  1843  fecimus,  colore  et  tur- 
gore  suo,  se  in  fundo  vulneris  apparentem  manifestissima 
obtulit.  Haec  vero  majora  vasa ,  a  tumore  parotidis 
firma  fascia  sejunguntur ,  ideoque  a  chirurgo  semper 
vitari  possunt.  Laesio  carotidis  externae ,  qua  parte 
in  parotidem  se  immittit,  parvi  momenti  est,  facile  enim 
ligari  arteria  potest:  imo,  quum  arteria  haec  per  paro¬ 
tidem  transcurrat,  sine  illius  praecisione  et  ligatura  ex- 
tirpatio  hujus  glandulae  vix  fieri  potest,  nisi  forte  arteria 
a  tumore  compressa,  impervia  evaserit  f.  Ligata  autem, 

statim  ac  sub  extirpatione  tumoris  praeciditur,  carotis 

•  > 

externa,  caeterae  propagines  hujus  arteriae,  sanguinem 
non  amplius  emittunt,  indeque  fit,  ut  haec  chirurgia 
plerumque  parum  sit  cruenta. 

Quoad  difficultates  autem,  imo, ut  nonnulli  volunt,  impos* 
sibilitatem  2  hujus  chirurgiae,  profecto  impossibile  omnino 
est,  sanam  parotidem  in  vivente  homine  extirpare;  chirur¬ 
gia  scilicet ,  quae  in  ipso  cadavere  non  mediocriter  est 

*  Warren,  Surgical  observations  on  tumours.  London,  1839.  p.  287. 

a  Burns.  I.  c. 

Eliis.  Demonstrations  of  anatoiny.  London,  1840.  p.  86.  «A  careful 
« examinati  on  of  the  processes  of  the  gland  sent  into  the  hollows  in 
«the  bottom  of  the  space  in  which  it  lies,  and  of  the  number  of 
«important  vessels  that  either  pass  through  the  gland,  or  are  in  close 
«contact  with  it,  must  convince  the  dissector  of  the  impracticability  of 
«removing  it,  and  also  of  the  dangers  attending  any  operations  on 
«this  part'>.  , 

laboriosa,  et  multum  temporis  requirit:  aliter  vero  res  se 
habere  videtur  ubi  parotis  sit  degenerata ,  sicuti  est  ubi 
ad  ejus  extirpationem  acceditur.  Degenerationes,  quae  pa¬ 
rotidis  extirpationem  requirunt,  ad  tumores  semper  per¬ 
tinent,  et  extirpatio  his  in  casibus,  majori  ex  parte,  noft 
cultri  opera,  sed  per  eradicationem  et  extorsionem  tu¬ 
moris  absolvitur.  Extirpatio  autem  eo  facilior  est,  quo  durior 
est  tumor,  et  pene  dixerim,  quo  major  quoque  est  ejus 
moles:  a  majori  enim  tumoris  mole,  anfractus  fossae  pa¬ 
rotideae  ampliantur,  eoque,  tum  digitis,  tum  manubriolo, 
quae  his  in  casibus  potiora  sunt  extirpationis  adminicula, 
facilior  paratur  accessus. — Extirpare  igitur  par  otidem  sa¬ 
nam  impossibile  est,  in  tumorem  degeneratam  possibile  est. 

Quemadmodum  casus  modo  enarratus  exemplum 
praebuit  integrae  parotidis  degeneratae  et  extirpatae,  ita 
casus  qui  sequitur,  exemplum  refert  tumoris  in  paro¬ 
tide  nati ,  qui,  ut  e  medio  tolleretur,  parotis  laedi  qui¬ 
dem,  nequaquam  vero  extirpiari  debuit. 

Tumor  fibrosus  in  parotide  sinistra  natus.  Extirpatio 
tumoris.  Hemiplegia  facialis.  Sanatio  per  inflamma¬ 
tionem  purulentam . 

Rustica  30  annorum,  nupta,  sanissimi  habitus,  ad 
vigesimum  sextum  usque  aetatis  annum ,  quo  primum 
conceperat,  prope  nullos  agnoverat  morbos:  tum  vero, 
nulla  manilesta  occasione  nullaque  molestia,  attolli  in 
media  sede  parotidis  sinistrae  tumorem  animadvertit 
durum,  avellanae  nucis  magnitudinem  vix  superantem. 

Hujus  tumoris  moles,  per  subsequentes  quatuor  annos 
pedetentim  ,  sine  ullo  dolore,  sed  continenter }  tam  in 
altitudinem,  quam  in  latitudinem  increbuit;  quare,  ru¬ 
stica  nimium  tumoris  incrementum  et  nimiam  vulnus 
deformitatem  reformidans,  ultro  se  in  Scholam  contulit, 
animo  ad  sustinendam  tumoris  extirpationem  paratissimo. 

Tumor  figuram  solani  tuberosi  mediae  magnitudinis 
referebat,  prope  semipugnum  scilicet  aequabat,  in  su¬ 
perficie  giberosus ,  in  basi  quidqam  latior  erat:  sana 
et  non  adhaerente  cute  contegebatur,  dimoveri  quoque 
faciliter  in  quamcunque  partem  posse  videbatur,  tan- 
quam  tumor  sub  tegmine  cutaneo  natus:  durus  erat, 
duritie  fere  scirrhosa. 

Duabus  plagis  supra  tumorem  in  decussim  incisis, 
quatuor  cutaneos  pannos  subsecuimus ,  tumoremque 
incisa  fascia  parotidea  nudavimus.  Tum  jam  ad  extir¬ 
pationem  tumoris  ex  basi  ejus  accedentes,  in  nonnullas 
difficultates  offendimus;  nam  mendax  erat  mobilitas 
tumoris,  quippe  qui  altius  in  parotidem  radices  figens, 
non  seorsim  .  sed  cum  parotide  tota  dimovebatur.  Eo 
igitur  ex  parotidea  fossa  extirpando  ,  alte  adigi  culter 
retro  processum  maxillae,  et  parotis  alte  sauciari  debuit, 
et  variae  arteriolae,  atque  ipsa  quoque  temporalis  secari 
debuerunt :  nervus  facialis  quoque ,  vel  certe  majores 
hujus  nervi  propagines  secabantur ,  extemplo  enim , 
vix  excisa  profundiore  tumoris  radice,  paralytica  facies 
illius  lateris  evasit ,  claudi  oculus  amplius  non  potuit, 
os  in  latus  oppositum  distractum  est. 

In  cavo  vulneris  parotis  visebatur  sauciata,  ex  cujus 
scilicet  sinu,  aliena  illa  moles  e  medio  sublata  fuerat.  Jam 
vero ,  oras  vulneris  collectas  et  per  suturam  commis¬ 
sas,  sinuoso  vulneris  fundo  admovimus,  eique  sicca 
deligatione  adpressimus.  —  Febris  traumatica  satis  con¬ 
spicua  fuit,  sine  ullo  tamen,  vel  parum  gravi  sympto¬ 
mate.  Tertia  die ,  prima  deligatione  recepta,  pannos 
et  vicinas  faciei  partes  tumidulas  et  calentes  invenimus, 
pusque  motum :  cataplasma  emolliens  superdedimus  , 
pus  sub  sequentibus  diebus  diligenter  expressimus.  Octava 
die ,  siccis  tantum  linteis  locum  sauciatum,  ex  quo  saliva 
pure  confusa  promanabat,  proteximus;  duodecima  vero  , 
conglutinatis  jam  pannis,  neque  stillante  amplius  saliva, 
aegram  dimisimus.  —  Plaga  in  hoc  ce  casu,  per  genera¬ 
tionem  puris  coaluit ,  dum  in  casu  praecedente,  plaga 
profecto  sexties  major,  sine  pure  concrevit. 

Quo  magis  vulnus  ad  cicatricem  spectabat ,  eo  mi¬ 
nus  conspicua  quoque  paralysis  faciei  fieri  videbatur; 
et  quum  manumissa  esset,  femina  oculum  claudere  inulto 

magis  quam  prius,  poterat;  parum  tantum  sub  somno 

¥ 

hiabant  palpebrae,  et  bucca  sinistra,  immobilis  adhuc 
quidquam  morabatur:  os  vero,  vix,  ac  ne  vix  quidem, 
in  oppositum  latus  erat  distortum. 

Tumoris  parenchyma,  totum  erat  homogeneum,  albis¬ 
simum,  duritiei  fibroso- cartilagineae ,  absque  cancera¬ 
tico  succo.  Supra  tumorem,  rami  crassiores  nervi  facia¬ 
lis  transcurrebant. 

Sarcoma  simplex  ex  fossa  canina  dextra  et  nasi 
latere  excrescens .  Extirpatio  tumoris.  Sanatio  magna 
ex  parte  sine  pure ,  per  simplicem  vulneris  pro¬ 
tectionem .  Vide  fig.  3. 

Ruricolae  prope  sexagenario,  boni  habitus,  ex  fossa 
canina  dextra  nondum  ab  anno  tumor  excreverat,  qui 
latescendo  et  in  altitudinem  tamquam  cornu  a  latere 
nasi  sursum  versus  luxurians,  mole  sua  ante  oculum 
sese  attollebat  adeo,  ut  supercilii  altitudinem  jam  at¬ 
tingeret.  Circa  decimum  mensem  ex  quo  tumor  nullo 
dolore  nullaque  cutis  alienatione  natus  erat,  infaustis¬ 
sime  contigit,  ut  ab  ictu  bovis  plagam  summus  acci¬ 
peret.  Tum  cutis  in  fastigio  tumoris  lacerata,  cicatricem 
amplius  non  concepit,  sed  in  ulcus  dolens  degeneravit, 
tumorque  rapidius  in  altitudinem  et  latitudinem  increbuit. 

Nona  Augusti  ann:  1845,  duobus  circiter  ab  infor¬ 
tunio  mensibus,  quum  in  scholam  se  se  recepisset 
aeger,  ea  erat  tumoris  figura  quae  in  3a  effigie  fideliter 
expressa  visitur.  Pyramidem  quodammodo  repraesen¬ 
tat  in  apice  detruncatam,  quae  ex  tota  dextra  fossa 
canina  sursum  arcte  contra  orbitam  attollitur,  nasi 
latus  a  radice  ad  pinnam  usque  invadit,  oculum  retro 
abscondit,  jam  supercilium  excedit.  In  summo  tumoris 
fastigio  detruncato,  cava,  quadantenus  crateriformis 
plaga  inspicitur,  cujus  ambitum  carunculae  ex  cutis 
margine  emergentes  obsident,  quin  ex  illa  ichor  vel 
pus  moveantur,  arida  fere  ea  cavitate.  Naturaliter  se 

habet  cutis  quae  tumorem  contegit;  quo  magis  vero  ad 
exulceratum  tumoris  fastigium  accedit,  cutis  livescit, 
multisque  circa  carunculas  turgentibus  venulis  obsidetur. 
Tumor  basi  sua  est  prorsus  immobilis,  et,  ut  ut  durae  sit 
compagis,  nequaquam  tamen  scirrhosam  refert  duritiem. 

Mitis  autem  et  non  canceratica  esse  natura  hujus 
tumoris  videbatur:  quod  si  medullaris  naturae  fuisset, 
ut  ex  primo  aspectu  suspicari  potuisset,  tum  mollior 
fuisset,  tum  ab  accepta  plaga  in  canceraticum  ulcus 
abiisset,  et  in  luxuriantes  fungositates  excrevisset:  livor 
quoque  cutis,  et  varicosae  circa  ulcus  venae,  ulceri 
chronice  inflammato  potius  tribuendae  videbantur,  quam 
malae  tumoris  naturae,  quae  primo  tantum  intuitu  su¬ 
spicari,  ut  dixi,  poterat:  videbatur  igitur,  tumor  po¬ 
tius  ad  simplicia,  ut  ajunt,  sarcomata  quam  ad  cance¬ 
raticas  degenerationes  pertinere.  Ceterum  nullibi  indu¬ 
rata  circa  collum  ganglia  lymphatica  dabantur,  nullum¬ 
que  dabatur  signum  ex  quo  quaedam  sinus  maxillaris 
affectio  potuerit  suspicari. 

In  extirpando  tumore  opera  data  est,  ut  nihil  om¬ 
nino  cutis  excideretur,  sed  tota  quanta  nondum  exul¬ 
cerata  supererat,  contegendae  plagae  adhiberetur:  opera 
item  data  est,  ut  figura  nasi  quam  minime  laederetur, 
et  integra  praecipue  relinqueretur  nasi  pinna  dextra 
cui  tumoris  pars  supercreverat,  et  a  latescente  tu¬ 
more  extrorsum  et  quidquam  deorsum  fuerat  compulsa. 
Cutis  igitur  tumorem  contegens,  recta  plaga,  quae 
infra  zygoma  incipiens,  sursum  per  medium  tumo- 

rem  ad  summum  usque  ejus  fastigium  transcurrebat, 
secta  est,  eoque  cutis  in  duos  pannos  separata  est, 
quorum  superior  sursum,  inferior  deorsum,  subsecando 
rejectus  est.  Nudatus  jam  magna  ex  parte  tumor, 
plus  opera  manubrioli  quam  aciei  a  subjectis  ossibus 
sine  labore  excussus  est,  temparateque  evellendo,  ex 
pinna  et  nasi  dorso ,  atque  ex  cantho  oculi  interno,  cui 
arctius  adhaerescebat,  exturbatus  est.  Tum  cutem  supra 
vulnus  adduximus,  et  subjectis  ossibus,  quae  labe  om¬ 
nino  carebant,  temperate,  absque  suturis,  gossypio  et 
fascia  tantum  superdatis,  adpressimus. — Magna  plaga, 
magna  ex  parte  cute  contegi  potuit,  sed  patens  remansit 
particula  ejus  ad  latus  nasi  et  circa  pinnam,  quo  loci, 
cutis  ulcere  exesa  deerat. 

Panni  citra  puris  generationem  apprime  concreve¬ 
runt.  nullaque  curatione  adbibita,  vulnus,  quod  a  latere 
nasi  circa  pinnam  patebat,  carnibus  celeriter  impletum 
est,  aeger  que  vigesima  secunda  die  discessit. 

Tumorem  cellulosa  tenuis  tunica  circumcingebat, 
ej usque  compages  tota  erat  homogenea,  coloris  impure 
albi,  texturae  firmae,  canceratico  succo  carens,  videba- 
turque  constare  ex  concreta  fibrina,  qualis  scilicet  esse 
solet  textura  simplicis  sarcomatis  1 . 

1  «Simple  Sarcoma,  non-malignant».  The  «common  vascular  sarcoma 
« of  Abernethy»  This  consists  of  an  accumulation  and.  organization  of 
«plastic  fibrinj  which,  subsequently  to  organization,  comes  to  assume 
«the  characters  of  an  hypertrophied  and  condensed  portion  of  ordinary 
«fibro-cellular  tissue».  James  Miller ,  The  principies  of  Surgery,  p. 
537,  Edinburg,  1844. 

Melanosis  oculi  sinistri.  Extir patio  oculi.  Sanatio  sine 
ullo  gravi  symptomate.  Fig.  4. 

Urbicam  mulierem,  jam  annos  supra  sexaginta  na¬ 
tam,  pluries  feliciter  enixam,  dudum  bona  veletudine 
usam,  circa  medium  Decembrem  ann:  1837  ferox  tem¬ 
poris  et  orbitae  sinistrae  dolor  cepit,  magna  cum  epi¬ 
phora  et  photophobia.  Exacto  inter  assiduos,  eosque 
acerbissimos  dolores  triduo ,  illius  oculi  potentiam 
prorsus  amisit  aegra ,  eamque  postmodum  nunquam 
recuperavit.  Ab  illo  autem  tempore,  perpetua  fere 
lege,  quotannis  ad  unum  alterumve  mensem ,  sinistrum 
caput  acerbus  dolor  verberavit,  quo  mitigando,  quo¬ 
tannis  aegra  sibi  hirudines  capiti  admovere  consuevit. 
Anno  autem  1844.  dolores,  tum  graviores,  tum  jam 
assidui  fiebant,  oculus,  ut  aegra  ajebat ,  figuram  per¬ 
mutavit,  intumuit,  ex  orbita  prominuit,  mox  globum 
carnei  fere  coloris,  glabrum  simulavit,  serius  vero, 
crescendo  nigrescentem  colorem  concepit,  et  in  ma¬ 
gnam  molem  extra  ipsam  orbitam  quodammodo  luxuria¬ 
vit.  Jam  vero,  aegrota  assiduis  doloribus  conflictata, 
et  assiduo  tumoris  incremento  perterrita ,  Scholam 
Clinicam  adivit  Octobri  ann:  1845. 

Orbitam  sinistram  implebat  tumor  nigerrimus  et 
tuberosus,  qui  magna  mole  sua,  orbitae  marginem  exce¬ 
debat,  extusque  valde  prominebat.  Palpebrae  diducti s- 
simae  tumorem  cinguli  adinslar  amplectebantur:  a  latere 

tumoris  interno,  adhuc  superesse  obscura  corneae  ve¬ 
stigia  videbantur;  tumorem  circa  basim  conjunctiva 
incrassata,  fere  carnei  coloris  circumcingebat,  et  per 
illam,  nigredo  apparebat:  paulo  vero  supra  basim 
conjunctiva  hic  illic  hiabat,  et  ex  hiatubus  illis  tubera 
nigerrima,  mollia,  tum  pisi,  tum  nucis  avellanae  magni¬ 
tudinis,  pullulabant. 

Quum  vires  gementis  aegrae,  pro  aetate  ejus,  et  pro 

* 

morbi  atrocitate  satis  adhuc  constarent,  quumque  adfee- 

torum  ceterorum  viscerum  signa  praesto  non  essent, 

« 

oculi  extirpationem  esse  suscipiendam  judicavimus. 
Perscisso  externo  palpebrarum  cantho,  et  circum 
praecisa  conjunctiva  fere  carnea,  tanta  fuit  tumoris  mol¬ 
lities,  ut  mollioris  pultis  in  modum  difflueret:  quamob- 
rem,  quum  integer  tumor  nullatenus  extirpari  potuis¬ 
set,  immersis  in  ipsum  tumorem  digitis,  ex  orbita 
nigerrimam  illam  melanoticam  pultem  exenteravimus. 
Supererat  tum,  ut  tunica,  in  qua  materies  melanotica 
erat  conclusa,  ex  orbitae  cavo,  cui  erat  adnexa,  exime¬ 
retur:  haec,  firma  erat,  quodammodo  fibrosa ,  laxiterque 
circumjacenti  periorbitae  adhaerebat:  quare  inter  utram¬ 
que  insinuato  scalpri  manubriolo,  ex  toto  orbitae  ambitu 
tunicam  solvimus,  et  in  fasciculum  collegimus,  qui 
in  apice  orbitae,  ex  ipso  nervo  optico  proficisci  visus 
est:  illic  tunicam,  temperate  trahendo,  sinuatis  forfi¬ 
cibus,  altius  quam  fieri  potuit,  excidimus,  et  ne  qua 
forte  vitiata  particula  superesset,  eum  locum  adacto 
candente  ferramento  ambussimus.  Re  ita  absoluta,  quum 

jam  periorbita,  a  quavis  melanotica  labe  immunis  pro¬ 
staret,  adductis  palpebris,  fascia  orbitae  superinjecta 
est. 

Sanguis,  qui  horas  aliquot  ex  orbita  stillavit,  sua  sponte 
substitit:  post  meridiem  obdormivit  aegra,  ad  vespe¬ 
ram  leviter  inhorruit,  postmodum  modice  incaluit,  noc¬ 
tem  tranquille  peregit. — Altera  et  tertia  die ,  tam  do¬ 
lorum,  quam  febris  expers  aegra  fuit. — Quarta ,  deligatio 
jam  pure  immunda  remota  est:  palpebrae  oedemate 
tumebant,  nulla  vero  gravior  inflammatio  aderat;  qua- 
mobrem  munditiei  tantum,  et  faciliori  puris  effluxui, 
capite  in  latus  inclinato,  prospectum  est.  —  Septima, 
lectum  ad  aliquot  horas  deseruit  aegra,  et  obambulavit: 
pus  uberius  ex  orbitae  cavo  effluebat,  quare  deligatio 
bis  te  rve  mutabatur. — Ad  vegisimam  diem  usque,  omnia 
egregie  procedebant,  pus  bonum  vulnus  reddebat,  carun¬ 
culae  orbitae  cavum  jam  plurimum  adimpleverant;  tum 
vero,  aliquis  in  gena  et  in  ambitu  orbitae  erysipelaceus 
rubor  apparuit  cum  mitissima  febre,  protinusque  natura 
puris  aliquantum  alienata  est:  exhibito  autem  stibio , 
superdatoque  splenio  camphorato,  quidquid  mali  super¬ 
venerat,  tertia  die  prorsus  dissipatum  est.  —  Vigesima 
sexta ,  domum  aegra  concessit,  palpebris  quidquam 
cedematosis,  et  plaga  aliquid  puris  adhuc  reddente. 

Aegra  indentidem,  et  nuper  quoque,  (octavum  sci¬ 
licet  post  mensem)  Scholam  visitavit,  mirum  quantum 
confirmata:  palpebrae  in  cavum  orbitae  quodammodo 
attractae,  orbitae  aspectum  praecludebant,  et  per  angu- 

stam  earum  rimam,  ubi  diducebantur,  orbita  carnibus 
fere  impleta,  solida,  conspiciebatur. 

Os  maxillare  superius  sinistrum  et  jugale  in  tumorem 
melanoticum  degenerata.  Extir patio.  Sanatio  per  in¬ 
flammationem  adhcesivam.  ( fig .  5  et  6). 

Rustico  30  annorum,  staturae  brevis  et  coloris  adusti, 
gravioribus  morbis  nunquam  conflictato,  nondum  anno 
abhinc ,  citra  causam  et  citra  dolorem ,  sed  calore 
et  rubore,  mala  sinistra  tumescere  coepit. 

Tumor  pedetentim  per  autumnum  et  hiemem  aequa¬ 
biliter  tam  in  altitudinem  quam  in  latitudinem  incre¬ 
scebat,  mollis  erat,  ruber  et  calens,  raro  et  leviter  admo¬ 
dum  dolebat. 

Ineunte  vere,  et  potissimum  circa  paschales  festos, 
mullum  increbuit  tumor,  et  in  os  quoque  supra  dentes 
molares  prominuit  adeo,  ut  per  duas  fere  hebdomades 
vix  aliquem  capere  cibum  aeger,  ut  ajebat .  potuerit. 

Tum  vero,  supra  gingivas,  circa  dentem  molarem  su¬ 
periorem  tertium,  tumor  ruplus  est:  ichorosa  et  cruenta 
materia  per  duas  fere  hebdomadas  affatim  dimanavit,  eam- 
que  aeger  vi  quanta  potuit  exprimere  sategit,  sperans 
ita  fore,  ut,  quidquid  tumeret,  in  liquamen  dissolveretur. 

Ruptus  tumor  et  ab  aegro  expressus  subsedit  quidem 
aliquantum  et  mollior  evasit,  sed  altera  exeunte  hebdo¬ 
made  hiatus  concrevit,  et  nullam  amplius  materiem  emi¬ 
sit.  Nova  tum  incrementa  tumor  coepit,  et  quamquam 

raro  et  leviter  doleret,  tamen  quum  mole  sua  jam  ocu¬ 
lum  comprimeret  et  quodammodo  retropelleret,  homi¬ 
nem  coegit,  ut  ex  natali  loco  (Izjum)  in  scholam  se  re¬ 
ciperet;  1-ma  Maii  ann:  1848. 

Tumor  ingens ,  subrotundus ,  homunculi  fere  capitis 
adinstar;  totum  occupat  sinistrum  faciei  latus;  a  super¬ 
cilio  ad  marginem  fere  maxillae  inferioris;  et  a  nasi 
latere  ad  parotideam  et  temporalem  regionem.  Superne , 
ita  inferiorem  palpebram  tumor  sursum  compellit;  ut 
oculi  aspectum  omnino  praecludat .  et  ad  supercilium 
usque  pertineat.  Superficies  tumoris  ubique  aequabilis 
est,  omnino  naturali  et  mobili,  non  lucida  sed  impure 
rubra  et  conspicue  calida  cute  contegitur ;  compressus; 
mollitiem  quandam  ubique  uniformem  refert;  perinde  ac 
si  spongiosa  caro  ei  subesset :  mucosa  buccae  a  tumore 
prominet;  et  pars  processus  alveolaris  ad  postremos 
quatuor  dentes  molares  pertinens,  una  cum  proxima 
particula  palati  cluri  in  tumorem  quoque  degenerata 
est,  osseam  naturam  omnino  amisit;  carneam  mollitiem 
induit:  postremus  molaris  dens  abest,  tres  proximi  sunt 
exturbati,  et  in  carne  illa  vacillantes. — Sicuti  palpebra 
inferior  sursum  compulsa  est,  ita  tumor  angulum  oris 
et  nasi  pinnam  (fig.  5.)  deorsum  trahit,  et  mole  sua 
dextram  narem  praecludit.  Tumor  prorsus  immobilis 
est ,  et  a  subjectis  ossibus  omnino  excrescere  vide¬ 
tur:  comprehenso  et  commoto,  totum  caput  sequitur: 
definitis  limitibus  caret ,  et  in  fossam  temporalem 
quoque  descendit.  Nulla  ceterum  in  colli  et  cervicis 

glandulis  labes  deprehenditur,  vires  aegri  satis  adhuc 
consistunt:  oculus  ut  ut  retro  in  orbitam  compulsus , 
et  inferne  sursum  appressus,  quantum  saltem  per  angu¬ 
stissimam  rimam  videre  licuit,  naturaliter  habet. 

/ 

Ternis  primis  diebus  dum  versatur  aeger  in  schola,  inten¬ 
sior  ,  ex  caeruleo  coccineus,  tumoris  rubor  factus  est, 
et  tam  ardens  calor,  ut  fere  ad  abscessionem  jam  spec¬ 
tare  tumor  videretur :  tum  quoque  obtuse  doluit.  Quarta 
vero  nocte,  repente,  tumor  pristino  loco,  supra  mo¬ 
larem  scilicet  tertium  ruptus  est,  et  cochlearia  fere  duo 
majora  subatrae,  sanguineae  amurcae  eructavit.  Mane 
aegrum  inspicientes,  per  foraminulum  nocte  ruptum, 
specillum  in  tumorem  ad  pollices  fere  duos  immisi¬ 
mus,  illudque  per  carneos  parietes  transiens,  ad  quan- 
dam  quasi  intercapedinem  pervenire  videbatur. 

Peculiaria  in  tumore  potissimum  erant,  mollities  carnea 
et  fere  spongiosa,  cutis  rubor  sine  conspicuis  venis,  dolor 
fere  nullus,  sed  conspicuus  admodum  calor.  Natura 
ejus  perobscura  videbatur;  quum  autem,  tum  consi¬ 
stentes  adhuc  vigerent  aegri  vires,  tum  universae  labis 
signa  deessent,  extirpationem  tumoris  quarta  die  susce¬ 
pimus,  ut  ut  lateret  quousque  degeneratio  in  subjectas 
partes  descenderet. 

Primum  igitur,  nudando  tumori,  cutem  in  tres  pannos 
divisimus,  incisa  plaga  ad  similitudinem  literae  T.  (fig.  6). 
Plaga  superior  lunata,  a  glabella  incepta,  quidquam 
supra  mediam  tumoris  partem  transcurrens,  ad  mediam 
usque  temporalem  fossam  tendebat:  pannus  inde  luna- 

tus  a  subjecto  tumore  subsectus  supra  frontem  reflecte¬ 
batur.  Alia  plaga  per  medium  tumorem  deorsum  usque 
infra  maxillae  marginem  protrahebatur,  et  panni  in¬ 
de  duo  cutanei  subsecti ,  ad  latera  tumoris  rejicie¬ 
bantur. 

Nudus  ita  tumor,  hic  carnei  illic  subatri  coloris  se  prae¬ 
buit,  in  superficie  atris  tuberibus  coopertum,  et  firma 
cinctum  membrana,  a  subjecta  carne  non  divellenda; 
haec  tunica,  tanquam  v- tus  periosteum,  ex  tumoris 
limitibus,  supra  sana  circumposita  ossa  continuo  itinere 
i  transibat,  et  per  eam  tumor  finitimis  ossibus  adhaere¬ 
bat,  neque  ab  illis  divelli  patiebatur.  Quare  extirpatio 
semper  secando  et  excidendo,  non  vero  evellendo,  fieri 
debuit.  Extirpationem  autem  a  superiore  et  externa 
parte  incepimus,  qua  scilicet  tumor  temporalem  fossam 
implebat,  et  orbitae  externum  parietem  pervadebat :  hunc 
in  finem  aliud  vulnus  extra  et  supra  supercilium  (fig:  6) 
incidi  debuit,  quo  tota  apophysis  temporalis  ossis  frontis 
nudaretur ,  quippe  quam  tumor  quoque  pervaserat:  illam 
igitur  apophysin  forficibus  osteotomis  praecidimus ;  fossam 
temporalem  tumore  occupatam,  secto  prope  aurem  arcu 

i 

zygomatico,  exenteravimus;  ex  temporali  fossa,  extra  et 
infra  oculum,  in  orbitam  et  in  proximam  pterygo-ma vil¬ 
larem  fossam,  ex  hacce  vero  in  fossam  nasalem  (tumorem 
semper  resupinando)  penetravimus:  et  tumorem  denique 
totum  ex  apophysi  nasali  frontis,  ex,  nasali  osse  et 
cartilagine,  ex  apophysi  palatina  et  anteriore  parte 
apophyse  os  alveolaris ,  tum  cultro,  quo  membranae,  tum 

potissimum  excisoriis  forficibus ,  quibus  ossa  secaban¬ 
tur  excisum ,  totum  inquam  tumorem ,  non  sine  ar¬ 
duo  et  longo  labore,  abstulimus.  Chirurgia  parum 
cruenta  fuit,  aliquot  arteriolas  torquere,  nullam  ligare 
oportuit. 

Oculus  ita  quodammodo  suspensus  haerebat  in  orbita, 
externo  et  inferiore,  et  partim  interno  pariete  orbata: 
fossa  temporalis,  pterygo-maxillaris  et  nasalis ,  nullis 
inter  se  circumscriptae  limitibus  ,  tanquam  una  tan¬ 
tum  latissima  cavitas  prostabant,  et  plagae  fundum  effi¬ 
ciebant.  In  illa  cavitate  nil  omnino  zygomatici  ossis  re¬ 
manebat,  et  nihil  quoque  de  osse  maxillari,  excepta 
parte  anteriore  apophyseos  alveolaris ,  et  majore  parte 
apophyseos  palatinae:  alveolaris  scilicet  et  palatinae  apo¬ 
physeos  deerat  ea  tantum  pars,  quae  ultimis  quatuor 
dentibus  molaribus  respondet;  pars  scilicet  illa,  ut  supra 
monuimus,  jam  in  tumorem  erat  degenerata.  Intactum 
autem  fuisse  anteriorem  processum  alveolarem  cum 
palatina  apophysi ,  res  fuit  summi  momenti ,  nam  re¬ 
lictis  in  sede  partibus  illis,  cavum  oris  vix  deformatum 
remansit ,  neque  aperta  ex  ore  in  nares  fuit  via,  nisi 
parum  postrorsum  et  extorsum. 

Exciso  jam  tumore  ,  excisa  jam  ex  vulnere  quacun¬ 
que  particula,  quae  vel  parum  degenerata  videbatur,  pan¬ 
nos  omnes,  suturis  spisse  injectis,  consuimus,  eosque 
inaequali  vulneris  fundo  quam  diligentissime  aptavimus, 
gossypio  et  fascia  adpressimus,  et  aegrum  sublimi  ca¬ 
pite  cubare  jussimus. 

Ex  vulnere  autem  tam  magno,  tam  alto,  per  quod 
fere  dimidia  pars  faciei  diruta  fuerat,  ex  chirurgia  tam 
longa,  tam  laboriosa,  nulla  quidem  febris,  omnino 
nullum,  quod  vel  parum  terreret,  syptomata  motum  est; 
pulsus  semper  inter  sexagies  et  septuagies,  nunquam 
frequentius  micarunt,  vix  incaluit  aeger,  vulnus  vix 
doluit:  quam  ob  rem,  re  tam  egregie  se  habente,  vul¬ 
nus  ante  sextam  diem  non  religavimus :  ea  vero  die 
remotis  fasciis ,  vulnus  omnino  totum  adgluti natum , 
subjectis  partibus  apprime  adcretum  invenimus,  et  vix 
unam  alteramve  puris  guttam  ex  conjunctione  orarum 
expressimus :  palpebrae  vero  clausae  erant,  et  oede¬ 
mate  turgebant ,  rubella  erat  conjunctiva ,  et  regio 
parotidea  aliquantum  tumebat  atque  renitebat ;  quare 
hirudines  XV  ei  regioni  appositae  sunt. 

lnsequentibus  autem  diebus,  vulneratam  partem  linteo 
tomenloso  et  fascia  protectam  ,  quotidie  diligenter  in¬ 
spectavimus ,  et  pannos  temperate  adpressimus,  ut,  si 
quid  forte  puris  subter  haesisset,  exprimeretur.  Deci¬ 
ma  quinta  die ,  vulneratam  partem,  nudam  sine  tegmine 
reliquimus:  per  hos  dies,  ex  pannorum  ora,  uno  in 
loco,  modo  aliquot  guttas  puris,  modo  salivam,  premen- 
do  exprimebamus:  palpebrae  autem  semper  oedematosae 
turgebant,  neque  aperiri  poterant;  oculus  tamen  natura¬ 
liter  se  habebat,  sed  deliciente  inferiore  fulcro,  quidquam 
deorsum  propendebat.  —  Circa  diem  trigesimam  quin - 
tam,  in  palpebra  inferiore  abscessus,  sine  conspicua  plilo- 
gosi  natus  est,eoque  inciso  cochlearculum  puris  profluxit. 

Circa  diem  quinquagesimam ,  abscessus  in  palpebra  in¬ 
feriore  iterum  subortus  est,  quo  inciso,  paucos  post  dies 
utriusque  palpebrae  oedema  prorsus  disparuit,  et  oculus 
jam  naturaliter  aperiri ,  suisque  muneribus  apprime 
fungi  potuit. 

Hominem  autem  quanquam  prorsus  restitutum,  ad  exi¬ 
tum  usque  tertii  mensis  dimittere  noluimus,  ut,  si  quae 
in  vulnerata  parte  post  inductam  cicatricem  mutationes 
contingerent,  coram  nobis  acciderent.  —  Exeunte  vero 
tertio  mense,  hominis  ad  suos  jam  redeuntis  facies,  sic 
fere  se  habebat :  in  regione  zygomatica  et  maxillari , 
loco  eminentiae,  mox  infra  oculum,  magna  depressio  vi¬ 
situr,  cui  superstrata  et  adhaerens  est  cutis,  altis  cicatri¬ 
cibus  et  altis  rugis  notata.  Cicatrix  vulneris  superioris 
lunati ,  a  glabella  arcuatim  deorsum  descendens ,  de  in 
sursum  in  fossam  temporalem  desinens,  basim  inferioris 
palpebrae  altissimo  lunato  sulco  quodammodo  circum¬ 
scribit,  et  palpebra  ita  scutum  fere  refert  sub  oculo 
resupinatum ,  cui  oculus  accumbit.  Palpebra  in  sede 
illa  hinc  a  cicatrice  in  glabella ,  illinc  a  cicatrice  circa 
excisam  apophysin  jugalem  ossis  frontis  retinetur,  eoque 
firmum  oculo  fulcimentum  praebet. — Cutis  alta?  illi 
depressioni  instrata,  fossae  temporali  et  pterygomaxil¬ 
lari  est  adglutinata.  Aperto  ore,  in  loco  ubi  excisa 
fuit  apophysis  alveolaris  ad  dentes  molares  pertinens, 
cicatrix  visitur ,  quae  marginem  ossis  ibidem  excisi 
cuti  malarum  connectit ,  praeclusa  ita  via  ex  ore  in 
nares. 

Tumoris  extirpati  textura  erat  laxe  cellulosa,  et  can¬ 
cellos  implebat  materia  fere  diffluens,  coloris  omnino 
atri:  in  medio  tumore  aderat  intercapedo,  cujus  mu¬ 
cosi  parietes,  quasi  reliquiae  antri  Highmori,  in  tanta 
ossis  degeneratione  adhuc  illibati,  esse  videbantur. 

Atheroma  ingentis  molis  basi  linguce  adhcerens,  et  in 
regione  inframaxillari  propendes.  Punctio  quinquies 
reiterata,  denique  incisio  tumoris,  fig.  7. 

Tumor  magnitudinis  fere  capitis,  ovatae  et  aequabilis 
figurae,  cute  omnino  sana  et  mobili  tectus,  multis  ab 
annis ,  ex  regione  inframaxillari  hominis  sexagenarii 
dependebat^  et  mole  sua,  quae  quotannis  augeri  videba¬ 
tur,  multas  aegro  facessebat  molestias:  regioni  genio¬ 
hyoideae  appensus,  tanquam  ovatus  globus,  altero  fine 
antrorsum  infra  mentum  valde  extuberabat ,  altero  po- 
strorsum  infra  et  ultra  angulum  maxillae  sinistrum,  ad 
marginem  fere  usque  musculi  cucullaris  se  protendebat. 
Cutis  regionis  buccalis  et  maxillaris,  a  mole  et  pon¬ 
dere  tumoris  in  plicas,  supra  tumorem  evanescentes 
erat  detracta.  Compages  tumoris  erat  quodammodo 
pastacea,  tanquam  vesica,  lenta  quadam  pulte  impleta.  , 
Dolorem  nullum  tumor  movebat,  sed  mole  sua  laryngem  et 
majora  colli  vasa  lateris  sinistri  comprimebat.  Inter  manus 
apprehensus  et  inferne  sursum  adpressus,  in  os,  inter 
linguae  basim  et  genium  turgebat,  et  linguam  superne 
extollebat,  perinde  ac  si  ingens  ranula  fuisset.  Et  re  vera, 

primo  intuitu  tumorem,  pro  ranula  immensae  molis  habui¬ 
mus;  paulo  post  vero  intelleximus,  tumorem  esse  atheroma 
infra  linguae  musculos  natum,  iisque  adhaerescens. 

Provecta  aegri  aetas,  major  tumoris  moles,  latissima 
et  adhaerens  ejus  basis,  quamcumque  gravem  oparationem 
profecto  vetabant:  quamobrem ,  tumorem  angustissimo 
cultello,  sine  laesione  cutis,  per  os  scilicet  infra  linguam, 
tantum  pertudimus.  Ex  vulnusculo  materia  homogenea, 
lenta,  subflavi  coloris,  adjuvante  pressione  effluxit:  reliquiae 
materiei  in  flaccescente  sacco  adhuc  morantes ,  ab  aegro 
sugebantur  ,  et  pleno  ore  expuebantur;  qua  in  re,  quasi 
aliquod  delectamentum  percipere  aeger  videbatur.  Post 
factam  punctionem ,  nullum  ellychnium  in  vulnus  im¬ 
misimus,  ne  nimia  cystidis  irritatio  moveretur. 

Altera  die,  vulnusculum  jam  concreverat:  cystis  quid¬ 
quam  dolebat,  aeger  calebat,  in  larynge  et  in  pharynge 
dolor  aderat,  aeger  cum  quodam  linguae  labore  loque¬ 
batur.  Tertia ,  quarta  et  quinta  die ,  tumoris  moles 
quotidie  increscebat,  et  sexta  die,  jam  magnitudinem 
pristina  majorem  tumor  erat  adeptus  ,  cum  renixu,  et 
cum  aegri  anxietate.  Quamobrem  ea  die,  tumorem  iterum, 
non  ex  ore,  sed  deorsum  pupugimus,  data  opera,  ut 
nulla  ex  arteriolis,  quas  supra  tumoris  parietem  retro 
colli  fasciam  hic  illic  transcurrere  explorantes  digiti 
percipiebant,  laederetur.  Tumor  hac  vice,  tres  fere  li¬ 
bras  serosi  subcruenti  laticis  emisit. 

Febris  vehemens  cum  tussi,  cum  dolore  in  pharynge  et 
in  linguae  radice,  cum  anxietate  magna,  et  virium  d ejecti o- 

ne ,  punctionem  excepit.  Quare  venam  secuimus ,  hi¬ 
rudines  dolenti  tumori  triginta  affiximus ,  cataplasma 
superdedimus,  alvum  calomelano  sollicitavimus.  Quinta 
die ,  pacata  jam  febre  ,  totus  iterum  impletus  et  valde 
renitens  tumor  extabat:  eum  igitur  sexta  die  valde  re- 
nitentem  et  dolentem,  rursus  pertudimus:  hacce  autem 
vice,  loco  seri,  pus  bonum  et  coctum,  ad  libram  circi¬ 
ter  unam  et  semis,  tumor  reddidit;  segerque  post  eva¬ 
cuatum  tumorem,  multum  levaminis  expertus  est. 

Punctio  ter  iterum,  semel  scilicet  quavis  hebdomade, 
reiterata  est,  et  post  quamvis  punctionem  tumor  denuo 
pure  implebatur ,  ea  tamen  differentia,  ut  post  quam¬ 
vis  punctionem,  eodem  passu,  quo  tumoris  moles  decre¬ 
scebat,  crassities  parietum  ejus  augeri  videretur:  pen¬ 
debat  autem  crassities  illa,  non  a  pariete  cystidis  ipsius, 
sed  a  celluloso  textu  eam  circumdante ,  ab  inflamma¬ 
tione  indurato  et  incrassato. 

Dum  sextum  pertundebatur  tumor,  forte  contigit,  ut 
punctio  incideret  in  loco,  cui  subjecta  erat  arteriola,  qua3, 
ob  incrassatum  circa  cystidem  cellulosum  textum,  tactui  se 
subduxerat:  pus  effluxit  sanguine  commixtum,  et  cystis  vix 
vacua,  sanguine  iterum  citissime  impleta  est ,  mole  ejus 
indesinenter  turgescente,  cum  magna  duritie.  Tum  igitur, 
quum  moles  cystidis  increscere  non  desineret,  et  irruentem 
in  cavum  tumoris  sanguinem  sistere  tamen  necesse  esset, 
tumorem  magna  plaga  patefecimus,  totam  ejus  cavitatem 
a  coagulo  sanguinis,  quo  impletus  erat,  exenteravimus, 
et  parvam  arteriolam  sub  punctione  laesam  ligavimus. 

Cystidis  incisio  novam  febrem  suscitavit  cum  timore 

vehementioris  pharyngitidis  et  laryngitidis:  reiterata  vero 

% 

venaesectio  ,  hirudines  et  cataplasma  ,  omne  periculum 
abigere  potuerunt. — Interea,  ex  cavitate  cystidis  multum 
puris  quotidie  profluebat:  in  eam  quotidie,  aquam  syphone 
injiciebamus,  et  ne  orse  vulneris  concrescerent,  crassum 
ellychnium,  altius  in  cystidem  immittebamus. — Ita  sen¬ 
sim  sensimque  cystis  se  contraxit,  et  cavum  tandem 
retulit,  quod  vix  nucem  juglandem  capere  potuisset.  Ex 
ea  cavitate  ipsemet  aeger  quotidie  aliquid  puris  expri¬ 
mebat,  et  in  eam  crassum  ellychnium  immittebat.  — Tali 
in  conditione,  tertio  ineunte  mense  aeger  discessit,  nul¬ 
lum  in  regione  geniohyoidea  tumorem,  sed  iter  tan¬ 
tum  gerens  fistulosum,  in  cystidis  reliquias  descendens. 

Lipoma  fere  triginta  librarum  ex  cervice  supra  dorsum 
dependens. — Extirpatio  tumoris.  —  Sanatio  sine  ullo 

gravi  eventu,  fig.  8. 

Ab  annis  fere  viginti ,  tuber  immensae  prope  molis, 
qui  scilicet  ponderis  erat  librarum  fere  triginta,  ex 
cervicali  regione,  tanquam  ex  radice,  supra  dorsum  pro¬ 
pendebat  rustici  cujusdam  nondum  quinquagenarii,  qui 
cernuus,  antrorsum  scilicet,  sustinendo  sibi  adnato  ponde¬ 
ri,  inclinatus,  in  Scholam  se  contulerat  '2~a  Maii  ann.  1846. 

Lipoma  sub  initio  infra  nucham  natum,  sensim  sen- 
simque  majorem  molem  adeptum,  jam  totum  cervicis 
tractum  aliquot  post  annos  occupavit:  tum,  proprio  pon¬ 
dere  inferne  revolutum,  dependentis  quodammodo  sacci 

adinstar,  in  majorem  molem  deorsum  latescens,  tantam 
jam  vastitatem  erat  adeptum,  ut  a  lateribus  utrumque 
humerum  fere  attingeret,  deorsum  vero  fere  ad  lumbos 
usque,  descenderet.  Ad  annos  usque  abhinc  duos,  adna- 
tum  tumorem,  sine  majori  noxa  vir  utcunque  tulit:  postre¬ 
mo  vero  biennio  jam  laboribus  impar  evasit;  nam  uni¬ 
versus  labefactari  habitus,  carnes  macrescere,  vires  fa¬ 
tiscere,  caput  dolere,  ipsum  quoque  lipoma  dolere  coepe¬ 
runt.  Contigit  quoque  ante  annum  circiter,  ut  ex  fissa 
tumoris  cute,  et  ex  rupta,  ut  aeger  ajebat,  vena,  tanta 
ex  tumore  proflueret  sanguinis  copia  ,  ut  in  magnum 
vitae  discrimen  aeger  conjiceretur,  et  postmodum  insigni 
diuturnaque  debiiitate  premeretur.  Tertium  post  men¬ 
sem,  vix  vires  recollegerat  aeger,  quum  tumor,  qua  parte 
dorsum  spectabat,  inflammationem  conciperet,  natoque 
abscessu,  et  per  se  rupto,  amurca  ad  tres  fere  libras 
proflueret.  Tum  totus  tumor  mollior  et  flaccidior 
factus  est,  rupto  ex  loco  humor  effluere  hucusque 
perrexit,  tumorque  viro  minus  molestus  evasit,  non  ita 
tamen,  ut  ejus  extirpationem  quam  maxime  desiderare 
desineret. 

Lipoma  ovatam  figuram  referebat,  (fig:  8)  apice  su¬ 
perno  extenuatiore,  inferno  latiore:  cutis  imae  partis  erat 
cedematosa,  cedemate  quodammodo  solido,  et  ex  illa,  tum 
suapte,  tum  potissimum  quum  exprimeretur,  latex  lim¬ 
pidus,  tanquam  densa  ex  spongia  stillabat.  In  facie  tumoris 
inferiore  dextrorsum,  in  loco  pristini  abscessus,  iter  fistu¬ 
losum,  humorem  fere  oleoso  fluido  admixtum  reddens, 

patebat:  secundum  tumoris  longitudinem, sub  cute  transcur¬ 
rentes  latissimas  venas ,  explorantes  digiti  percipiebant. 
Homo  bajulorum  more  incedebat,  et  propter  tumoris 
pondus,  vix  caput  flectere  valebat:  ei  vero  ceteris  com¬ 
modior  corporis  figura  erat  genuflexa  et  incoxata,  dorso  pa¬ 
rieti  appresso  ,  quo  tumorem  sustineret:  quod  si  vel  sella, 
vel  scamnum,  vel  truncus,  vel  quidquid  denique  supra  so¬ 
lum  eminens  adesset ,  aeger  se  ante  illas  res  genuflexus 
componebat,  et  illis  tanquam  sustentaculis  tumorem 
superponebat. 

Tumoris  exstirpationem ,  aegro  in  ventrem  cubante, 
suscepimus ,  cura  adbibita ,  ut  sanguis  ex  tumore  in 
cervicem  prius  adigeretur,  ne  nimia  ex  ingentibus 
tumoris  venis  sanguinis  jactura  foret.  Fiebat  autem 
exstirpatio  duabus  lunatis  plagis ,  per  latera  tumoris 
transcurrentibus,  et  partem  cutis  supra  medium  tumorem 
relinquentibus:  postquam  id,  ita  factum  fuerat  ut  cutis 
magis  redundaret,  quam  deficeret,  ligata  arteria  sangui¬ 
nem  ex  cervice  in  tumorem  ferente ,  consutos  insimul 
cutaneos  pannos  subjecto  vulneri  fascia  aclpressimus. 

Curationi  nil  omnino  mali  se  insinuavit,  modicissima 
febris  mota  est,  nil  remediorum  opus  fuit ,  plaga,  magna 
ex  parte  citra  pus  concrevit,  et  aeger  vigesima  die,  se 
suae  conjugi  suisque  natis  levior,  alacriorque  restituit. 

Raro  contingit  ut  lipomata  inflammentur  et  abscedant, 
sicut  in  hocce  casu  contigit.  Nuperrime  Brodie  ca¬ 
sum  ingentis  lipomatis  in  dorso  haerentis,  nostro  casui 
admodum  similem,  protulit:  iipoma  intus  inflammatio- 

nem  concepit,  abscessionem  fecit,  per  se  ruptus  est, 
hiante  deinceps  itinere  fistuloso ,  ex  quo  indesinenter 
materia,  oleoso  fluido  commixta,  effluebat.  ( Prodic, 
lectures  illustratio  e  of  various  subjects  in  Pathologie 

and  Surgery.  London  1846  p.  273). 

* 

Cystis  in  medio  sterno ,  corrupto  osse  cor  comprimens . 
Punctio  tumoris: — prius  lympha ,  deinsanguis  effluens. — 
Gangrcena  tumoris. — Mors  nona  die. 

Obscurissima  naturae  ille  tumor  fuit ,  quem  femina 
rustica,  annos  quinque  supra  quadraginta  nata,  Januario 
mense  in  Scholam  accepta,  medio  in  pectore  gerebat. 
Tumoris  globosa  moles,  fere  maginitudini  capitis  aequipa- 
randa ,  ex  medio  sterno  in  dextrum  latus  aliquantum 
inclinata  assurgebat,  mammariae  regionis  cutem  attol¬ 
lebat,  et  flaccescentem  mammam,  cutaneam  tanquam 
plicam,  sibi  deorsum  appensam  habebat.  Depressio 
levis  tumorem  in  duo  quasi  tubera  separabat,  alterum 
dextrum  amplissimum,  sinistrum  alterum,  parvum,  quasi 
novum  tuber  jam  jam  nasciturum. 

Indubiam  tumor  eamque  renitentem  elasticitatem  offe¬ 
rebat,  et  ex  primo  attactu  se  tanquam  cystidem  pro¬ 
debat:  nulla  malae  naturae  nota  ei  inerat,  et  ubique 
sana,  naturali,  mobili  cute  erat  contectus:  in  basi  tu¬ 
moris,  quae  latissima  erat  et  fere  ovatae  figurae,  defini¬ 
tum  limitem  inter  sternum  et  tumorem  digiti  explo¬ 
rantes  non  percipiebant ,  videbatur  que  quodammodo 
sterni  superficies  in  tumorem  abire.  Auris  tumori  ad- 

mota  nullum  peculiarem  sonum  deprehendebat,  cordis 
tantum  ictus  creberrimos  sed  normales  percipiebat,  a 
corde  scilicet  per  tumoris  molem  ad  aurem  translatos: 
neque  in  tumore  tantum,  sed  in  toto  tliorace  quaqua- 
versum  diffusi,  tam  infra  dextram,  quam  infra  sinis¬ 
tram  claviculam,  ictus  cordis  veluti  dilatati  audiebantur. 

Aegra  habitus  pessimi  erat,  praecoci  senio  confecta 
videbatur,  facies  colorem  referebat  flavedine  lurida  in¬ 
fectum,  arteriae  sine  robore  celerrime  micabant,  pulsu 
tamen  neque  inaequali,  neque  intermittente:  aegra  non 
tussiebat,  neque  se  lipotbymiis  obnoxiam  unquam  fuisse 
ajebat.  Id  vero  potissimum  erat  adnotandum,  quod,  ab 
uno  jam  anno,  nunquam  supina  cubare  aegra  poterat: 
quod  si  ei  forte  id  accidisset,  spiritus  praecidi  et  statim 
praefocari  sibi  videbatur:  hanc  ob  causam,  aegra  diu  noctu- 
que  jacebat  prona,  genubus  et  cubitibus  flexis,  capite 
in  pulvinaribus  demerso  et  manubus  excepto,  depen¬ 
dente  ita,  et  nullibi  compresso  tumore. 

Quoad  originem  mali,  pauca  admodum  et  manca,  ex 
rudi  et  obtusa  aegra  colligere  licuit:  retulit  tantum,  ter 
fuisse  feliciter  enixam,  graviorum  morborum  expertem 
fuisse,  nulla  occasione  tumorem  tres  ante  annos  in  medio 
sterno,  sine  conspicuo  dolore  sibi  succrescere  animad¬ 
vertisse,  per  binos  et  ultra  annos  campestribus  labori¬ 
bus  interfuisse ,  a  sex  vero  mensibus  tumore  jam 
celerius  increscente,  et  novo  tubere  ad  latus  ejus  appa¬ 
rente  ,  in  eam  conjectam  fuisse  debilitatem ,  in  qua  nunc 
versabatur,  propter  quam  lectulo  genuflexa  affigebatur. 

Quum  primum  accessiset  aegra ,  in  mamma  natam 
cystidem  gerere  credidimus:  mox  vero  diligentius  explo¬ 
rata,  cystidem  vel  sterno  innexam  esse,  vel  ex  ipso  sterno 
succrevisse,  et  ad  mammariam  regionem  mole  tantum 
pervenisse,  intelleximus.  Sed  circa  genuinam  tumoris 
naturam  quammaxime  dubii  haesimus,  praecipue  ob 
immobilitatem  ejus,  et  ob  indefinitos  ossibusque  anne¬ 
xos  ejus  limites:  tumoris  tamen  externa  facies,  pro  serosa 
cystide  omnino  loqui,  nobis  videbatur.  In  dubio  vero 
haerentes,  tumorem  tenuissimo  exploratorio  cultello 
pertudimus,  et  mox  liquor  nullius  coloris,  fere  ad 
poculum,  pleno  filo  effluxit,  qui  cysticam  tumoris  na¬ 
turam  pateficit....  En  vero  mox,  liquorem  secum  atros 
trahere  concreti  cruoris  grumos ,  quorum  unus  major, 
vulnusculum  tumori  inflictum  praeclusit:  nil  mali 
in  recessu  suspicantes ,  vulnusculum  cultro  obtuse  mu¬ 
cronato  dilatavimus,  et  in  cavitatem  tumoris  indicem 
immisimus,  quo  magis  interna  cystidis  conditio  inno¬ 
tesceret.  Digitus  autem,  per  sternum  prorsus  corruptum, 
et  in  pultem  quodammodo  mollem  et  unduosam,  in 
qua,  parva,  inaequalia,  ossea  fragmina  erant  confusa 
degeneratum,  quasi  in  pectoris  cavum  descendere  visus 
est:  statim  igitur,  et  quin  exploratio  ulterius  protrahe¬ 
retur.  digitum  recepimus:  eum  vero  exeuntem,  rutilantis 
sanguinis  unda,  grumis  atris  commixta  sequuta  est,  quae, 
conceptam  et  nuper  confirmatam  cysticae  tumoris  naturae 
opinionem,  extemplo  pervertebat ,  nosque  in  majorem 
adhuc  ambiguitatem  conjiciebat.  Quidquid  fuerit,  celeriter 

vulneris  oras ,  ne  sanguis  proflueret,  tumore  jam  quid¬ 
quam  flaccescente,  apprehendimus,  et  arcte  consuimus. 

Femina  rem  absque  lipothymia  sustinuit,  et  ad  lectu¬ 
lum  ipsamet  se  restituere  potuit.  Nondum  vero  prima, 
a  facta  tumoris  punctione,  hora  erat  elapsa,  quod 
tumor  dimidio  vacuefactus,  impleri  iterum  coepit,  moxque 
eamdem  ac  prius,  tam  molem,  quam  tensionem  exhibuit, 
imo  paulo  post  tumidior  evasit.  Tumori  frigida  fo¬ 
menta  admovimus;  ea  vero  pectori  aegrae  pronae  et 
genuflexae  superdare,  arduum  fuit.  Ad  vesperam,  febris 
invasit,  noctem  moleste  transegit  aegra,  frigida  fomenta 
male  perferebat.  Altera  die,  tumoris  adhuc  major  erat 
renixus,  et  moles  major,  et  tensio  maxima,  et  suturam 
jam  jam  divulsum  iri,  timebamus.  Nova  punctio  profecto 
necessaria  fuisset,  eam  vero  suscipere  vetabant  timor 
sanguinis  in  tumore  conclusi,  et  nuper  orta  suspicio 
aneurysmaticae  ejus  naturae.  Tertia  die,  praetumidus  tu¬ 
mor  rubebat,  lucidus  erat,  dolebat  admodum;  et  inter  do¬ 
lores,  febrem,  et  debilitatem,  pessime  se  habebat  aegra. 
Quarta  et  quinta ,  tumor  adhuc  magis  increbuit,  se 
latius  in  dextrum  thoracis  latus  infra  mammam  diffudit, 
eratque  ejus  renixus  prope  incredibilis:  interea  cutis 
in  summo  tumore  inflammata  livescebat,  tanquam  mo¬ 
ritura.  Sexta  et  septima ,  magnam  cutis  partem  in 
summo  tumore,  circa  iuflictum  vulnus,  gangraena  occu¬ 
pavit,  tumor  longe  flaccidior  evasit,  ex  vulnere  sero¬ 
sus,  lividus,  gangraenosus  humor,  sine  intermissione 
stillabat.  Octava ,  totus  tumor  subsedit,  ejus  cutem 

sphacelus  occupavit:  lata  grangraenosa  eschara  me¬ 
dio  sterno  et  dextro  thoracis  lateri  accumbebat,  et 
subter  illam,  tremuli, praecipites  cordis  motus  lachanizan- 
tis  aegrae,  visebantur:  tum  primum  ea  die  et  altera,  aegra 
in  dorsum  potuit  cubare,  decima  vero  periit,  sensibus 
integris. 

In  cadevere,  os  sterni  medium,  totum  corruptum 
invenimus,  incorruptam  vero  internam  ejus  tunicam 
pectoris  cavo  obversam,  et  incorruptum  omnino  me¬ 
diastinum,  aeque  ac  subjectas  pleuras:  nullus  igitur 

i 

inter  externum  tumorem,  et  thoracis  viscera  aditus 
aderat,  sed  tumoris  pondus,  deficiente  osse,  basi 
cordis  e  directo  lxspondebat,  eamque  comprimebat. 
Cartilagines  costae  tertiae,  quartae,  et  quintae,  partim 
quoque  destructae,  osse  cui  naturaliter  inseruntur  desti¬ 
tutae,  sine  fulcro  extabant:  loco  ossis,  pultacea  massa, 
unctuosa,  coloris  cinerei ,  odoris  caseosi  reperta  est, 
in  qua,  contrita  sterni  rudera  erant  confusa:  supra 
thoracem  dextrorsum,  infra  insertionem  musculi  pecto¬ 
ralis  et  infra  mammam,  perietes  cystidis  totae  gangrae¬ 
nosae  jacebant.  Omnino  sana  erat  mammaria  interna 
utriusque  lateris.  In  thorace,  totum  cor  dextrum  erat  justo 
amplius,  extenuatum,  mollitum, — amplissima  quoque  aorta: 
valvulae  omnes  omnino  naturales:  pulmonum  textura 
bona,  sed  sparsa  hic  illic  aderant  solitaria  tubercula, 
hic  magnitudinis  lenticulae,  illic  pisi:  immo,  in  summo 
pulmone  dextro,  duo  solitaria  tubercula,  magniludnis  nu¬ 
cis  avellanae,  dabantur,  quae  incisa  pus  evomuerunt. 

Sicuti  in  vita,  ita  et  in  conspectu  cadaveris  dissecti, 
perobscura  remansit  ossivori  hujus  tumoris  natura:  de¬ 
generatio  sterni,  neque  ad  cariem,  neque  ad  necrosin, 
neque  ad  ossium  absorptionem  pertinebat.  Num  hydatis, 
num  forte  tuberculum  in  osse  natum  tumor  fuerit, 
nescio,  neque  scio  unde  profluxerit,  tumore  pertuso, 
rutilantis  sanguinis  unda. 

Conditio. 

Aetas. 

MORBUS. 

AMPUTATIO. 

Eventus. 

1 

Nobilis. 

V 

27 1 

Vulnus  sclopeta- 
rium  cubiti  si¬ 
nistri  gravissi¬ 
mum. 

Amputatio  pannicu- 
lata  humeri. 

faustus- 

2 

Rusticus . 

54 

Gangrcena  cubiti 
sinistri . 

Amputatio  pannicu- 
lata  humeri. 

faustus. 

3 

Rusticus. 

28 

Caries  articuli  cu¬ 
biti  dextri. 

Amputatio  pannicu- 
lata  humeri. 

faustus . 

4 

Murarius. 

44 

Fractura  commi¬ 
nuta  cruris  dex¬ 
tri. 

Amputatio  pannicu- 
lata  cruris  in  triente 
superiore. 

faustus. 

5 

Rusticus. 

35 

Gangrcena  cruris 
sinistri . 

Amputatio  pannicu- 
lata  imi  femoris. 

faustus. 

6 

Rusticus. 

46 

Gangrcena  cruris 
sinistri. 

Amputatio  pannicu- 
lata  imi  femoris. 

faustus. 

7 

Rusticus . 

26 

Osteitis  osteophy- 

tica  tibice  et  fi- 

bulce  sinistree. 

Amputatio  pannicu- 
lata  imi  femoris. 

faustus. 

8 

Scriba. 

28 

Caries  tibice  si¬ 
nistrae. 

Amputatio  circularis 
femoris  methodo 

Sansoni. 

periit. 

9 

Operarius. 

45 

Digitus  index  et 
medius  contriti. 

Amputatio  pannicu- 
lata  digitorum. 

faustus. 

10 

Mercator. 

41 

Caries  hallucis 

sinistri. 

Excisio  hallucis  ex 

articulo. 

faustus. 

AMPTJTATXOITBS. 


Quatuor  femoris,  tres  humeri,  unam  cruris,  tres  di¬ 
gitorum  amputationes,  easque  omnes  panniculatas  feci¬ 
mus,  praeter  unam  femoris,  quam  circulari  sectione  pe¬ 
ragebamus. 

Committendis  pannis  cruentas  suturas  fere  semper 
adhibuimus,  easque  tertio  vel  quarto  die,  plerumque 
recepimus,  remota  tum  primum  prima  deligatione. 

Protegendo  trunco  amputati  artus,  eum  gossypio  tec¬ 
tum,  in  canalem  densiori  ex  charta  paratum,  excipere 
consuevimus:  id  autem  valde  esse  opportunum  ad  susti¬ 
nendos  et  protegendos  pannos  opinamur;  panni  scilicet 
absque  illo  canali,  ab  artus  mole  comprimuntur,  a  secto 
osse  vexantur,  proprio  pondere  (in  amputatione  femoris 
et  alta  cruris  potissimum)  dependent,  ideoque  in  sectum 
os,  se  ultro  quodammodo  immergunt. — Dolabram  adprae- 
cavendos  trunci  spasmos,  et  ad  musculorum  retractionem 
praepediendam,  passim  adhiberi  solitam,  non  injecimus, 
quippe  quae  regressui  venosi  sanguinis  obstare,  congestum 
ad  vulnus  augere,  curationem  magis  intercipere,  quam  ad¬ 
juvare,  profecto  videtur:  sed  adminiculo  canalis,  in  quo, 

tanquam  in  theca,  truncus  excipitur,  aegri  detruncatum 
membrum  subjectis  pulvinaribus  commode  deponunt,  in¬ 
ferior  pannus  minus,  vel  saltem  aequabilius  comprimitur, 
superior  multo  minus  ab  osse  laeditur,  arcuatum  tegminis 
fulcrum  supervacuum  est,  singulae  vulneris  deligationes 
minus  molestae  evadunt,  aegri  facilius  situm  commutant, 
facilius  ex  uno  in  alterum  transferri  lectum  possunt. 

Amputati  omnes  sanationem  receperunt,  praeter  eum, 
qui  circularem  femoris  amputationem  sustinuit,  phle¬ 
bitide  et  gangraena  occisum. 

Gangraena  quoque,  sine  vehementiori  tamen  inflam¬ 
matione  ,  et  sine  ullo  vel  parum  gravi  symptomate , 
partem  panni  anterioris  amputati  cruris  occupavit, 
cujus  vulnus  lentius  ideo  ad  cicatricem  pervenit. 

Ceteris  in  casibus  reactio  modicissima,  topica  vero 
inflammatio,  neque  nulla,  neque  nimia,  plerumque  fuit: 
vena  in  uno  tantum  casu  (femoris)  secari,  in  duobus 
hirudines  admoveri  debuerunt. 

In  casu  praecisi  cruris,  et  in  uno  ex  tribus  casibus 
humeri  amputati ,  pariter  in  casu  excisi  ex  articulo 
hallucis,  vulnus  per  suppurationem  consanuit:  in  cae- 
teris  vero  amputationibus ,  vulnus  fere  omnino  per 
adhaesivam  inflammationem  concrevit. 

Auxilia  praecisis  membris  admota,  vel  nulla  fuerunt, 
vel  tantum  emolliens  cataplasmata,  vel  hirudines  si  qui 
major  congestus  adfuisset ,  vel  aromaticum  fomentum , 
sibinde  balneum:  intus  vero,  debilibus  aegris  plerumque 
china,  cachecticis  kali  hydrojodicum  datum  est. 

Spasmos  trunci  nunquam  vidimus:  haemorrhagia,  quam 
secundriam  dicunt,  semel,  post  humeri  scilicet  amputa¬ 
tionem,  exilissima  ex  arteria  contigit,  vulnusque  didu¬ 
cere  coegit. 

Curatio  omnium  taediosissima  et  prope  difficilior,  fuit 
illa  vulneris  ab  exciso  halluce. 

Inter  omnes  casus  ,  ille  adnotatione  dignior  est,  qui 
morte  finivit:  insolitam  enim,  in  peragenda  eo  in  casu 
femoris  amputatione,  experiri  methodum  vuluimus,  ut 
omnium  minimum  vulnus  fieret,  indeque  minus  foret 
periculum:  omnium  pessimus  vero  fuit  eventus.  —  Soli¬ 
tam  cum  pannis  methodum  non  adhibuisse,  valdopere 
piget,  mortis  enim  culpam ,  in  methodo  perperam  ad¬ 
hibita  positam  quidem  fuisse,  credendum  est. 

Cruris  amputati  historiam  jam  tum  tradidimus,  quum  de 
fracturis  locuti  sumus:  (p.  38)  historiam  item,  tam  hu¬ 
meri  vulnere  sclopetario  lacerati,  quam  duorum  manus 
digitorum  machina  conquassatorum,  jam  tum  exposuimus, 
quum  de  vulneribus  sermo  fuit:  (p.  18)  superest  igitur,  ut 
reliquarum  septem  amputationum  historia  enarretur. 

Gangraena  spontanea  artus  superioris  sinistri: — symp¬ 
tomata  universa  gravissima : — vencesectio  in  maxima, 
sed  mendaci  hy p  os  thenia:— amputatio  panniculata  hu¬ 
meri  in  quadrante  superiore: — sanatio  celerrima , 
omnino  per  inflammationem  adhaesivam. 

Agricolae  mediae  aetatis, ex  agro  redeuntis  manus  dextra 
doluit,  intumuit,  neque  scio  num  febris  tum  adfuerit. 

Hebdomade  vix  elapsa ,  manum  et  cubitum  et  imam 
quoque  humeri  partem  gangraena  occupavit;  quare  ex 
vico  in  Scholam  aeger  translatus  est ,  decima  circiter 
morbi  die,  quae  fuit  22  Septembris  anni  3  815. 

Versari  adeo  in  malis  videbatur  aeger  quum  Scholam 
ingressus  fuiesset,  ut  proxima  mors  magis  esset  timenda, 
quam  sanitas  speranda.  Vir  erat  staturae  procerae,  sed 
macilentus  admodum,  tanquam  nimiis  laboribus  et  pau¬ 
pertate  attritus;  extenuatae,  flaccidae,  propendentes  car¬ 
nes  extantibus  ossibus  haerebant;  facies  caerulescente 
quodammodo  colore  infecta  erat ;  frigidus  toto  cor¬ 
pore  dimanabat  sudor,  lingua  pallidissima,  pulsus  exi¬ 
lissimi,  l40’ies  micantes.  Respiratio  tamen  libere  aequa- 
biliterque  procedebat,  pectus  percussum  bene  resonabat, 
non  lamentabatur  aeger,  sed  incredibilem  quandam  in¬ 
dolentiam  prae  se  ferebat,  quae,  in  tanta  virium  dejectio- 

i 

ne,  adhuc  magis  imponebat:  sciscitatus,  nihil  pati  ajebat, 
tantum  brachium  nigredine  occupatum  ,  natu  magis 
quam  verbis,  ostendebat.  Gangraenam,  quae  ultra  me¬ 
dium  humerum  jam  processerat,  nullus  rubor  nullusque 
tumor  a  vivis  distinguebat. 

Prima  die ,  vino,  nutrientibus  jurulentis,  et  frictione  uti, 
mortuis  partibus  scarifactis  splenia  ex  aqua  creosoti  ex¬ 
pressa,  vivis  aromatica  fomenta  superdare,  imperavimus. 
Altera  die ,  revertebatur  calor,  turgere  aliquantisper  cutis 
circa  gangraenae  limites  visa  est;  sed  eadem  pulsus,  tam 
frequentia,  quam  exilitas  perstabant.  Tertia  die ,  calor, 
lingua  sicca,  sitis,  pulsus  150.  Quarta ,  calores  majo- 

res  ,  aliquis  genarum  rubor ,  eadem  inde  a  prima  die 
indolentia:  tenuissimi  quidem  erant  et  I50ies  micantes 
arteriae  ictus  ,  sed  aliquid  duri  et  metallici  9  ut  di¬ 
cunt  ,  inesse  iliis  videbatur ,  quare  ea  die ,  secta  vena 
est.  Sanguis  perquam  phlogisticus  fuit,  et  crustam  cras¬ 
sissimam  ,  concavam,  contractam,  duram  obtulit.  Die 
quinta ,  prope  incredibilem  a  venaesectione ,  in  tanta 
apparenti  debilitate,  tantaque  frequentia  pulsus  instituta, 
emendationem  vidimus:  pulsus  scilicet  multo  minus  fre¬ 
quenter  micabant,  et  primum  hodie,  dolere  sibi  humerum 
aeger  ajebat;  sed  mala  sibi  ominabatur,  Scholam  re¬ 
linquere  contendebat,  et  domi  mortem  obire  velle,  clama¬ 
bat.  Sexta  die ,  pulsus  100,  calores  modici:  lingua  tamen 
adhuc  sicca,  abdomen  flatubus  turgidum  et  aliquantum 
dolens.  Septima ,  ex  aqua  camphorata  flatus  prodibant, 
pulsus  infra  100.  Octava,  pulsus  90,  calor  prope  natu¬ 
ralis,  aliquod  ciborum  desiderium,  sed  nullus  adhuc  inter 
vivas  et  mortuas  partes  manifestus  limes.  Decima ,  pul¬ 
sus  frequentia  adhuc  minor ,  locus  inter  gangraenosas 
et  viventes  partes  hiavit,  et  multum  puris,  multum  que 
aeris  ex  illo  hiatu  prorupit. 

Duodecima  die  ,  humerum  in  quadrante  superiore 
praecidimus,  utrumque  pannum  suturis  spisse  injectis 
dili  gentissime  commisimus,  et  vulneri  cataplasma  emol¬ 
liens  superdedimus.  Prima  et  secunda  die  post  chirur¬ 
giam,  nulla  febris,  nullus  in  vulnere  dolor,  universa  aegri 
conditio  melior. — Tertia,  suturas  omnes  removimus,  et 
vulnus  apprime  ad  gluti  natum  reperimus,  sic,  ut  vulneris 

oras  emplastris  sustinere  necesse  haud  fuerit.  Subsequenti- 
bus  diebus,  truncum  amputatum  cataplasmate,  quo  aliqua 
pannorum  durities  discuteretur,  fovimus.  Decima ,  aeger 
lectulum  deseruit:  de  cima  quinta ,  praecisi  humeri  truncum 
prorsus  sine  tegmine  reliquimus,  inducta  quippe,  jam 
toti  vulneris  orae,  firma  cicatrice.  Quadragesima ,  aegrum 
pleniorem  firmioremque  dimisimus,  adhibitis  postremis 
hebdomadibus  ad  reficiendum,  cibis  potuis  quam  medica¬ 
minibus,  extenuatum  attritumque  aegri  corpus.  — Vulnus 
p er  adhae s i v  am  i  n  fl  a  m  m  a t i  onem  c o n  g luti natum ,  v  ix  ali qu  ot 
puris  guttas,  in  toto  curationis  decursu,  reddidit. 

Caries  articuli  cubiti  dextri ,  ab  ictu. — Resectio  arti - 
culi. — Pessima  vulneris  conditio. — Icterus  tertia  die 

i 

post  resectionem. — Amputatio  pannicu lata  humeri  die 
nona.  Sanatio,  magna  ex  parte  per  suppurationem. — 
Aeger  lente  ex  morbo  convalescens. 

A  duobus  fere  annis,  ex  cubito  dextro  laborabat  miles 
procerus,  annos  quinque  supra  viginti  natus,  qui  ineunte 
Maio  in  Schola  susceptus  est.  Hic  dolores,  qui  a  con¬ 
tuso  olecrano  in  articulo  cubiti  se  insinuarunt,  per  in¬ 
tegrum  annum  neglexerat,  suisque  utcunque  muneribus, 
aegre  quidem,  fungi  perrexerat.  Primo  scilicet  anno 
post  perpessam  noxam,  delitescentis  mali  nulla  externa 
signa  dabantur  dolores  duntaxat  assidui,  et  quaedam  in 
motu  difficultas  articulum  tenebant:  post  annum  vero, 
jam  malum  laboribus  exasperatum,  tumore  et  inflamma¬ 
tione  articuli,  se  manifeste  prodiit.  Articuli  moles  sensim 

plenior  facta  est,  cubitus  pronus  et  quidquam  flexus,  pro¬ 
pe  immobilis  evasit,  manus  extenuata  est:  circa  condylos 
ulcera  fiebant,  quae  nunquam  ad  cicatricem  spectabant;  et 
per  fistulosa  itinera  in  articulum  descendentia,  sanies 
multa  dimanabat.  —  Moesia  quidem  et  illaudabilis  erat 
aegri  facies,  qualis  iis,  qui  diuturnis  doloribus  confli¬ 
ctantur,  nondum  tamen  extenuatae  erant  carnes,  neque 
attritae  nimium  erant  vires,  et  quamquam  justo  frequens 
tius  pulsarent  arteriae,  liectica  tamen  febris  aegrum 
nondum  occupabat. 

Articuli  autem  conditio  erat  tam  gravis,  ut  profecto 
nullum y  nisi  in  cultro,  fore  unquam  salutis  praesidium 
potuisset.  Quare,  corrupta  articuli  ossa  excidere  statui¬ 
mus,  etiamsi  ulcera  ista,  quae  circa  condylos  patebant, 
luiicce  chirurgiae  minus  opportunum,  equidem  hunc 
casum  redderent:  sed  ad  hanc  suscipiendam  quodammodo 
hortabantur,  sat  firmus  adhuc  aegri  habitus,  causa  morbi 
traumatica  sine  diathesi,  mirifica  illa,  quae  huic  articulo 
inest,  resectionem  bene  perferendi  facultas,  et  sana  adhuc, 
tam  in  antica,  quam  in  postica  articuli  facie,  integumenta, 
quae,  non  obstantibus  illis  circa  condylos  ulceribus  conte¬ 
gere,  post  ossium  excisionem  vulnus  posse  videbantur. 

Post  factam,  secundum  methodum  Moreau,  resectionem, 
methodum  scilicet,  quam  omnibus  praestare,  innumeris 
prope  exemplis  comprobavit  celeberrimus  articulorum 
resector  Syme ,  1  plaga  insequentibus  diebus  multam 
saniem  reddebat,  livescebat,  dolere  non  desinebat, 


1  Syme.  Trcatise  on  the  escision  of  tliseasecl  joints.  Edinburgli,  1831. 

ad  coalitum  nullibi  spectabat,  nunquam  detersa,  sa¬ 
niem  tantutn  ,  non  pus  secernebat.  Interea ,  uni¬ 
versa  quoque  aegri  conditio  altius  afficiebatur,  urge¬ 
bant  febres,  vires  languebant,  quartam  post  diem  icte¬ 
ricus  evasit  aeger,  ictericam  flavedinem  tota  quoque 
plaga  concepit.  — Ita  se  habebat  aeger  ad  nonam  usque  diem 
post  factam  resectionem,  vulnere  pessime  prospiciente, 
nondum  deterso,  liic  illic  gangraenoso:  tum  igitur,  jam 
omnino  necessariam,  sine  ulteriori  cunctatione,  humeri 
amputationem,  ne  pessimum  vulnus  hominem  occideret, 
judicavimus,  eamque  eadem  die,  duobus  pannis  caesim 
sectis,  (Langenbeck)  fecimus.- — Sanationi  nullum  se  malum 
symptoma  insinuavit,  et  vulneri  partim  per  celerem 

adhaesionem,  partimper  caxmium  generationem  glutinato* 

*  « 

post  mensem  circiter  jam  ubique  inducta  erat  cicatrix. 
Reficiendis  vero  aegri  viribus,  tum  ob  duplicem  quam 
sustinuerat  chirurgiam,  tum  ob  morbum  ictericum,  qui 
supervenerat,  labefactatis,  amara  adhibuimus,  neque  di¬ 
misimus  aegrum  ante  quinquagesimum  diem  ab  ejus 
admissione,  diu  enim  debilis  remansit,  cliuque  pulsui 
abnormis  celeritas  inhaesit.  —  Error  fuit  resectionem  cu¬ 
biti,  ad  salvandum  artum,  tentasse,  et  amputationem  su¬ 
pra  articulum  statim  non  fecisse* 

Post  macerationem,  ima  pars  ossis  humeri,  et 
summa  ulnae  et  radii  (quae  fuerant  resectae),  se  totae 
echinatae,  innumeris,  glabris,  eminentibus,  albissimis, 
duris  spiculis  extus  hirtae,  intus  vero  rarefactae,  fragi¬ 
les,  levissimae,  amissis  cartilaginibus  praebuerunt,  et 

pulcherrimum  nobis  obtuerunt  pathologicum  specimen 
cariosi  articuli  humeri,  eo  simillimum,  quod  tam  pul¬ 
chre  expressum  reperitur  in  opere  Syme  cie  resectio¬ 
nibus  (1.  c  ),  aeque  ac  in  Chirurgia  ejusdem  auctoris  *. 

Crus  dextrum  olim  ob  sphacelum  infra  medium  detrun¬ 
catur) v.  truncus  ab  inflammatione  ossium  osteophytica  in 
molem  ingentem ,  fungosam  degeneratus . — Amputatio 
panniculata  femoris  in  quadrante  inferiore.— -De  gene- 
tatio  adiposa  musculorum  sura:  ossa  cruris  insimul 
adglutinata ,  et  pulcherrimum  specimen  degeneratio - 
nis  osteophyticce  offerentia .  Sanatio  celerrima ,  fere 

omnino  sine  pare . 

Agricolae  consistentis  aetatis,  jam  do  dum  bene  valen¬ 
tis,  pedem  dextrum  derepente  dolor,  et  cum  inflammatio¬ 
ne  tumor,  nulla  manifesta  occasione  occuparunt,  ineunte 
Decembri  ann:  1844.  Primos  post  dies  livorem  tumor 
contraxit,  cuticula  in  bullas  subatras  sublata  est,  circa  deci¬ 
mum,  gangraena  totum  pedem  pervasit.  Ad  mensis  finem, 
cutis  supra  malleolos  circum  exulcerata,  pus  multum 
secernebat,  altus  sulcus  vivas  partes  a  mortuis  separabat, 
parum  que  cleesse  videbatur,  quin  pes  imus  suapte  exci¬ 
deret.  Tum  aeger,  qui  ad  sextam  usque  Januarii  diem 
morbum  domi  sustinuerat,  in  proximum  Nosocomium 
Rostoviense  se  transferri  curavit. — Eo  ex  Nosocomio 
discessit  aeger  septem  post  menses,  ex  quo  amputatio 

1  Syme,  Principies  of  Surgery.  London,  1842.  p.  197 

cruris  infra  medium  ei  facta  fuerat,  quin  plaga,  per 
unguenta,  emplastra,  et  caustica,  quae  fuerant  adhibita, 
ad  cicatricem  perduci  unquam  potuerit. 

Domum  repetentis  aegri  truncus  amputati  cruris  per 
iter  vexabatur,  ulcus  exasperatum  est,  membrum  ad 
genu  usque  affatim  intumuit:  quae  omnia  quum  non 
remisissent,  domum  vix  revisam  denuo  relinquere,  et 
novo  itinere  in  Scholam  se  transferre  aeger  coactus  est, 
mense  Augusto  1845. 

Truncus  praecisi  cruris,  usque  ad  genu  ingentem  prae 
se  ferebat  molem,  deorsum  quodammodo  globosam, 
magna  ex  parte  exulceratam,  ulcere  latissimo,  duro, 
carunculis  glabris ,  larclaceis  ,  lucidis  ,  nullum  pus , 
sed  humorem  serosum  fundentibus.  Ulceri  subesse 
ossa  ,  in  tota  longitudine  incrassata  ,  et  tota  spi- 
calis  hirta,  exploranti  specillo  patuit.  Genu  con¬ 
tractum  erat,  et  femoris  quoque  condyli  justo  pleniores 
■* 

extabant.  Aegri  facies,  a  diuturno  morbo,  jam  cum 
virore  pallida  et  fere  leucophlegmatica  evaserat,  carnes 
flaccescentes ,  vires  extenuatae ;  hectica  tamen  non¬ 
dum  aderat.  Cavitates  majores  percussae  et  per  aurem 
exploratae,  a  labe  immunes  videbantur:  quare  paucos 
post  dies,  flagitante  aegro,  femur  in  triente  inferiore  ampu¬ 
tavimus,  pannis  caesim  sectis.  (Langenbeck.)  —  Sanatio 
contigit  felicissime,  magna  ex  parte  per  conglutinationem 
promtam,  absque  hirudinibus  et  absque  venaesectione , 
tantum  cataplasmate.  Dimitti  ante  trigesimam  diem 
aeger  potuisset;  ne  vero  in  itinere  recens  cicatrix  vexa- 

retur,  post  quodragesimum  diem  a  curatione  manu¬ 
missus  est,  et  per  hoc  tempus,  pannos  se  se  contra¬ 
here,  firmiores  fieri,  ad  sphaericam  figuram  magis 
accedere,  cicatricem  tandem  pannis  interpositam,  inter 
utrumque  quodammodo  delitescere,  vidimus. 

Crus  exploratum  mutationes  pathologicas  obtulit  no¬ 
tatu  dignas:  surse  musculi  prorsus  adiposam  induerant 
naturam;  tibia  vero  et  fibula  insignem  crassitiem  offe¬ 
rebant,  utraque  ossa  deorsum  invicem  erant  adgluti- 
nata,  eorumque  superficies  tota  erat  spiculis  hirta,  in 
superiori  parte  longioribus  et  magis  extantibus,  in 
infima  vero  confertissimis.  Canalis  medullaris  erat 
amplissimus,  et  totus  sebo  infarctus* 

Sphacelus  cruris  sinistri. — Excisio  cruris  ex  articulo 
genu,— Pessima  vulneris  et  ccgri  conditio. — Amputatio 
femoris  panniciilata ,  quarta  die. — Sanatio  per  inflam * 

mationem  adhcesivani » 

Sphacelus  ignota  ex  causa,  antrorsum  ad  genu  fere 
usque,  postrorsum  ad  mediam  usque  suram  crus  sini¬ 
strum  invaserat  pueri,  annum  decimum  quintum  agen¬ 
tis,  qui  ex  agro  Poltaviensi  in  Scholam  transvectus  est 
26  Aprilis  1846.  Debilis  et  emaciatus  puer,  per  duos 
jam  menses  lectulo  affixus  absque  auxilio  miserrime 
jacuerat,  mortuis  carnibus  a  vivo  prorsus  sejunctis  et 
fere  exsiccatis,  ossibus  ad  palmae  latitudinem  infra 
genu  prorsus  nudis,  necroticis,  nigris.  Nudam  et  necro- 

ticam  fibulam  in  itinere  aeger  confregerat.  Exilis  et 
celeris  erat  pulsus,  cutis  subsicca,  lingua  pallida:  alvus 
tamen  rite  respondebat,  cibos  non  aversabatur  aeger, 
neque  tussiebat  Ora  cutis  supra  demortuas  partes  ca¬ 
runculis  obsessa,  tibiae  tuberositates  amplectebatur,  et 
multum  puris  subter  reddebat,  perinde  ac  si  natura, 
degenerati  cruris  ex  articulo  secessionem  jam  moli¬ 
retur.  Quapropter ,  inchoato  jam  ab  ipsa  natura  pro¬ 
cessui  arte  sucurrere  consultum  duximus ,  et  tibiam 
ex  articulo,  secto  postrorsum  panno,  excidimus,  vul¬ 
neris  oras,  tam  suturis,  quam  taeniis  adunavimus,  pla¬ 
gam  pro  more  proteximus. 

Ea  die  et  altera  multo  majoribus ,  quam  fieri  ple¬ 
rumque  post  amputationem  consuevit,  doloribus  vexa¬ 
batur  puer,  noctem  implacide  tulit,  pulsus  exiles  et 
nimium  celeres  (125),  coenaesthesis  mala.  Tertia  die, 
eadem  pulsus  exilitas,  et  adhuc  major  frequentia;  assi¬ 
dui  in  genu  dolores  somnum  diu  noctuque  proripie¬ 
bant*.  vulnus  aridum  erat,  ejusque  orae,  nullibi  cohae¬ 
rentes,  livescebant.  Quarta ,  omnia  pejora,  in  vulnere 
dolor,  nulla  adhaesio,  ubique  livor,  sanies,  nullus  tur- 
gor,  condyli  femoris,  recedentibus  vulneris  oris,  impro¬ 
tecti ,  facies  mirum  quantum  hodie  mutata,  cum  vi¬ 
rore  pallida,  luctuosa,  oculi  abacti,  ominosi,  pulsus 
140.  Quum  praesentissimum  igitur  jam  esset  aegri 
periculum ,  nulla  interjecta  mora  ,  vulnus  pessimum 
e  medio  tollere,  eique  vulnus  recens,  simplicius,  et  ad 
concrescendum  magis  aptum  substituere,  statuimus, 

protiilusque  Segro,  etsi  viribus  mirum  quantum  defecto 
femur  circa  medium,  duobus  pannis  praecidimus. — 
Siluerunt  post  amputationem  dolores,  sequentibus  diebus 
funestum  habitum  facies  deposuit;  quotidie  rarius  pul¬ 
sus  micavit,  vulnus  magna  ex  parte  sine  pure  jam  pri¬ 
mis  diebus  egregie  concrevit,  discessitque  aeger  quad¬ 
ragesima  die  ab  amputatione ,  confirmata  cicatrice, 
viribus  refectis  ,  et  pleniori  habitu.  —  Huic  postremis 
hebdomadibus  chinae  usus  manifeste  profuit» 

Gangraena  cruris  sinistri » — Amputatio  panniculata  imi 
femoris. — Coalitus  pannorum  pe  r  inflammationem  adhce - 
sivam. — Femur  in  tertiam  usque  hebdomaden  tumens. — 
Pus  per  tres  menses  ex  cuniculo  intermusculari  i  de 
parvo  cicatricis  hiatu ,  effluens . 

Rusticus  annos  sex  supra  quadraginta  natus,  robusti 
corporis,  decem  mensibus  abhinc,  altum  vulnus  in  sura 
sinistra  cultro  excepit,  et  tantam  saguinis  copiam  inde 
amisit,  ut  animo  linqueretur.  Vehementissimam  in  toto 
crure  inflammationem  vulnus,  vetulis  curatum,  conci¬ 
tavit,  hominemque  lectulo  per  duos  circiter  menses 
detinuit.  His  elapsis,  lectum  quidem  relinquere,  agre¬ 
stibus  vero  laboribus  non  nisi  post  longius  tempus  in- 
teresse  potuit,  eo  scilicet  crure  circum  cicatricem  sem- 
per  livescente,  et  moleste  pruriente.  Mense  abhinc 
circiter,  infeliciter  contigit,  ut  novam  in  eodem  crure 
eamque  vehementem  contusionem  vir  sustineret,  post 

quam,  inflammatio  gangraenosa  pedem  imum  et  crus, 
ad  mediam  usque  suram ,  occupavit:  quamobrem  in 
Scholam  transvectus  est,  ineunte  apstate  anni  1846. 

Pedem  imum,  et  imam  cruris  partem  nigerrimam 
exhibebat,  latissimum  ulcus  gangraenam  a  vivis  separa¬ 
bat,  et  sub  eo  jam  nuda  ossa  prostabant:  fungina?  car¬ 
nes  ossa  amplectabantur.  et  molles  partes  supremi  cru¬ 
ris,  quibus  gangraena  pepercerat,  mirum  in  modum  erant 
incrassatae  et  durae. 

Huic  vix  accepto  femur  in  triente  inferiore ,  exciso 
utrinque  panno,  praecidimus;  vulnus  suturis  nodosis 
spisse  injectis  consuimus,  pro  more  truncum  praecisum 
proteximus,  et  in  canalem  injecimus. 

Ad  sextam  usque  diem,  quum  omnia  optime  proce¬ 
derent,  nec  dolorem  aeger  in  vulnere  sentiret,  nec 
febres  urgerent,  apparatum  non  removimus:  eo  sexta 
die  recepto,  totam  vulneris  oram  firmiter  congluti¬ 
natam  invenimus;  quamobrem,  omnes  suturas  recepi¬ 
mus,  et  nulla  adbibita  taenia  adhaesiva ,  truncum  gos¬ 
sypio  protectum,  in  canalem  iterum  injecimus.  Septima 
die  vero,  femur  sat  conspicue  tumidum  se  praebuit, 
fere  sine  dolore  tamen,  sine  oedemate,  et  sine  rubore 
culis,  sed  cum  quadam  justo  majori  pulsus  celeritate: 
musculorum  inflammationem  timentes,  venam  secui¬ 
mus  (sanguis  cum  crusta)  et  magnum  cataplasma  fe¬ 
mori  superdedimus. — Femoris  tumor  per  integram 
hebdomaden  sine  decremento  perstitit,  nec  nisi  tertia 
exeunte,  prorsus  subsedit:  per  hoc  tempus,  sat  commode 

se  habere  videbatur  aeger,  facies  ejus  semper  sincera 
remansit,  bona  quoque  erat  coenaesthesis ,  sed  donec 
femoris  inflatio  prorsus  non  recessisset,  hominis  arte¬ 
riae  nunquam  infra  100  pulsarunt.  Vulneris  coalitum 
nunquam  ruptus  est ,  tantum  in  infima  pannorum 
conjunctionis  ora  foraminulum  hians  remansit,  ex  quo, 
femur  quodammodo  emungendo ,  pus  quotidie  expri¬ 
mebamus.  Pus  vero,  non  ex  vulnere,  quod  erat  conglu¬ 
tinatum,  sed  ex  ipso  femore  proveniebat;  hujus  scili¬ 
cet  intermuscularis  cellulosa  tela  purulentam  inflamma¬ 
tionem  conceperat,  quae  intermusculari  fistulae  originem 
dederat.  Hujusmodi  fistula  pertinax  fuit,  pus  enim,  usque 
ad  finem  tertii  mensis  a  facta  femoris  amputatione, 
emisit.  Auxilia  adhibita,  fuerunt,  declivis  artus  situs, 
frictio  jodata,  et  balnea  longae  morae. 

Caries  et  hypertrophia  tibice  sinistrce.  a Imputatio  fe¬ 
moris  cir calaris,  methodo  Sansoni .  —  Phlebitis. —  Gan- 
grcena  musculorum  femoris.  Mors  duodecima  die. 

Septimum  aetatis  annum  agebat  vir  quidam,  modo 
tricenarius ,  quum  forte  lapsus ,  sinistram  sibi  tibiam 
circa  medium  vexavisset.  Hujuscemodi  noxa,  perpetuo¬ 
rum  fere,  et  prope  quotannis  redeuntium  malorum 
causa  fuit,  imo,  ipsam  viri  praematuram  mortem  in¬ 
duxit,  etiamsi  corporis  compagem  firmam  et  bonam,  et 
ad  longaevitatem  quodammodo  comparatum  habitum 
prae  se  ferre  vir  videretur.  Contusa  tibia,  jam  primis 
calamitatis  hujus  mensibus  tumida  evasit,  cutis  in 

abscessum  sublata  est,  quo  rupto,  osseae  testae  seces¬ 
serunt.  Tum  consanuit  quidem  ulcus ,  ast  identidem 
sese  supra  tibiam  attollebant  abscessus  in  fistulas  abeun¬ 
tes,  ex  quibus,  osseae  festucae  vel  sponte  excidebant,  vel 
ab  ipso  aegro  removebantur.  Morbum  ita ,  ad  annum 
usque  aetatis  vigesimum  circumferebat  aeger,  quin  altius 
corporis  habitus  affici  videretur.  Octo  vero  postremis 
annis,  num  a  refrigerato  per  hiemes  algidas  crure,  num 
a  contractis  syphiliticis  ulceribus,  (ex  quibus  tamen 
recte  curatus  fuerat,)  num,  et  vel  maxime,  a  renovata 
semel  iterumque  illius  tibiae  contusione,  malum  exaspe¬ 
ratum  est ,  dolores  fere  perpetui  crus  tenebant,  cutis 
in  ulcus  praemagnum  degeneravit,  vastior  tota  tibia 
evasit.  Per  hoc  tempus ,  variis  in  Nosocomiis  diu  mo¬ 
ratus  est  aeger;  quum  vero  malum  sensim  ingravesce¬ 
ret,  neque  amplius  eo  cruri  insistere  posset,  ex  Cauca- 
sicis  provinciis,  quas  habitabat,  Scholam  adivit,  20 
Septemb:  1845. 

Pes  imus  et  malleoli,  et  tota  quoque  posterior  pars 
cruris  naturaliter  se  habebant:  sed  tibiae  diaphysis  erat 
hypertrophica,  et  circa  medium,  in  tumorem  eminebat 
exulceratum,  quod  ad  os  descendebat  corruptum,  aspe¬ 
rum  ,  in  craterem  quodammodo  excavatum ,  et  totum 
fun  ginis  carnibus  obsc essum :  sanies  pure  confusa  ex 
ulcere  dimanabat,  et  assidui  dolores,  aegrum  crudeliter 
divexantes,  ossi  degenerato  haerebant:  febris  aberat. 

Ulcere  circum  exciso,  et  osse  ita,  quatenus  affec¬ 
tum  erat,  nudato,  malleo  et  scalpro  quidquid  in  eo 

corrupti  visum  est  excidimus,  intus  vero  et  extus,  kali  liy- 
drojodicum  adhibuimus.  Dolores  dudum  in  tibia  hae¬ 
rentes,  brevi  post,  siluerunt,  pus  laudabile  plaga  reddi¬ 
dit,  contractior  sensim  evasit,  et  ad  cicatricem  spectare 
subinde  visa  est:  post  quartum  tamen  mensem,  nondum 
inducta  ulceri  integra  erat  cicatrix.  Aegrum  ita,  post¬ 
quam  in  Schola  quatuor  menses  transegerat,  allevatum 
quidem,  nullatenus  vero  sanatum  dimisimus,  ne  forte 
longior  per  hiemem  in  aulis  clinicis  mora,  ei  noxia,  ut 
fit,  evaderet. 

Ast  mense  vix  elapso,  omnia  deteriora  fiebant,  fun¬ 
ginae  carnes  iterum  ex  osse  se  se  attollebant,  novi  nas¬ 
cebantur  abscessus  ,  dolores  atrocissimi  revertebantur, 
inordinatae  movebantur  febres,  totus  que  aegri  habi¬ 
tus  sinistram  quamdam  notam  concepit:  quare,  flagitante 
quam  maxime  aegro,  qui  in  Scholam  iterum  accipi 
desideravit,  femoris  amputationem  quidem  suscepimus, 
sed  invito  quodammodo  animo:  huic  enim  suscipien¬ 
dae,  inde  a  prima  die,  nescio  qua  pietate  aversaba¬ 
mur. —  Infra  femur  crus  praecidere  vetabant  signa  mali 
ad  ipsa  quoque  tibiae  capita  jam  propagati ,  dolor 
quippe,  et  major  tuberositatum  tibiae  moles. 

Quum  robusti  aegri  femora  valde  essent  carnosa, 
amputationem  infima  in  parte  suscipere  voluimus,  me¬ 
thodo  quidem  non  communi,  per  quam  scilicet,  nullae 
prope  carnes  in  vulnere  prospectui  veniunt,  sed  vulnus  ca¬ 
vitatem  fere  totam  cellulosam,  promptae  adhaesioni  (spe¬ 
cie  saltem  tenus)  quam  maxime  opportunam,  praebet: 

haec  methodus  Sansonio  propria  dicilur,  eaque  a  P/- 
gne ,  Chirurgiae  Chelii  in  gallicum  sermonem  transla¬ 
tore,  descripta  invenitur1. — Cutem  igitur  genu  ipsius, 
mox  infra  patellarii ,  in  orbem  secuimus,  eam  a  con¬ 
dylis  aeque  ac  a  patella  solvimus,  tendinem  extensoris, 
itemque  tendines,  qui  a  lateribus  genu  transcurrunt, 
praecidimus,  tandem  femur  mox  supra  condylos  de¬ 
truncavimus.  Vulnus  ita  extitit  sine  carnibus .  cui  an - 
trorsum  superior  pars  synovialis  capsulce  adhaerebat ; 
illius  oras  suturis  commisimus,  splenium  et  gossypium 
superdedimus,  tandem  truncum  membri  in  canalem 
conjecimus. 

‘  Si  ori  veut  praliquer  Tamputation  a  la  partie  inferieure  du  femur, 
il  faut  reeoiinaitre  d*abord  rarticulation  du  genou;  un  aide,  etnbrassant 
ii  deux  mains  le  genou,  attire  la  peau  en  liaut;  le  cliirurgien  fait,  ii 
travers  la  peau  et  toutes  les  parties  molles  au-dessous  de  la  rotule, 
une  incision  circulaire  perpendiculaire  a  l  axe  du  mernbre,  comme 

f 

s’il  voulait  penetrer  a  plein  tranchant  dans  1’articulation.  La  peau, 
qui  est  un  peu  adherente  sur  les  cotes  des  condyles,  est  detacliee  et 
relevee,  et  toute  la  partie  inferieure  du  femur  se  trouve  depouillee  a 
la  liauteur  que  I  on  desire  sans  qu’on  ait  coupe  autre  chose  que  la 
peau  et  des  tendons,  c  est-ii-dire,  des  parties  peu  susceptibles  d  une  vio¬ 
lente  inflammation.  Toute  la  face  antcrieure  du  lambeau  circulaire  est 
tapissee  par  la  synoviale,  qui  a  une  grande  tendance  a  Findam mation 
adhesive.  La  rotule  peut  etre  enlevee  si  on  le  veutj  mais  nous  croyons, 
avec  Sanson ,  quii  vaudrait  mieux  la  conserver,  parce  que,  sa  face 
posterieure  etant  appliquee  sur  le  moignon  de  l  os,  et  sa  face  ante- 
rieure  etant  deja  adherente,  elle  peut  servir  de  point  d  appui  a  l’os, 
qui  n  est  plus  expose  a  inter esscr  la  peau.  Traite  de  Chirurgie  par 
Chelius y  iraduit  de  Allcmand  par  J.-B.  Pigne.  Tome  II.  Pag: 
459- (2432). 

Primis  diebus,  traumatica  febris  vix  conspicua  fuit, 
lingua  humida  et  pallida  remansit,  nullus  fere  abnor¬ 
mis  calor,  sed  sine  calore  sudor ,  tetrica  et  lurida  fa¬ 
cies,  pukus  ultra  100,  et  perpetui  acerbique  in  vul¬ 
nere  dolores  quietem  et  somnum  surripientes.  Die 
quinta ,  deligationem  primum  removimus;  panni  non  tume¬ 
bant,  sed  a  subter  congesto  et  recluso  latice  exstabant, 
ct  subjectis  partibus  nullibi  adhaerebant:  remotis  su¬ 
turis,  ex  vulneris  cavo  ultra  poculum  dimidium  serosi 
subrubri  laticis,  qualis  in  articulorum  hydrope  congeri¬ 
tur,  profluxit  —  Sequentibus  quinque  diebus  vulnus 
pus  nullum  reddebat,  panni  insolitam  rigiditatem  con¬ 
cepisse  videbantur,  rupto,  qui  inter  vulneris  oras  hic 
illic  aderat,  coalitu ,  vulnus  totum  hiabat,  siccum , 
cinerei  prope  coloris  erat.  Acerbissimi  tam  in  vulnere 
quam  imo  in  femore  dolores  nunquam  recesserunt, 
femur,  sine  ulla  in  cute  mutatione  sed  cum  duritie,  valde 
tumebat,  contrectatum  valde  dolebat:  interea,  vires  aegri 
quotidie  magis  collabebantur.  pulsus  imbecilles  115-ies 
micabant:  lingua  autem,  nunquam  fuit  sicca  sed  semper 
pallida  et  mollis.  Decima  die,  idem  in  vulnere  ct  in  fe¬ 
more  quoque  dolor,  femur  ad  inguen  usque  tumidum, 
cutis  ejus  cedematosa,  pallida;  locus  tantum  circa  fi¬ 
nem  musculi  bicipitis  ex  livido  ruber  dabatur,  ubi  mol¬ 
lities  quaedam,  quasi  mendax  fluctuatio,  percipi 
poterat:  eo  in  loco,  latam,  per  carnes  bicipitis  ad  os 
usque  penetrantem,  plagam  infliximus,  nil  vero  puris 
et  nil  quoque  sanguinis  effluxit ,  carnibus  illis  sine 

sensu,  plumbei  coloris,  gangraena  scilicet  jam  occu¬ 
patis —  facies  aegri  quavis  die  magis  ominosa,  livida, 
tetrica  et  superciliosa  fiebat,  frigidi  sudores  toto  cor¬ 
pore  dimanabant,  subin.de  horrore,  nunquam  aestu 
occupabatur  aeger,  pulsus  praecipites  et  subterfugientes 
evaserunt,  die  duodecima  integris  sensubus  mortuus  est. 

Autopsia .  —  Secto  cadavere,  plagae  superficiem  totam 
pseudomembrana  obductam  vidimus,  a  concreto  in  illa 
pure,  cinerei,  luridi  coloris.  Venae  circa  plagam  et  in  ejus 
superficie  erant  sanguine  turgidissimae  et  intus  rubrae, 
ruberrima  saphena  et  femoralis ,  itemque  inflammata 
adfecti  lateris  vena  iliaca ,  usque  ad  cavae  inferioris 
initium.  Musculi  omnes  femoris  in  triente  inferiore 
erant  gangraenosi,  et  supra  limites  gangraenae  circa 
medium  femur  praerubri,  turgidi,  quodammodo  apop- 
lectici ,  duri,  in  nonnullis  quoque  locis,  ab  infarcto 
inter  fibras  eorum  spisso  pure,  variegati,  (pus  in- 
filtre).  Pus  vero  pblegmonosum  nullibi  erat  effusum 
neque  in  textura  scilicet  musculorum ,  neque  in  tela 
intermusculari,  quae  pariter  necrotica  erat.  Sub  sectio¬ 
ne  ,  valde  in  oculos  incidebat  differentia  inter  textu¬ 
ram  emollitam ,  plumbei  coloris ,  quodammodo  fraci¬ 
dam  musculoram  gangraena  affectorum,  et  ruberrimum 
illorum  turgorem  superne  circa  medium  femur.  Pars 
capsulae  articularis  superficiei  vulneris  adhuc  adhae¬ 
rebat  quin  valde  mutata  videretur,  colorem  scilicet 
pallidum,  naturalem,  referebat;  sed  inflamrnatissimus 
erat  cellulosus  textus  pericapsularis ,  ex  quo  fortasse 

totum  malum  sursum  ad  musculos  se  se  diffuderat.  — 
Accidisse  quodammodo  videtur  in  hocce  casu  id,  quod 
saepe  accidit  in  vulneribus  genu  penetrantibus,  in  qui¬ 
bus  ,  ut  recte  monuit  Pirogojf,  plus  quam  inflammatio 
ipsius  capsulae  articularis,  timenda  est  inflammatio  quae 
in  musculos  femoris  et  in  cellulosam  telam  se  se  diffun¬ 
dit 

Amputationem  secundum  illam  methodum  fecisse ,  vel 
saltem,  praeciso  femori  adhaerentem  capsulae  articularis 
partem,  non  excidisse,  piget:  conditio  enim  aegri  ejusmodi 
erat,  ut  profecto  valde  verisimile  fuerit  eum  sospitem 
evasurum  fuisse,  ubi  communis  panniculata  methodus 
fuisset  adhibita. 

Caries  phalangmm  hallucis  sinistri. — Amputatio  ex 
articulo  — sanatio  lenta  per  suppurationem.  —  Cuniculi 
purulenti  in  dorso  et  in  planta  pedis  —  incisio  si¬ 
nuum. —  Sanatio  jodio  absoluta. 

Mercatori  trigesimum  quintum  annum  agenti,  ma¬ 
cilento  et  cachectico,  jam  pluries  syphilide  labefactato, 
.carie  adfecta  erat  tam  prima  quam  secunda  phalanx 
hallucis  dextri.  Cutis  circa  ossa  erat  corrupta,,  incras¬ 
sata,  atque  lardacea;  ad  cariem  fistulusa  intinera  de¬ 
scendebant;  cruris  et  femoris  dolores  acerbi  hominem 
jamdudum  lectulo  affixum,  divexabant. — Huic,  intus 
Kali  hydrojodicum  ad  plures  menses  sumendum  exhi- 

1  Pirogoff.  Anncden  der  Chirurgischen  Abtheilung  des  Clinicums 
der  K.  UniversitcLt ,  Dorpat.  1837,  p.  33. 

buimus,  corruptum  vero  hallucem  ex  articulo  exci¬ 
dimus,  secto  extr orsum  panno  ampliore ,  qui  vastum 
metatarsi  caput  apprime  contegeret. 

Prima  et  secunda  hebdomade,  vulnus  per  puris 
generationem  quotidie  magis  ad  coalitum  tendebat,  neque 
nimia,  neque  nulla  erat  vulneris  inflammatio,  catap¬ 
lasmate  vulneri  prospectum  est.  Tertia ,  vulneris  ora 
jam  erat  adglutinata,  excepta  superiore  particula,  in 
qua,  carunculae  pus  adhuc  , reddebant:  omnia  proxi¬ 
mam  sanationem  pollicebantur,  dolores  quoque  crurum 

i 

et  femorum  prorsus  recesserant.  Ast  quarta  hebdo¬ 
made,  vulneris  vel  potius  cicatricis  color  alienari  coepit, 
livescere  et  circum  succendi  cutis,  purulenti  sinus  sub 
cute  in  dorso  metatarsi  se  insinuarunt  et  ad  internum 
quoque  pedis  latus  se  latius  propagarunt.  Hos  sinus, 
incisis  contra  plagis,^  evacuare,  pus  diligenter  et  saepius 
exprimere,  pediluvia  kalina  adhibere,  diu  tandem  et 
affatim  frictione  ex  plumbo  jodato  uti  opus  fuit,  prius 
quam  prava  pedis  conditio  emendaretur,  alienata 
phlogosis  recederet,  cuniculi  purulenti  implerentur, 
puris  fontes  prorsus  siccescerent ,  cutis  naturalem 
habitum  indueret  et  subjectis  ossibus  firmiter  adhae¬ 
reret:  quo  in  opere  tres  et  ultra  impendi  menses 
debuerunt.  — Frictiones  ex  plumbo  jodato  perspicue  pro¬ 
fuerunt:  intus  autem,  kali  hydrojodicum  domi  in  quintum 
usque  mensem  aeger  sumpsit,  quo  auxilio,  ab  omnibus 
pristinis,  quibus  dudum  afflictus  fuerat,  malis,  se  vindicavit. 

Fracturce.  —  Vulnera.  —  Tumores.  —  Commotio  cere¬ 
bri. —  Caries  ossis  frontis.  —  Caries  mastoidea. 


Fracturas  cranii  duas  habuimus  lapsu  ex  curru  excep¬ 
tas,  alteram  in  homine,  in  adolescente  alteram,  utrasque 
mortiferas. — Vulnerum,  pariter  a  lapsu  citra  ossis  laesio¬ 
nem  in  cute  cranii  exceptorum,  duo  praesto  fuerunt 
exempla,  quorum  alterum  in  puero  trimo  contusum  quum 
fuisset,  aliquot  post  menses  artuum  inferiorum  paralysin 
induxit.  —  Cysticos  in  glabella,  circa  tempora,  in  vertice 
haerentes  tumores,  quorum  unus  lapicondis  fuit,  qua  tuor 
exstirpatione  curavimus.  Horum  vero  morborum  jam 
tum  mentionem  fecimus,  quum  de  fracturis,  de  vulne¬ 
ribus  ,  de  tumoribus  denique  ,  sermo  fuit.  Superest 
tantum,  ut  casum  unum  commoti  cerebri,  alium  cariosi 
ossis  frontis,  breviter  exponamus. 

Commotio  cerebri — vomitus  et  epistaxis — vencesectia 
superveniente  reactione — symptomata  cerebralia ,  tertia 

clie  recedentia . 

la  Martii  1846  rigentibus  adhuc  gelu  aquis,  ex  ponte 
(Netetch)  in  subjectum  flumen  plebejus  mediae  aetatis 
cecidit^  protinusque  sensus  amisit:  posteaquam  per  horam 
exanimis  supra  glaciem  jacuisset,  in  scholam  translatus, 
algebat,  toto  corpore  tremebat,  pallidus  erat,  sopore  ob¬ 
rutus  jacebat,  ei  arteriae  vix  saliebant.  Post  horam  cir- 

i 

citer,  vomuit  aeger,  et  sub  vomitu  sanguinis  dimidium  fere 
poculum  ex  naribus  ei  stillavit:  post  tertiam  a  meridie, 
vomuit  iterum,  jamque  naturalis  reverti  calor  coepit. 
Circa  septimam,  ex  sopore  momento  excitari  visus  est, 
gemendo  capitis  dolorem  querebatur,  dein  vero  pristinus 
sopor  occupavit.  —  Nocte  calor  febrilis,  facies  accensa,  in¬ 
quies,  identidem  dentium  stridor,  pulsus  pleni  (90,.  (Vena 
secta  est — clysma — fomenta  frigida  capiti  admota).  Post 
mediam  noctem  biliosa  vomuit  iterum,  mox  pristino 
sopore  obrutus.  Altera  die,  sopor  valde  levior  hominem 
opprimebat,  concussus  excitabatur,  capitis  dolorem  que¬ 
rebatur,  seque  ultro  identidem  ex  altero  in  alterum  latus 
convertebat,  pulsus  subduri  (90):  (hirudines  30  capiti 
affixae).  —  Tertia  die,  prorsus  resipuit  aeger,  quae  sibi 
evenerant  sciscitabatur,  seque  alieno  in  loco  jacentem 
mirabatur:  aliquis  tantum  capitis  dolor  adhuc  tenebaty 
magnam  vero  diei  partem  extra  lectum  transegit.  — 
Exeunte  quarta ,  tamquam  illaesus  domum  repetiit. 

Caries  ossis  frontis  et  tibi  ce  syphilitica ,  Kali  hydrojo - 

dico  curata. 

Tam  in  media  fronte  quam  in  media  fere  tibia  dex¬ 
tra,  chronicum,  a  duobus  scilicet  mensibus,  cum  noc¬ 
turno  dolore  natum  abscessum,  dimidiatam  prope  nu¬ 
cem  aequantem,  ancilla  gracilis  gestabat,  quae  tamen 
virum  nunquam  agnovisse  contendebat.  Utroque  tumore 
inciso,  subjecta  ossa  necrotica,  periosteum  vero  incras¬ 
satum  et  in  lardaceam  fere  massam  degeneratum,  vi¬ 
dimus.  Plaga  multum  intumuit,  valde  intumuit  quoque 
degeneratum  poriosteum,  candidum  fere  evasit,  periit, 
et  moto  jam  affatim  pure,  decimum  circa  diem,  albidae  et 
crassa3  escharae  ad  instar,  discessionem  fecit. — Post  men¬ 
sem,  discessionem  quoque  os  fecit  summum  et  carunculas 
emisit,  quae  cuti  adhaerescentes  cicatricem  receperunt. 
Aegra  Kali  hydrojodico  et  cataplasmatibus,  curata  est. 

Puella  trima,  et  vicenarius  juvenis  carie  affectam 
habebant  summam  apophysin  mastoideam:  his  vero 

e  e 

semel  tantum  accedentibus,  morbum  cognoscendi,  ne¬ 
quaquam  vero  curandi,  nobis  facultas  fuit. 


MORBI  AURIUM. 

X 

Ecchymoma  auriculae.  Protervo  adolescenti,  cui  herus 
pridie  aures  vehementer  convellerat,  adeo  deformata 
erat  auriculae  dextrae  figura,  ut  reniformis  fere  farci- 

minis  adinstar  turgida,  aequalis,  nullibi  cavernosa  exsta¬ 
ret:  coloris  erat  ex  pallido  livescentis,  attactu  submollis, 
perinde  ac  si  latex  quidam  lentus  subter  haesisset. 
Puncto  deorsum  tumore,  sanguis  ater,  partim  liquidus, 
partim  concretus  prorupit ,  tumor  protinus  subsedit, 
naturalem  formam  pinna  recepit. — Aliquot  per  dies,  ali¬ 
quantum  puris  ex  inflicto  deorsum  vulnusculo  profluxit, 
adhibita  vero  liumida  compressione,  cutis  tam  a  fronte 
quam  a  tergo,  cartilagini  iterum  adhaesit. — Fuit  exem¬ 
plum,  oppido  rarum,  ingentis  ecchymomatis  auriculae. 

Tumor  fibrosus  lobuli  auris  ex  cicatrice  a  punctione 
lobuli  ter  incassum  reiterata ,  excrescens .  — Excisio. 

Tumorum  ex  infima  perverse  perforata  auricula 
quandoque  excrescentium,  quorum  non  ita  pridem  non¬ 
nulla  exempla  publicavimus,  1  novum  exemplum  liocce 
item  anno  vidimus,  et  exstirpatione  curavimus. — Puellae 
rusticae  annum  quartum  decimum  agenti,  per  omnia 
sanae,  circa  decimum  aetatis  annum,  appendendis,  pro 
more,  inauribus,  aurium  lobulum  parentes  perforarunt, 
statimque  inaures  injecerunt.  Sequentibus  vero  diebus, 
vulnus  doluit  adeoque  intumuit,  ut  puella  inaures 
prae  dolore  rejiceret,  vulnusque  conglutinari  sineret. 
Jam  tertius  vix  labebatur  mensis,  quum  puella  inaurium 
ornamenta  impense  desiderans  ,  natu  primam  sororem 

adigeret,  ut  pone  pristinam  cicatricem,  quae  valde  emi¬ 
nebat,  novam  perforationem  susciperet,  rursusque 
annulum  conjiceret.  A  st  magnus  iterum  ex  vulneris 
inflammatione  dolor  motus  est,  puella  denuo  annulos 
deponere  coacta  est  ,  iterumque  ex  cicatrice  parvus 
nodus  obortus  est. 

Neque  tamen,  jam  reiteratum  et  semel  iterumque 
irritum  conamen ,  puellam  a  proposito  dimovit ,  quae 
inaures  quoquomodo  sibi  voluit  appendi:  tertium  igitur 
lobulos  sibi  pertundi  curavit,  tertium  improspero  eodem 
eventu.  Injectam  enim  iterum,  mox  rejicere  fibulam  de¬ 
buit;  vulnus  iterum  concrevit,  et  ex  tertia  cicatrice, 
tertium  tuberculum  pullulavit. 

Atque  ita ,  non  pensilibus  ex  auricula  margaritis,  sed 
utroque  lobulo  terna  tuberositate  insignito,  jam  deci¬ 
mum  quartum  aetatis  annum  puella  attingebat.  Per  hoc 
tempus ,  terna  lobuli  sinistri  tubercula  nullum  incre¬ 
mentum  coeperunt ;  dextri  vero  lobuli  tubera ,  in  pos¬ 
tica  ejus  facie  increbuerunt  paulatim,  et  ex  mutua 
eorum,  assidue  latescentium,  fusione,  unum,  illudque 
magnum  tuber  exstitit,  majorem  myristicam  nucem 
magnitudine  aequans,  imo  superans.  Tumor  naturali  cute 
contegebatur,  duritiem  fere  fibrosam  referebat,  non 
dolebat,  mole  sua  dumtaxat  aurem  singulariter  detur¬ 
pabat,  totam  lobuli  amplitudinem,  cui  a  tergo  quo¬ 
dammodo  erat  adglutinatum ,  occupabat. 

Tumore  deorsum  attracto ,  lobulum  obliquiter  uno  for- 
ficum  ictu  excidimus,  vulnusculum  humenlibus  carbasis 

proteximus,  et  aegram,  aure  ita  paululum  decurtata, 
sexta  die,  sicca  jam  plaga,  dimisimus. 

Tumorem  fideliter  figuratum  exhibet  fig.  24  Per 
medium  sectus ,  internam  texturam  obtulit  albam , 
densam ,  uniformem ,  duram ,  ad  tumores  vel  fibro¬ 
sos  referendus ,  vel  ad  sarcoma  simplex ;  nisi  forte 
alicui,  ad  Keloidem  pertinere  hujusmodi  aurium  tumores, 
videantur. 

Polypus  in  meatu  auditorio  fibrosus .  Puellae  decen¬ 
ni,  auriculae  dextrae  concham  implebat  polypus  sub¬ 
rotundus,  albissimus,  qui  alte  in  meatu  auditorio  hae¬ 
rens  extra  illum,  in  subrotundum  tuber  latescebat. 
Circa  polypi  collum  stamen  plenius  ,  quo  extrorsum 
et  deorsum  attrahi  potuisset,  injecimus,  et  polypum 
forficibus  obtuse  mucronatis  altius  adactis,  ex  radice 
evellimus,  atquae  plagam  lapide  caustico  ambussimus. — 
Praeterire  mensis  debuit  donec  nil  puris  ex  meatu  pro¬ 
flueret,  et  plaga  cicatricem  indueret.  Auxilia  fuerunt, 

i 

injectiones  creberrimae  infusi  chammomillae,  et  solutionis 
sublimati  corrosivi ,  reitreratus  identidem  plagae  tactus 
cum  lapide  infernali ,  internus  et  extremus  Kali  hy- 
drojodici  usus. 

Siliquae  dulcis  semen  in  meatu  auditorio  impactum, 
coehlearculo  Davieli  sine  labore  excuti  potuit. —  Sur¬ 
ditas,  cum  absumpta,  post  diuturnas  otorrhoeas*  tym¬ 
pani  membrana  ,  semel  occurrebat.  —  Otorrhoea ,  in 
adolescente  scraphuloso  antiqua ,  cum  aspera  et  fun¬ 
gina  interna  meatus  superficie,  injectionibus  tum  ex 

lapide  caustico,  tum  denique  ex  sublimato  corrosivo, 
non  prius  cessit,  quam  intus  Kali  hydrojodicum,  extus 
unguentum  hydro jodatum  collo  infricandum,  ad  plures 
menses  adhiberetur.  —  Facilius  cessit  in  juvene  jam 
maturo  Barjecoia  a  turgore  tonsillarum  et  proximae 
Eustachianae  tubae,  quarum  scilicet  partium  chronicam 
pblogosin  dissipavit  creber  gutturis  lapide  infernali 
tactus,  et  unguenti  Kali  hydrojodici  collo  inuncti  dili¬ 
gens  et  per  menses  plures  protractus,  usus. — Auriculce 
pinna,  etsi  excarnis  ,  quatenus  tamen  tumefieri  ab  in¬ 
flammata  subcutanea  cellusa ,  quandoque  consuescat, 
in  femina  quadragenaria  vidimus,  cui  ab  erysipelate  ex 
gena  in  aurem  prepagato ,  auricula  incredibili  cum 
ardore  mirum  quantum  intumuerat.  Huic ,  emetico  et 
salibus  perpurgatae,  solvendo  celerius  auriculae  tumori 
conspicue  profuit  penicillo,  tinctura  jodi  gravido,  auri¬ 
culam  affatim,  bis  die,  oblinire. 


MORBI  NARIUM. 

Polypus  narium  spurius.  Contingit  quandoque,  Schnei- 
derianam  tunicam ,  qua  parte  extremum  os  turbinatum 
inferius  obvestit ,  quodammodo  turgentem  et  laxiorem 
videre,  quod  vitii,  cum  lenta  plerumque  pblogosi  pro¬ 
cedentis,  aliquam  per  nares  spirandi  difficultatem  so¬ 
ciam  habet,  et  nondum  exercitatis  medicis  pro  polypo 

solet  imponere.  Hujusmodi  noxae  exemplum  praebuit 
juvenis  quidam  civicus,  qui  ad  subeundam  polypi  extirpa- 
tionem,  in  scholam  missus  est.  Verus  autem  poly¬ 
pus  naribus  nequaquam  inerat,  mucosa  dumtaxat  na¬ 
salis  extremo  ossi  turbinato  instrata,  erat  relaxata  et 
tantisper  propendens,  atque  aeris  per  illam  narem  ingres¬ 
sus,  tum  ab  illa  eminentia,  tum  ab  universo  turgore 
chronico  Schneiderianae  tunicae,  quidquam  erat  impeditus. 
Huic,  hirudines  identidem  naribus  affigere,  suasimus. 

Polypus  mucosus  narem  dextram  implens ,  et  ex  illa 
postrorsum  in 
pendens — -  extir patio  —sanatio  sine  ullo  gravi  eventu . 

Puero  octenni,  totam  narem  dextram  praegrandis 
polypus  implebat,  imo,  propter  nimiam  magnitudinem, 
in  illa  intercapedine  capi  nescius,  antrorsum  extra  nares, 
postrorsum  in  fauces  dependebat.  Polypus,  mole  magis 
quam  natura  infensus,  subalbi  coloris,  elasticus,  ex 
tenaci  quadammodo  fibrina  conflatus,  deorsum  ad  os 
usque  protrahi  poterat  ,  eum  igitur  extra  nares  vin¬ 
culo  illaqueatum,  foras,  quam  fieri  potuit,  temperate 
produximus,  et  forcipe  altius  adacta  de  more  eradica¬ 
vimus.  Tum  vero ,  supinum  indicem  sinistrum  in 
fauces  immissum  sequentes,  propendentem  eo  loci  poly¬ 
pum,  incurva  et  dentata  forcipe,  arripuimus ,  integ- 
rumque,  temperate  torquendo,  evellimus. 

Uterque  polypus  ex  una  radice  natus,  fere  cylind¬ 
rum  a  lateribus  compressum  referebat,  a  naris  itinere 

scilicet  formam  acceperat ,  et  qua  parte  ex  illa,  tam 
antrorsum ,  quam  postrorsum  prominebat ,  in  globum 
se  se  diffuderat. 

Puer  carationem  egregie  sustinuit,  et  paucos  post 
dies  rus  remeavit. 

Polypus  pessimce  naturce  choanis  hcerens . — Hcemorrha - 
gice  reiterator.  —  Sanatio  insperata  per  spontaneam 

polypi  gangrcenam. 

Multo  graviorem  polypum,  circa  choanas  faucibus 
haerentem,  gerebat  puer  arti  sartoriae  deditus,  annos 
natus  quindecim,  qui,  reiteratis  tam  per  nares,  quam 
per  os  haemorrliagiis,  squalidus  et  extenuatus,  in  scho¬ 
la  susceptus  est  16  Jan:  1846. — Inde  ab  Augusto 
mense  anni  1844,  ad  Februarium  subsequentis  anni, 
sibi  coryza  laborare  puer  visus  fuerat:  tum  vero,  altius 
in  naribus ,  assiduus  dolor  subortus  est,  et  postmodum 
sanguis  et  amurca  ex  ore,  cum  levamine,  profluxerunt. 
Dolor  autem  paulo  post  recruduit,  caput  quoque  occu¬ 
pavit,  et  aeris  per  nares  commeatum,  jam  malum 
interclusit.  His  ingravescentibus,  calere  et  febrire  circa 
Decembrin  an:  1845  coepit  puer,  eumque  cephalaea 
graviter  clivexatum,  fere  quotidianum  ex  naribus  et  ore 
sanguinis  profluvium  in  summam  debilitatem  conjecit. 
Primis  Januarii  diebus  carneum  quodam  corpus  ,  cum 
ingenti  sanguinis  jactura,  ex  ore  provolutum  est;  inde 
perterriti  parentes,  in  scholam  puerum  deportarunt. 

Labantes  aegri  vires  'acidis  et  amaris  sustinere,  sangui¬ 
nem  secale  cornuto  sistere,  sategimus:  primis  vero  diebus, 
ne  gravius  denuo  moveretur  sanguinis  profluvium,  fauces 
vix  explorare  ausi  sumus.  Aeger  nulla  remissione  ca¬ 
lebat,  propter  dedilitatem  vix  se  in  lectulo  erigere  vale¬ 
bat,  pulsus  exilissimi  115ies  micabant:  quarto  demum 
die,  quum  fauces  cautissime  inspiceremus,  eas,  massa 
quadam  molli,  fracida,  tremula  impletas  esse,  digito 
intelleximus,  quam,  vix  arreptam,  totam  gangraenosam 
et  putrefactam  eduximus.  Insequentibus  diebus,  sanguinis 
fluxus  substitit;  sed  perseverabat  febris,  aegri  vires  vix 
reficiebantur,  et  supremis  faucibus  carnes  adhuc  haere¬ 
bant,  quae  spiritum,  etsi  minus  quam  antea,  tamen  adhuc 
intercipiebant. — Haec  fere  erat,  post  tertiam  bebdomaden, 
pueri  conditio,  quum  parentes  ejus  eum  e  Schola  domum 
maluerint  recipere,  quam  sustinere,  ut  extra  domesticos 
parietes  mortem  obiret.  Et  re  quidem  vera,  periturum 
iri  aegrum  utique  credidimus,  quippe  qui  pessimo  po¬ 
lypo,  de  genere  scilicet  lethalium,  laborare,  nobis  visus 
luerat;  nec  sperare  licuit,  gangraenam,  ex  radice  ma¬ 
lum  abstulisse,  haerentibus  adhuc  illis  in  fauce,  mali 
reliquiis.  —  Eventus  vero,  tam  felix  fuit,  quam  falsa 
praedictio;  puer  enim,  domi  sospes  evasit,  eumque  paucis 
abhinc  diebus  (quinto  a  curatione  mense)  arcessitum,  ut 
spectationi  esset,  tam  mutatum  ab  illo  vidimus,  qui 
tum  fuerat,  quum  morbo  opressus  in  schola  jacuisset, 
ut  alium  iere  prae  oculis  habere  hominem,  prope  opina- 

«I 

remur.  Spiritum  per  nares  libere  trahebat,  digitusque 

per  os  sursum  in  fauces  adactus  cicatricosa  et  ali¬ 
quantum  incrassata  illa  loca  reperit. 

Narium  polypus  a  contusione. 

Equiso  quadragenarius  in  urbe  notissimus ,  quum 
forte  quinque  abhinc  annis,  obscura  nocte  surrexisset, 
nasum  in  obversam  mensam  tam  vehementer  impegit, 
ut,  tam  dolor  quam  tumor  vexati  loci  ad  mensem  perstite¬ 
rint,  etiamsi,  provide  -monente  medico,  mercuriali  litu 
usus  fuerit.  Jam  restitutus,  suscepto,  ut  ajebat,  refri¬ 
gerio,  se  naribus  iterum  dolor  insinuavit,  quem  pari¬ 
ter  mercuriali  litu  dissipavit.  Post  annum  circiter, 
coryza  intervenit,  quam  aeger  in  sudario  populari  di¬ 
spellere  sperans ,  adeo  e  contra  exasperavit ,  ut  in 
diplopiam  quoque  inciderit:  neque  ab  illo  ad  hoc 
usque  tempus ,  coryza  prorsus  immunem  equiso  se 
unquam  sensit,  ea  quotannis  per  hiemem  ingravescen¬ 
te,  per  aestatem  remittente.  Ab  anno  circiter,  ei  iden¬ 
tidem  contingit,  ut  repentinis,  per  varias  corporis  partes 
transcurrentibus  dolorificis  concussionibus ,  tanquam 
ab  electrico  fluido,  percellatur:  distrahentes  in  dorso 
et  circa  lumbos  dolores  quoque,  cum  alvi  obstipatione 
quandoque  hominem  vexant.  —  Sex  abhinc  mensibus  , 
aestate  scilicet ,  quum  in  proximum  monasterium  Kurisch 
serena  die  profectus  esset ,  repente  diplopia  et  ver¬ 
tigine  occupatus  est,  quibus  ut  occurreret,  insimul  ac 
petitum  locum  festinanter  attigerat,  latice  fontis  ge- 

fidi ,  ibidem  ex  monle  prosilientis ,  caput  sibi  per¬ 
fudit  :  inde  vero ,  alteram  post  horam  saevissimus 
utraque  brachia  dolor  occupavit,  qui  non  recessit 
prius  quam  se  lecto  committeret,  et  adjuvante  frictione 
sudorem  eliceret.  Inde  ab  illa  die,  aerem  per  narem 
dextram  haurire  amplius  non  potuit  aeger,  et  stato  ordine, 
a  nona  scilicet  ad  tertiam  post  meridiem  horam,  cepha- 
hlg  ia  frontalis  quotidie  hominem  adoriri  consuevit, 
isque  dolor  ad  hodiernam  usque  diem  perseveravit,  ea 
tantum  differentia ,  ut  nunc ,  a  media  nocte  ad  horam 
usque  certissime  primam,  virum  impetat. 

la  Martii,  accedentis  in  scholam  aegri  narem  polypis 
impeditam  invenimus :  hos  omnes,  quatuor  autem  erant 
modicae  magnitudinis,  consueto  more,  sine  labore, 
forcipe  eradicavimus,  quin  inde  aliquid  incommodi 
sequeretur.  Aegro  autem  hirudines  internis  naribus 
identidem  sibi  admovere ,  externis  plumbum  jodatum 
illinire  suasimus,  et  hucusque,  ( mensa  Septembri )  nulla 
pristini  mali  signa  apparuere. 

Rhinitis.  —  Ulcera  —  corpus  impactum — verruca  cance¬ 
ratica —  telangectasia  narium. 

Chronicam  alarum  nasi  inflammationem  cum  earum 
sclerosi,  chronice  quoque  inflammatam  indeque  indura¬ 
tam  et  incrassatam  membranam  narium  internam  aliquoties, 
cumprimis  in  pueris  scrofulosis ,  vidimus.  —  Adolescenti, 
chronice  iflammata  erat  membrana  schneideriana:  ma¬ 
lum,  dubio  procul,  ex  nare  in  lacrymalia  itinera  pro- 

pagatum  sacci  lacrymalis  blennorrhoeam  concitaverat, 
propter  quam,  aeger  in  scholam  se  contulit.  Nil  omnino 
morbosi  in  tota  oculi  conjunctiva  se  prodebat,  sed  morbi 
originem  in  naribus  haerere,  mox  invenimus ;  his  igitur 
totam  curationem  direximus,  saepius  hirudines  nari¬ 
bus  affiximus ,  unguentum  kali  hydrojodici  collo  inunxi¬ 
mus,  intus  quoque  kali  hydrojodicum  exhibuimus,  naribus 
infuso  aromatico  et  saccharo  camphorato  pro  suffitu 
topice  providimus,  imo,  schneiderianam  lapide  infernali 
aliquoties  alte  tetigimus,  atque  ita  malum  delevimus, 
restituta  lacrymarum  itineri  naturali  libertate:  curatio 
autem,  in  tertium  mensem  usque ,  protrahi  debuit. 
Casus  docuit,  in  morbis  viarum  lacrymalium  oculos 
remediis  divexari  haud  semper  debere ,  mali  causa 
alibi,  et  potissimum  in  naribus,  subinde  haerente  l. 

Neque  defuerunt  exempla  narium  ulcere  scrofuloso 
magnam  partem  absumptarum:  in  uno  casu  pinnam  et 
lobum  quoque,  morbus  prorsus  absumpserat;  in  alio, 
cartilago  tantum  media  erat  exesa ,  et  lobus  inde  cum 
pinnis  collapsus,  desederat.  —  Canceraticam  verrucam, 
dextrae  narium  alae  seni  cuidam  insidentem  ,  prius  forfice 
excidimus,  tum  radicem  ejus  Zinco  muriatico  exedimus, 
et  plagam,  ad  bonam  cicatricem  perduximus. — Faseolus 
in  dextra  nare  pueri  ab  aliquot  hebdomadibus  impactus, 
auriculario  specillo  excuti  facile  potuit. — Puellae  sex 


1  Morand ,  Memoires  et  observations  Cliniques  de  Medccine  et  de 
Chirurgie.  Tours  1844.  —  Annales  d  Oculisticjue.  Juillet  1845.  p.  37. 

mensium ,  sinistrum  narium  latus ,  praecipue  pinna,  jam 
paucis  a  natu  diebus,  rubris,  dispersis  punctis  erat  foedata: 
haec  puncta  in  quemvis  fere  mensem  magis  magisque 
latescendo,  hic  illic  jam  se  insimul  attinxerant,  et  supra 
pinnam,  in  unam,  jam  latam  et  nonnihil  eminentem,  prae- 
rubram,  maternam  maculam  (telangectasia)  coiverant. — 
Singulis  hisce  segregatis  punctis,  et  maculae  quoque 
majori  totae,  recentem  lapidem  causticum,  in  cuspidem 
extenuatum,  neque  nimis  neque  minus  quam  necesse 
esset,  adpressimus,  donec  atrum  maculae  colorem  conce¬ 
perint:  eschara  plures  per  dies  in  sede  haesit,  dein 
moto  lente  pure  secessit,  et  bona,  glabra,  non  rubra 
cicatrix,  adustis  locis  superincrevit. 


MORBI  LABIORUM. 

Yarix  —  telangectasia  —  turgor  morbosus  —  ulcus 

labii  inferioris. 

Inferioris  labii  varicosi  exempla  duo  obvenerunt,  al¬ 
terum  in  puella  vix  bima,  alterum  in  puella  decenni: 
in  illa,  malum  nullius  fere  gravitatis,  inde  ab  aliquot 
annis  nullum  amplius  incrementum  capiebat ,  et  a  va¬ 
stioribus  iisque  distinctis  venis,  tantum  in  facie  labii  in¬ 
terna  conspicuis ,  pendebat.  Alter  vero  casus  puellae 
junioris,  gravitatis  profecto  fuit  multo  majoris,  quippe 
qui  genuinam  sistens  telangectasiam  venosam,  non  sum- 

mam  labii  cutem,  sed  totam  labii  spissitudinem  occu¬ 
pabat,  tam  extra  quam  intra  labium  prominebat,  et  rapido 
incremento,  jam  dimidium  fere  sinistrum  labii  latus 
invaserat.  —  Malum,  compressione  diuturna,  per  aptam 
latis  maxillis  instructam  volsellam  quae  labium  morderet, 
curare,  in  animo  fuit;  parentes  vero,  curationem  ferra¬ 
mentis  peragendam  abhorrentes,  natam  subduxerunt. 

Labeones  esse  frequentissime  pueros  scrofula  adfectos, 
notum  est:  sed  occurrit  quandoque,  ut  labium  superius 
immodice  repente  fere  intumescat,  tumore  pallido,  cum 
elastico  quodam  renixu,  non  dolore,  sed  potius  tensione 
et  oris  deformitate  aliquid  incommodi  (potissimum 
puellis)  afferre  solito:  subinde,  a  superioris  labii  rha¬ 
gade  ita  labium  turgescit.  Est  vitium  non  majoris  qui¬ 
dem  momenti,  sed  utplurimum  diu  duraturum ,  cujus, 
veluti  ceteris  annis ,  ita  et  hoc  anno  quoque,  exemplum 
rebelle,  in  puero  habuimus. 

Ulcere,  ut  videbatur,  scrofuloso,  totum  summum  la¬ 
bium  inferius  exesum  rustica  aetatis  mediae  exhibuit: 
primo  intuitu ,  ad  cancrum  spectare  ulcus  videbatur; 
deerat  tamen  in  ambitu  ulceris  durities  illa,  quae  cancro 
nunquam  non  esse  socia  consuevit :  quamobrem,  sine 
opera  cultri  curationem  suscepimus ,  et  diu  nocluque 
ulceri  superillitum  esse  cicutae  extractum  voluimus.  — 
Post  mensem  circiter ,  remedio  docilissima  ab  aegra 
diligentissime  adhibito,  ulcus  perfectam  cicatricem  con¬ 
cepit,  et  labium,  prolabii  loco,  cicatrice  marginatam 
oram  exhibuit.  Successus  fere  expectationem  superavit. 

Suspicio  tamen  fuit  labis  syphiliticae,  ideoque  jodium 
quoque,  aegrae  exhibitum  est. 


CA mmi  LABIORUM. 

Frequentissime  autem  occurrerant  labia,  vel  prorsus  tota, 
vel  tantum  ex  parte,  canceratica,  quorum  ultra  quindecim 
exstirpavimus,  nacti  ita  occasionem  prope  mirificas  illas 
curationes  manu  suscipiendi,  per  quas,  novissimis  tem¬ 
poribus,  labia  prorsus  degenerata  spectabili  successu 
resarciuntur,  et  in  quibus  nostrae  aetatis  chirurgia 
mirum  equidem  in  modum  profecit. 

In  exponenendis  hujusmodi  curationibus,  labiorum 
cancros  in  varias  quodammodo  series  distribuere  juvabit, 
pro  varia  scilicet  iliorum  majori  vel  minori  vastitate. 

Labia  canceratica  simplici  excisione  curata.  Ad 
primam  seriem  spectant  cancri  qui  summam  tantum 
labii  oram  occupant :  his  curandis,  canceraticum  margi¬ 
nem,  modo  cultro,  modo  vastioribus  forficibus  excidi- 

i 

mus,  et  superstitem  mucosam  externo  vulneris  limbo 
consuimus.  Aliquid  ita  de  labii  altitudine  demtum  est,  os 
tamen  claudi  poterat,  quin  suctus  vel  loquela  interciperen¬ 
tur. — Cancros  ad  hanc  seriem  pertinentes,  tres  curavimus. 

Labia  canceratica ,  plaga  litterce  V  simili ,  et  sutura , 
curata .  Ad  secundam  seriem,  cancri  spectant,  qui,  non 

summum  labium,  sed  jam  partem  ejus ,  etsi  mediocrem, 
tertiam  puta,  invaserunt ,  quibus  igitur  curandis  plaga 
ad  similitudinem  literae  Y  infligi ,  ejusque  orae  per 
nodosam  suturam  committi,  debuerunt:  ( labrorrhaphia ) 
horum  vulgarium  cancrorum  tres  habuimus. 

Cancri ,  plaga  litterae  V  simili ,  et  sectione  bucca¬ 
rum  transversa  ad  resarciendum  labium ,  curati .  Ad 
tertiam  seriem,  cancri  referri  debent  qui  jam  majorem 
labii  partem  occuparunt,  ita,  ut,  de  sano  labio,  vel 
utrinque,  vel  in  uno  tantum  cantho,  solum  portiuncula 
superstes  fuerit.  His  in  casubus  praeter  plagam  ad  simi¬ 
litudinem  literae  V  excidendo  cancro  necessariam,  secari 
quoque  in  transversum  bucca  alterutra  vel  utra  que 
debuit,  et  mucosa,  buccam  tam  gingivis  quam  coronoi¬ 
deae  apophysi  jungens,  quoque  debuit  incidi,  quo  buccae, 
ex  propria  sede ,  in  sedem  labii  restaurandi  attrahi  et 
medio  loco  consui  potuissent.  —  Cancros  ad  hanc  seriem 
pertinentes  quatuor  habuimus. 

Cancri ,  sectionem  buccarum  transversam  et  plagas 
celsianas  pro  refectione  labii ,  requirentes.  Ad  quartam 
seriem  pertinent  cancri,  qui,  etiamsi  persectae  transversim 
buccae  fuerint  et  mucosa  a  gingivis  fuerit  separata,  tamen, 
buccae  vel  omnino  non ,  vel  non  nisi  tensione  nimia 
adduci  in  medium  locum  et  consui  potuerunt:  his  in 
casibus,  magis  sequaces  buccas  reddere  oportuit  incisa 
in  illis  plaga  Celsiana  recta,  quae  buccas  perforaret, 
quin  tamen  cum  transversa  plaga  coiret.  Hujusmodi 
unus  dumtaxat  cancer  adfuit. 

Cancri ,  sectionem  buccarum  transversam  et  plagas 
rectas  Dieffenbachianas  pro  restauratione  labii  re¬ 
quirentes.  Quinta  series  cancros  comprehendit  qui,  vel 
totum  omnino  labium,  vel  non  tantum  labium  totum 
sed  et  partem  quoque  buccarum,  vel,  nisi  labium  totum, 
tamen  majorem  ejus  partem,  cum  parte  quoque  dextrae  vel 
sinistrae  buccae,  pervaserunt.  Ad  resarciendam  magnam 
jacturam  post  excisos  hujusmodi  cancros  superstitem,  ne- 
cesse  fuit,  transversam  buccarum  plagam  plus  minusve 
postrorsum,  non  raro  fere  ad  auriculam  protrahere,  et 
ab  extrema  ilia  plaga,  etiam  aliam  deorsum  in  masseterica 
vel  parotidea  regione,  in  altam  usque  colli  incidere, 
atque  ita,  trilaterum  pannum  circumscribere,  qui ,  tan¬ 
tum  inframaxillari  regioni  vel  altae  colli  continuus,  com¬ 
pelli  in  medium  mentum  et  consui  potuisset.  —  Hujusce 
modi  encheiresis ,  per  quam  totius ,  imo  magis  quam 
totius  labii  inferioris  jactura  restauratur,  quae  incom¬ 
parabili  illo  chirurgo  Dieffenbachio  pertinet,  profecto 
una  est  ex  pulcherrimis  totius  plasticae  chirurgiae: 
hanc  ipsam,  postquam  orbi  litterario  innotuisset  1 , 
frequentissime  (profecto  tricies)  in  schola  adhibuimus, 
frequentissime  scilicet  quotannis  accedentibus  aegris 
concros  labiorum  vastissimos  gerentibus,  quibus  DiefFen- 
bachiana  chiloplastica  succurrendum  est.  Hujuscemodi  chi¬ 
rurgia  scopo  adeo  respondet,  ut  rejectis  ceteris  omnibus 


*  Baumgarten.  Dissertatio  de  Chiloplostice  et  stomatopoesi.  Lipshel837. 

chiloplasticae  methodis,  non  nisi  eam  adhibere  soli¬ 
ti  simus ;  eamque  ,  hoc  anno  quoque  ,  quinquies  adhi" 
bendi  occasionem  habuimus.  Semper  autem  mirati  sumus 
potentiam  eam  prope  incredibilem  quae  faciei  inest, 
ingentissima  illa  vulnera  ,  quae  in  absolvendis  iis  chi¬ 
rurgiis  infligi  necessario  debent,  sustinendi :  in  omni¬ 
bus  enim  fere  casibus  quos  habuimus,  graviora  sym¬ 
ptomata  vix  unquam  secuta  sunt,  et  panni  ex  propria 
sede  divulsi  atque  in  alienam  inserti,  ut  plurimum  apprime 
concreverunt. 

Cancri  cum  degeneratione  canceratica,  ossis.  — 
Sexta  denique  series  eos  casus  amplectitur,  in  quibus, 
praeter  labium ,  mandibulae  quoque  anterior  pars  cancro 
occupata  erat.  Graviorum  horum  casuum  qui  rese¬ 
ctionem  mediae  inferioris  maxillae  desiderarunt,  exem¬ 
pla  duo  praesto  fuerunt. 

Etiamsi  unus  fere,  semper  que  idem  sit  prototypus  enche- 
iresis  hujus  qua  labium  inferius  resarcitur,  encheiresis 
scilicet  posita  potissimum  in  plaga  illa  transversa,  plus  mi¬ 
nus  postrorsum  sed  fere  semper  citra  marginem  mas¬ 
seteris  producta ,  et  in  plaga  alia  recta  vel  pa¬ 
rum  incurva,  in  collum  usque  descendente,  tamen,  pro 
vario  cancri  casu ,  et  pro  varia  fere  dicerem  vultus 
figura ,  variae  quoque  sunt  modificationes  quibus  ma¬ 
nus  chirurgi  hanc  chirurgiam  subjicere  subinde  debet: 
has  vero  persequendi,  neque  hic  locus  est,  neque 
mihi  nunc  in  animo  est;  quapropter,  ad  narrationem 
si  non  singulorum  cancri  casuum  quos  per  hunc 

annum  curavimus,  saltem  ad  illos  qui  alicujus  mo¬ 
menti  fuerunt,  jam  accedimus.  Liceat  tantum  gene- 
ratim  ea  praemittere  quae  ad  faustum  harum  cura¬ 
tionum  exitum  summopere  conferre  visa  sunt:  haec, 
ad  subsequam  vulneratae  partis  curationem  cumprimis 
spectant,  in  qua  scilicet,  nisi  quanta  maxima  diligen¬ 
tia  et  cura  et  assiduitas  adhibeantur,  prosperum  even¬ 
tum  vix  sperare  licet. 

Contribuisse  igitur  ad  faustum  harum  curationum 
exitum  sequentia  comprimis  videntur. 

/.  Data  opera  est  ut  pannorum  tensio  quam  minima 
esset :  quo  facilius  enim  ex  propria  sede  in  sedem  novam 
panni  trahantur  et  retinentur ,  eo  certior  quoque  est 
illorum  conglutinatio,  eo  minor  phlogosis,  eo  minus 
quoque  timenda  gangraena  est:  quapropter,  plagae 
illae  a  Diffenbachio  excogitatae ,  quae  ab  extrema 
transversa  plaga  per  laterales  faciei  regiones  in  collum 
descendunt,  inventionem  sistere  mihi  semper  visae  sunt 
prope  mirificam,  et  in  his  chirugiis  maximae  utilitatis. 

II.  Adhaesiva  emplastra  vel  adhaesiva  lintea,  ad  pannos 
attrahendos  et  continendos,  eorum  que  disjunctionem  prae¬ 
cavendam,  fere  nunquam  necessaria,  saepissime  importuna 
judicamus,  quippe  quae,  vel  nullius  sunt  effectus,  ideoque 
inutilia,  vel,  si  circa  caput  injiciantur  quo  firmius  pannos 
retineant,  vulnus  quoque  comprimunt,  compressas  oras 
potius  sejungunt  quam  committunt,  aegro  plerumque 
incommodissima  evadunt.  Ubi  vero  forte  necessaria  sint, 

taeniolae  ex  linteo  adhcesivo  taeniis  ex  quolibet  adim- 
sivo  emplastro  semper  preferimus. 

III.  Gelida  fomenta  superdare,  potius  damnosum  quam 
proficuum  judicamus,  1  in  declivi  enim  loco  vix  fomenta 
illa  opportune  possunt  admoveri,  reiterata  illorum  mu¬ 
tatio  inaequalem  vulneris  temperaturam  reddit,  aegris 
somnum  proripiunt ,  admoveri  nequaquam  possunt 
quin  et  collum  et  pectus  humefiant,  unde  saepissime 
tussis  quammaxime  vitanda  supervenit,  sub  cujus 
concussione  distrahuntur  adhaesiones,  coalitus  praepe¬ 
ditur.  Neque  ego  crederem  frigida  fomenta  mul¬ 
tum  posse  ad  praepediendam  nimiam  plilogosin,  quam  raro 
in  curationibus  citra  frigidae  usum  absolutis  supervenire 
vidimus,  dummodo  hirudines  in  tempore  adhibitae  fue¬ 
rint:  idem  quoque  de  gangraena  dicendum  est. 

IV.  Primam  deligationem  plerumque  mane  vel  vespere 
perendinae  diei  (post  horas  48 — 54)  mutavimus,  et 
sub  ea  suturas  quoque  utplurimum  recepimus:  vulneratis 
locis  autem,  vel  nihil,  vel  tantum  splenium  tomentum  hu- 
mens  et  fundam  superdedimus. — Circa  tertiam  quar- 
tamve  diem  nonnunquam  contigit,  pannos  hic  illic, 
secundum  illorum  commissuras  praecipue,  a  congestu 
aliquantum  turgidos  et  renitentes  vidisse,  cum  duritie 
quadam  atque  tensione :  ubi  malum  leve  fuerat,  molle 
cataplasma  vulneri  superdatum  valde  profuit,  congestum 


*  V.  p.  6  ct  7. 

dissipavit,  duritiem  discussit:  ubi  vero  quaedam  immi¬ 
nentis  fortasse  ponnorum  succensionis  significatio  adfuis¬ 
set,  calor  scilicet  cum  turgore  et  aliqua  rubedine,  pro¬ 
tinus  admotae  semel  vel  iterum  hirudines ,  auxilium 
fuerunt  nulli  secundum. 

V.  Curationi  valde  interfuit  pannos  ad  perfectam 
usque  cicatricem  curiosissime  inspectasse ,  et  aliquoties 
in  die  attente  visitasse :  nam,  etiamsi  post  secundam 
vel  tertiam  diem  panni  apprime  conglutinati  esse 
soleant,  neque  suturarum  vel  taeniarum  glutinantium 
amplius  sit  opus,  insequentibus  tamen  diebus  summus 
orarum  coalitus  subinde  nonnihil  hiat,  subter  pannos, 
potissimum  secundum  eorum  mutuam  commissuram, 
et  in  vulnusculis  quoque  a  quavis  sutura  inflictis,  puris 
quidquam  subinde  colligitur  et  abscessuli  nascuntur, 
quorum  amurca,  quotidiana  vulneris  visitatione,  et 
diligenti  atque  temperata  pressione,  exprimi  debet. 

VI.  Summa  ora  mutui  ponnorum  coalitus  etsi  con¬ 
glutinata  videatur,  tamen,  non  nisi  post  sextam  vel  octa¬ 
vam,  plus  minus,  diem,  perfectam  induit  cicatricem: 
id  donec  eveniat,  ora  illa  saepe  quidquam  puris  quod 
in  crustulas  coit,  solet  secernere.  Crusta  illa  quotidie 
sedulo,  subjecto  temperate  specillo ,  removenda  est, 
nudato  ita,  subter  delitescente  vulnusculo;  a  longiore 
enim  crustae  illius  mora  pus  quoque  longius  moratur, 
ideoque  foveolas  agit  et  cicatrici  obstat. 

VII.  Ceterum ,  majoris  quoque  momenti  sunt,  tum 
aegri  docilitas,  tum  diligentia  ministrorum  quibus  com- 

mittenda  est  horum  aegrorum  nutritio ,  quae  primis 
diebus  per  syphonem  magno  taedio  debet  absolvi:  post 
quartam  jam  diem  a  facta  chirurgia,  opera  plerumque 
est  danda  ut  jurulenti  et  nutrientes  cibi  his  aegris  saepius 
ingerantur;  ubi  enim  famelici  a  nimia  abstinentia  fiant, 
difficilius  sanationem  recipiunt,  imo  quandoque  in  vitae 
discrimen  conjici  possunt. 

Cancer  labii  superioris,  inferioris ,  et  bnccce  sinistrce. — 
Excisio.  —  Chiloplastica  Dieffenbachiana.  Fig:  9,  10, 

11,  12. 

Icon  IX  imaginem  refert  rustici  quadragenarii,  cui, 
tres  partes  labii  superioris ,  plusquam  dimidiam  labii 
inferioris,  et  magnam  quoque  buccae  sinistrae  partem, 
cancer  occupaverat.  Labiorum  ita  degeneratorum  prope 
monstruosa  erat  figura,  mirum  in  modum  extabant, 
et  fere  plenum,  arcuatim  plicatum  farcimen  simulabant. 
Pars  canceratica,  tumidissima  erat,  coloris  atri ,  rigida, 
qua  parte  os  spectabat,  exulcerata.  Sanies  et  saliva 
assidue  dimanabant,  perpetui,  pungentes,  rodentes 
dolores  aegrum  opprimebant,  praeprimis  dum  cibos 
capiebat.  Colli  glandulae  tamen  erant  illibatae,  aegri 
habitus  nondum  labefactatus  videbatur ,  malum  ab  uno 
anno  tantum,  ex  tuberculo  circa  angulum  oris  nato, 
ortum  duxerat. 

Quae  fuerit  vulneris  figura  post  factam  cancri  exci¬ 
sionem  ostendit  Icon  X.  — Plagas  quae  inflictae  sunt  ad 

resarciendam  tam  labiorum  quam  buccae  jacturam,  in 
eadem  icone  visuntur.  Pannus  C ,  plagis  e ,  f,  circum¬ 
scriptus,  ad  resarciendum  labium  superius.  —  Plaga  d ,  ad 

mobilem  reddendam  superstitem  dextram  particulam  labii 

* 

superioris,  eamque,  cum  panno  C,  deorsum  attracto, 
committendam.  — Plaga  g,  et  /z,  ad  circumscribendum 
pannum  A,  totum  ex  regione  masseterico- parotidea 
mutuandum. — Plaga  transversa  m  ,  et  recta  j ,  buccam 
citra  marginem  masseteris  prorsus  perforans  ideo  que 
in  os  penetrans,  ad  circumscribendum  pannum  i?,  qui 
attractus,  cum  panno  A  conjungeretur. 

Quae  fuerit  faciei  figura  conjunctis  pannis  et  finita 
chirurgia,  ostendit  Icon  XI.  In  apice  menti  plica  cu¬ 
tanea  visitur,  quae  plerumque  efficitur  ubi  chirurgus 
pannos  valde  postrorsum,  ex  regione  scilicet  masseterica 
vel  parotidea ,  mutuetur  :  pannus  scilicet  a  regione 
masseterica ,  parotidea ,  et  maxillari  subsectus,  dum 
antrorsum  supra  mentum  attrahitur,  deorsum  infra 
mentum  plerumque  redundat  et  in  plicam  sinuatur: 
excidi  quidem  plica  hujusmodi  posset ,  tum  vero , 
panni  basis  esset  angustior,  et  forte  panni  nutritio 
periclitaretur;  quapropter,  plicam  illam  excidere  non 
solumus,  sed  eam  suturis  conjungimus:  utplurimum 
vero  plica  illa  contrahitur  et  fere  disparet,  sicuti 
videre  est  in  Icone  XII,  quae  refert  effigiem  hominis 
jam  inde  a  quatuor  mensibus  curati.  —  In  hac  effigie 
visitur  insuper  quam  exigua  cicatrix  remanserit  a 
magnis  iliis ,  triquetris ,  in  utroque  faciei  latere  nudis 

plagis,  quarum  sinistra,  usque  ad  auriculam,  ad  mu¬ 
tuandum  ex  regione  masseterico-parotidea  sinistrum 
pannum,  produci  debuerat,  quarum  dextra  vero,  per¬ 
secta  bucca,  hiatum  in  oris  cavum  descendentem  re¬ 
ferebat. —  In  Icone  XI  videre  quoque  est,  utrumque 
pannum  circa  utrumque  oris  angulum  latiorem  esse, 
et,  non  una  tantum,  sed  tribus  suturis,  cum  plaga  bucca¬ 
rum  transversa  consutum  fuisse:  id,  in  omnibus  fere 
huj  uscemodi  administrationibus  facere  solumus,  quemad¬ 
modum  apparebit  in  ceteris  castibus  chiloplastices  qui 

* 

mox  sequentur 

Quoad  aegri  sanationem,  haec,  recte  processit,  panni 
mutua  conglutinatione  perfectissime  concreverunt,  nul¬ 
libi  gangroena  (quam  in  panno  superioris  labii,  longo 
et  angusto,  cumprimis  timebamus)  se  insinuavit:  plagae 
laterales  hiantes,  aeque  ac  plaga  quae  fossae  caninae  res¬ 
pondebat,  tantum  protectae,  circa  trigesimum  diem  jam 
cicatricem  receperant:  quum  vero  sinistra  plaga,  ex  qua 
aliquid  salivae  directe  ex  parotide  subinde  exstillabat, 


1  Tam  in  opere  Zeis ,  (  Handbuch  der  plastischen  Chirurgi  e.  Berlin 
1838  p.  484)  quam  in  recentissimo  opere  Fritze  et  Reich ,  (Die  pias, 
tisclie  Chirurgie.  Berlin  1845.  Tafel  XXXI  fjg:  6)  icon  ad  chilo" 
plasticam  Dieffenbacliianam  pertinens,  utrumque  canthum  novi  labii, 
una  tantum  sutura,  transversis  buccis  conjunctum  repraesentat. — Id, 
quod  tam  de  unica  hacce  sutura,  quam  de  utilitate  majoris  panno¬ 
rum  latitudinis  nuper  rectissime  scripsit  Adelmann ,  ( Beitrage  zur 

medicinischen  und  chirurgischen  Heilkunde.  Erlangen  1845  p  246) 
in  meis  quoque  chiloplastices  operationibus  apprime  confirmatum 
reperi. 

(profecto  a  sauciata,  pannum  subsecando,  fascia  paro¬ 
tidea)  perfectae  sanationi  esset  proxima,  repente  con¬ 
tigit,  ut  regio  parotidea  intumesceret  cum  tensione  et 
aliquo  dolore:  hirudines  et  superdati  sacculi  aromatici 
malum,  spatio  hebdomadis,  dissiparunt.  —  Curatio  abso¬ 
luta  est  sine  frigidis  fomentis ;  remedia  adhibita,  fue¬ 
runt  tantum tertia  die,  cataplasma  emolliens,  quarta 
quinta  et  vigesima  duodecim  hirudines,  intus  vero 
identidem  soda  sulphurica :  plagae  laterales  patentes, 
donec  cicatricem  conciperent ,  protectae  sunt  linteo 
tomentoso. 

Labium  inferias  totum  canceraticum:  degeneratio  altius 
in  mucosam  baccce  dextrce  propagata .  —  Excisio 
labii  et  partis  baccce  degeneratce. — Chiloplastica  plagis 
Dieffenbachianis.  — Labiam  novam  dimidium  mucosa 
instructum ,  dimidiam  mucosa  carens.  Fig :  13  —  14. 

Occurrunt  subinde  cancri,  qui  jam  toto  corrupto  labio, 
se  in  dextram  vel  senistram  buccam  tam  alte  insinuant, 
(saepius  internam  buccam  longe  altius  quam  externam 
pervadentes)  ut,  ex  pannis  alterum  fere  totum  ex  regione 
masseterica  et  parotidea  mutuari  debeamus,  alterum  vero, 
magna  parte  ex  bucca  mutuari  adhuc  possimus.  His  in 
casibus,  pulchritudini  labii  restaurati  aliquid  deest;  dimi¬ 
dium  enim  labium  a  bucca  mutuatum,  mucosam  secura 
trahit,  quae,  limbo  vulneris  externo  consuta,  apprime 
prolabium  refert:  dimidium  vero  labium  a  masseterica 

et  parotidea  regione  desumptum,  mucosa  caret,  ideoque 
loco  prolabii  ex  mucosa,  cicatricem  refert:  adde  etiam, 
quod  cutis  regionis  masseterico -parotideae ,  apud  senes 
praecipue,  multo  extenuatior  et  flaccidior  est  quam  buc¬ 
cae  spissitudo.  Quamobrem  bis  in  casibus,  restitutum 
labium  aliqua  deformitate  dehonestatur,  etsi  id  minoris 
sit  momenti  apud  rudiores  homines  quibus  istiusmo- 
di  curationes  plerumque  fiunt ,  qui  scilicet  barbam 
prolixiorem  gerere  solent. 

Hujuscemodi  casus  exemplum  praebuit  aeger  quinqua¬ 
genarius  cancro  labii  laborans,  cujus  imaginem  refert 

Icon  XIII. — Ex  punctatis  lineis  videre  est,  quae  plagae 

/ 

inflictae  fuerint,  tum  ad  excidendum  quidquid  canceraticum 
fuit,  tum  ad  circumscribendos  laterales  pannos.  Obli¬ 
quitas  primae  plagae  dextrae,  quae  usque  ultra  mediam 
buccam  protrahi  debuit,  propterea  necessaria  fuit,  quia 
degeneratio  canceratica,  a  latere  dextro  altissime  per 
mucosam  buccalem  se  extendebat,  illibata  tamen  cute. 
Pannus  ideo  hujus  lateris  fere  totus  ex  regione  mas¬ 
seterico -parotidea  excisus,  in  summa  ora,  mucosa 
carebat,  sicuti  apparet  in  Icone  XIV,  quae  hominem 
mox  manu  curatum  refert. 

In  hoc  homine  periosteum  menti  quoque,  dextrorsum 
degeneratum  erat:  os  igitur  radere  necesse  fuit,  sic, 
ut  panno  dextro  nuda  pars  mandibulae  esset  subjecta:  cu¬ 
ratio  tamen  successit,  quin  gangraena  vel  major  in¬ 
flammatio  pannorum  moverentur:  pus  inter  os  rasum 
et  pannum  dextrum  haerens,  diligenter  quotidie  ex- 

primebamus ,  et  circa  vigesimam  diem  internae  quo¬ 
que  plagae  cicatricem  conceperant.  Quidquam  lentius 
in  hocce  homine  processit  cicatrix  plagarum  regionis 
parotideae,  habitus  enim  flaccidi,  et  jam  senio  proximus 
erat;  ante  quadragesimum  diem  tamen,  adhibitis  pro 
remedio  lautis  cibis  et  vino  et  cerevisia  (porter),  jam 
utrique  plagae  coarctatissimae ,  cicatrix  supercreverat. 
Aeger  restitutus  discessit  quadragesima  die,  labium  novum 
gerens  cujus  dimidium  sinistrum  quidquam  plenius  et 
mucosa  instructum  erat,  dimidium  vero  dextrum  exte¬ 
nuatius,  in  summa  ora  loco  prolabii  gerebat  cicatricem. 

Cancer  totius  labii  inferioris  et  angulorum  oris  cum 
tumore  glandulae  submaxillaris  dextra .  —  Extir patio 
cancri  et  glandula  degenerata.  Chiloplastica  Dieffen- 

bachiana.  Fig:  15,  16. 

Non  raro  contingit  videre  aegros,  qui  sine  conspicua 
canceraticae  universae  labis  nota  ,  una  cum  cancro  la¬ 
bii  inferioris  ,  jam  vitiatam  quoque  gerunt  glandulam 
submaxillarem  unius  vel  utriusque  lateris ,  hypertro¬ 
phicam  ,  duram,  jam  conspicue  extra  mandibulae  mar¬ 
ginem  extantem.  Ubi  glandula  illa  nil  omnino  ,  vel 
parum  adhaereat ,  ubi ,  si  quae  aliae  sunt  quoque 
hypertrophicae  glandulae  in  regione  genio  -  hyoidea,  illae 
quoque  solitoriae  sint  et  non  adhaerentes,  extirpationem 
tum  labii  tum  harum  omnium  glandularum  suscipere 
olumus,  potius  quam  aegrum  sine  efficacioris  art/s 

auxilio  relinquere.  Quod  si  glandula  submaxillaris 
hypertrophica,  cancro  labii  comes,  (vel  post  excisum 
cancrum  serius  ocius  tumescens),  obscuram  quandam 
fluctuationem  offerat,  tum  plerumque  in  sinu  glandulae 
degeneratio  canceratica  jam  inest,  fluctuatio  ,  non  a 
pure  sed  ab  humore  tenui,  coloris  impuri,  subflavi, 
viridescentis  pendet,  et  hos  omnes  homines  cancro  semper 
perire  vidi,  eosque  cultro  affligere  prorsum  inutile  est. 

Icon  XV  effigies  est  hominis  quadragenarii  cui  totum 
labium  inferius  et  utrumque  oris  angulum  cancer 
occupaverat:  laudabilis  erat  aegri  habitus,  sed  infra 
mandibulam'  a  latere  dextro,  valde  hypertrophica  exta- 
bat  glandula  infrarnax Hiaris ,  dura,  sine  fluctuatione:  in 
regione  genio- hyoidea  quoque,  binae  prominebant  glan¬ 
dulae  induratae,  fere  magnitudinis  nucis  avellanae.  —  In 
eadem  icone,  punctatae  lineae  plagas  indicant  quae  fieri 
debuerunt  tum  ad  excidendum  cancrum,  tum  ad  circum¬ 
scribendos  pannos  pro  restauratione  labii.  Quum  uter¬ 
que  angulus  oris  quoque,  praecipue  in  facie  interna, 
cancro  esset  corruptus,  fieri  a  lateribus  labii  superioris 
plagae  illae  A.  B.  ad  similitudinem  litterae  V  debuerunt, 
ut  particula  canceratica,  ea  in  sede  labium  superius 
invadens,  e  medio  tolleretur. 

Incisa  igitur  prius,  ab  utroque  latere  cancri,  plaga  infra 
mentum  coeunte ,  exciso  cancro ,  protracto  vulnere 
medio  deorsum  in  regionem  genio  -hyoideam ,  secta 
utrinque  transversim  bucca  et  cute  masseterica  usque 
prope  meatum  auditivum ,  incisis  plagis  deorsum  per 

10* 


138 


CHILO  PLASTICA. 


parotideam  regionem  ad  submaxillarem  descendentibus, 
subsectis  denique  pannis  per  eas  plagas  circumscriptis, 
iisque  reflexis,  glandulas  duas  in  regione  hyoidea  in¬ 
duratas  excidimus:  tum  vero,  late  incisa  supra  specillum 
sulcatum  fascia  cervicali,  seu  capsula  aponevrotica  in 
qua  submaxillaris  glandula,  veluti  in  theca,  includitur, 
ea  glandula  hamulo  excepta,  magis  adminiculo  manu- 
briuli  quam  aciei,  e  sede  sua  abstulimus:  id  autem  sine 
majori  difficultate  fieri  potuit,  submaxillaris  enim  glan¬ 
dula  sat  facile  potest  excidi  dummodo  prius  late  pate¬ 
facta  fuerit  capsula  aponevrotica  in  qua  comprehenditur. 
Sunt  quidem  celebres  in  arte  viri  qui  credunt,  subma- 
xillares  glandulas  nunquam  cancro  occupari,  eosque 
submaxillarcs  tumores  qui  subinde  pro  glandula  dege¬ 
nerata  extirpati  fuerunt,  non  ipsam  reapse  glandulam 
fuisse,  sed  ganglium  aliquod  lymphaticum  degeneratum. 
In  casu  vero  de  quo  loquimur,  extirpatio  glandulae  sic 
facta  est,  ut  ea  jam  tota  circumsoluta ,  ex  unica  arte¬ 
ria  faciali,  quasi  ex  pediculo,  dependeret:  arteria  ligata, 
et  secta,  et  glandula  igitur  sublata,  spatium  quod  in- 
terest  inter  insertionem  musculi  mylohyoidei  et  internam 
mandibulae  faciem  prorsus  vacuum  prostabat,  sic,  ut 
revera  glandulam  submaxillarem  extirpatam  fuisse,  cre¬ 
dendum  sit. 

Effigies  XVI  hominem  reddit  mox  manu  curatum:  ex 
ea  visitur,  utrumque  pannum  ex  parotideo-massetenca 
regione  in  regionem  bucco -labialem  translatum  esse, — 
catiorem  utrumque  pannum  esse,  et  tres  suturas  circa 

oris  angulos  injectas  gerere,  —  labium  superius  plagam 
consutam  utrinque  referre,  ob  excisum  utrumque  angulum 
hujus  quoque  labii  canceraticum,  —  nullam  tandem  in 
buccali  regione  hiare  plagam  in  oris  cavum  descenden¬ 
tem ,  latiorum  enim  pannorum  margo  externus  seu 
posterior,  trans  marginem  masseteris  reperitur. 

Curatio,  de  more ,  absoluta  est  absque  frigidis  fo¬ 
mentis,  absque  taeniis  adhaesivis,  absque  unguentis, 
et  sanatio  recte  successit  nullo  interveniente  adverso 
casu. 


Cancer  duos  trientes  labii  inferioris  et  cutem  menti 
occupans.  —  Excisio  cancri.  — Rejectio  labii  per  sectio¬ 
nem  buccarum  transversam,  et  per  plagas  Celsicas . 


Casum  cancri  habuimus  qui  nondum  labium  totum 
destruxerat,  sed  in  ' cutem  menti  latius  proserpserat. — 
Ecxiso  cancro,  particula  labii  sana  utrinque  supererat, 
sed  supra  mentum  latior  plaga  patebat. — Sectis  in 
transversum  buccis ,  secta  mucosa  bucco-maxillari,  et 
subsecta  cute  a  lateribus  mandibulae,  panni  satis  qui¬ 
dem  sequebantur  ut  sursum  conjungi  medio  loco  possent, 
et  summum  labium  efficerent  :  in  parte  ima  vero,  panni 
supra  mentum  non  satis  attrahi  potuerant  ut  commit¬ 
terentur  ;  mentum  enim ,  ut  supra  monuimus ,  latius 
erat  nudatum.  In  hocce  casu,  tam  in  dextro  quam  in  sini¬ 
stro  mandibulae  latere ,  celsicain  rectam  plagam  ses- 
quipoliicis,  per  buccas  in  cavum  usque  oris  penetrantem 

infliximus,  quin  plaga  illa,  cum  plaga  transversa  coiret  1 : 
tum,  panni  deorsum  multo  magis  sequaces,  in  medium 
mentum  consui  potuerunt.  —  Aeger  tertia  Maii  manu  cura¬ 
tus,  19  ejusdem  mensis  manumissus  est,  prorsus  re¬ 
stitutus.  Ejusmodi  fuit  curati  hominis  facies,  ut  vix  suspi¬ 
cari  aliquis  potuerit  ei  novum  labium  fuisse;  circa  angulos 
labii  superioris  vero  quaedam  redundantia,  quasi  ruga 
vel  plica,  deprehendi  poterat:  ubi  enim  inferius  labium 
sine  plagis  Dieffenbachianis  sed  per  attractionem  buc¬ 
carum  prcevie  transversim  sectarum  restituitur ,  labium 
superius  fere  extrorsum  sinuosum  fit  et  eminens ,  quae 
res  tamen,  post  longius  breviusque  tempus,  disparet: 
superest  nihilominus  differentia  quaedam  inter  labium 
inferius  novum,  quod  adstrictius  est,  et  superius ,  quod 
laxius  est  —  Cicatrix  Celsicae  plagae  utriusque  lateralis, 
lineam  tantum  referebat. 

Excisio  labii  canceratici  cum  excisione  eminentiae 

mentalis. 

Prope  similis  fuit  casus  alter  rustici  fere  sexagenarii,  cui 
duos  trientes  labii  inferioris  et  cutem  menti  cancer  exede¬ 
rat.  Cancer,  pro  more  productis  infra  mentum  plagis,  ex¬ 
cisus  est,  utra  que  bucca  in  transversum  secta  est.  partes 
molles  utrinque  a  subjecto  osse  solutae  sunt:  sed  orae 
vulneris  superne  comitti  quidem,  inferne  vero  ne  qua- 

*  Ubi  coivisset  plaga  non  Gelsica  sed  Dielfenbacliiana  fuisset. 

quam  corrimitti  poterant;  prominentissimum  enim  men¬ 
tum  junctioni  obstabat.  Hocce  in  casu ,  menti  pro¬ 
minentiam,  infra  alveolos  aptata  obliquiter  serra,  exci¬ 
dimus,  et  forficibus  osteotomis  eminentem  ossis  oram 
circum  exaequavimus:  tum,  supra  mentum  quoque,  panni 
consui  potuerunt.  — De  sanitate  hujus  aegri  certior  nuper, 
sexto  scilicet  mense  a  chirurgia  ,  fiebam  ab  hero  ejus 
D:  Malinowsky,  qui  forte  urbi  interfuit. 

Cancer  totius  labii  inferioris  et  menti. — Excisio  labii 
canceratici  et  resectio  menti. — Coalitus  novi  labii 
pulcherrimus.  —  Pneumonitis  chronica  occulta ,  exaspe¬ 
rata. —  Mors  nona  die.  Eff\  17.  18. 

Rusticus  quadraginta  annorum,  cancro  labii  inferioris 
inde  a  duobus  annis  laborabat,  ejusque  effigies  in  Ico: 
XYII  habetur.  Cancer  ipsos  oris  angulos  jam  quidquam 
excedebat,  et  deorsum  ac  sinistrorsum  serpens,  ossi 
adhaerescere  videbatur:  menti  superficies  ossea  specillo 
tentata,  aspera  erat,  et  canceratica  labes  in  gingivas 
quoque,  circa  incisivos  dentes,  usque  in  faciem  mandi¬ 
bulae  internam  se  insinuaverat.  Colli  glandulae,  praeter 
duas  parvas  infra  mentum,  non  erant  affectae,  neque 
labefactatus  videbatur  aegri  habitus. — Tertia  die  ex  quo 
aeger  acceptus  luerat,  cancrum  ei  excidimus,  resecta 
quoque,  citra  primum  molarem  dentem  utriusque 
lateris,  media  parte  mandibulae.  Sub  chirurgia  primum 
cancer  excisus  est,  tum  maxillae  pars  corrupta  resecta 
est,  denique  deliciens  labium  refectum  est.  In  Icone , 

punctatae  lineae  plagas  repraesentant,  quae,  tum  ad 
excidendum  cancrum ,  tum  ad  restaurandum  labium 
fuerunt  inflictae. 

Ad  resecandam  maxillam,  vulnus  medianum  deorsum 
usque  ad  laryngem  produximus,  dentem  caninum  utrin- 
que  evellimus,  et  jam  subsectis  pannis  buco -massetericis, 
cultrum  acutum,  qua  parte  os  secari  debuerat,  per  in¬ 
ternam  maxillae  faciem  transfiximus,  vulnere,  quod  com¬ 
mode  indicem  exciperet;  tandem  per  eam  viam,  serram 
Jeffrey  huicce  operationi  oppoiTunissimam  transmisi¬ 
mus.  Os  mandibulae,  prius  in  dextra,  dein  in  sinistra  par¬ 
te  praecisum  est  ea  cautione,  ut,  non  totum  in  dextra 
sectione  persecaratur ,  ne  sub  sectione  sinistra  nimis 
vaccillaret.  (Petrequin).  Praecisa  jam  utrinque  mandi¬ 
bula,  musculos  genio  adherentes  secuimus,  et  per 
reliquias  frenuli  stamen  ad  retinendam  extrorsum  lin¬ 
guam  injecimus,  labium  vero,  consutis  pro  more  pannis 
masseterico -parotideis  refecimus,  relicto  in  ima  parte 
medianae  suturae  hiatu  qui  ellychnium  exciperet,  ut 
via  puri  pateret.  Absoluta  jam  tota  cliirugia ,  vulneri 
splenium  tomentosum ,  dein  sericum  impermeabile  ( oiled 
silk)  superimposuimus,  et  fundam  laxe  aptavimus, 
fascia  scilicet ,  quae  tam  in  maxillae  resectione  quam 
in  chiloplostica,  ceteris  aptior  videtur.  Stamen  per 
frenulum  transjectum  ex  angulo  oris  dependens  reli¬ 
quimus,  neque  illud  ad  suturam  medianam  alligavimus, 
(Adelmann)  ne  post  detractam  suturam  ,  lingua  eo  sta¬ 
mine,  forte  ulterius  necessario,  careret. 

,  Effigies  hominis  post  operationem  repraesentatur 
ab  Icone  XVIII:  in  ea  videre  est,  quomodo  labium 
novum  potius  concavum  sit  quam  convexum ,  quippe 
quod  fulcimento  defficientis  menti  destituitur:  ea  quoque 
de  causa,  labium  superius,  imo  superior  maxilla,  prae 
labio  inferiore  collapso,  extant. 

In  resectione  maxillae  cum  refectione  labii  inferioris, 
plagae  laterales  Dieffenbachii  summopere  sunt  neces¬ 
sariae;  ubi  enim  labium  tantum  per  plagas  buccarum 
transversas  et  per  harum  attractionem  reficiatur,  late¬ 
rales  partes  mandibulae  resectae  una  cum  lingua  retro- 
pelluntur,  atque  ita  respiratio,  superveniente  inflamma¬ 
torio  turgore,  valde  intercipitur,  cum  magna  aegrorum 
molestia,  imo  cum  eorum  periculo. 

Prima  die  sat  commode  habuit  aeger,  dolorem  non 
querebatur ,  nocte  ad  plures  horas  obdormivit:  sed 
respiratio,  fere  statim  post  operationem,  insolitam  dif¬ 
ficultatem  prae  se  tulit.  Altera  die  pulsus  90,  calor  parum 
a  naturali  abludens,  in  vulnere  nullus  dolor:  respiratio 
vero  difficilis  et  laboriosa ,  ejus  murmur  ubique  valde 
obscurus,  et  valde  obtusus  item  percussi  pectoris  sonus: 
nulla  tamen  tussis;  sed  ad  vesperas  calor  conspicuus 
cum  febre  intensa.  (Yenaesectio.  Sanguis  cum  crusta 
densa.)  Tertia  die  pulsus  90,  calor  conspicuus,  respi¬ 
ratio  laboriosa,  anxia,  celeris,  tamen  sine  tussi.  Labium 
vero  novum  hodie  perlustratum  ,  apprime  coalitum,  nul¬ 
libi  nimis  inflammatum  se  praebuit,  ita,  ut  suturae 
onmes  recepi  potuerint.  Intus  autem  aquam  lauroce- 

rasi  ex  potu  aegro  ingerendam  praescripsimus,  et  ha¬ 
bita  ratione  ad  calorem,  ad  respirationem  anxiam ,  ad 
obtusissimum  pectoris  sonum,  ad  phlogisticam  conditio¬ 
nem  sanguinis  hesterna  die  extracti,  venx  sectionem 
hodie  reiteravimus ,  quae  iterum  sanguinem  reddidit 
vehementissime  phlogisticum.  —  Quarta  die  pulsus  84, 
calor  mitior;  aeger  lac  et  juscula,  quas  identidem  in 
die  per  syphonem  caute  ei  ingeruntur,  appetere  videtur; 
nulla  tussis,  sed  respiratio  non  emendata.  Labium  vero 
artefactum  ,  pulcherrime  ubique  conglutinatum  se  prae¬ 
bet,  nullibi  nimis  inflammatum:  plagae  regionis  masse- 
terico-parotideae ,  jam  detersae,  pus  bonum  movent: 
ex  infimo  angulo  mediani  vulneris  saliva  cum  modico 
pure  effluit.  ( Aqua  lauro  cerasi ;  clysma).  Die  sexta  pul- 
sns  100,  et  semper  eadem,  difficilis,  anxia  respiratio: 
coalitus  pannorum  tamen  quotidie  firmior  fit^  et  tam 
bene  successit,  ut  commissurae  vix  appareant:  ipsi 
interni  panni  quoque,  jam  adhaerescere  videntur  mar¬ 
gini  ossis  resecti,  ex  cujus  secta  ora  carneae  papillae  hic 
illic  jam  emergunt.  Septima,  pulsus  108,  cocnaesthesis  ma¬ 
la,  facies  moesta,  ominosa,  omnem  cibum  aeger  respuit, 
respiratio  citata,  difficilis,  pectu  s  obtusissime,  imo  nii 
omnino  resonat;  nihilominus  tamen  nulla  tussis,  nec 
sublimius  inspirando,  dolorem  aeger  accusat.  Oeta va  pul¬ 
sus  108,  facies  tetrica,  livida,  oculi  abacti,  puris  secretio 
in  plagis  regionis  massetericae  substitit:  firmissimus  tamen 
perstat  pannorum  coalitus,  et  labium  novum,  naturale 
labium  prorsus  simulat.  Nona ,  post  meridiem  respiratio 

difficillima  evasit,  pulsus  citatissimi,  tremuli,  languen¬ 
tes  ,  et  brevi  post,  integris  sensibus  aeger  periit. 

Jn  cadavere,  pulmones  rarum  exemplum  obtulerunt 
chronicae  pneumonitidis  colorem  ubique  cinereum 
exhibebant ,  secti ,  ubique  insolitam  aspritudinem  et 
duritiem,  ab  hepatisatione  omnino  differentem,  offere¬ 
bant:  cor  erat  magnum  et  flaccidum,  textura  ejus 
mollita. — Yitium  pulmonis,  profecto,  antiquum  fuit, 
neque  profecto  vera  retulit  aeger  dum  affirmavit  y 
se  ex  pectore  nunquam  laborasse:  sed  aegri  qui  can¬ 
cro  laborant,  plerumque  adeo  vehementer  operationem 
desiderant,  ut  vix  aliquid  ex  illis  excidat,  quod  medi¬ 
cum  ab  operatione  possit  removere.  Quidquid  sit,  ubi 
diligentius  ante  operationem,  hujus  aegri  pectus  a  nobis 
exploratum  fuisset,  dubio  procul,  ab  operatione  quoque 
abstinuissemus,  et  aeger,  ad  aliquod  saltem  tempus,  vitam 
protraxisset:  quum  vero  firma  adhuc  visa  fuisset  aegri 
constitutio,  neque  tussiculosus  fuisset,  adfecti  pectoris 
suspicio  non  incidit,  et  operatio  perperam  suscepta, 
hominis  mortem  maturavit. 

Cancer  labii  inferioris  et  menti. — Resectio  maxillce. — 
Chilo  plastica  •  —  Optima  agri  conditio  ad  septimum  usque 
mensem. — Repentina ,  gravis  mutatio  a  moeror  e.  Ef}  19. 

Effigies  XIX  faciem  hominis  annorum  triginta  octo 
fidelissime  reddit  septimum  post  mensem  ex  quo  me- 

*  Rokitansky  chronicam  pneumonitideni  non  admittere  videtur. 
(Handbuch,  II  Band,  p.  96). 

dia  mandibulae  pars  ei  fuerat  resecta  propter  cancrum, 
qui  labium  inferius  totum ,  gingivas  et  alveolos,  cum 
osse  quoque  menti  occupaverat.  Huic  facta  est,  de 
more,  excisio  cancri,  resectio  mediae  maxillae  citra 
utrumque  molarem  dentem  primum ,  et  labii  restauratio, 
plagis  buccae  transversis,  et  plagis  rectis  DiefFenbachianis 
ipsa  in  bucca  citra  marginem  masseteris  utrinque 
sectis  ,  ideoque  buccas  ,  hoc  in  casu,  perforantibus. 

Chirurgia  facta  est  circa  diem  septimum  mensis  Maii  anni 
1845.  Sanatio  successit  citra  quodcunque  grave  symptoma, 
et  aeger  dimitti  quadragesima  die  post  operationem 
potuisset,  tum  enim  inducta  omnibus  plagis  erat  cicatrix, 
cicatrix  quoque  utrique  fini  ossis  praecisi  succreverat, 
iique  fines,  cum  interna  cicatrice  pannorum  deorsum  con¬ 
creverant,  sicuti  evenire  post  resectionem  maxillae  solet. 
Hominem  tamen  dimittere  noluimus,  sed  quam  diutissi¬ 
me  penes  nos  eum  retinere  statuimus,  ut  data  nobis  esset 
facultas  observandi  mutationes,  quae  forte  in  homine, 
cui  resecta  maxilla  fuerat,  contingere  post  longius  tempus 
potuissent;  sunt  enim  qui  credunt,  has  esse,  ob  labefac¬ 
tatam  nutritionem,  plerumque  pessimas  et  mortiferas. 
( Vidal )  Ne  igitur  curato  homini  taedio  esset  longior 
mora,  eum,  non  in  ipsis  schola?  aulis,  sed  in  societate  fa¬ 
mulorum  versari  voluimus,  et  quidquid  ciborum  et  po¬ 
tus  desiderasset  ei  concessimus. — A  mense  Majo  in  quo 
operationem  sustinuit,  usque  ad  finem  Decembris  ho¬ 
minem  quolidie  videntes,  non  satis  mirari  poteramus 
manifestissimam  totius  ejus  constitutionis  restauratio- 

nem:  pancratice  enim  quodammodo  valebat,  vegetus 
erat,  facie  optimi  coloris,  totus  mutatus  ab  illo  qui 
fuerat  quum  scholam  primum  adiisset.  Circa  natales  festos 
vero ,  quum  advenissent  cognati  ejus  ut  eum  domum 
reconducerent,  abeundi  veniam  aeger  postulavit:  ejus 
preces  tamen  bonis  verbis  declinare  studuimus,  operam  que 
dedimus,  ut  commoda  ejus,  a  quovis  genere  laboris  aliena 
penes  nos  vivendi  ratio,  ei  longius  arrideret.  —  Mox 
vero  post  cognatorum  discessum,  profundus  moeror  et 
quaedam  fere  nostalgia  hominem  occupavit;  atque  jam 
primis  Januarii  hebdornadibus,  incredibilis  in  habitu  aegri 
mutatio  contigit,  et  adeo  macilentus  iterum,  ac  pallidus 
evasit,  ut  nos  valde  piguerit  desideriis  ejus  non  annuise. 
Paulo  post,  in  regione  inframaxillari  dextra,  glandula 
in  durum  sed  mobilem  tumorem  extolli  coepit,  et  cito 
molem  fere  nucis  adepta  est.  Eam,  incisa  contra  lata 
plaga ,  et  patefacta  supra  sulcatum  specillum  capsula 
aponeurotica ,  excidimus ,  et  statim  ac  novo  vulneri 
inducta  fuerat  cicatrix ,  quod  circa  diem  decimum  quin¬ 
tum  accidit,  hominem  ad  suos  dimisimus:  tum  vero, 
nonnullae  quoque  circa  collum  glandulae  durescere 
incoeperant. 

In  effigie  apparet  quomodo  maxilla  superior ,  prae 
inferiori  labio  depresso,  extet:  a  lateribus  visuntur 
quoque  cicatrices  plagae  Dieffenbacbianae  rectae  , 
quae  in  hocce  casu,  non  in  regione  masseterica ,  sed 
in  ipsa  bucca  citra  marginem  masseteris,  factae  fuerant, 
perforata  ideo  utrinque  bucca. — In  cavo  oris  viseba- 

tur  superstes  utra  que  pars  mandibulae  introrsum  tracta, 
et  medio  loco,  tum  inter  se,  tum  novo  labio,  medi¬ 
ante  fibrosa  cicatrice ,  deorsum  adglutinata.  Dentes 
molares  superiores,  molares  inferiores  excedebant, 
ideoque  mandere  homo  haud  poterat,  sed  tantum  mol¬ 
libus  ,  pultaceis  cibis  utebatur. 


MORBI  ORIS  ET  FAUCIUM. 

Occultus  linguce  abscessus.  —  Oncotomia . 

Malum  de  quo  parum,  nisi  fallor,  apud  auctores 

loquitur,  sunt  occulti  abscessus  qui  in  ipsa  linguae  spissi- 

* 

tudine,  citra  conspicuam  phlogosin,  quandoque  exci¬ 
tantur. —  Plebejus  prope  quadragenarius,  bene  constitu¬ 
tus,  circa  finem  Decembris  1845,  sibi  linguae  insolen¬ 
tis  aliquid  inesse  visus  est,  molestum  quemdam  in  tota 
linguae  superficie  pruritnm  sensit,  cui  abigendo,  sul- 
pliate  ferri  linguam  tetigit,  sine  levamento  tamen,  nam 
pungens  in  lingua  dolor  increbuit ,  lingua  medio  fere 
loco  crassior  quodammodo  evasit ,  jam  loqui  et  mandere 
sine  quodam  labore  nequibat  aeger.  Quarta  die  quum 
scholam  accessisset,  immutatus  erat  linguae  tam  color 
quam  aspectus ,  moveri  quaquaversus  quidem  poterat , 
sed  fere  in  medio  aliquantum  erat  gibba,  in  tumo¬ 
rem  silicet  ovatae  figurae,  et  limitibus  indefinitis, 

quidquam  eminentem,  sublata. — Locus  ille,  compressus 
dolebat,  et  in  ambitu  duriusculus  videbatur;  sub  accu¬ 
ratiori  vero  exploratione,  pus  altius  haerere,  nobis  vi¬ 
sum  est:  neque  facilis  equidem  fuit  illa  exploratio,  lin¬ 
gua,  prae  dolore,  tum  exploranti  digito  se  subducen¬ 
te,  tum  subter,  ut  est,  inani,  defficiente  igitur  tam 
necessario  in  abscessuum  exploratione,  renixu  —  Im¬ 
merso  in  tumorem  cultello  acutissimo ,  protinus  pus 
densum,  optimae  naturae,  ad  cochlearculum  fere,  pro¬ 
rupit. —  Levamen  mox,  perfecta  vero  sanatio  post  ali¬ 
quot  dies  contigit,  ore  dumtaxat  tepida  foto. 


Cancer  linguce  insanabilis . 


Miserrime  habebat  foemina  mediae  aetatis,  cujus  lin¬ 
guam  ad  epiglotidem  usque ,  cancer  exederat;  huic,  in 
scliola  magis  ad  exemplum  quam  ad  curationem  su¬ 
sceptae  ,  totum  dextrum  linguae  latus  ulcere  cancroso 
praeduro  erat  occupatum  ,  neque  a  malo  erant  immunes 
dexter  palati  arcus  et  proxima  quoque  tonsilla:  dolo¬ 
ribus  aegra  vexabatur  assiduis  somnum  diu  noctuque 
proripientibus,  vesci  et  loqui  nonnisi  magna  difficultate 
poterat,  saliva  indesinenter  profluebat,  aegrae  vires 
jam  fatiscebant.  Malum  ante  annos  quinque  inceptum, 
contra  quod  omnia  remedia  multis  a  medicis  tentata 
fuerant,  jam  nimis  alte  proserpserat,  ut  opera  cultri 
prudenter  experiri  potuisset:  nihilominus  tamen,  ne  ali¬ 
quid  intentantum  reliquisse  videretur,  quidquid  cance- 

raticum  aderat  candentibus  ferramentis ,  alte  adactis , 
ambussimus.  Lingua  subsequentibus  diebus  plurimum 
intumuit;  delapsa  circa  diem  quintam  eschara ,  pus 
bonum  motum  est,  videbanturque  bonae  et  sincerae 
carnes  succrescere:  ast  paulo  post,  pristinum  denuo 
canceraticum  habitum  ulcus  contraxit,  discessitque  se gra 
prostratiori  quam  venerat  animo,  decollata  scilicet  qua¬ 
vis  spe  sanitatem  unquam  recipiendi. 

/ 

Ranulce  tres  fibulatione  curatce. 

Tumores  illos  pellucidos  ,  qui  sub  lingua  non  raro 
nascuntur,  et  in  magnam  molem  subinde  turgescunt, 
circa  quorum  naturam  nondum  prorsus  conveniunt  artis- 
periti,  ter  curandos  habuimus,  singulum  apud  adole¬ 
scentes  ,  qui  vigesimum  annum  nondum  attigerant. 
Curatio  tam  facilis  quam  efficax,  quam  istiusmodi  tu¬ 
moribus  (ranulam  appellant)  jamdudum  opponere  so- 
lumus,  haec  est.  Acus  argentea,  vel  aurea,  consuen¬ 
dis  labiis  fissis  adhiberi  solita,  per  basim  tumoris 
transfigitur;  tum,  utraque  manu  forcipe  instructa, 
uterque  acus  finis  in  annulum  inflectitur ,  et  in  sede 
illa  ad  plures  menses,  plerumque  ad  annum  usque,  re¬ 
linquitur.  Ita  infibulatus  tumor  inclusum  glutinosum 
laticem  utraque  ex  plaga  evomit ,  sub  sedit ,  amplius 
non  impletur,  et  obliterata  tandem  cavitate,  eaque  fere  in 
carneum  nodum  solidescente,  prorsus  et  in  perpetuum 
dissipatur.  Jam  aegros  vidimus  plures  per  hanc  curationem 

ab  aliquot  annis  in  schola  sanatos ,  qui  nullum  pristini 
mali  vestigium  offerebant.  Annulus  sub  lingua  haerens nul¬ 
lam  excitat  molestiam  dummodo  justae  sit  magnitudinis, 
ejusque  fines  apprime  committantur :  huic  scopo,  juvaret 
finem  alterutrum  esse  excavatum,  quo  alterum  finem 
exciperet.  Ceterum,  omnes  in  schola  quotannis  factas 
curationes,  simplici  argenteo  crassiusculo  stamine  feci¬ 
mus,  cujus  finem  alterum  excisoria  forcipe  obliquiter  in 
cuspidem  secuimus:  stamine  per  tumorem  jam  transfixo, 
tam  cuspidatum  finem  ejus,  quam  partem  ejus  superfluam 
eadem  forcipe  praecidimus ,  et  extrema  staminis  in 
annulum  inflexa  apprime  adpressimus,  ne  qua  forte  rima 
hiaret;  ubi  enim  annulus  perfecte  non  claudatur ,  se 
se  facile  ex  plica  tumoris  quam  amplectitur,  extricare 
potest. 

Mandibula  plus  quam  dimidia  necrotica ,  regenerata , 

in  puella  decenni . 


Puellae  decenni  rusticae,  magnam  cavitatis  oris  partem 
massa  quaedam  ingens  ,tota  lapidea,  adeo  implebat,  ut  ex 
longinquo,  insolens  illa  obliquati  et  hiantis  oris  turpitudo, 
in  oculos  incideret.  Saxea  moles,  a  primo  molari  dente 
dextri  lateris  ad  ultimum  molarem  sinistri  producta, 
erat  mandibula  ipsa,  necrotica,  tartaro  semipollicem 
alto,  durissimo,  levigato,  equidem  lapideo  obvoluta  et 
sepulta.  Hanc,  quae  jam  vacillare  videbatur,  subjecto  vecte 
totam  excussimus,  apparente  tum  in  apricum  nova  man¬ 
dibula,  superstiti  veteri  parti  prorsus  continua,  firma, 

11 


152 


MORBI  FAUCIUM. 


rubella,  periostio  obducta,  sed  margine  aequali,  obtuso, 
alveolis  dentibusque  carente,  tanquam  mandibula  eden¬ 
tula  et  extenuata  infantis  vel  senis.  Corporis  pristinae 
mandibulae  ea  tantum  postrema  pars  superstes  erat,  cui 
tres  ultimi  molares  dentes  erant  infixi :  reliquum  cor¬ 
poris  mandibulae,  totum  novum  erat. 

De  morbi  origine,  ex  puella  rudi,  decenni,  timida, 
orphana,  nil  eruere  potuimus:  faciem  autem,  totam 
perpessis  variolis  cicatricosam  habebat. 

♦ 

Tonsillitis  acutissima ,  reiterata  venasectione ,  ex - 
tincta .  —  Tonsillce  hypertrophicce,  excisce. 

Acuta  tonsillitide  graviter  laborabat  femina  juvenis 
et  robusta ,  quae  jam  dudum  tonsillam  dextram  mirum 
quantum  hypertrophicam  habebat.  Huic,  a  quinque  die¬ 
bus  tam  gravis  in  fauce  dolor  haerebat,  ut,  nec  sali¬ 
vam  deglutire,  nec  cibos  sumere,  nec  loqui,  nec  somno 
frui  posset:  dimidiam  fere  faucem  occupabat  tonsilla 
tumida  et  praerubra ,  rubebat  quoque  prima  palati 
plica,  imo  palatum  molle  fere  totum:  febres  urgebant.  — 
Vix  accepta,  tumentem  tonsillam,  una  plaga,  scare- 
fecimus,  tam  mane  quam  vespere  sanguinis  perquam 
phlogistici  libram  ex  vena  detraximus ,  et  jam  ea  nocte 
dormire  aegra  primum  tranquille  potuit:  subsequa 
vero  mane,  mirifice  allevatam  eam  invenimus;  extincta 
fere  erat  febris,  dolor  mitissimus.  Nullis  nisi  diae¬ 
teticis  auxiliis  usa,  aegra,  sexta  die  prorsus  convaluit.  Ei, 

priusquam  Scholam  relinqueret ,  extantem  tonsillae  hy¬ 
pertrophicae  partem,  volsella  et  cultello  obtuse  mucro¬ 
nato  excidimus;  unde  nil  doloris,  et  nil  deinceps  mali 
passa ,  femina  discessit  quarta  die  post  chirurgiam , 
quae  decima  fuit  ab  ejus  admissione. 

P\xellce  quoque,  annos  quinque  supra  decem  natae, 
tonsillas  utrasque  hypertrophicas  ,  adeoque  in  faucibus 
extantes,  ut  mutuo  se  fere  attingerent,  excidimus.  Haec, 
docilissima  fuit,  et  chirurgiam  tam  bene  sustinuit,  ut, 
neque  cubare  ,  neque  ullis  uti  remediis  debuerit.  Chi- 
rugiam  vero,  Celsico  more  fecimus:  «  Tonsillas  autem, 
quce  post  inflammationem  induruerunt ,  oportet  ha¬ 
mulo  excipere  et  scalpello  excidere »  *. 

Et  hacce  quoque  vice  mirari  subivit,  dari  etiamnum 
celebres  in  arte  viros,  qui,  ubi  manus  et  scalper  appri¬ 
me  respondent  ?  nova  tamen  excogitare  machinamenta 
delectantur.  —  ( Fanestock ,  Leroy  -  dlEtiolles ) *  2 . 


Pharyngitides  chronie  ce. 


Chronicas  pharyngitides  aeque  ac  tonsillitides,  nota 
syphilitica  carentes,  reiterato  tactu  lapidis  infernalis, 
vel  concentrata  hujus  solutione,  penicillo  excepta,  affixis 


*  Celsus,  Lib.  VII,  Cap.  XII. 

2  Recueil  de  lettres  et  de  memoires  adresses  a  1’Academie  de  Scien¬ 
ces,  par  Leroy-d’Etiolles,  etc.  Paris,  1844,  p:  303. 

identidem  summo  collo  hirudinibus,  curare  consuevi¬ 
mus  .  Casus  aliquot  habuimus  tonsillarum  chronica 
inflammatione  adeo  tumentium ,  ut  ese  jam  durae  et 
eminentes ,  sine  opera  cultri  curari  vix  posse  vide¬ 
rentur:  eas  tamen,  sub  usu  diu  protracto  lapidis  infer- 
nalis,  altius  in  tonsillas,  rotando,  immersi,  sensim  rece¬ 
dere,  et  inter  palatinos  arcus  se  recipere,  vidimus. 

In  recenti  quoque  faucium  dolore,  a  nascitura  mem¬ 
brana  mucosae,  vel  submucosi  textus  succensione,  usus 
solutionis  argenti  nitrici  fusi,  quamprospere  cessit:  hoc 
remedium  scilicet,  non  tantum  chronicam  mucosarum 
membranarum  phlogosin,  sed  ipsam  quoque  recentissi- 
mam  extinguere,  in  hacce  quoque  membranarum  mu¬ 
cosarum  provincia  potis  est,  perinde  ac  potest  in  acuta 
conjunctivitide.  —  In  chronica  vero  angina  a  syphili¬ 
tica  labe  prodeunte ,  cujus  exempla  septem  adfuerunt, 
plerumque  kali  hydrojodicum  interne  adhibuimus,  ejusque 
mirificam  potentiam  in  syphilide  secundaria,  saepissime 
admirari  contigit. 

Supremas  fauces,  a  subjecto  pharynge ,  trans  ver  sim 
protenso  fere  sepimento  separatas,  eoque,  fere  prorsus 
praeclusum  ex  fauce  in  posticas  nares  accessum,  quin¬ 
quies  vidimus.  Casus  omnes,  quantum  videbatur,  a 
syphilide  perverse  curata  procedebant.  Prorsus  sin¬ 
gularis,  bis  in  casibus  est  aspectus,  tam  oris  postremi, 
quam  faucium :  totum  silicet  palatum  molle,  una  cum 
palatinis  arcubus  et  uvula,  in  fibrosam,  prope  cartilagi¬ 
neam  ,  albicantem,  cicatricosam,  hic  glabram,  illic 

eminentibus  plicis  tanquam  chordis  inaequalem  mem¬ 
branam  degeneratum ,  postrorsum  attractum,  et  poste¬ 
riori  faucium  parieti  adglutinatum  visitur:  in  illo  autem 
sepimento ,  modo  angustum  tantum  foramen  patet, 
modo  tantum  angusta  fissura. 

Morbi  colli  regionem  occupantes. 

Omnium  frequentissimae  collo  insidentes  aegritudi¬ 
nes,  quae  nobis  occurrerant,  fuerunt  adenosi  tumores 

» 

colli,  chronicae  scilicet  adenitides  cum  hypertrophia,  quo 
morbo  affecti  ultra  quadraginta  aegri  scholam  adierunt. 
Pars  horum  tumorum,  nondum  ad  puris  generationem 
spectabat,  pars  jam  in  abscessum  degeneraverat,  (absces¬ 
sus  adenosi)  pars  denique,  abscessu  rupto,  in  ulcus  abie¬ 
rat.  Aegri  istiusmodi,  plerumque  in  aetate  puerili  et  juve¬ 
nili,  quandoque  vero  in  virili  quoque  versantes,  modo 
panos  istos,  solitarios  gerebant,  modo  vero,  inflammato  et 
indurato  celluloso  circumjacente  textu,  in  glomera  coa¬ 
gmentatae  erant  glandulae,  quae,  ante  curationem,  unum 
constituere  tumorem  videbantur ,  sub  curatione  vero,  di¬ 
scussa  duritie  cellulosi  circumpositi  textus,  in  discre¬ 
tos  tumores  dissociabantur. — Adolescens  vicenarius,  ab 
adenitide  purulenta  glandularum  regionis  genio  et  mylo¬ 
hyoideae  ,  immensum  gerebat  abscessum,  totum  infra- 
maxillare  spatium  occupantem,  qui  pertundi  debuit. — 
Tres  pueruli  adfuerunt,  quibus  abscessus  magnitudinis 
fere  pomi,  sub  angulo  maxillae  subortus,  quoque  debuit 

incidi. — Puella  annos  nota  sexdecim,  mox  supra  clavi¬ 
culam  retro  externum  crus  musculi  sterno  cleido-  ma¬ 
stoidei,  absque  apparentibus  prceviis  inflammationis 
notis  tumorem  gerebat  magnitudinis  nucis,  ex  illa  fossa 
quidquam  extantem ,  mollem,  superne  circumscriptum, 
quem  purulentum  esse,  quidem  suspicati  sumus,  cultro 
vero  incidere,  erroris  timore,  noluimus:  —  admotis 
assidue  cataplasmatibus  tumor  sua  sponte  se  rupit, 
multum  puris  emisit,  dein  consanuit.  —  In  regione  caro¬ 
tide  a,  secundum  musculum  sterno-cleido-mastoideum,  ab 
auricula  fere  ad  jugulum,  femina  jam  quadragenaria 
ulcus  adenosum  gerebat,  in  longitudinem  transcurrens  y 
sinuosum,  marginibus  fimbriatis,  rubris  circumdatum, 
glandulis,  quas  catenatas  appellant,  hyperophicis  insidens. 
Musculus  sterno-cleido-mastoideus  antrorsum  erat  e  loco 
motus,  glandulae  illae  alte  exulceratae,  et  in  grumosam 
quodammodo  massam  degeneratae  prostabant.  Glandulas 
manubriolo  scalpelli  e  subjecta  fascia  excussimus,  atque 
ita,  canalem  quodammodo  in  regione  illa  reliquimus, 
qui,  adbibitis  fomentis  ex  infuso  chamomillae,  et  iden¬ 
tidem  lapide  infernali  tactus,  duos  post  menses  jam 
carunculis  impletus,  ad  cicatricem  pervenit. 

Mirari  profecto  subit ,  quam  repente  aliquando 
adenitides  circa  collum  et  cervicem  nascantur,  et  quam 
celeriter,  se  in  magnos  et  praeduros  tumores  attollant. 
Sartori  mediae  aetatis,  boni  aliquin  habitus ,  a  latere 
dextro  colli  tumor  extabat  dimidiato  pomo  aequipa- 
randus,  duos  tantum  ante  dies  fere  repente  natus, 

nonnihil  calens,  praedurus,  qui  singulis  fere  horis 
increscebat.  —  Tam  supra  quam  circa  tumorem,  quot 
illa  in  sede  poterant,  cucurbitas  affiximus,  sanguinis 
ita  fere  libram  extraximus,  et  intus,  prius  stibium, 
dein  sulphas  sodae  porreximus:  quarta  die,  tam  glandulae 
quam  circumpositi  textus  pblogosis  et  durities  fere 
prorsus  recesserant.  Hujusmodi  in  casibus ,  ubi  non 
mature  efficaciterque  succurratur,  incredibilem  fere 
duritiem  tumores  isti  concipiunt,  et  malum  sistunt,  non 
nisi  diuturnissima  curatione  solvendum. 

Curatio  quam  plerumque  contra  adenitides  chronicas 
adhibuimus,  fuit  interna,  in  debita  praecipue  victus 
et  vitae  ratione,  in  usu  chinini  sulphurici,  barytae 
muriaticae,  et  kali  hydrojodici,  posita:  —  externe  vero,  in 
usu  fuit  unguentum  item  kali  hydrojodici,  et  emplastrum 
cicutae.  Profecisse  quoque,  ad  solvendam  sclerosin  cellu¬ 
losi  textus  induratas  glandulas  in  unum  tumorem  conglu¬ 
tinantis,  visae  sunt  cucurbitae  cruentae  saepius  affixae, 
et  reiteratus  identidem  usus  emplastri  vel  tincturae 
cantharidum,  remedia  scilicet,  ad  solvendas  chronicas 

t 

phlogoses  efficacissime.  —  Abscessus  adenosos  sine  cun¬ 
ctatione  incidendos  esse  credidimus,  eosque  cultro,  non 
caustico,  aperuimus:  ulcera  adenosa ,  sine  unguentis, 
sed  spleniis  tantum  humentibus  curavimus ,  reliqua  vero 
curatio  eadem  fuit  ac  in  tumoribus  non  exulceratis.  — 
Quum  vero  aegritudines  istae,  saepe  curationem,  non  tan¬ 
tum  per  menses  plures,  sed  per  annos  quandoque  pro¬ 
tractas  desiderent,  ideoque  ad  stativam  clinicam  minime 

sint  opportunae  ;  quum  insuper  in  policlinico  susceptae  i 
ab  aegris  constanter  persequi  vix  unquam  soleant;  vix 
aliquid  circa  illarum  prosperum  vel  improsperum  even¬ 
tum,  quadam  cum  certitudine,  affirmare  possumus. 

Nonnulla  experimenta  suscepimus  circa  efficaciam 
salis  culinaris,  tam  externe  quam  interne  adhibiti,  ad 
solvendas  chronicas  colli  adenitides:  suberat  enim  de¬ 
siderium  experiendi,  auxilium  quod  in  populari  morbo, 
populare  quoque  esset,  et  pretii  vilioris.  — Reme¬ 
dium  utique  profecisse  visum  est,  quatenus  vero  sit 
commendandum,  nondum  dicere  ausim. 

Cancer  glandularum  colli  et  maxillce  mortiferus e 

Glandulas  lymphaticas  ex  latere  sinistro  colli,  in 
apertum  cancrum,  a  maxilla  ad  claviculam  extensum 
de  generatas,  una  cum  canceratica  quoque  labe  maxillae 
inferioris  ejusdem  lateris  habebat  plebejus  quinquage¬ 
narius,  qui,  inde  ab  anno  malum  incepisse  ,  a  tribus 
mensibus  vero  iti  ulcus  abiisse,  asserebat.  Viribus  exhaustus, 
facie  tota  oedematosa,  lenta  febre  consumptus,  periit  ali¬ 
quot  post  dies  quam  in  schola  acceptus  fuerat.  Praeter 
canceraticam  glandularum  colli  et  maxillae  degenera¬ 
tionem  ,  multa  in  hepate  quoque  sparsa  canceratica 
tubera,  sectio  cadaveris  exbibuit. 

Abscessus  in  j ossa  suprascapulari  dextra ,  profundus , 

gravis. 

Aegros  duos,  colli  abscessu  notatu  digno  labo¬ 
rantes ,  habuimus:  apud  alterum  horum,  abscessus 
in  fossa  suprascapulari ,  sub  fascia;  apud  alterum  au¬ 
tem,  in  ipsa  vagina  musculi  sterno  -  cleido- mastoidei, 
abscessus  haerebat. — Equiso  corporis  adusti,  tempera¬ 
menti  ut  ajunt  biliosi,  annos  natus  fere  triginta,  ine- 
unte  Novembri  1845,  ex  nimio  labore  et  lassitudine, 
prius  levibus,  mox  vero  gravioribus  in  media  fossa 
supraclaviculari  dextra  doloribus  prehensus  est,  ita,  ut 
prae  dolore  caput  in  latus  affectum  inclinatum  tenere , 
cubare ,  brachium  pulvinaribus  suffulcire,  dies  noctes¬ 
que  misere  transigere ,  coactus  esset.  Post  primam 
hebdomadam ,  locus  dolens ,  aliquantum ,  sine  rubore 
tamen,  sublatus  est,  cruciatus  perstabant,  imo  ingrave¬ 
scebant,  emplastra  et  unguenta,  quibus  utebatur,  nil 
prorsus  proficiebant.  Jam  altera  ita  misere  exacta  heb¬ 
domade ,  doloribus,  vigilio  et  jejunio  extenuatus,  vi¬ 
ribus  defectus,  in  scholam  se  contulit  aeger,  29  Novem¬ 
bris. —  Suberat  cervicali  fasciae  in  media  fere  supra¬ 
claviculari  fossa  abscessus  profundus,  tensa  erat  cutis, 
sublucida,  vix  tamen  rubebat  et  prominebat  locus  affectus, 
sed  ab  attactu  plurimum  dolebat,  doloribus  deorsum  irt 
totum  brachium,  sursum  in  cervicem  et  caput  diffusis; 
-fluctuatio  obscure  admodum,  propter  nimiam  abscessus 
profunditatem,  percipi  poterat  —Cultello  angustisimo  caute 

in  medio  tumore ,  ad  altitudinem  pollicis  circiter, 
immerso,  magna  vis  boni  puris  prorupit,  magnopere 
protinus  levabatur  aeger,  somni  revertebantur,  erige¬ 
bantur  vires:  interea  cataplasmatibus  assidue  fovebatur 
regio  affecta ,  pus  quotidie  exprimebatur ,  in  labro 
tepente  quotidie  plures  horas  aeger  transigebat.  — 
Quinta  vero  die  quam  apostema  incisum  fuerat,  sub 
noctem  vehemens  movebatur  febris,  cutis  circa  vulnus 
rubore  suffundebatur,  laboriose  noctem  aeger  transegit. 
Mane ,  a  tartaro  stibiato  (  gr.  iij )  biliosa  vomuit,  mul¬ 
tum  sudavit,  omnia  emendabantur,  ad  vesperem  prorsus 
sine  febre  aeger  fuit:  sed  erysipelas  circa  locum  colli 
vulneratum  perstitit,  insequentibus  diebus  ex  cervice 
supra  scapulam  tetendit ,  dorsum  totum  ad  lumbos 
usque,  pervasit.  —  Loca  erysipelate  tentata,  affatim  quoti¬ 
die  tinctura  jodii  inficere  curavimus,  intus  acidum  muria¬ 
ticum  dedimus.  Interea,  puris  proventus  quotidie  par¬ 
cior  fiebat,  donec  exsiccato  jam  prorsus  puris  fonte, 
fatiscente  cuticula  in  locis  quae  erysipslas  permeaverat, 
aeger  restitutus  abiit  die  17ma  ex  quo  scholam  adierat. 

Abscessus  in  vagina  musculi  sterno-cleido-mastoidei  1 . 

Distortum  et  in  latus  sinistrum  inclinatum  caput, 
jam  a  diebus  decem  indesinenter  tenebat  puella  tenera, 
vix  quindecim  annos  nata,  quae  moesta  et  aliquantum 
febriculosa  in  scholam  adducta  est,  sexta  maii.  Dolorem 


*  yelveau.  Lecons  orales.  Bruxelles,  1841,  p:  (375. 

circa  sinistrum  colli  latus  accusabat,  neque  ad  erigen¬ 
dum  recte  caput  adigi  prae  dolore  poterat;  explorata, 
mutatam  vidimus  musculi  sterno-cleido-mastoidei  figu¬ 
ram,  qui  scilicet  circa  medium,  in  tumorem  quodam¬ 
modo  fusiformem,  circum  renitentem,  deorsum  vero 
fluctuantem  erat  sublatus:  tumorem  in  alterutrum  latus 
manubus  temperate  compulsum  totus  quoque  muscu¬ 
lus  sequebatur:  tumor  jam  partim  purulentus ,  sub 
pressu  plurimum  dolebat,  tamen  immutatus  erat  cutis 
color.  Abscessum  in  vagina  sterno-cleido-mastoidei  in¬ 
clusum,  immerso  cultello,  deorsum  incidimus,  et  puris 
multo  magis  prorupit,  quam  ex  tumoris  mole  suspicari 
potuisset.  Decimam  post  diem,  adhibitis  cataplasmatibus, 
tumoris  vestigia  fere  nulla  supererant ,  sed  rigiditas 
non  mediocris  in  musculo  sterno-cleido-mastoideo  per¬ 
stabat,  contra  quam  unguentum  Kali  hydrojodici  domi 
adbibere,  aegrae  suasimus. 

* 

MORBI  PARIETIBUS  THORACIS  INSIDENTES. 

Cancer  m amnice  dextrce. 

Mulier  urbica,  sex  supra  quadraginta  annos  nata,  sexies 
feliciter  enixa,  habitus  adusti,  irritabilis,  mense  octobri  in 
scholam  suscepta,  proles  suas  omnes  plerumque  sinistra, 
fere  nunquam  vero  dextra  mamma  lactasse,  nobis  narravit 
quin  rei  hujus  causam  quamdam  adduceret,  et  quin  inde 

mali  aliquid  unquam  sensisse  recordaretur.  Menstruis  etia- 
mnum  purgationibus,  sine  constanti  tamen  lege,  fluenti¬ 
bus,  ante  annum  circiter,  in  febrem  repente  incidit  gra¬ 
vem,  aliquot  protractam  diebus,  sub  qua,  sinistra  ei 
mamma  dolere  coepit :  cataplasmata  tum  sibi  provide 
admovebat,  Idoloresque  inde  aliquantum  mitescebant;  sed 
duram  esse  jam  tum  mammam  aegra  animadvertit.  Inse- 
quentibus  mensibus  dolor  assiduus  mammam  tenuit, 
interea  papilla  et  areola  quodammodo  fatiscebant,  et  sub¬ 
jecto  tumori  duro  ac  renitenti  adhaerescebant ;  circa 
sextum  morbi  mensem,  infra  papillae  locum  cutis  paulu¬ 
lum  fissa  est ,  et  per  brevem  angustamque  rimam 
humor  effluxit,  cum  quodam  dolorum  levamine.  Sed 
post  mensem  circiter,  fluxus  ille  cessavit,  dolores  tum 
ingravescebant,  latescebat  tumor,  et  aegra  jam  ipsamet 
canceraticam  morbi  naturam  agnoscens,  se  ultro  in 
scholam  obtulit,  ut  malum  cultro  e  medio  tolleretur. 

Triduo  post,  mammam  totam,  quae  minoris  molis 
erat,  una  cum  papilla  et  areola  adhaerescentibus  ,  duabus 
sursum  lunatis  plagis  excidimus ,  vulnus  in  axillam 
usque  produximus,  et  glandulas  nodosas  et  duras  quotquot 
ibidem  delitebant ,  curiose  evulsimus.  Excisio  ita  fiebat, 
ut  satis  cutis  ad  contegendum  vulnus  superesset;  hujus 
igitur  oras  sutura  nodosa  conneximus,  et  vulnus  splenio 
tomentoso  humente  proteximus.  Sanatio  magnam  partem 
sine  pure  contigit,  vulnus  scilicet  fere  totum,  mutua 
conglutinatione  conferbuit;  in  medio  vero  superiore  pan¬ 
no  parvus  aderat  locus,  qui  extenuatissimus  quum  fuis- 

set,  periit,  hiante  plagula,  quae  celeriter  novis  carnibus 
impleta  est.  Aegra ,  nondum  exacto  mense  a  curatione, 
vulnere  jam  coalito,  discessit.  —  Rescivi,  aegram  hanc 
domi  ad  nonum  usque  mensem  sat  bene  se  habuisse, 
decimo  vero  ,  ortis  symptomatibus  canceraticae  ventri¬ 
culi  degenerationis,  periisse ,  quin  cicatrix  recruduerit. 

Cancer  mammce  sinistrae  et  axillce. — Extirpatio. — 
Symptomata  gravissima  ab  inflammatione  surae  dextrae . 

Plebej  ae  quinquagenariae,  mamma  sinistra,  tota  cuti 
nigrescenti  adglutinata,  et  in  nodum  quodammodo  vel 
tuber  durissimum  contracta,  e  sede  naturali  mota,  et  ad 
marginem  axillae  anteriorem  attracta  erat,  quin  subjectis 
musculis  adhaereret.  Tumorem,  vix  pugni  magnitudinem 
aequantem,  duabus  plagis  ab  axilla  ad  sternum  deorsum 
productis  exceptum,  excidimus;  in  fossa  vero  axillari 
nodosas,  permultas,  altissime  haerentes  glandulas,  hic 
unguibus  evellimus ,  illic  forficibus  abstulimus ,  prorsus 
nuda  prostante  vena  axillari ,  nudo  quoque  nervorum 
fasce.  Plaga  autem ,  mox  post  extirpatum  tumorem , 
qui ,  ut  monui ,  vix  pugnum  superare  videbatur ,  tam 
vasta  patuit,  ut  magnam  partem  sinistri  thoracis  occu¬ 
paret.  Vulneris  oras  committere ,  vel  pannos  subse¬ 
care  ut  se  mutuo  attingerent,  prorsus  absurdum  fuis¬ 
set;  quare,  nec  emplastris,  quae  vulnus  vexavis¬ 
sent,  vulneris  oras  attraximus,  sed  totam  rem  na- 
turae  reliquimus,  vulnus  dumtaxat  de  more  proteximus. 
Ab  inflicto  vulnere  febris  movebatur  non  nimia ,  pus 

bonum  vulnus  reddidit,  orse  conspicua  rapiditate  coareta- 
bantur,  vulnusque  rectissime  ad  sanationem,  in  vige- 
simiam  quintam  usque  diem,  procedebat:  tum  vero 
repente ,  pro  pure  saniem  vulnus  secernere  coepit ,  et 
carunculas  pallescere,  livescere,  paucos  post  dies  pror¬ 
sus  exaequari,  glabras  fieri,  nudas  quodammodo  et 
siccas  prostare  pectoralis  musculi  fibras,  eminere  et 
transparere  costas ,  faciem  et  habitum  aegrae  matari, 
nova  febre  fatiscere  vires,  rem  in  praecipiti  esse,  vidimus. 
Circa  illud  tempus  scilicet ,  repente  dolor  acerbus  to¬ 
tam  suram  dextram  occupavit,  sura,  cum  magna  du¬ 
ritie,  sed  nullo  rubore ,  valde  intumuit,  levem  pressio¬ 
nem  vix  sustinebat,  quidquam  oedematosum  crus  to¬ 
tum  evasit.  Hoc  malum,  ab  inflammatione  musculorum 
surae  pendens ,  cum  febre  nascebatur ,  et  mutationes 
illas  pessimas  tam  in  vulnere  quam  in  toto  corpore 
induxit ,  et  mirum  quantum  aegram  exercuit ,  detinuit 
et  fere  confecit.  Vomitorium  quod  statim  exhibitum 
est,  hirudines,  reiteratae  cucurbitae  cruentae ,  fomento¬ 
rum  tepentium  assiduus  usus,  sinapismi,  frictio  mercu- 
rialis  affatim  ad  plures  dies  facta,  tandem  frictio  un¬ 
guenti  jodati,  remedia  fuerunt  quae  in  usu  traheban¬ 
tur  ;  sed  surae  malum,  per  integrum  mensem  perstitit, 
et  per  hoc  tempus  febriculosa  erat  aegra,  extenuata, 
debilis ,  cibos  aversabatur ;  plaga  mortui  fere  cor¬ 
poris  videbatur,  pus  nullum  reddebat,  nullae  carun¬ 
culae,  ubique  levitas  ,  livor,  nullus  vitae  labor. — Mense 
exeunte ,  recedente  denique  tam  dolore  quam  surae 

duritie,  propinata  aegrae  china,  febricula  recessit,  et 
mox  pus  in  vulnere  renascebatur ,  carunculae  denuo 
pullulabant,  aegrae  vires  reficiebantur,  faciei  habitus 
emendabatur,  lectum  jam  relinquere  identidem  aegra 
potuit,  et  tertio  exeunte  mense,  tandem  scholam  sat 
confirmata  reliquit,  plaga  ad  cicatricem  jam  proxima. 

Nil  de  hacce  femina ,  quae  urbica  non  erat,  rescire 
hucusque  potuimus:  scirrhi  vero  natura  ejusmodi  erat, 
ut  funestus  eventus  valdopere  sit  timendus ;  nam , 
degeneratae  quoque  fuerant  glondulae  axillares,  —  cutis, 
nigrescentis  erat  coloris, — mammae  adglutinata,  — in 
tuberosam  degenerationem  abrepta:  casus  scilicet,  ad 
eos  pertinebat,  qui,  recte  monente  gravissimo  illo  auctore 
Brodie,  1  vix  unquam  faustam  pro gnosin  admittunt. — - 
Chirurgiam  inviti,  sed  ab  aigra  adacti,  suscepimus. 

Rarum  cancri  globosi  exemplum . 

Exemplum  cancri  cutanei  tuberosi  seu  globosi  (Alibert 
nosol:  nat:)  illo  nunquam  spectabilius  vidi,  quod  in 

rustico  quodam  tricenario,  pallido  et  extenuato  videre 

/ 

contigit.  Huic  scilicet,  in  toto  fere  thoracis  dextro  latere, 
latissima  basi,  ex  cute  immensum  se  attollebat  glomer 
tuberum  canceraticorum  ,  quae,  hic  coloris  flavescentis, 
illic  impure  caerulesc entis,  hic  pomi,  illic  pruni  magnitu¬ 
dinem,  hic  scirrhosam  duritiem,  illic  jam  quamdam 

1  Brodie.  Lectures  illustrative  of  various  subjects  in  Patliology  and 
Surgery.  London  1846,  p:  196. 

molitiem  offerebant.  Tuberosa  haec  moles  ex  ipsa  cute 
succrescens,  subjacentibus  musculis  non  adhaerebat,  sed 
circum  contenta,  in  tumorem  scilicet  attracta  erat  cutis, 
vorticosis,  turgentibus,  confertissimis  venis  latissime 
circa  tumorem  populata.  Nimis  labefactatus  viri  habitus 
visus  est,  ut  tumoris,  qui  ab  annis  octo  initium  coeperat, 
extirpatio  suscipi  potuisset. 

Abscessus  chronicus  in  regione  scapulari  dextra. 

Chironici  abscessus,  qui  corporibus  cachecticis  subinde 
innascuntur,  aegritudinem  saepe  sistunt  profecto  gra¬ 
vissimam,  quandoque  mortiferam,  cujus  si  quae  felici¬ 
ter  curatio  contingat,  digna  est  quae  memoretur.  —  Puellce 
decimum  tertium  annum  agenti,  infra  scapulae  dextrae 
angulum ,  abscessus  ex  illis  quos  lymphaticos  nonnulli 
hucusque  auctores  perperam  dicunt,  pedetentim  obortus 
est,  eoque  crescente,  in  deterius  ruere  aegrae  valetudo 
videbatur,  inordinatae  scilicet  febres  aderant,  carnes 
extenuabantur ,  arteriae  justo  frequentius  pulsabant , 
facies  livore  suffundebatur :  paupera  tamen  puella  vi¬ 
ctum  famulando  quaerere  cogebatur ,  etsi  peraegre 
labores  sustinere  posset.  Tumorem  cute  naturali  tec¬ 
tum  ,  fluctuantem ,  tantae  magnitudinis  ut  tota  manu 
vix  contegi  posset ,  prima  die,  exploratorio  cultello 
pertudimus ,  et  fere  poculum  cinerei  puris  eduxi¬ 
mus.  —  Tum  per  hebdomadem  intensius  febricitavit 
aegra,  rursusque  tumor  impletus  est:  exhibito  vero 

tres  per  menses  kali  hydrojodico,  factaqne  quotidie 
supra  tumorem  frictione  ex  unguento  plumbi  jodati, 

tumor  prorsus  evanuit,  et  totus  deinceps  puellae  habi- 

* 

tus  commutatus  est  adeo,  ut  nuper,  illa  tam  alacris  et 
apprime  valens  se  nobis  praebuerit,  quam  pridem  ex* 
hausta  fuerat,  pallida  et  ,moesta. 

Tuberculum  in  medio  sterno  et  in  teste. 

9 

Puero  decenni  medium  sternum  in  tumorem  erat 
sublatum  valde  extantem,  et  medio  loco,  fistulosum 
iter  ad  os  corruptum  descendebat:  ex  fistuloso  itinere 
pus  multum  promanabat.  Mali,  ab  annis  jam  quinque 
exorti ,  primam  originem  tuberculum  in  osse  natum 
fuisse  suspicabamur,  nam  in  teste  sinistro  quoque,  qui 
triplo  erat  major,  latitare  tuberculum  visum  est.  Aegro 
obambulanti  chininum  et  ferrum  jodatum  porreximus 
sine  multa  tamen  fiducia  vitae  diuturnioris,  tuberculosa 
labe  alte  nimis,  ut  videbatur,  radicata. 

Hernia  scrotalis  externa ,  incar cerata.  —  Kelotomia.  — 
Strictura  altius  in  abdomine  occulta . — Laparotomia.  — 

Sanatio. 

Mercator  annos  duos  supra  viginti  natus,  firmissimae 
valetudinis,  sex  abhinc  annis  quum  forte  grave  pon¬ 
dus  sublevasset ,  intestina  per  inguen  dextrum  in  scro- 

tum  prolabi  sensit,  subitaque  calamitate  atque  dolore 
quodammodo  obrutus,  in  humum  corruit  exanimis  :  mox 
in  Nosocomium  deportato  (Mosquae)  prolapsa  intestina 
sine  labore  chirurgus  refundebat,  suaque  in  sede,  aptato 
subligaculo,  continebat.  Sex  fere  per  annos,  debita  dili¬ 
gentia  bracberium  gestavit  seger,  Januario  vero  anni  1845, 
quum  forte  bracherium  in  itinere  amisisset ,  nullumqoe 
inde  incommodum  persensisset,  veteri  sanitatis  admi¬ 
niculo  novum  substituere  neglexit,  saltem  ad  mensem 
usque  Junium,  in  quo  scilicet  evenit ,  ut  intestinum 
rursus  per  inguen  descenderet ,  ideoque  admonitus  aeger 
novum  sibi  subligaculum  aptaret.  Trigesima  vero  Septem¬ 
bris,  post  comessationem  lautiorem  et  compotationem,  su- 
borto  vomitu,  intemperanter  ingesta  aeger  rejiciens,  intesti¬ 
na  in  inguen  provolvebantur  iterum,  iterum  ipsemet  aeger 
provoluta  refudit.  Tum  erecto  rursus  animo  ,  ex  con- 
vio  per  urbem  cum  sociis  curru  vectus,  tanquam  bac¬ 
chaturus  vagabatur:  sed  vix  domum  reversus  quum  fuerat, 
dolor  iterum  inguen  occupavit,  et  intestina  naturali  ex  se¬ 
de  rursus  mota  esse  aeger  animadvertit,  eaque,  quacumque 
adbibita  diligentia,  in  abdomen  repellere  nequivit.  Paulo 
post,  pluries  vomuit  aeger ,  totamque  noctem  graviter 
transegit:  mane  autem  anxius,  nausea,  vomitu  et  dolore 
tam  inguinis  quam  abdominis  divexatus ,  in  Scholam 
translatus  est. 

Vena  statim  secta  est ,  tumori  totique  abdomini  ca¬ 
taplasma  emolliens  superdatum  est,  ano  hirudines  30 
affixae  sunt,  lerque  clysma  e\  infuso  nicotianae  injectum 

est,  reiterata  in  balneo  identidem ,  sed  temperatissime , 
taxi.  Circa  secundam  post  meridiem,  quum  hernia 
refundi  nondum  potuisset,  jamque  horae  quindecim 
ab  incarceratione  essent  praeterlapsae ,  intestina  cultro 
reponere  statuimus.  Inciso  in  longitutidinem  tumore, 
et  sacco  jam  patefacto,  totam  tumoris  molem  magis  ab 
incluso  seroso  latice  quam  a  prolapsa  intestini  ansa 
provenire,  patuit;  haec  enim  erat  brevissima ,  neque  in 
externo  canalis  inguinalis  hiatu,  qui  amplissimus  erat, 
strangulata.  Propulso  altius  secundum  ansam  prolapsi 
intestini  digito  indice,  stricturae  locus  nondum  obvenie¬ 
bat;  quamobrem,  patefacto  in  longitudinem  supra  digitum 
canale  toto  ad  internum  usque  ejus  hiatum,  digitus  ultro 
in  abdominis  cavum  jam  compelli  utique  potuit,  quin 
tamen  sacci  collum  pertingeret.  Re  ita  se  habente,  jam  suspi¬ 
cio  nascebatur  occultae,  ignoto  loco  et  modo,  strangula¬ 
tionis.  In  casu  tam  ancipiti.  quum  neque  saccus,  neque  in¬ 
testinum,  trahendo,  sequerentur,  abdominis  parietem, 
extra  iter  arteriae  epigasricae,  sursum  et  introrsum,  indi¬ 
cem  sinistrum  semper  sequentes,  ad  palmae  latitudinem  in¬ 
cidimus.  Tum,  jam  latissima  in  cavum  abdominis  patente 
via,  digitus,  intestini  ansam,  quam  minister  deorsum 
tendebat,  sequens,  tandem  in  locum  offendit  vix  quatuor 
transversis  digitis  ab  umbilico  dissitum,  ubi  repente  annu- 
lus  rigidus  ansam  arcte  amplectebatur.  Eum  annulum  qua¬ 
tenus  fieri  potuit  deorsum  ad  praximum  vulnus  attractum, 
jamque  in  conspectu  positum,  subjecto  specillo  sulcato 
patefecimus ,  sublata  ita  incarceratione.  Tam  rigidus 

autem  erat  annulus  ille  intestinum  stringens,  ut,  sub 
ejus  sectione ,  adstantes  ipsi  stridorem  eo  simillimum 
audierint,  quem  tendines  dum  secantur  edere  solent: 
interna  annuli  ora  intestino  obversa,  fere  cartilaginea 
r  emor  ce  adinstar,  mirum  in  modum  exstabat ,  et  intesti¬ 
num  ubi  ab  illa  cartilaginea  fere  ora  amplectebatur 
impressionem  gerebat  antiquam,  altam  et  duram. 

Chirurgiam  nullum,  quod  vel  parum  terreret,  sympto¬ 
ma  sequutum  est_,  si  excipias  abscessum  in  scroto  a 
congesto  pure  subortum,  qui  debuit  incidi.  Vulnus 
superne  mutua  adglutinatione ,  deorsum  suppuratione 
coaluit,  restitutusque  aeger  discessit  subligaculo  munitus, 
die  trigesima. 

Hernia  inguinalis  dextra ,  externa ,  incarcerata.  —  Mors 

tertia  die  post  chirurgiam . 

Juveni  annos  nato  quatuor  supra  viginti,  cui  ante 
duos  annos  strangulata  in  dextro  inguine  hernia  taxi 
feliciter  reposita  fuerat,  octava  Septembris  anni  1845 
quum  fossam  saltu  incautus  transiliisset,  etsi  brache- 
rium  gestaret,  hernia  suffocata  est.  Quinta  circiter 
post  meridiem  hora ,  vix  prima  ab  ipcarceratione , 
aesrer  in  scholam  translatus  omnia  acutae  incarcera- 
tionis  signa  offerebat.  Plurimum  dolebat  herniae  locus , 
tumor  mediocris  molis  valde  renitebat,  faciei  insolitum 
luctuosum  aliquid  inerat,  alte  gemebat  aeger,  et  innixe 
petebat  ut  ei  subveniretur:  nausea  vexabatur  ,  vomebat , 
mox  omnia,  quae  ei  ingerebantur,  rejiciebat. — Perstabant, 

imo  ingravescebant  suffocationis  signa  ad  mediam  usque 
noctem,  nec  adhibita  auxilia,  balneum  scilicet,  glacies, 
clysma  ex  tabaci  infuso  ,  oleum  terebinthinae  quod 
mox  aeger  rejecit,  hirudines,  et  reiterata  taxis  ten¬ 
tamina  nihil  prorsus  profecerunt,  tumor  eodem  sem- 
per  renitebat  modo ,  quasi  vesica  fluido  vel  aere 
ad  summum  impleta.  Quapropter,  media  jam  nocte, 
sexta  scilicet  hora  ab  incarceratione ,  tumorem  incidi¬ 
mus,  et  ansam  intestini  invenimus  ex  livido  rubram, 
aere  praetumidam,  equidem  magis  a  nimia  distensione 
quam  ab  angustia  colli  strangulatam:  et  re  quidem 
vera,  facile  fuit  angustatum  locum  parva  incisione  adeo 
diffundere,  ut  indicem  digitum  jam  exciperet,  sed  non 
facile  fuit  turgentissima  intestina  refundere,  protracta  vero 
ex  abdomine  nova  ansa  compulsoque  aere,  herniae  reces¬ 
sus  successit.  — Postera  mane  aeger  nondum  faeces 
ejecerat,  injecta  tantum  clysmata  exibant:  de  nocte  ex 
vulnere  deorsum  sanguinis  aliquot  unciae  stillarunt,  suapte 
sistente,  duas  post  horas,  stillicidio.  Circa  decimam, 
ab  aqua  pullnana  dejecit  aeger  semel  et  parce,  per 
diem  vero  acute  febricitavit  quin  venter  imus  dole- 
ret  vel  tumeret.  —  Sub  vesperem  anxius  et  morosus 
erat,  saepe  ex  altero  in  alterum  latus  per  lectuli 
spatia  jactabatur  et  acerbum  in  teste  dolorem  quere¬ 
batur,  contra  quem  noctu  hirudines  quindicim  scroto 
affigebantur.  A  clysmatibus  saepius  injectis  amplius 
non  dejecerat  etiamsi  per  diem  libras  duas  aquae 
pullnanae  aeger  hausisset.  Altera  die  mane  abdomen 

inflari  et  dolere  coepit ,  facies  sinistre  mutata  est, 
pulsus  l*20ies  micabant,  per  diem  vomitu  saepuis  vexabatur 
aeger ,  vires  fatiscebant,  sitis  urgebat,  lingua  tamen 
pallidissima  erat.  ( Cataplasma ,  infusum  Ccimphorce). 
Noctu  singultus,  nausea,  extrema  frigida,  tempora  circum- 
tensa,  anxietas,  inquietudo,  cubatio  incomposita,  faeces 
nigricantes*  foetentissimae ,  pulsus  120,  vacui;  circa 
mediam  noctem  extinctis  sensubus  morituriens  jacebat; 
obiit  quarta  matutina  tertiae  diei. 

In  cadavere  intestina  erant  aere  distenta,  nullibi  vero, 
praeter  ilei  ansam  quae  incarcerationem  sustinuerat , 
inflammata:  haec  octo  erat  pollices  longa,  ruberrima, 
rubore  inflammatorio,  non  diluendo.  Caetera  organa  sana. 

Hernia  adumbiliccdis  cum  ascite  et  anas  arca. 

Villico  prope  quinquagenario  hydropico  et  ascitico 
vetula  abdomini  magnam  superimposuerat  cucurbitam, 
post  quam,  (ut  aeger  narravit)  in  tumorem  umbilicus  extu¬ 
beravit  ad  pugni  magnitudinem.  Cutis  extantis  umbilici, 
aliquot  post  menses ,  parvam  fissuram  medio  fere 
loco  contraxit,  eaque  ex  rima  indesinenter  latex  pro¬ 
fluxit,  et  etiamnum  profluit.  Ab  illo  inde  tempore  val¬ 
de  allevatus  est  aeger,  anasarca  et  ascites  dissipabantur: 
abdomini  tamen  subesse  adhuc  aliquid  aquae  videbatur, 
etsi  aeger  erectus  et  obambulans  morbum  bene  susti¬ 
neret.  Tumor  ille,  erat  prope  rotundus,  reduci  non  pa¬ 
tiebatur,  et  fluido  laxe  erat  impletus,  quod  etiam  repel- 

li  haud  poterat.  Non  umbilicalis ,  sed  adumbilicalis 
herniae  (Gerdj)  exemplum  esse,  visus  est. 


Pueris  a  natu  herniosis,  quorum  quatuor  advenerant, 
in  plures  menses  protractam  cubationem,  pondere  inguini 
superdato,  suasimus ;  hoc  enim  dumtaxat  auxilio,  quan¬ 
doque  curatas  vidimus  in  juventute  hernias,  dummodo 
aegri  diuturnissimam  cubationem  patienter  pertulerint. 

Ascites  cum  anasarca. 

Caupo  robusti  corporis,  asciticus,  et  toto  quoque  cor¬ 
pore  hydropicus,  ineunte  Februario  in  Scholam  venit, 
ut  abdomen  protensum,  ei  pertunderetur.  Is,  annis 
quatuor  abhinc ,  intermittentem  febrem  diu  passus 
fuerat,  post  quam  tamen,  ad  postremos  usque  quatuor 
menses,  sanus  vixit.  Tum  vero,  quum  male  calceatus 
lutosam  per  viam  iter  fecisset,  iterum  febre ,  alternis 
diebus  stata  hora  accedente,  aggressus  est,  quae  post 
mensem ,  aegrum  toto  corpore  hydropicum  reddidit. 
Aegri  arteriae,  explorantem  digitum  metallicae  chordae 
adinstar  feriebant,  90'ies  circiter  micabant.  Haec  pul¬ 
suum  conditio ,  quum  phlogisticam  morbi  naturam  os¬ 
tendere  nobis  videretur ,  curationem  ei  naturae  oppo¬ 
sitam,  morbo  opponere  statuimus.  Primum  igitur  venam 
secuimus,  quae  sanguinem  reddidit  crusta  obductum, 
et  prima  hebdomade  quotidie  unciam  unam  sodae  sui- 

phuricae  aegro  exhibuimus:  secunda  hebdomade  infu¬ 
sum  digitalis  ex  drachma  paratum  porreximus,  eaque 
exeunte,  tam  ascitidis,  quam  anasarcae  signa,  erant  dis¬ 
sipata.  Tertia  hebdomade,  aegrum  sulphate  Chinini  uti 
voluimus,  quo  intermittentis  febris  causa,  in  abdomine 
latens,  ex  qua,  secundarium  quasi  malum,  ascites  quoque 
ortum  duxerat,  ex  asse  tolleretur.  —  Prope  mirifica 
celeritas  fuit,  qua  corpus,  aqua  inter  cutem  gravidum, 
jam  prima  detumuit  hebdomade,  post  sectam  venam 
et  adhibitam  sodam  sulphuricam. 

A  de  nomes  enteritis. 

Lentam  adenomesenteritidem,  qui  morbus  passim,  anti¬ 
quato  nomine  atrophiae  mesentericae  venit,  curan¬ 
dam  subinde  habuimus  in  puerulis,  quibus  plerumque 
oculi  quoque  laborabant,  et  universam,  potius  quam 
oculorum  topicam  curationem,  postulabant:  his  ulpluri- 
mum  alvus  erat  soluta,  digestio  alienata,  nutritio  prae¬ 
pedita,  lingua  immunda,  punctata,  non  raro  ad  limbos 
rubra:  carnes  flaccescentes,  pendulae,  extenuatae,  abdo¬ 
men  magnum  et  durum.  Curatio,  quae  ut  plurimum 
in  usu  fuit,  perexiguis  constabat  calomelani  et  chinini 
sulphurici  dosibus,  cumprimis  habito  respectu  ad 
rectam  vitae  et  victus  rationem.  Vidimus  subinde  , 
post  primam  circiter  curationis  hebdomaden,  digestio¬ 
nem  emendari ,  alvi  dejectiones  naturales  fieri.  —  Sed 
hujuscemodi  aegritudines  diuturnam  nimis  curationem 

postulabant,  ut  aegrotuli  in  policlinicum  tamdiu  addu¬ 
cerentur,  quamdiu  necesse  fuisset,  ut  sanitas  ex  asse 
esset  redintegrata. 


Mors  a  necrosi  ossis  sacri  et  innominati  dextri : 
immensus  abscessus  totam  sacri ,  clunium,  et  altam 
femoris  regionem  hujus  lateris  occupans . 


Rustica  secundum  et  vigesimum  annum  agens,  justoe 
staturae,  semper  sana,  a  tribus  annis  viro  nupta,  13 
Augusti  anni  1845,  primam  prolem,  nascendo  extin- 
ctam ,  stato  tempore  edidit,  partu  difficillimo,  tres 
dies  protracto ,  naturaliter  tamen  absoluto.  Altera  a 
partu  die  dolor  in  coxa  dextra  acutus  moveri  coepit 
qui  nunquam  se  postea  remisit,  imo  quotidie  gravior 
evasit,  coxae  et  ilium  regionem  totam  occupavit,  et  se 
ad  genu  et  talum  usque  diffudit.  Femore  attracto,  prae 
dolore,  immobili,  cubabat  aegra  ut  plurimum  prona  in 
ventrem,  subinde  in  latus  sanum,  neque  ex  lectulo 
se  proripere  unquam  potuit.  Sex  hebdomadibus  acer¬ 
bissimos  inter  dolores  et  assidue  febriens  transactis,  in 
tumorem  attolli  tota  ilium  et  coxae  et  summi  quoque 
femoris  regio  coepit,  cutis  oedematosa  facta  est,  dolo¬ 
resque  assurgente  tumore  quodammodo  mitescere  visi 
sunt.  Interea  tumor  paulatim  altius  se  se  diffundebat, 
superne  jam  lumbos  attingebat,  et  in  latus  oppositum 
supra  sacrum  irruens,  ad  coxam  usque  oppositi  late- 

ris  pervenerat  :  ita  circa  quartum  morbi  mensem  ,  hec- 
tica  febre  confecta  aegra  in  Scholam  transvecta  est, 
8  Decembris  anni  1845. 

Facies  pallidissima ,  oedemate  subtumida,  palpebrae 
oedemate  tumentes ,  aliquis  genarum  roseus  rubor , 
oculi  languidi,  lucentes  ,  fere  diaphani,  corpus  extenua¬ 
tum,  cerei  fere  palloris.  Tota  clunis  dextra  a  lumbali 
regione  ad  medium  fere  usque  femur,  cum  sacrali 
regione  tota,  in  abscessum  sublata  erat  immensum,  ten¬ 
sum ,  cute  pallidissima  ubique  tectum,  ingente  puris 
mole  undatim  fluctuans:  quivis  trunci  et  femoris  mo¬ 
tus  impeditus,  aegra  cernua,  attracto  artu  affecto 
prona  jacebat,  mirum  prope  in  modum  prominente  tota 
dextra  pelveos  regione,  a  lumbis  ad  medium  femur,  a 
pube  ad  coccygem.  Heclica  febri  consumpta  periit  aegra 
12  die  ex  quo  accepta  est,  et  per  eos  dies  ex  per¬ 
tuso  abscessu  triginta  circiter  librae  puris  profluxerunt: 
altera  quavis  die  scilicet,  tumorem  pertudimus,  et  libras 
tres  quatuorve  puris  ex  eo  evocavimus,  ut  aliquid  saltem 
levaminis  a  relaxata  tumoris  tensione,  aegra  perciperet. 

In  cadaveris  sectione,  pure  absumpti  reperti  sunt 
musculi  omnes  internae  externaeque  pelvi  accumbentes, 
ossa  innominata  cum  sacro  et  coccyge  necrotica  et 
fracida.  Viscera  in  majori  et  minori  pelvi  contenta ,  a 
tanta  ossium  et  musculorum  degeneratione  protegebant 
incrassatus  et  sclerodes  subperitoneaiis  textus,  et  du¬ 
ra  incrassataque  fascia  tam  pelvia  quam  iliaca. 

Pus  ex  interna  pelvi,  se,  per  incisuram  ischiaticam 
extra  pelvim  supra  os  sacrum  et  ilium  in  magna 
spatia  diffundebat,  et  absumptis  gluteis  postrorsum  in 
femur  irruebat, —  antrorsum  item  et  sursum,  puri  lata 
via  patebat  directe  ex  fossa  iliaca  in  femur,  perforata 
insertione  musculi  recti  femoris;  —  deorsum  denique 
et  introrsum,  pus  ex  pelvi  ima  femur  pervadebat,  per* 
foratis  et  absumptis  pectineo  et  obturatoriis:  innominata 
igitur  ossa  cum  sacro,  tam  intra  pelvim ,  quam  extra 
illam ,  in  magno  quodammodo  puris  oceano  erant  im¬ 
mersa. 

Inflammatio  venarum  ad  systema  uterinum  et  ad 
extremitatem  inferiorem  sinistram  pertinentium ,  a 
partu.  Pneumonitis. — Mors  trigesima  die. 

Ancilla  secundnm  et  vigesimum  annum  agens,  jam 
dudum  sana,  postquam  clandestino  utero  gestasset, 
stato  tempore,  mortuam  prolem  enixa  est,  partu  diffi¬ 
cili:  vix  plura  circa  partum  colligere  licuit  ex  aegra 
rudi,  quae  sub  partu  sine  sensubus  jacuisse  ajebat. 
Octava  a  partu  die  lectum  deseruit,  domesticisque  la* 
boribus  totam  se  denuo  dedit,  et  in  iis  sine  conspicuo 
incommodo  hebdomade  perstitit.  Jam  vero,  decima  sexta 
die  a  partu,  dolor  suram  sine  rubore  occupavit,  et  per 
noctem  femoris  internam  quoque  faciem  pervasit:  po¬ 
stera  die,  crus  totum  et  femur  valde  intumuerunt, 
totum  artum  dolor  affligebat ,  eumque  prae  dolore  et 

tumore  ne  hilum  movere  aegra  poterat:  quamobrem, 
in  scholam  translata  est  tertia  morbi  die,  quae  fuit 
22  Feb.  anni  1846. 

Cruris  et  femoris  fere  naturali  duplex  erat  moles 9 
tumore  aequali ,  fere  candido ,  renitente ,  qui  foveam  a 
pressione  non  recipiebat ,  resiliente  compresso  loco  :  ar¬ 
tus  dolebat,  et  vehementiores  erant  dolores  ad  internam 
artus  faciem  et  in  fossa  inguinali:  lochia  fluebant» 
neque  ab  imo  ventre  dolere  aegra  ajebat ,  aliquem 
tamen  dolorem  accusabat  ubi  iliaea  et  hypogastrica  re¬ 
gio  aliius  premebantur:  sine  febre  erat,  sed  pulsus 
contracti  et  subduri  90 es  micabant. 

Prima  et  altera  die  potionem  hausit  diaphoretico  - 
catharticam  ex  infuso  sennae,  sambuci,  et  menthae 
cum  acetate  ammoniae,  saepius  dejecit,  affatim  die 
nocteque  toto  corpore  sudavit.  Tertia  die  mirum  in 
modum  artus  detumuerat,  crus  flecti  jam  poterat, 
sub  tactu  valde  mitiores  erant  dolores,  aegra  commode 
habebat ,  plurimum  sudavit ,  nocte  dormivit ,  lochia 
fluebant.  Quarta ;  et  quinta ,  adhibita  eadem  potione, 
artus  moles  erat  fere  naturalis ,  circa  melleolos 
tantum  oedema  aliquod  tenebat,  in  sura  aliquid  rubo¬ 
ris  et  doloris  aderat :  pulsus  85 ,  contracti ,  nonnulla 
sitis,  lingua  subsicca,  c  a  etenim  commode  habere  aegra 
sibi  videbatur,  doloremque  nullibi  accusabat.  Sexta 
pulsus  contractus,  sub  ipso  quoque  sudore  haud  dilata¬ 
tus,  siticulosa  erat  aegra ,  nil  tamen  querebatur,  artum 
libere  movebat.  (Secta  aena ,  sanguis  crustam  exhibuit 

concavam,  duram ,  crassam.)  Nona ,  tanquam  sana  aegra 
se  gerebat ,  sine  artus  dolore  surgebat  et  aliquantum 
obambulabat,  jam  veniam  domum  repetendi  flagitabat: 
sed  contractus  etiam  num  post  venaesectionem  et  justo 
frequenlior  erat  pulsus :  quamobrem  abeundi  venia 
non  concessa  est  aegrae  profecto  nondum  restitutae, 
ex  conditione  enim  pulsus  aliquid  in  recessu  latitare 
videbatur.  Undecima  ad  meridiem,  repente  dolor  infra 
mammam  dextram  motus  est ,  praegresso  mediocri 
horrore  aegra  incaluit ,  postmodum  affatim  sudavit, 
nocte  pervigil  fuit ,  sub  mamma  dolor  assidue  tenuit. 
(Pectori  sinapismus,  clysma. ,  infusum  diaphoreticum). 
Duodecima  dolor  sub  mamma  perstabat,  alte  inspirare 
sine  dolore  aegra  nequibat,  tussis  mota  est,  sputa  san¬ 
guinis  strias  offerebant,  pulsus  100,  exiles,  prostratae 
vires:  loco  dolenti  hirudines  15  affigere,  intus  ex 
libra  aquae  grana  quatuor  tartari  stibiati  subinde  su¬ 
mere,  pectori  cataplasma  superdari  jussimus.  Circa 
tertiam  post  meridiem,  per  horam  integram  inhorruit 
aegra,  calor  non  sequebatur,  pulsus  dejecti  et  parvi: 
nocte  tussis  magis  urgebat,  sputa  cum  sanguine  ejicie¬ 
bantur,  vires  labebantur:  post  mediam  noctem  repen¬ 
te  dolor  in  pectore  acerbissimus  evasit,  respiratio  anhe¬ 
lans  cum  lethali  roncho,  pulsus  evanescebant,  extre¬ 
ma  frigescebant ,  facies  pervertebatur ,  secunda  matu¬ 
tina  ,  mortua  est. 

In  cadavere,  saphena  et  femoralis  vena  affecti  late¬ 
ris  concreto  et  parietibus  venarum  adhaerente  sanguine 

turgebant;  cruori  pus  erat  confusum :  cellulosus  tex¬ 
tus  venis  adjacens  ,  valde  induratus  ,  et  tam  venis  quam 
proximis  quoque  partibus  adeo  connexus ,  ut  nudari 
venae  non  nisi  cum  labore  potuerint.  In  pelvi,  vena  ilia¬ 
ca  quoque,  concreto  grumoso  sanguine  impleta,  intus 
rubra:  idem  quoque  vitium  tum  in  vena  spermatica, 
tum  in  plexu  venoso  uteri ,  qui  plexus  sanguine  con¬ 
creto  erat  refertissimus.  Uterus  dissectus  et  expressus, 
hic  illic  concreti  puris  ex  venarum  ostiis  exeuntis 
vestigia  prodidit.  — In  thorace,  inferior  lobus  pulmonis 
dextri  in  primo  gradu  pneumoniae.  —  Caetera  organa 
sana  visa  sunt ,  neque  in  hepate  vestigia  puris  reperi 
potuerunt.  Conspicuissima  fuerunt  in  cadavere  signa 
phlebitidis  venarum  ad  systema  uterinum  et  ad  extre¬ 
mitatem  inferiorem  adfecti  lateris  pertinentium. 


MORBI  SYSTEMATIS  GENITO-URINARII. 

Quam  fertilis  praeteritus,  tam  calculorum  urinalium 
pauper  is  annus  fuit,  in  quo  scilicet  quinque  tantum,  in 
illo  vero,  tres  supra  decem  calculos  manu  et  scalpro  cu¬ 
ravimus.  Praeter  hos  quinque,  alios  quoque  duos  calculo 
laborantes  viros  habuimus,  quos  tamen  non  incidimus: 
horum  alter  scilicet ,  hectica  consumptus ,  purulentum 
lotium  assidue  perdens ,  periit  paucos  post  dies  ex 
quo  susceptus  fuerat :  alter  vero ,  strictura  urethrae 
circa  bulbum  haerente  laborabat,  qua  sublata ,  calculum 

in  vesica  haerere  intelleximus,  qui  tamen  nullam  om¬ 
nino  molestiam  movebat,  et  neque  a  nobis,  neque  ab 
aegro  suspicatus  fuerat:  aeger  ideo  calculi  curationem 
sustinere  noluit ,  etiamsi  ejusmodi  esset ,  ut ,  diffusa 
jam  strictura,  saxifrago  instrumento  curari  potuisset. 

Calculus  urinarius  unciarum  quinque ,  vesicam  implens , 

in  cadavere  hominis  sexagenarii  repertus . 

»  __  ' 

In  cadavere  hominis  illius  sexagenarii  calculo  vesicae 
laborantis,  qui  quum  bectica  jam  esset  confectus  jam- 
que  moriturus,  in  schola,  magis  ad  necroscopiam 
quam  ad  curationem  susceptus  fuerat,  sequentia  inveni¬ 
mus  vitia  insanabilia.  Vesicam  urinariam  contractam, 
duram,  crassissimam  magnus  implebat  calculus  ovatae 
figurae ,  ponderis  unciarum  quinque.  Interna  vesicae 
tunica  erat  fungosa,  coloris  livido-rubri,  et  ex  ea  binae 
pendebant  graciles  excrescentiae  dimidium  fere  polli¬ 
cem  longae,  polypos  aemulantes:  inter  ipsas  vesicae 
tunicas  sanies  concludebatur:  prostata  justo  grandior 
et  durior:  urethrae  initium  punctis  rubris  notatum: 
ureteres  digitalis  fere  amplitudinis ,  parietes  valde 
incrassatos  ,  et  internam  superficiem  praerubram  praebue* 
runt.  utriusque  renis  moles  duplo  fere  justo  major, 
compages  mollissima  et  flaccida,  cavi  visceris  adinstar: 
renes  dissecti,  ex  cortice  tantum  conflati  videbantur, 
et  ex  utroque  illorum  unda  puris  prorupit. —  In  pectore, 
pulmones  sine  labe,  sed  cor  molle,  flaccidum,  et  aorta 
osseis  testis  notata;  valvulae  ejus  aliquantum  crassae  et 

rigidae,  marginibus  asperatis.  —  Calculus  autem,  erat 
figurae  ovatae  et  compressae,  coloris  pallidi,  naturae 
uricae:  tota  ejus  superficies  erat  erosa ,  tanquam  tere¬ 
dine  exesa\  tam  in  una  quam  in  altera  calculi  facie , 
secundum  longitudinem  alte  exaratus  visebatur  sulcus , 
qui  minimum  fere  digitum  recipere  potuisset ,  et  per 
eos  sulcos  lotium  ex  utroque  uretere  descendens,  ad 
ostium  vesicae  ferebatur. 

Ad  originem  vero,  et  ad  prima  mortiferi  hujus  morbi 
signa  quod  spectat,  rescire  tantum  confecto  ex  homine 
potuimus ,  se  tres  ante  annos  morbum  quo  conflicta¬ 
batur  primum  sensisse:  quum  scilicet  in  itinere 
herilem  currum  sequutus  esset ,  necessitate  mejendi 
circumventus,  ad  tres  cunctari  horas  coactus  fuerat  do¬ 
nec  locum  primae  morae  attigisset ,  ubi  ex  curru  ad 
mejendum  descendere  potuisset:  tum  vero,  incredibilem 
circa  pubem  et  in  perinaeo  dolorem  persensit  et  lo¬ 
tium  emittendi  impar  fuit,  perinde  ac  si  circa  urethrae 
initium  haesisset  aliquid,  quod  iter  praecluderet:  tandem 
tamen,  premendo,  et  colem  trahendo,  multum  ex 
urethra  concreti  sanguinis  expressit,  quem,  uberrimum 
subcruenti  lotii  effluvium,  inefabili  levamine,  sequutum 
est.  Vix  elapsa  a  primo  casu  hebdomade,  repente  noctu, 
in  eamdem  rursus  calamitatem  incidit  aeger,  magno 
dolore  et  colis  erectione,  neque  prius  lotium  emittere 
potuit  quam  ex  cole  concreti  sanguinis  crassa  stamina 
promserit.  Ab  illo  inde  tempore,  mictus  cum  dolore 
semper  fiebat,  urinae  purulentae  evaserunt,  mejendi 

nisus  fere  perpetuus  aderat,  emaciari  homo  coepit,  ne¬ 
que  malis  suis  unquam  levamen  afferre  aliquod  poterat, 
nisi  aquam  frigidam  affatim  bibendo.  Postremis  vero 
mensibus  assidue  febriens ,  viribus  defectus ,  lotium 
sine  intermissione  perdens,  in  scholam  tandem  se  trans¬ 
ferri  curavit,  tertiaque  die  periit. 

Calculus  phosphaticus  cystotoniia  laterali  excisus , 

infausto  eventu. 

Periit  quoque  unus  ex  quinis  aegris  quibus  calculus 
excisus  est. — Is  decennis  erat,  gracilis,  et  septem  ab 
annis  calculo  vesicae  laborabat.  Plaga  laterali  sectus, 
sexta  die  mortuus  est,  suborta  inflammatione  puru¬ 
lenta  textus  cellulosi,  vesicam  pelvi  adnectentis.  Calcu¬ 
lus  erat  phosphaticus ,  et  vix  forcipibus  apprehensus, 
dissiluit. — Incadavere,  vesicam  contractam  atque  incras¬ 
satam;  peritoneum  nigrescentis  coloris  et  vesicae  intime 
adhaerescens;  cellulosum  textum  circa  vesicae  collum  et 
a  lateribus  pelveos  purulentum  ;  renem  dextrum  atro¬ 
phicum  ,  sinistrum  vero  fere  naturalem ,  reperimus : 
in  pelvi  atque  calycibus  hujus  renis  permulti,  perfecte 
rotundi,  caput  minoris  aciculae  vix  magnitudine  aequan¬ 
tes,  lapilli  urici  haerebant. 

Fauste  vero  successerunt  ceterae  quatuor  cystotomiae, 
quas  omnes  sectione  laterali  et  vulgari  scalpello  peregi¬ 
mus:  in  harum  una,  rarissimo  nisi  fallor  exemplo,  quod 
saltem  semel  tantum  mihi  alias  contigit,  vulnus  pro¬ 
tinus  concrevit  prima  die  curationis,  ita  quidem,  ut. 

l  o 

inde  a  prima  curationis  die  lotium  totum  per  ure¬ 
thram,  omnino  nullum  per  vulnus  descenderet.  Horum 
vero  casuum  contracta  historia  hcec  fere  est. 

Calculus  oxalicus  sectione  laterali  sub  accessu  dolo¬ 
rum  excisus ,  fausto  eventu . 

Puer  undecim  natus  annos,  inde  ab  infantia  calculo 
vesicae  laborabat,  eumque  vesicae  difficultates  quodam¬ 
modo  per  accessus  occupare,  interjectis  longis  in¬ 
tervallis  ,  consueverant.  Is ,  primo  mense  quem  in 
schola  transegit,  molestiam  nullam  passus  est,  tanquam 
sanus  se  habebat,  lotium  naturale  et  naturaliter  redde¬ 
bat;  quapropter,  in  tanta  symptomatum  quiete,  su¬ 
beundae  cystotomiae  vix  unquam  se  docilem  praebuit. 
Exeunte  vero  mense ,  repente ,  calculus  collo  vesicae 
inhaesit,  vesica  circa  illum  se  contraxit,  lotium  diu 
noctuque  disperdebat  aeger,  et  miserandum  exhibebat 
cruciatuum  et  inefabilium  tormentorum  spectaculum: 
aulam  gemitubus  implebat,  loco  stare  nescius  inde¬ 
sinenter  jactabatur,  ex  lectulo  in  adpositum  labrum 
descendebat,  ex  labro  mox  lectulum  conscendebat  ite¬ 
rum,  altera  manu  colem  convellebat,  altera  digitos  in 
anum  immittebat,  prae  dolore,  pene  in  disperationem 
actus  videbatur.  Una  et  altera  jam  die  tam  misere 
transactis,  quum,  et  balnea,  et  cataplasmata,  et  clysrnata, 
et  omnia  quae  fiebant  nil  proficerent,  demisso  cathe¬ 
tere  calculum  retro  in  vesicam  temperate  compellere 
sategimus:  id  vero  vix  successit,  vesica  arcte  calculum 

amplexa;  quamobrem,  in  ipso  accessu  dolorum  calculum 
excidere  statuimus.  Itinerario  per  urethram  infra  cal¬ 
culum,  qui  vesicae  aditum  praecludebat ,  caute  demisso, 
et  caute,  in  tanta  vesicae  contractione,  incisa  prostata, 
calculum  removimus  subnigrum  ,  totum  asperum  ,  oxali- 
cum.  fere  rotundum,  non  exiguum,  qui  scilicet  diametro 
polii  cem  nonnihil  superabat. — Sanatio  obtinuit  rectissime 
citra  remediorum  usum,  adhibitis  tantum  munditie, 
diaeta,  et  balneis.  Lolium  per  urethram  descendere 
primum  coepit  die  duodecima,  discessitque  puer  prorsus 
sanus  die  trigesima.  —  Primis  diebus  adfuit  suspicio  laesi 
sub  operatione  intestini  recti :  aliquid  enim  sanguinis 
ex  ano  post  operationem  stillavit,  et  lotium  per  vul¬ 
nus  descendens  colore  fcecum  tinctum,  primis  qua- 
tuor  diebus,  visum  est.  Tota  tamen  sanatione  naturae 
commissa ,  nil  mali  neque  in  ano  neque  in  vulnere 
contigit,  et  vulnus  concrevit  celeriter,  nullo  interve¬ 
niente  symptomate,  quod  sanationem  vel  parum  inter¬ 
ceperit.  —  An  revera  rectum  intestinum  laesum  fuerit, 
nescio,  nolui  enim  inutili  exploratione  aegrum  vexare, 
omniaque  perinde  feci  ac  si  intestinum  laesum  non 
fuisset,  nil  scilicet  feci. — Erat  urbis  Kursk. 

Cjstotomia  in  puero  sectione  laterali  extemplo  facta , 

prospero  eventa. 

Exeunte  Majo,  puerum  quatuor  supra  decem  annos 
natum,  qui  ab  infantia  calculo  laborabat,  ex  provincia 

Ekatherinoslavensi  ad  nos  transferebant.  Eum  protinus 
exploratum,  detecto  calculo,  protinus  quoque,  nulla 
omnino  praeparatione  praevia,  ( ajebat  enim  mane  alvum 
deposuisse),  suis  adhuc  vestibus  imbutus,  sectione  late¬ 
rali,  vulgari  cultro  secuimus,  nulloque  labore  calcu¬ 
lum  extraximus  formae  ovatae,  uricum,  grandem,  sex 
drachmas  ponderis  superantem. — Aeger  tam  bene  vulnus 
sustinuit,  ut,  nullo  omnino  suborto  vel  parum  conspi¬ 
cuo  symptomate,  vigesimam  post  diem,  vulnere  prorsus 
conglutinato,  omnino  restitutus  dimitti  potuerit.  —  Ex 
hocce  puero  rescivimus ,  se,  a  prima  infantia  calculo 
laborasse;  vesicae  dolores  subinde  ad  plures  hebdomades 
non  sensisse;  nullum  plerumque  ad  faciliorem  mictum 
solitum  fuisse  inde  ab  annis  pluribus  ivenire  corporis 
situm  ,  quam  inverso  prorsus  corpore,  capite  scilicet 
deorsum,  pedibus  superne  per  aera  agitatis. 

Calculus  uricus  reniformis  sectione  laterali  extemp¬ 
lo  excisus,  fausto  eventu. 

Villicus  annos  viginti  quinque  natus,  habitus  boni, 
inde  a  decimo  quarto  aetatis  anno  calculum  in  vesica 
urinaria  gerebat:  calculus,  praeter  communia  hujus  aegritu¬ 
dinis  signa,  jam  aliquoties  urinae  iter  adeo  praecluserat, 
ut  vitam  vix  non  amisisset  aeger:  narrabat  enim,  jam 

semel  et  iterum  praepedito  prorsus  urinae  fluxu  ei 

% 

abdomen  totum  et  testes  quoque  intumuisse  adeo ,  ut, 
se  movendi  impar,  lectulo  prostratus,  imminentem  mor- 

tem  jam  jam  vidisset :  sub  illa  positione  tamen  mutato, 
ut  ajebat,  calculi  situ,  lotium  tandem  iterum  proflu¬ 
xisse,  eoque,  a  praesentissimo  vitae  discrimine  sospitem 
evasisse.  Narrabat,  ante  quinque  menses  quoque 
in  tali  discrimine  conjectum  fuisse  ;  tum  vero  , 
scrotum  dextrorsum  ingenti  tumore  distentum  absces¬ 
sisse ,  multam  vim  puris  evomuisse,  rursusque  ita  morti 
ereptum  fuisse.  Et  revera ,  in  scroto  antrorsum  et 
deorsum  a  dextro  latere  papilla  quaedam,  tanquam  no¬ 
dus,  aderat,  vestigium  inductae  rupto  pridem  scroto 
cicatrici.  Aliae,  praeter  hanc,  tam  ih  scroto  quam  in 
aliis  verendorum  vel  perinaei  et  pubis  partibus  mu¬ 
tationes  non  dabantur,  et  ex  laudabili  aegri  habitu,  tam 
gravia  mala  virum  sustinuisse,  vix  suspicari  potuis¬ 
set. 

Explorandae  vesicae  aegri  vix  ad  nos  advecti,  loco 
catheteris,  crassum  itinerarium  adhibuimus,  quo ,  hae¬ 
rentem  in  vesicae  ostio  magnum  calculum  invenimus. — 
Protinus,  eodem  ipso  itinerario  duce,  (quum  aeger  an¬ 
nuisset,)  perinaeum  et  prostatam  scalpro  vulgari,  de 

more,  incidimus,  et  calculum  evocavimus  reniformem, 

* 

subovatum  ,  in  longitudinem  duos ,  in  latitudinem  ultra 
pollicem  aequantem,  uricum,  ponderis  uncice  unius  cum 
drachmis  tribus.  —  Aeger  post  chirurgiam  nunquam 
febricitavit,  nunquam  pulsum  ultra  octogies  micantem 
habuit.  Nullo  jam  lotio  ex  vulnere  fere  prorsus  cong  lu- 
tinato  effluente,  lectum  relinquit  vigesima,  abiit  vero 
die  vigesima  quinta. — Erat  territorii  Kursk. 

Calculus  uricus  sectione  laterali  extemplo  excisus , 

vulnere  per  inflammationem  adhaesivam  sanato . 

Vix  quartus  praeterierat  dies,  ex  quo  supra  memoratam 
cystotomiam  peregeramus,  quod  ex  eadem  regione  (Kursk) 
alter  villicus ,  annum  decimum  septimum  agens,  vege¬ 
tus  et  carnosus ,  calculo  vesicse  item  laborans ,  accessit. 
Eum  quoque,  uno  eodemque  tempore  exploravimus  et 
extemplo  incidimus*,  calculus  erat  parvus,  vix  amygda¬ 
lam  aequabat,  ideoque  eum  in  vesica  forcipe  invenire  et 
arripere,  quidquam  difficilius  fuit. — Aegro  post  operatio¬ 
nem  nil  omnino  lotii  unquam  ex  vulnere,  sed  totum 
per  urethram  descendit  ,  et  jam  primis  diebus  vul¬ 
nus  internum  prorsus  concrevit.  Lectum  relinquit  aeger 
die  septima;  discessit  vero,  conglutinata  quoque  externa 
summa  vulneris  ora,  die  duodecima. — Apud  hunc  juve¬ 
nem  febris  a  vulnere  mota,  quidquam  vehementior  visa 
est,  quamobrem  vespere  secundae  diei  ei  vena  secta 
est,  neque  aliud  auxilium  adhibere  opus  fuit. 

Fuit  tertius  casus  cystotomiae  felicissimo  eventu  ex- 
templo  factae,  casus  profecto  rarus  et  dignus  qui  me¬ 
moretur,  raro  enim  admodum  contingit,  ut  vulnus  post 
cystotomiam  protinus  mutua  conglutinatione,  nullo  pure, 
confervescat *  1:  id  vero  jam  semel  nobis  in  schola  con¬ 
tigit  anno  1841. 

» ■ .. .  .i  —  .  ■  . .  ■  —  — . 

1  Obscrvations  on  the  advantagc  oi'  healing  by  tlie  first  intention 
the  wound  in  the  lathcral  operation  for  lithotomy.  By  John  Crichton. 
Edinbourg  Medical  and  surgical  journal.  Iuly  1837. 

Urethritidis  casus  quinque,  omnes  infectione  provo¬ 
catos  et  recentes  ,  habuimus :  remedio  fuerunt:  oleum 
aethereum  balsami  copaivae,  vel  oleum  piperis  cubebae, 
vel  hujus  pulvis  recens,  vel  denique  nitrum.  Remedia  au¬ 
tem  illa  balsamica,  multo  eflicaciora  in  acutissima  quam  in 
.  chronica  urethritide  fere  semper  se  nobis  praebuerunt: 
sub  eorum  usu  scilicet,  in  morbo  recenti,  prima  jam 
die  utplurimum  dolores  mitescebant ,  phlogosis  vio¬ 
lentia  remittebat,  muci  puriformis  proventus  longe  par¬ 
cior  fiebat. — Oleum  aetberenm  balsami  copaivae,  loco 
balsami,  jam  dudum  propterea  adhibemus  ,  quod,  mi¬ 
nori  mole,  totam  in  se  balsami  efficaciam  comprehen¬ 
dit,  et  quum  resina  careat,  stomachum  valde  minus 
offendit.  —  An  oleum  aethereum  piperis  cubebae  ejusdem 
sit  virtutis  ac  pulvis  recens  nondum  ausim  dicere;  ca¬ 
sum  enim  nuper  habui,  qui  oleo  non  cessit,  pulveri 
vero  cessit.  Ceterum ,  sub  usu  horum  remediorum , 
nunquam  vel  parum  incitatum  cordis  motum  deprehen¬ 
dimus,  nunquam  irritatae  gastro-entericae  membranae 
mucosae  signa  animadvertimus;  diarrhoeam  tantum, 
sed  sine  dolore ,  a  paulo  majore  remedii  dosi  motam 
vidimus,  omnia  vero  inflammationis  urethralis  si- 

t 

gna  plerumque  conspicue  et  prompte  fracta,  subinde 
prorsus  sublata: — quamobrem  ,  in  classem  reme¬ 
diorum  quae  irritant ,  quae  stimulum  vitae  addunt,  rc- 

media  istiusmodi  collocari  vix  posse  videntur.  Quod 
vero  remedia  istiusmodi  ad  urethritidem  tollendam 
propterea  possint,  quod  in  tubo  gastro-enterico  irri¬ 
tationem  provocent,  sicuti  multi  adhuc  sibi  persua¬ 
dent,  id  profecto  adeo  nobis  semper  rationi  alie¬ 
num  visum  est,  ut  mirari  subeat,  theorias  hujusce¬ 
modi  nondum  esse  ex  medicorum  mentibus  divulsas  : 
quisque  enim  intelligit,  in  quaque  corporis  affectione, 
tubi  gastro  -  enterici  irritationem  quam  cautissime  esse 
vitandam,  quae,  ubi  forte  superveniat,  complicationem y 
ut  ajunt,  sisteret  pessimam,  novum,  forte  pejorem  mor¬ 
bum,  morbo  addens. 

Urethritis  nitro  curata. 

Nitri  in  curanda  urethritide  acuta  efficacitatem  osten¬ 
debant  praecipue  Quarinus  ‘,  aeque  ac  alii  celebres  in 
arte  viri. — Nitro  urethridem  acutam  curavimus  in  juve¬ 
ne  annos  25  nato,  qui  sexta  die  post  morbi  invasionem 
accessit:  huic  semiunciam  nitri  multa  ex  aqua  per 
nychthemerum  consumendam  exhibuimus,  et  jam  prima 
dosi  consumpta ,  omnia  morbi  syptomata  evidenter 
recesserant:  post  quintam  dosim ,  aeger  restitutus 
est. — Sub  usu  nitri  autem,  diligenter  observandi  sunt 

*  «Gonorrhoeam  admodum  dolentem  sanavi  decocto  althaese  cum 
«nitro,  tanta  copia  exhibito,  ut  intra  24  horas  decocti  libras  octo  cum 
«nitri  semiuncia  hauriret  ceger,  brevique  convalesceret».  Animadversio¬ 
nes  Practicse  Auctore  I  de  Quarin.  Viennae  1814  T.  II.  p:  314. 

aegri,  qui  scilicet,  ubi  vel  paulo  major  pro  eorum  toleran¬ 
tia  adhibita  fuerit  remedii  dosis,  vel  paulo  protractior 
ejus  usus  fuerit,  in  tantam  delabi  hypostheniam  utique 
possunt ,  ut  illis  festinanter  sit  subveniendum  exci¬ 
tantibus  auxiliis,  vino  cumprimis,  et  alcoholicis.  Signa 
jam  excedentis  actionis  remedii,  sunt:  facies  collapsa 
et  pallida,  totius  corporis  languor,  sudor,  pulsus  de¬ 
biles  et  subterfugientes,  quandoque  lenti. 

\ 

/ 

Urethritis  gravis  cum  paraphimosi ,  oleo  aethereo  cu - 

bebarum  curata. 

Ceteris  gravior  fuit  casus  urethritidis  acutae  cum  pa¬ 
raphimosi  in  homine  fere  tricenario,  qui  prius  nunquam 
illam  labem  contraxisse  asserebat :  is  retulit,  se  proti¬ 
nus,  jam  altera  scilicet  die  quo  scortatus  esset,  vehe¬ 
menti  urethritide  correptuna  fuisse ,  eaque  jam  a  sep_ 
tem  diebus  gravissime  conflictari. — Coles  cedemate 
acuto  tumebat,  retractum  praeputium  glandem  stringe¬ 
bat,  stricturae  locus  jam  alte  erat  exesus,  mucosa 
retracti  praeputii  transversim  quodammodo  rupta,  in- 
deque  nudata  fascia  fibrosa  quae  cavernosa  corpora 
cingit:  glans  sursum  spectabat,  inferior  colis  facies 
convexam,  superior  quodammodo  sygmoideam  figui*am 
referebant.  —  Postremam  noctem  propter  dolorum  vehe¬ 
mentiam  acerbissime  tulit  aeger,  uberrimus  ex  urethra 
muci  purilormis  erat  proventus:  glans  tamen,  etsi  con¬ 
stricta,  nec  livescebat  nec  sub  pressione  valdopere  do- 

lebat,  neque  gangraenae  ulla  aderat  significatio:  sed 
quam  maxime  cruciabatur  aeger ,  ob  dolores  tam  ure¬ 
thrae  inflammatae,  quam  penis  retro  glandem  constricti 
et  exulcerati. 

Altera  die,  postquam  semiunciam  olei  aithe rei  piperis 
cubebce  sumsisset  aeger,  summopere  allevatus  est,  noc¬ 
tem  illam  omnium  primam  tranquille  peregit ,  dormi¬ 
vit;  coles  aliquantum  detumuit  molliorque  evasit.  Tum 
jam,  cole  retro  coronam  sinistra  manu  toto  compre¬ 
henso,  glande  vero  digitis  manus  dextrae  compressa 
et  audacter  retropulsa,  glandis  taxin  non  sine  quo¬ 
dam  labore  fecimus.  Post  reductionem  praeputii 
supra  glandem ,  plaga ,  quae  prius  retro  coronam  in 
mucosa  retracti  praeputii  haerebat,  nunc,  praeputium 
productum  sequens,  infra  praeputii  hiatum  delitesce¬ 
bat,  et  timenda  ex  phimosi  paraphimosis  fuisset,  nisi 
assiduis,  quae  ulcus  ab  effluente  ex  urethra  pure  obsler- 
gerent,  uti  peniluviis  aeger  jussus  esset,  et  per  no¬ 
ctem  gossypium  inter  glandem  et  praeputium  diligenter 
interpositum  fuisset.  Sexta  die  ,  quum  dolores  in 
urethra,  etsi  oleum  aethereum  aeaer  sumeret,  recru- 
descerent ,  hirudines,  tam  in  perinaeo  quam  secundum 
urethrae  longitudinem  affiximus,  multumque  levaminis 
ab  illis  sequutum  est.  Octava ,  oleum  piperis  amplius  non 
est  exhibitum,  diarrhoea  enim,  quae  oleum  secum  tra¬ 
hebat,  supervenit.  Diarrhoea  absque  torminibus  fuit,  lin¬ 
gua  erat  naturalis,  nihil  ventriculi  irritationem  signifi¬ 
cabat.  Ab  octava  ad  duodecimam  diem  decocto  mucoso 

tantum  et  peniluviis  aeger  utebatur:  tumor  praeputii, 
etsi  lente,  recedebat,  sed  urinae  semper  cum  foco 
reddebantur,  muci  puriformis  gutta  spissa  identidem 
urethrae  ostio  inhaerebat:  quapropter,  ad  vigesimam 
usque  diem  denuo  piperis  oleum  aethereum  ad  binas  111 
nychthemero  drachmas  exhibuimus.  Quarta  hebdoma¬ 
de  exeunte,  praeputii  rhagades,  quae  nunquam  syphiliticam 
notam  prae  se  tulerunt,  cicatricem  prorsus  contraxerant, 
dolore  quoque  et  morbosa  urethrae  secretione  prorsus 

extinctis. 


ORGHITIDES. 

Orchitides  quinque,  easque  omnes  ab  urethritide 
ortas,  curavimus.  In  orchitide  recenti  plerumque  ve¬ 
nam  secuimus,  auxilium  scilicet ,  quod  celeriorem  cura¬ 
tionem  reddit:  reliqua  auxilia  fuerunt:  punctio  tunicae 
vaginalis ,  cubatio  assidua ,  cataplasmata  emollientia, 
hirudines,  nitrum,  pulvis  cubebae ,  quod  remedium 
sicut  Urethrae,  ita  ipsius  quoque  testis  inflammationem 
solvere  visum  est.  Testis  compressio,  (Fricke)  quam 
aliquoties  experiebamur,  minus  nobis  successit,  valde- 
que  aegris  incommoda  semper  evasit. — Etsi  extra  ab* 
domen  post  natum  hominem  testes  reperiantur,  quum 
tamen  ad  organa  abdominalia  pertineant  atque  iisdem 
ac  cetera  abdominis  viscera  instruantur  tunicis,  mirari 
haud  subit,  si  quae  forte  ab  inflammatione  testium  sym- 

ptamata  moveantur  valde  illis  similia,  quae  in  phlogosi 
abdominalium  viscerum  moveri  solent,  vomitus  nempe, 
singultus ,  omnino  peculiaris  faciei  habitus ,  dolorque 
per  totum  abdomen  diffusus.  Hujuscemodi  orchitidis 
casum  habuimus,  qui,  tum  propterea  memorandus  est, 
quod  abdominalia  symptomata  quam  maxime  terrere 
visa  fuerint,  tum  propterea,  quod  mirum  in  modum, 
ad  tollendam  symptomatum  vehementiam ,  tunicae  vagi¬ 
nalis  punctio  profecerit. 

Symptomata  orchitidis  gravissima ,  puncta  vaginali , 

momento  citius  dissipata. 

Famulus  boni  habitus,  annos  undeviginti  natus,  de¬ 
cima  quarta  die  ex  quo  rem  cum  femina  habuerat, 
urethritide  correptus  est ,  quae  post  hebdomadem ,  si¬ 
nistri  teslis  vehementem  inflammationem  concitavit,  et 
hominem  ad  scholam  adegit:  tunc,  nihil  muci  ex  ure¬ 
thra,  sed  urinae  cum  foco  reddebantur,  testis  triplo  ma¬ 
jor  erat,  succensa  quoque,  tensa,  et  rubra  scroti  cute. 
Aegro  mane  venam  secuimus,  vespere  circa  radicem 
scroti  hirudines  viginti  admovimus :  (cataplasma ,  sus¬ 
pensorium  ).  Postera  die  aliquantum  detumuerat  et  mi¬ 
nus  quoque  dolebat  testis,  ex  urethra  denuo  aliquid  puris 
secerni  coeperat.  Subsequente  vero  nocte,  vehementis¬ 
sime  exasperata  est  testis  inflammatio,  dolores  ex  teste 
per  funiculum  spermaticum  ad  lumbos  et  in  totum 
inde  abdomen  saevissimi  scse  diffuderunt:  inane  aegrum 

adeuntes,  fere  terrificus  erat  ejus  aspectus,  faciem  refere¬ 
bat  cum  virore  pallidam  et  collapsam,  tempora  circum- 
tensa,  abactos  oculos  languentesque,  tamquam  illis,  qui¬ 
bus  incarcerata  et  gangrsense  proxima  sunt  intestina:  taci¬ 
tus  .  supinus,  prorsus  immobilis,  tegminibus  rejectis, 
contensis  artubus  jacebat,  perinde  ac  si  sub  motu  vel  levi, 
et  vel  levi  loquendi  nisu  dolores,  qui  toto  abdomini  inhce- 
rebant,  vehementissime  exasperarentur.  jNausea  quo¬ 
que  vexabatur,  bisque  vomuit. — Malum,  a  nimia  vagi¬ 
nalis  testis  distensione  pendere  suspicati,  sine  cuncta¬ 
tione,  in  anteriore  scroti  facie  plagulam,  quas  usque  ad 
albugineam  descenderat,  lanceola  incidimus:  ex  cute 
sanguis,  ex  cavo  vaginalis  guttae  tantum  duae  tresve 
laticis  serosi,  qui  cum  sanguine  protinus  se  confusit , 
exstillarunt. — Vix  praeterlapsis  a  punctione  momentis 
aliquot,  ex  tetrica  et  ominosa  sincerior  et  hilarior 
facta  est  facies,  mox  dolores  valdopere  mitescerunt,  et 
post  horae  quadrantem  fere  magno  ex  periculo  emersus 
aeger  prope  omnium  dolorum  expers  evasit: — nullus  ex 
adstantibus  fuit,  qui  tam  manifestam  tamque  repenti¬ 
nam  a  levidense  illo  vulnusculo  inductam  mutationem, 
valdopere  non  esset  miratus1. — Post  hanc  diem  testis 

1  Casus  luculentissime  comprobavit  sententiam  celeberrimi  Velpeau. 
«A  1’egard  de  cette  maladie  1’experience  vous  a  confirme  que  le  meil- 
«leur  traitement  consiste  dans  la  ponction  de  la  tumeur  avec  la  pointe 
«d  une  lancette,  et  que  5  a  10  jours  suflisent  ordinairement  pour  gue- 

«rir  les  malades . Le  soulagement  que  procure  cette  petite  operation 

«est  immediat.  Leqons  orales.  Bruxelles,  1841,  p:  682. 

tumor  sensim  sensimque  quotidie  magis  subsedit,  dimis- 
susque  est  aeger  restitutus,  die  duodevigesima. 

Orchitis  ob  perversam  curationem  chronica . 

Yir  nobilis ,  annos  nondum  triginta  natus ,  habitus 
lymphatici,  olim  ophthalmiis  scrofulosis  atque  otorrhoeis 
obnoxius,  vigesimo  tertio  aetatis  anno  contractam  ure- 
thritidem  ad  sex  fere  menses  traxerat ,  et  motam  inde 
dextri  testis  inflammationem  legitime  in  nosocomio  cu¬ 
raverat.  .Biennio  post ,  ex  prava  victus  vitaeque  ratione 
et  scorti  frequentatione,  testem  dextrum  quidquam  do- 
lere  et  aliquantum  durescere  aeger  animadvertit,  et 
universi  quoque  corporis  cutis  exanthemate  foedata  est. — 
Aegrum  medici  hydragyro  et  sarsaparilla  curarunt,  et, 
exanthemate  jam  dissipato,  ad  soter ias  Caucasi  aquas, 
ad  confirmandam  curationem  miserunt.  Sed  in  itinere, 
testis  tumor,  qui  non  recesserat,  ruptus  est,  pus  multum 
effudit,  neque  amplius  unquam  perduci  ad  cicatricem 
potuit,  caruncula  enim  rupto  loco  succrevit,  cutis 
testi  adhaesit,  et  puris  ultra  drachmam  quotidie  red  iere 
fistulosum  ulcus  perrexit.  Subsequentibus  quatuor  annis 
optima  valetudine  usus  est  aeger,  praeter  illam  testis 
affectionem, ex  qua,  quum  nullum  sentiret  dolorem,  curari 
neglexit.  Anno  vero  abhinc ,  exulceratus  testis  forte 
vexatus,  novam  eamque  vel  ementem  inflammationem 
concepit:  hanc  aeger,  praepedito  libero  materiei  ex 
coarctato  ulcere  fistuloso  efiluxui  tribuit,  ideoque  ,  si- 

mul-ac  pacatus  phlogoseos  impetus  fuerat,  funiculum 
pollice  longum,  contortum ,  durum ,  tamquam  elly¬ 
chnium  ,  quam  potuit  altius  in  testis  ulcus  immisit , 
ne  pus  denuo  eo  in  sinu  moraretur. — Tracto  ita  fere 
anno,  quum  major  testis  moles  atque  durities  per¬ 
starent,  et  abundissime  ex  sinu  materies  effluere 
pergeret ,  cancri  suspicionem  aeger  concepit,  et  animo 
jam  dejectissimo,  ex  Caucasi  provincias  quas  habitabat 
in  scholam  venit,  ut  degenerati,  ut  ajebat ,  testis  ex- 
tirpationem  subiret. 

Nil  vero  canceratici  testi  suberat,  majorque  ejus 
moles,  et  puris  quoque  abundus  proventus,  prorsus 
pendere  videbantur  ex  funiculo  illo  ,  profecto  calamum 
scriptorium  crasso,  et  artificiose  contorto,  quem,  in 
medium  testem,  imo  per  testem  fere  ab  altero  ad 
alterum  latus,  aeger  transmittebat.  —  Aegrum  igitur,  citra 
pharmacorum  usum  restituere  statuimus,  sublato  tantum 
fune  illo,  qui,  spinae  aclinstar,  totum  malum  sustinebat. 
Rejecto  fune,  pus  in  fistuloso  testis  itinere  haerens 
diligenter  quotidie  exprimere,  cubare,  parciori  victu 
uti,  aegro  suasimus.  Post  vigesimam  diem,  testis 
moles  jam  dimidio  minor  erat,  longe  parcior  puris 
proventus  ,  angustius  breviusque  erat  sinuosi  ulceris 
iter,  animus  aegri  erectior.  Quadragesima  die  ulcus 
erat  impletum ,  testis  moles  parum  tantum  naturali 
major,  textura  vero  mollior  remansit.  Absoluta  ita  sine 
remediis  curatione,  aegro  auctores  tamen  fuimus,  ut 
domi  kali  liydrojodico  ( gr.  X  in  die)  uteretur,  ut, 

si  quae  forte  a  contractis  pridem  gonorrhoeis  universa 
labes  superesset,  haec  prorsus  exterminaretur. 

Orchitis  chronica  utriiisque  testis  ab  urethritide . 

Adolescens  urbicus  et  litteratus ,  propter  tumorem 
utriusque  testis  in  scholam  clinicam  ab  ingenuis  pa¬ 
rentibus  adductus  nobis  narravit ,  se  paucos  ante  dies 
scrotum  ad  lectuli  crepidinem  incaute  vexasse ,  atque 
ita  in  calamitatem  illam,  propter  quam  artis  auxilium 
quaerebat,  infauste  incidisse.  —  Insolita  morbi  causa, 
in  suspicionem  mendacii  nos  induxit:  inspecto  igi¬ 
tur  urethrae  ostio,  gonorrhoici  aliquid  ex  illo  gemere 
vidimus:  revelata  ita  genuina  orchitidis  natura,  jam 
victas  dare  manus,  obtestasque  revelare  libidines  aeger 
debuit.  Is  10a  Januarii  scortatus  est;  l4a  urethritidis 
prima  signa  sensit;  21  a>  perstante  urethrae  fluxu  testis 
dexter  cum  miti  dolore  intumuit,  crescente  in  dies 
tumore;  10a  Februarii  eodem  quoque  modo  intumuit 
testis  sinister:  25a  Februarii  in  schola  admissus,  urethra 
parum  tenujoris  muci  reddebat ,  lotium  fere  sine  do¬ 
lore  et  uredine  descendebat,  sed  insigniter  tumebat 
testis  uterque,  semipugni  fere  molem  referebat,  tumore 
haud  duro,  parum  dolente  ,  fere  sine  rubore  cutis,  et 
sine  conspicua  inflammationis  nota.  —  Juvenem  curavi¬ 
mus  cubatione,  cataplasmatibus,  et  alterno  usu  calome- 
iani  et  sulphatis  sodae :  quavis  vespere  scilicet,  data 
ei  sunt  grana  duo  submuriatis  hydrargyri ,  et  quovis 


HYDROCELES. 


199 


mane  uncia  una  sodae  sulphuricae.  Tumor  decrevit 
celerrime  ,  et  prorsus  recessit  sumptis  tantum  quatuor 
dosibus  calomelis  et  sex  unciis  sulphatis  sodae.  Decima 
die,  suspensorio  munitus,  flaccidioribus  aliquantum  te¬ 
stibus,  scholam  reliquit. 


HYDROCELES. 

i 

Hydroceles  quinque  adfuerant,  quarum  unam,  sectione, 
ceteras  vero  acupunctura  curavimus ,  curatio  scilicet , 
quam  experiri  plerumque  solumus  priusquam  ad  quam¬ 
dam  aliam  vehementiorem  curationem  accedamus.  Notatu 
profecto  digna  sunt  phaenomena  illa,  quae  ab  acupunctura, 
in  tumore  vaginalis  contingunt.  Punctionibus  aliquot 
per  cataractariam  acum  in  tumore  factis,  (fiunt  autem 
fere  sine  dolore)  altera  die  tumor  occulta  quodommodo 
laticis  clisparitione  subsiclit,  subsequentibus  vero  evanescit. 
Integumenta  scilicet  scroti,  subinde  ipsius  quoque  penis, 
jam  prima  die,  ob  effusum  in  subcutanea  scroti  tela 
laticem  vaginalis,  in  tumorem  cedematosum  attollitur; 
eodem  vero  tempore  tumor  flaccidior  evadit,  donec 
die  tertia  quortave ,  plus  minus ,  nec  hydrocelis  nec 
cedematis  vestigia  supersint.  Hujusmodi  curatio  tamen, 
ad  tempus  dumtaxat  proficere,  rarissime  malum  prorsus 
aulerre  videtur.  Apud  infantulos  reiterata  ter  quaterve 
acupunctura,  et  adhibitis  fomentis  ex  solutione  kali 

hyclrojodici,  vel  adhibito  unguento  jodio  potente,  sublatum 
aliquoties  radicitus  malum  vidi  multo  celerius,  quam 
alias  fieri  consueverat. 

Hydroceles  testis  sinistri  herniam  inc  arce  ratam  simu¬ 
lans,  sectione  curata. 

Memorabilis  est  hydroceles  quse  incarceratam  herniam 
simulavit,  et  extra  cujus  tunicam  vaginalem  concreta 
gelatinosa  glomera  haerebant.  —  Auriga  quinquagesi¬ 
mum  annum  agens ,  habitus  firmi ,  jam  dudum  sanus  , 
qui  tamen  olim  in  juventute  ex  febre  intermittente 
hydropicum  fuisse  ajebat,  tribus  circiter  abhinc  mensibus 
(Iulio  1845),  indocilis  equi  pedem  tam  magno  nixu 
attollere  annisus  est,  ut  mox  vertiginem  et  in  abdo¬ 
mine  dolorem  persenserit;  eam  diem  tamen  noctemque 
sat  commode  transegit:  postera  vero  die  ad  meridiem, 
dolor  acutus  totum  abdomen  occupavit ,  scrotum  si¬ 
nistrum  cum  dolore  intumuit ,  intumuit  quoque  inguen 
ejusdem  lateris.  Tertia  die  enterodynia  perstabat,  scro¬ 
ti  moles  increscebat ,  ad  annulum  inguinalem  usque  tu¬ 
mor  pertingebat.  Subsequentibus  diebus  dolores  pror¬ 
sus  conquieverunt,  abdominis  munera  adamussim  pro¬ 
cedebant,  scroti  vero  tumor  nunquam  recessit,  eoque 
perstante ,  auriga  citra  incommodum  labores  suos  solito 
more  et  consueta  alacritate  per  tres  menses  susti¬ 
nebat:  contigerat  tamen  per  hoc  temporis  interval¬ 
lum  subinde,  ut,  fere  per  accessus,  abdominis  dolores 

moverentur  graves ,  et  ex  abdomine  funiculum  sper¬ 
maticum  pervadentes:  iis  tamen ,  sicco  et  calido  fotu 
ex  cinere  efficaciter  aeger  obvenire  consueverat.  —  A  st 
3_tla  Novembris ,  intensis  ad  pondus  sublevandum  vi¬ 
ribus,  repente  dolor  acerbus  abdomen  scrotumque  in¬ 
vasit,  gementem  prae  dolore  virum  lectulo  prostravit, 
nausea  prius ,  dein  frequens  quoque  vomitus  concita¬ 
tus  est,  atque  ita  misere  eam  diem  homo  transegit;  ad  noc¬ 
tem  vero,  quum  omnia  ingravescerent,  ad  subeundam 
herniotomiam  festinanter  in  Scholam  translatus  est,  ubi 
mox  vomuit  iterum. 

Tumor  binos  fere  pugnos  mole  aequans,  protinus  in 
hiatu  inguinali  externo ,  imo  aliquantum  superius  in 
ipso  canale  abruptum  fere  initium  habebat,  et  deorsum 
ad  imum  usque  scrotum  vaste  latescendo  descendebat.  Su¬ 
perior  tumoris  pars  inguini  insidens  ,  a  reliqua  tumo¬ 
ris  parte  ad  scrotum  pertinente,  quadam  impressione 
disterminari  quodammodo  videbatur :  tumor  totus  valde 
erat  renitens ,  et  etiamsi  elasticitate  praeditus  esset, 
adstrictus  erat  adeo,  ut  vix  comprimi  posset.  Cutis  scroti 
admodum  tensa,  naturaliter  tamen  se  habebat,  non  ru¬ 
bebat,  sed  tumor  vald opere  dolebat,  dolebat  quoque 
admo  dum  abdomen  io  tum . 

Etiamsi  malum  a  nixu  promotum  fuisset,  etiamsi  aeger 
vomuisset  neque  deorsum  dejecisset ,  tumoris  tamen 
figura,  et  abruptum  praecipue  ejus  initium  circa  cana¬ 
lis  inguinalis  finem,  reliquo  canali  vacuo,  tantum  aquo¬ 
sam  (ut  ajunt)  herniam  subesse  indigitabant :  alioquin, 

14*  ' 

tumor,  a  tribus  mensibus  tantum  natus,  ingentis  erat 
molis ,  nunquam  mutabatur ,  neque  compelli  in  ab¬ 
domen  prius  ab  aegro  unquam  poterat;  tandem  ad¬ 
mota  flamma  humor  congestus ,  tamquam  in  vitro 
cornu  ve  per  scrotum  apparebat. 

Pertusus  sine  cunctatione ,  acuto  cultello  tumor, 
laticis  serosi  undam  impetu  emisit,  nullatenus  vero  sub- 
sedit,  tantum  aliquantum  flaccuit,  perinde  ac  si  fere  totum 
eum,  submolle  aliquid  impleret;  quamobrem  per  vul¬ 
nus,  supra  sulcum  specilli  demisso  retuso  cultro,  tumo¬ 
rem  in  longitudinem  large  patefecimus,  externamque  tum 
vaginalis  tunicae  faciem  glomeribus  tremulis,  quodam¬ 
modo  gelatinosis,  subflavis,  ei  adhaerescentibus  vesti¬ 
tam  vidimus;  interna  vero  vaginalis  intercapedo  sana,  sanum 
testem  amplectebatur.  —  Gelatinosum  illud,  tremulum, 
subflavum  gluten  forficibus  excidimus,  vaginalem  quo¬ 
dammodo  totondimus;  tum  vulneris  oras  suturis  curiose 
commisimus,  scrotum  suspensorio  imposuimus,  ope¬ 
ramque  dedimus  ,  ut  non  nimia  in  vulnerata  parte  phlo- 
gosis  moveretur. 

Primo  triduo  commode  habuit  aeger ,  fere  nullus 
in  scroto  ,  nullus  in  abdomine  dolor  aderat :  quarta , 
nocte  inhorruit,  postmodum  incaluit  cum  cephalalgia 
et  aestu,  pars  tamen  vulnerata,  primum  hodie  detecta  , 
nec  dolebat  neque  conspicue  tumebat. — -  (  VS  fth 
Sulphas  sodce,  frigida  capiti  admota).  Quinta,  febris 
et  cephalaea  remiserunt;  suturis  receptis,  vulnus  pror¬ 
sus  coalitum  erat,  et  vix  amurcae  guttam  unam  alte- 

ramve  vulnus  reddebat ,  sed  scrotum  et  testis  dolebant  et 
tumebant.  —  Decima ,  testis  moles  conspicue  decreverat, 
nullum  fere  pus  ex  infima  vulneris  ora  effluebat. 
Decima  quinta,  incommoda  nulla,  test  s  moles  assidue 
minor,  nullus  fere  dolor.  Vigesima  dimissus  est  seger, 
teste  prorsus  indolente  et  molis  quoque  naturalis, 
aliquanto  plenius  tantum  erat  scrotum  affecti  lateris, 
media  cicatrice  notatum. 


STRICTUR2E  URETHRiE. 

Urethrae  stricturas  omnes  quas  habuimus  (decem  autem 
fuerunt,)  temperata,  ut  ajunt,  per  fistulas  flexiles  dilata¬ 
tione  curavimus.  Id  auxilii  genus,  quam  simplex  tam 
efficax,  etliocce  anno  quoque  ,  sicuti  anteactis  omnibus, 
nunquam  non  successit:  cum  celeberrimis  igitur  in  arte 
viris  (Dupujtren ,  Sytne ,  Liston ,  Brodie)  opinamur, 
superflua ,  nisi  forte  damnosa  esse  cetera  illa  artificia , 
quae  ,  vel  adurendo  ,  vel  secando,  stricturas  aggrediuntur; 
artificia,  circa  quae  tamen  medentium  industria ,  postre¬ 
mis  potissimum  annis,  mirum  quantum  insudavit. 

In  quovis  casu  (duobus  exceptis)  strictura,  circa  ure¬ 
thrae  bulbum  haerebat,  et  tantae  erat  angustiae,  ut  om¬ 
nium  tenuissima  transmitti  protinus  fistula  non  potue¬ 
rit:  ita,  in  quovis  fere  casu  data  nobis  est  occasio 
admirandi  efficaciam  methodi  illius  a  Dupuytrenio  pro* 

positae,  juxta  quam,  fistula  ad  stricturam  usque  im¬ 
missa,  contra  eam,  per  horam  unam  aiterainve  tenetur, 
poste  a  que  nullo  fere  labore  jam  ultra  strictum  locum 
transmitti  potest.  —  Adhibere  autem  suevimus  fistulas 
anglicanas  tenuiores  (Jk?  1)  quae  scilicet,  etsi  satis 
tenues,  aliquam  tamen  tuentur  rigiditatem,  sic,  ut 
impellenti  manui  quidquam  renitantur,  non  vero  statim 
inflectantur,  sicuti  contigere  solet,  ubi  fistulae  parisien- 
ses  sine  stylo  ferreo  adhibeantur.  - — Immissam  jam  semel 
fistulam  non  nisi  tertia  vel  quarta  die  ex  urethra 
extraximus ;  neque  ab  hacce  nonnullorum  dierum  re- 
pentina  fistulae  mora  in  urethra  malum  aliquod  sequi 
vidimus. — Circa  hanc  rem  autem,  maximi  equidem  mo¬ 
menti  mihi  semper  visae  sunt  observationes  celeberrimi 
Brodie  C  quo  auctore,  querquera  febris,  quae  tam 
frequenter  tamque  graviter  ab  immissa  fistula  in  ure¬ 
thram  hominum  strictura  laborantium  excitatur ,  tum 
utique  pr cec avetur ,  cum  fistula  jam  immissa  non 
protinus  recipitur ,  sed  per  aliquot  dies  in  urethra 
relinquitur ;  quasi  febris  repetenda  sit  ab  actione 

i 

lotii  transeuntis  supra  stricturam  quce  primam  instru¬ 
menti  dilatantis  actionem  experta  est ,  quae  actio  prae¬ 
peditur  morante  per  aliquot  dies  fistula ,  et  per 
eam  tantum  lotio  descendente .  Hujusmodi  observa¬ 
tiones  ,  in  Schola  reiterare  hocce  anno  quoque  volui¬ 
mus,  easque  perfecte  confirmatas  vidimus:  in  quovis 


*  Lectures  on  the  diseases  of  tlie  urinary  organs.  London.  1842  p.  58. 

enim  casu,  in  quo,  fistulam  semel  immissam,  per 
aliquot  dies  in  urethra  reliquimus ,  nullus  horror , 
subinde  aliquis  calor  tantum  sequutus  est ;  febris  vero 
cum  intenso  horrore  fere  in  omnibus  illis  casubus  mota 
est,  in  quibus  fistula ,  vel  statirn  ac  immissa  fuerat,  vel 
post  aliquot  horas  recepta  est,  et  absque  illa  aegri  lo¬ 
tium  emiserant.  In  omnibus  fere  his  casibus,  horror 
febrilis  modo  post  horae  quadrantem  ,  modo  post 
semihoram  a  lotii  emissione,  motus  est,  nunquam  vero 
antequam  lotium  (  post  receptam  fistulam,)  fuerit  emis¬ 
sum. 

/  r  •  -i  ■  -  ,  . 

Strictura  urethrae  prope  exitum  insolitis  symptoma¬ 
tibus  comitata. 

Circumventus  tam  insolentibus  quam  gravibus  quoque 
malis  aeger  fuit ,  cui  antiquam ,  in  ipsa  fere  extrema 
urethra  haerentem  stricturam,  per  dilatationem  curare 
studuimus.  Hic,  quoties  fistulam  eduxit  et  minxit,  vehe- 
mentissima  febri  cum  algore  occupatus  est,  et  sub  ea 
semel ,  acerbi  in  utraque  sura  dolores  apparuerunt, 
qui  nullis  auscultarunt  auxiliis ,  aegrum  per  duos  fere 
menses  lectulo  affixum  tenuerunt ,  vehementerque 
divexarunt. 

Casus  sic  fere  est:  Miles  nobilis ,  modo  trigesimum 
tertium  annum  numerans ,  vix  decimum  sextum  annum 
emensus  fuerat,  quum  primam  urethritidem  contraxisset: 
id  autem  acciderat  paucos  ante  dies,  quam  iter  suis 

cum  parentibus  Petropolin  suscepisset  ,  ut  in  suprema 
militari  schola  acciperetur.  Timore  et  verecundia, 
morbum  diligentissime  tam  parentibus  quam  prae¬ 
fectis  adolescens  celavit  ,  exercitationibus  militari¬ 
bus  interfuit,  dolores  cruciatusque  dissimulavit,  nul¬ 
lam  medicinam  sibi  fecit,  urethritidem  quam  diutis¬ 
sime  traxit ,  et  per  omne  tempus  quo  in  schola  militari 
commoratus  est,  nunquam  libere  et  sine  quodam  nisu 
et  dolore  minxit;  solebantque  urinae  difficultates  su¬ 
binde  mitescere,  dein  repente  exasperari,  quin  unquam 
puriformis  muci  quidquam  ex  urethra  effluere  cessa¬ 
verit. —  Decem  post  contractam  et  neglectam  urethri¬ 
tidem  annis,  in  perinaeo  abscissio  facta  est,  pus  multum 
dimanavit,  celeriterque  consanuit  locus  ille  ruptus, 
quin  inde,  aegro  ajente ,  fistula  remanserit.  Duobus 
vero  abhinc  annis,  quum  scilicet  aeger  trigesimum 
primum  aetatis  attingeret,  lotio  semper  cum  nisu, 
uredine,  et,  vel  filatim  vel  guttatim  fluente,  spasmi 
vebemenssimi  urethram  occuparunt,  et  per  tres  hebdo¬ 
madas  aegrum  lectulo  coegerunt:  spasmodici  accessus 
saepius  iu  die  prehendebant,  et  sub  illis,  ajente  aegro, 
tota  urethra  stringebatur,  penis  pallescebat  et  quodam¬ 
modo  extenuabatur,  balneis,  ptisanis,  et  aqua  lauro- 
cerasi,  ex  illis  angustiis  tandem  ereptus  est,  et  ab  illo 
tempere,  non  amplius  ex  urethra  humor  ille  manavit, 
quo  prius  semper  madebat,  sed  perseverarunt  pristinae 
et  aegro  fere  jam  consuetae  urinae  difficultates,  quibus 
conflictatus  miseras  hucusque  traxerat  dies.  —  Suble- 

vandis  malis,  jam  dudum,  multi  et  multis  in  urbibus 
'  peritissimi  in  arte  viri  catheteris  in  urethram  immissionem 
erant  adgressi,  ut  angustatum  urethrae  locum  diffunde¬ 
rent,  et  lotio  liberum  exitum  pararent.  Sed  catheteris 
immissio  ne  semel  quidem  successit:  quapropter,  malo  quo¬ 
tannis  ingravescente ,  suadentibus  medicis  iter  ad  scholam 
aeger  fecit,  in  qua  susceptus  est  8a  Novembris  1845. 

Naturale  et  amplum  erat  extremum  urethrae  ostium, 
fistula  vero ,  pertentando  canali  tenuissima  protinus 
in  media  glande  ante  ipsam  navicularem  fossam  sub¬ 
stitit:  ultra  eum  locum  vel  ipsemet  aeger  ,  vel  alter  quivis, 
ut  asserebat ,  fistulam  compellere  nunquam  potuerat. 
Illam  viam  igitur  specillo  argenteo  tenuissimo  tentavi- 
mus,  eoque  utique  introitus  successit.  Sed  alia  tri¬ 
bus  circiter  ultra  navicularem  fassam  transversis  digitis 
angustia  specillo  se  opposuit:  et  eam  quoque,  patientia 
et  aliquo  labore,  specillo  transgredi  potuimus.  Supra 
specillum  igitur  jam  immissum,  aliud  pleniusculum 
sulcatum  altius  in  urethram  demisimus,  et  supra  hujus 
sulcum  tenussimam  fistulam  {JVF  1.)  ad  vesicam  usque 
compulimus.  Eam  non  nisi  post  plures  dies  recipere 
statueramus,  ne  scilicet  febris  querquera  aegrum  invaderet. 

Nihilominus  tamen  vix  tribus  elapsis  horis  fistulam 
indocilis  aeger  exemit ,  et  inefabili  gaudio  multo  libe¬ 
rius  et  sine  nisu,  nunc  primum  post  tot  annos,  lotium 
effluere  pleniori  filo  vidit.  Ast,  vix  praeterlapsa  a 
mictu  semihora,  intensissimus  horror  aegrum  occupavit, 
et  per  horam  tenuit;  horrorem  aestus  et  sudor  exce- 


208 


STRICTURAE  URETHRAE, 


perunt,  superveniente  incredibili  lassitudine.  Sexta  die, 
febre  non  reversa,  viribusque  ab  aegro  'jam  recollectis, 
e  a  rudem  fistulam  in  vesicam  usque ,  multo  quidem 
facilius  sed  non  sine  quodam  labore  demisimus  , 
eamque  biduo  in  vesicam,  nulla  molestia,  reliquimus: 
ea  recepta,  jam  urinae  non  mediocri  libertate  effere¬ 
bantur,  et  nil  mali  aeger  tam  ea  die  qum  duobus  subse- 
quentibus  expertus  est. 

Die  IO  eadem  fistula  denuo  immissa  est,  eamque 
aeger  tres  post  horas ,  violata  iterum  praescriptione, 
recepit,  ajebat  enim,  ab  angusto  fistulae  itinere  lotium 
intercipi ,  et  liberius  sine  fistula  effluere.  —  En  vero, 
vix  post  dimidiam  a  mictu  horam  intensissimus,  et 
duas  integras  horas  protractus  horror  cum  vomitu, 
postmodum  aestus  et  sudor,  et  virium  prostratio  prope 
incredibilis,  quae  plures  per  dies  aegrum  cibos  aver- 
santem  ,  fractum,  prae  lassitudine  cubantem,  meestum, 
languidum,  pallidum,  morosum  reliquit. — Porrecto  chi- 
nino,  et  post  hebdomadam  aegro  jam  rastaurato ,  die 

a 

17a  catheter  elasticus  ( J\T  2)  iterum  et  fere  sine  la¬ 
bore  immissus  est:  aeger  vero,  nescio  quo  fato,  tres 
post  horas  immissam  fistulam  iterum  exemit,  sine 
cathetere  minxit  ,  et  post  dimidiam  horam ,  stata  fere 
lege ,  algida  denuo  febris  ceteris  adhuc  intensior  su¬ 
scitata  est,  sub  qua,  malum  novum,  prius  ab  aegro 
non  expertum  in  scenam  prodiit,  acerbissimus  scilicet 
dolor  in  utraque  sura  et  in  utraque  quoque  planta, 
cumprimis  in  dextro  halluce.  Post  febrem  lassitudo, 

calor,  inordinati  et  frequentes  pulsus,  inapetentia,  animi 
dejectio,  oculorum  languor  cum  facie  pallida  et  tetra, 
plures  in  dies  perstarunt. 

Jam  vero,  ex  urethra  amplius  non  querebatur  aeger, 
lotio  scilicet  sine  nisu  et  sine  dolore  effluente :  sed 
dolor  in  suris  et  plantis  tertia  sub  febre  natus,  duos 
per  menses  assidue  occupavit ,  et  aegro  incredibiles 
molestias  facessivit.  Nam ,  neque  incedere  aeger  prae 
dolore  poterat ,  et  si  quas  forte  interponere  inducias 
dolor  visus  esset,  mox  violentius  recrudescebat:  modo 
ex  dolore  torpor,  modo  veluti  nervorum  distensio 
crura  invadebat,  erantque  molestiae  illae  ejusmodi ,  ut 
vix  illas  definire  aeger  unquam  potuerit.  Nulla  in  locis 
dolore  lacessitis  mutatio  apparebat  ,  nullus  rubor  tu¬ 
mor  ve  aderat,  a  pressione  dolor  neque  mitescebat, 
neque  exasperabatur. — Sinapismi,  vesicatoria.  hirudines, 
laudanum,  morphium  endermice,  veratrinum,  chininum, 
colchicum,  ferrum  carbonicum,  stupa  vaporibus  gravida, 
scopula  anodyna  Hildebrandi  compressio,  et  alia  omnia 
quae  adhibita  sunt  auxilia  nil  prorsus  proficere  visa 
sunt,  morbo  sensim  sensim  que  ,  magis  temporis  quam 
remediorum  beneficio,  recedente. 

Ita  aeger  scholam  76a  die  reliquit,  cruribus  nondum 
penitus  confirmatis,  ab  urethrae  vero  molestiis  vindica¬ 
tus.  Sed  quater  tantum,  per  totum  curationis  decur- 

1  «Lenimen  (a  scopula  metallica)  adeo  instantaneuin  esse  solet,  ut  aegris 
«verum  incantamentum  esse  videatur».  IJihlebrand ,  Annales  Scholae 
Clinicae  medicae  Ticinensis.  Papiae.  T.  2  p.  234. 

sum  fistula  immissa  fuerat,  eamque  pleniorem  identidem 
demittere  necesse  fuisset,  ne  iterum  urinae  iter  coar- 
ctaretur:  aeger  vero,  intermittentem  febrem  et  cru- 
rum  dolores  adeo  abhorrebat,  ut  novam  fistulae  immis¬ 
sionem  declinare,  et  in  longius  tempus  differre  illud 
sanitatis  praesidium  voluerit,  quum  scilicet  urinae 
molestiis  profecto  serius  ocius  reversuris,  eo  ulterius 
indigere  praesidio ,  foret  agniturus. 

Analogiam  quamdam  habere  hic  casus  videtur  cum  eo 
de  quo  Brodie  loquitur :  aeger  strictura  urethrae,  quae 
immissionem  fistulae  nunquam  permiserat  dudum  labo¬ 
rabat;  experientissimus  auctor  vero  immittere  potuit  fistu¬ 
lam  elasticam  ,  quam,  mox  post  evocatum  lotium,  recepit. 
Aliquot  horis  vix  praeterlapsis,  intesus  horror  aegrum 
invasit  cum  febre,  cui  socia  facta  est  rheumatica  affectio 
musculorum  cervicis  adeo  rebellis ,  ut  ab  illa  per  totam 
vitam  nunqnam  se  vindicare  aeger  potuerit  1 . 

Angustia,  extremce  urethrce  congenita ,  sexcentorum 

malorum  causa . 

Sexcentorum  malorum  causa  fuit  urethrae  angustia, 
quam  ingenuus  puer,  quatuordecim  annos  natus,  inde 

r  „  / 

ab  utero  matris  gerebat.  Huic ,  non  naturali  in  loco 
sed  paulo  deorsum  prope  navicularem  fossam  urethra 
desinabat,  fine  membranaceo  et  adeo  angusto,  ut  non 

O  / 


1  L.  c.  p.  28. 

urethrae  meatum  sed  potius  punctum  aequaret.  — Lo¬ 
tium  nunquam  sine  aliquo  dolore  et  nisu  exibat,  colis 
saepe  incommoda  erectio  praeibat,  mingendi  stimulus 
saepissime  urgebat ,  quasi  vesica  nunquam  prorsus 
evacuaretur:  abdomen  contorqui  donec  lotium  prorumpe¬ 
ret,  aeger  sibi  videbatur,  circa  lumbos  et  renalem  re¬ 
gionem  fere  assiduus  dolor  tenebat,  assidui  item  ad 
inguina  et  secundum  funiculum  spermaticum  et  circa 
hypochondria  quoque,  dolores  morabantur  ,  atque  ab  ali¬ 
quot  annis  nunquam  fere ,  vel  unam  diem  commode 
transegerat  infelix  puer,  perpetuis  fere  exagitatus  ma¬ 
lis. —  Praeter  has  mox  memoratas  et  fere  consuetas 
aegritudines ,  subinde  extemplo ,  causa  vel  levissima 
quae  puerum  perturbaret,  accedente,  insolitae  et  proteifor- 
mes  turbae  movebantur  :  ita  die  illa,  qua  in  scholam 
adductus  fuerat,  forte  consternatus,  nocte  appetente, 
protinus  abalienatae  esse  mentis  visus  est,  semiperfecta 
loquebatur  ,  tamquam  delirus  coloratos  oculos  circum¬ 
ferebat  ,  inepte  respondebat ,  subinde  feroci  fere  delirio 
abripiebatur,  manus  capiti  admovebat,  incontinenti  cor¬ 
poris  jactatione  urgebatur,  immoderate  calebat,  eique 
accensam  faciem  habenti  arteriae  in  collo  et  ad  tem¬ 
pora  saliebant,  venae  praetumidae  extabant. — Hae  tur¬ 
bae  per  noctis  partem  pretrabebantur ;  mane  vero 
revertebatur  quies,  prorsus  resipuit  aeger,  functiones 
omnes  compositae  sunt. — Hujusmodi  accessiones,  domi 
quoque  puerum  aggredi,  quotiescunque  vel  parum  ani¬ 
mus  ejus  conturbaretur,  parentes  retulerunt. — In  tanta 

nervorum  mobilitate  puerum  in  Schola  diu  morari  no¬ 
luimus,  quippe  qui  curationem  profecto  arduam,  tae¬ 
diosam  ,  longissimi  temporis  et  incerti  omnino  exitus, 
qualis  neccessaria  fuisset  ad  difundendum  urethrae 
ostium,  vix  sustinere  potuisset :  ei  tantum  suasimus,  ut 
gerendo  quotidie  in  urethrae  ostio  stylo  ex  gentianae 

radice,  se  paulatim  assuesceret. 

# 

Enuresis  ab  urethrae  strictura ,  cujus  prima  signa  qua¬ 
draginta  fere  annis  post  contractam  semel  urethriti - 

dem  apparuerunt. 

•»  * 

Octuagenarius  primam  et  unicam  anno  aetatis  qua¬ 
dragesimo  secundo  contraxerat  urelhritidem  ,  quam 
utriusque  testis  inflammatio  sequuta  est.  His  malis 
expulsis,  nunquam  in  mictu  vel  dolorem  vel  difficul¬ 
tatem  expertus  est.  Septuagesimum  septimum  annum 
agenti ,  extemplo  urinae  supprimebantur :  tum  infusum 
baccarum  juniperi  affatim  bibit,  et  lotium  altera  die 
rursum  emittere  potuit:  posthac  vero,  mictus  semper 
diffi  cilior  evasit,  urinae,  tenui,  inaequali,  et  diffuso  filo , 
subinde  gutta tim  tantum,  descendebant. — Post  annos 
duos  ex  quo  ita  vixerat ,  lotium  perdere  aeger  coepit,  et 
quum  illud  continendi  magis  magisque  impar  evasisset, 
in  scholam  se  contulit,  8a  Aprilis. 

Prima  die  curationis,  fistula  elastica  (JV?  1)  in  strictu¬ 
ram  offendit  circa  urethrae  bulbum  haerentem  ,  quae  nulla 
industria  superari  potuit:  fistula  vero,  contra  angusta- 

tum  locum  relicta,  reiteratoque  post  horam  tentamine 
eam  compellere  ultra  stricturam  in  vesicam  usque,  facile 
potuimus.  Postera  die  et  tertia  aliquantisper  febricitavit 
aeger  sine  horrore ;  quarta  die,  exempta  fistula,  novam 
crassiorem  immisimus.  Subsequentibus  diebus ,  urethra 
jam  ita  diffosa  ut  ipsemet  aeger  fistulam  immittere  posset, 
senex  lotium  amplius  non  perdens  discessit,  data  ei 
fistula,  quam  singulis  hebdomadibus  semel  in  vesicam 
immitteret,  et  ad  horas  duas  relinqueret. 

Dysuria  ab  urethras  strictura  ,  neglecto  fistularum 

usu  recidiva. 

Centurio  sani  habitus,  annum  agens  quintum  supra 
trigesimum,  decem  circiter  annis  abhinc  urethridem 
contraxit,  quae ,  etsi  multimode  curata,  sex  tamen  an¬ 
nos  virum  plus  minus  vexavit.  —  Exacto  circiter  anno, 
ex  quo  nullus  amplius  ex  urethra  dabatur  fluxus,  dif¬ 
ficulter  mejere ,  lotium  subinde  magno  cum  dolore 
emittere,  aeger  coepit.  Tum  vero,  (an:  1842)  quum 
nos  adiisset,  stricturam  circa  urethrae  bulbum  haeren¬ 
tem,  fistula  elastica  quodam  cum  labore  ampliavimus, 
et  aegro  injunximus,  ut  eamdem  sibi  in  posterum  qua¬ 
vis  hebdomade  semel  immitteret.  Is,  sanus  tres  ad 
annos  fuit  et  commode  per  hoc  tempus  lotium  emisit, 
tamdiu  scilicet,  quamdiu  praecepto  obtemperavit:  po¬ 
stremo  vero  anno,  catheterem  ,  tamqnam  praesidium 
jam  superfluum,  ncgligens,  paulatim  in  pristina  relapsus 

est  vesicae  incommoda.  His  ingravescentibus,  ad  cathe¬ 
teris  usum  iterum  confugit,  incassum  tamen;  nam, 
angustato  iterum  itinere,  ultro  compellere,  quantum 
oportuisset,  fistulam  nequivit.  Quamobrem,  Charcoviam 
venit  iterum,  et  scholam  adivit  25  Jan:  an:  1846. — 
Lotium  cum  labore  et  guttatim  descendebat,  et  ali¬ 
quod  in  perinaeo  obstaculum  haerere  ipsemet  aje- 
bat  aeger;  feminis  quidem  delectabatur ,  saepius  tamen 
contingere  ajebat,  ut ,  ubi  coivisset ,  dubius  haereret 
utrum  genituram  emisisset. 

Stricturam  fistula  elastica  ( JW  1.)  superavimus, 
neque  illam  ea  et  altera  die  recepimus:  ea  vero ,  ter¬ 
tia  die  exempta ,  pleno  flumine  lotium  emisit  aeger, 
qui,  quum  ipsemet  fistulam  jam  immittere  potuisset, 
quarta  die  scholam  reliquit  cum  supellectile  fistularum, 
quibus  in  posterum  nunquam  non  uti  pollicitus  est. 


PHIMOSIS  ET  PARAPHIMOSIS. 


Phimosis  a  Cystide  praeputii. 


Phimosis  semel  tantum  et  quidem  naturae  insolitae 
obveniebat  in  juvene  quodam  plebejo ,  qui  a  prima  inde 
aetate  glandem  detegere  nequibat.  Vitii  causa  erat  cys¬ 
tis  inter  praeputii  paginas  suborta,  quae,  rotundae  fi¬ 
gurae  ,  mobilis  ,  in  summa  praeputii  ora  deorsum  pro- 

pendebat,  et  mole  sua  cerasae  baccam  superabat.  Obsta¬ 
bat  hic  tumor  ‘quominus  praeputii  paginae  explicari 
possent,  ideoque  praeputium ,  ubi  retro  trahebatur,  vix 
extremam  tantum  glandem  nudam  relinquebat. — Par¬ 
tem  praeputii  in  qua  tumor  haerebat,  digitis  appre¬ 
hendere,  nonnihil  attrahere,  forficibus  excidere,  res 
fuit  parvi  laboris.  Praeputii  ita  fere  circumcisi  vulnus, 
suturis  quinque  consutum ,  celeriter  mutua  labiorum 
conglutinatione  concrevit ,  sed  ad  aliquot  dies  oedema* 
tosum  remansit.  Exacta  hebdomade  discessit  adoles¬ 
cens,  praeputio  mobili,  decenti,  et  aptae  adhuc  longi¬ 
tudinis.  Kystis ,  tunica  constabat  crassiuscula ,  fibro- 
cellulosa ,  et  quod  ei  inerat ,  glutinosum  erat ,  subflavi 
coloris. 


Paraphimosis , 

Tn  paraphimosi  tam  acuta  quam  chronica,  sed  in  illa 
potissimum,  cujus  exempla  per  hunc  annum  sex  ha¬ 
buimus,  maxime  proficui  se  praebuerunt  sacculi  aroma* 
tici  humentes,  tumenti  membro  superdati.  Revera  suf¬ 
focatam,  vel  a  strangulatione  forte  periclitantem  glandem, 
nunquam  vidimus:  sed  in  quovis  fere,  qui  obviam  ve¬ 
nit,  casu,  stricturae  locus ,  in  dorso  colis  exulceratus, 
fere  dissectus  erat,  interposita  ea  rima  inter  duplicem 
tumorem ,  alterum  deorsum  a  tumente  mucosa  prae¬ 
putii,  superne  alterum  a  tumente  colis  cute.  In  phi¬ 
mosi  recenti,  taxis  semper  successit,  in  vetustiore  vero, 

solidescente  jam  oedemate ,  extenuari  tumor ,  et  cuti 
naturalis  mollities  restitui  debuit ,  prius  quam  recondi 
glans  potuerit.  Adfuit  casus  paraphimosis  chronicae 
cum  fistulis  urethrae,  quae  curationem  non  recepit. 

« 

Pueri  quinque  paraphimosi  laborantes. 

Protervo  puero  vix  octavum  annum  agenti,  inde  a  biduo, 
glans  erat  nuda,  fere  suffocata,  cole  inferne  gibbo, 
superne  fere  farciminis  in  transversum  bipartiti  figuram 
referente,  cute,  retro  tumentem  praeputii  mucosam,  jam 
transversim  rupta.  —  Huic,  qui  lasciviendo  sibi  istiusmodi 
noxam  intulerat,  prae  dolore  clamanti  et  supplodenti 
etiam  invito  taxin  fecimus,  et  adhibitis  per  dies  aliquot 
aromaticis  fomentis  oedematosum  tumorem  discussimus. 

Eodem  mulctati  malo  quatuor  quoque  alii  pueruli 
per  hunc  annum  adducti  sunt,  qui,  quum  sibi  glandem 
detexissent,  praeputium  rursus  adducere  nescii,  paraphi- 
mosin  contraxerant:  his  omnibus,  malum  recens  taxi 
abstulimus. 


Paraphimosis  chronica  cum  sclerosi  textus  cellulosi , 
ulcere  transverso,  et  fistulis  urethrce . 

Quam  gravis  tam  obscurae  originis  fuit  paraphimosis 
cum  urethrae  fistulis,  quae  rusticum  mediae  aetatis  ab 
uno  jam  anno  affligebat.  Is,  quum  in  Scholam  se  rece- 

pisset  colem  gerebat  monstruosae  molis ,  cujus  scilicet 
crassities  extremum  cubitum  ipsius  aegri  fere  superabat: 
tota  virgae  cutis  mirum  in  modum  erat  incrassata  et 
dura:  multi  subter  haerebant  abscessus  profundi ,  ex 
quibus  pus  bonum  movebatur.  In  dorso  penis,  qua 
parte  retracti  praeputii  strictura  aderat ,  altissima  la¬ 
tebat  fissura,  ad  cavernosa  usque  corpora  descen¬ 
dens:  in  superficie  colis  inferiore,  inter  glandem  et 
scroti  radicem  ,  tres  patebant  viae  fistulosae ,  per  quas 
major  lotii  copia  exibat  ;  dimissus  tamen  in  vesicam 
plenior  catheter,  nullam  stricturam  offendit.  Praesto  igitur 
erant  in  liocce  casu,  fistulae  urinosae  in  cole,  et 
hypertrophia  sclerodes  textus  cellulosi  colis,  cum  para¬ 
phimosi  irreductibili  et  exulcerata. — Aeger  narravit,  nun¬ 
quam  sibi  oscaenas  partes  fuisse  labefactatas,  filios  cum 
uxore  procreasse,  ante  annum  autem,  abscessum  infra  pe¬ 
nem  subortum  fuisse,  qui  sua  sponte  rumpebatur,  paulo 
post  fluente,  ex  ipsa  quoque  urethra,  amurcosa  materia; 
circa  illud  tempus  vero,  rem  cum  uxore  habuisse, 
malum  inde  valdopere  exasperasse ,  colem  mirum  in 
modum  intumuisse ,  lotium  fere  totum  infra  colem 
exiisse. 

Curando  homini,  perpetuam  fistulam  per  urethram 
in  vesicam  demisimus,  tumentem  colem  arcte  circum¬ 
jecta  fascia  compressimus,  intus  eccoprotica  porre¬ 
ximus  ,  circumcisa  ciborum  copia ,  quo  facilius  indu¬ 
ratae  partes  mollescerent  et  extenuarentur:  vesicatoria 
item,  quae  sollicitandae  absorbtioni,  induratisque  dis- 

cutiendis  tam  proficiunt,  identidem  superdedimus,  colem 
aromaticis  fovimus ,  balneis  quoque  subinde  adhibitis. 
Protracta  ita  duos  et  ultra  menses  curatione,  valde 
quidem  colis  moles  decrevit,  durities  extenuata  est;  sed 
fistulae  hiantes  adhuc ,  minime  concreverant ,  febricula 
accessit,  moeror  aegrum  occupavit,  et  exeunte  jam 
academico  anno  dimitti  aeger  in  Nosocomium  debuit  in 
ancipiti  vitae  conditione ,  ibique  eum,  post  nonnullas 
hebdomadas,  periisse,  rescivimus. 

Fistulce  tres  in  perinaeo ,  cathetere  perpetuo  et  balneis 

sanatce. 

Alium  quoque  fistulae  urethralis  casum  obtulit  juvenis 
jam  dudum  graviter  laborans ,  ex  quo ,  quae  saltem 
eruere  potuimus ,  haec  fere  sunt.  —  Annos  duos  supra 
viginti  natus,  gracilis,  quem  vix  annum  decimum  sex¬ 
tum  emensum  fuisse  dixeris,  quum,  decem  circiter  ab 
hinc  annis  in  schola  esset,  mingendi  stimulo  circum¬ 
ventus,  timore  magistri ad  horam  integram  lotium 
magno  incommodo  retinuit.  —  Lectione ,  quae  ei  lon¬ 
gissima  visa  est,  finita,  confestim  se  ad  emittendum 
lotium  in  diverticulum  subduxit,  lotium  tamen  non 
protinus,  sed  quadam  interjecta  mora,  prodiit.  Quartam 
post  diem  dolorem  juxta  penis  radicem  et  in  urethra  sen¬ 
sit  aeger,  penis  cum  calore  intumuit,  et  lividum  co¬ 
lorem  contraxit.  —  Medicus  arcessitus  futuram  fore 
verendorum  gangraenam  praedixit;  admotis  tamen  se¬ 
mel  et  iterum  perinaeo  et  hypogastrio  hirudinibus, 

aliisque  adhibitis  pharmacis ,  tumor  colis  se  remisit 
sed  paulo  post,  supra  pubem,  ubi  hirudines  admotae 
fuerant,  abscessus  duo  nascebantur,  ex  quibus  ruptis 
pus  et  lotium  effluxit,  et  effluere  duos  per  annos  per¬ 
rexit. —  His  emensis,  novas  sibi  lotium  vias  paravit, 
ruptis  tam  supra  quam  infra  scrotum ,  inter  scrotum 
item  et  femur  dextrum  sex  fistulosis  itineribus,  ex 
quibus  lotium  totum  effluebat,  relicto  prorsus,  ad  hunc 
diem  usque,  naturali  itinere.  Harum  fistularum  tres 
paulatim  exaruerunt,  remanentibus  tribus,  ex  quibus 
etiamnum  totum  lotium  descendit.  Ex  his  una,  in 
plica  inter  radicem  scroti  et  femur  dextrum,  duo  sta- 
tim  retro  scrotum  in  perinaeo  reperiuntur.  Ceterarum 
fistularum  cicatrices  cavae,  altissimae,  retractae,  cuta¬ 
neis  plicis  circumdatae ,  supra  pubim  et  in  natibus 
prope  tuberositates  ischadicas  visuntur.  — Ex  tribus  nunc 
patentibus  fistulis,  lotium  lente,  neque  aliter  nisi  ineo- 

i 

xato  adolescente,  tanquam  alvum  deposituro,  effluit. 
Aeger  autem  vigesies  et  tricies  in  nychthemero  lotium 
solet  evacuare,  ubi  enim  paulo  longius  lotium  retineat, 
dolores  in  perinaeo  solet  experiri. 

Catheterem  in  vesicam  sine  magno  molimine  immittere 
potuimus:  circa  locum  vero  ubi  fistulae  reperiebantur, 
catheter  eminentem  quamdam  quasi  moram  offendit, 
cui  transeundae,  vectis  fere  adinstar  ultro  promovere 
ferramentum  debuimus ,  encheiresi  primis  vicibus  ali¬ 
quantum  difficili ,  sequentibus  vero,  re  scilicet  jam  ex¬ 
plorata  et  perspecta,  nullius  fere  laboris. 

Huic  27  Augusti  accepto,  argenteum  catheterem  ple¬ 
niorem  in  vesicam  per  urethram  immisimus,  illudque 
identidem  mutatum  et  mundatum ,  per  mensem  inte¬ 
grum  citra  molestiam  aeger  retinuit:  exacto  mense, 
totum  lotium  urethram  sequebatur ,  fistulae  erant  im¬ 
pletae,  illisque  inducta  erat  cicatrix.  Aeger  vero  ipsemet 
catheterem  sibi  apparari  curavit,  eoque  ipsemet,  quo¬ 
ties  mejeret,  per  duos  ulteriores  menses  uti  voluimus, 
ut  sanatio  prorsus  confirmaretur. — Curationi  potens 
adminiculum  fuerunt,  fere  quotidiana  balnea  diutur¬ 
nissimae  morae,  horarum  scilicet  quatuor  et  ultra. 

\  # 

Cystitis  chronica  in  juvene  quondam  calculo  laboran¬ 
te  et  sectione  bilaterali  curato . 

Cystitide  chronica  laborabat  juvenis  vicenarius  ,  cui 
ante  sex  annos  in  Schola  sectione  bilaterali  magnum 
phosphaticum  calculum  excideramus.  Lotium  libere, 
sed  cum  dolore  per  totam  urethrae  longitudinem,  efflue¬ 
bat,  assiduus  quoque  dolor  regionem  hypogastricam 
occupabat,  pressionem  tamen  illius  regionis  aeger  tol- 
lerabat,  neque  prostata,  per  anum  explorata ,  pati  vide¬ 
batur. —  Lotium  saturati  erat  coloris,  sedimentum  floc- 
cosum,  (non  glutinosum)  deponebat,  eique  abundissima 
copia  sabuli  impure  albi  et  amorphi  erat  commixta. 
Universus  tamen  aegri  habitus  nunc  multo  erat  firmior 
quam  tum  ante  sex  annos  fuerat,  cum  aeger  sectus  est; 
nullum  praeterea  citra  vesicam  pati  nobilius  viscus  vi- 

debatur,  nutritio,  ceteraeque  corporis  actiones  recte 
procedebant:  sed  vesicae  dolores  adeo  juvenem  afflige¬ 
bant,  ut  in  Scholam  eum  iterum  adegerint.  Mirum 
fuit,  urinam,  in  chronica  vesicae  inflammatione  et  in 
tanta  copia  sabuli  phosphatici,  semper  neutram ,  neque 
alkalinam  scilicet ,  neque  acidam ,  sub  exploratione  se 
praebuisse:  inde  forte  est,  quod  nil  glutinosi  lotium 
deponeret,  sicut  esse  tum  solet  plerumque,  quum  in 
cystitide  chronica,  purulenta  mucosae  vesicalis  secretio, 
alkalinam  lotii  vim  experitur 

Prima  hebdomade,  cubans  aeger  multam  aquam  (quavis 
hora  poculum)  pro  remedio  haurire  jussus  est;  in  usu 
aquae  affatim  epotae  domi  quoqne  levamen  magnum 
expertum  fuisse,  aeger  asserebat.  Sub  usu  aquae,  lotium 
valde  clarius, quippe  dilutius,  evasit,  leviorque  fuit  sub  ejus 
emissione  dolor.  Circa  decimam  vero  diem,  ex  quo  aqua 
utebatur,  aeger  in  febrem  vehementem  incidit  cum  perti¬ 
naci  vomitu,  magno  carnium  calore  et  siccitate,  facie 
livida,  sinistra,  et  pulsus  dejectione:  neque  prius  quam 
hebdomade  elapsa  se  remisit  febris  illa  gravis,  sub  qua 


1  Ab  experimentis  a  Dre  Babington  institutis  constat,  quodeumque 
pus,  alkali  commixtum,  habitum  glutinosum  assumere,  et  speciem 
referre  illius  puris  glutinosi ,  quod  in  chronica  vesicae  inflammatione 
lotium  secum  trahere  et  in  pelvibus  abundissime  deponere  solet. 
Yerosimile  igitur  forte  est,  lotium  nostri  aegri,  tale  glutinosum  sedi¬ 
mentum  propterea  non  deposuisse,  quia  alkali  carebat. — Yide  Broclie , 
Lectures  on  the  diseases  of  the  urinary  organs.  London,  1842  p.  10(5. 

fere  anceps  aegri  conditio  visa  est. — Extincta  vero 
febre,  vires  restaurabantur,  cibos  iterum  appetebat  aeger, 
quivis  timor  disparuit:  intus  acidum  nitricum  ad  un¬ 
ciam  semis  multa  aqua  dilutum  tum  adhibuimus,  in 
vesicam  vero,  injectiones  refluo  flumine  per  bifarium 
catheterem  ( Cloquet )  instituimus.  Ilis  auxiliis  per 
tres  hebdomades  adbibitis,  tam  allevatus  se  sentivit 
aeger ,  ut  domum ,  nobis  invitis ,  repetere  voluerit, 
prius  quam  malum  ex  asse  fuerit  sublatum,  lotium 
enim  a  phosphatica  labe  nondum  erat  immune. 


ANI  FISTULAS. 

Tam  breves,  in  extremissimo  ani  orificio  hian¬ 
tes  ,  fuerunt  fistulae  duae,  quas  supra  specillum  sulca¬ 
tum  incidimus,  ut  illae  vix  sint  memorondse.  Altioris 
dignitatis  vero,  fuit  casus  fistulae,  vel  potius  chro¬ 
nici  circa  rectum  intestinum  vastissimi  abscessus,  qui 
rectum  alte  adeo  circumdederat ,  ut  sub  chirurgia , 
incisa  fossa  ischio -rectali ,  pelvia  fascia  nuda  facile  tan¬ 
gi  potuerit.  — Yix  aliquid  certi  de  mali  origine  colli¬ 
gere  licuit  ex  aegro,  qui  tantum  retulit,  se,  ab  annis 
quinque,  perpetuis  circa  anum  molestiis  divexatum 
fuisse,  et  semel  ac  iterum  tumente  perinaeo,  lotii  quoque 
fluxum  adeo  fuisse  interceptum ,  ut  cathetere  opus 

fuerit. — Ita  vero  fere  se  habebat  aeger  quum  accep¬ 
tus  est:  a  latere  perinaei  dextro  ,  vix  duobus  tran¬ 
sversis  digitis  supra  tuberositatem  ischiadicam,  parvum 
dabatur  foramen,  naturali  sed  extenuata  cute  circum¬ 
datum. —  Specillum  per  illud  foramen  inferne  sursum 
immissum  ,  fere  ad  arcum  pubis  sub  summa  cute  per 
cuniculum  subcutaneum  compelli  potuit.  Sinus  ille 
patefactus,  pseudomembrana  dura  ,  rubra ,  granosa  ve¬ 
stitum  se  praebuit.  Idem  sinus  transversim  sub  summa 
cute ,  a  tuberositate  ischiatica ,  secundum  directionem 
plicae  natium,  ad  trochanterem  fere  usque  procedebat: 
hunc  quoque ,  supra  specillum  sulcatum  incidimus , 
eumque  eadem  dura,  granosa  membrana  vestitum  inve¬ 
nimus.  Plaga  ita  subcutanea  praesto  erat,  quae,  a  pube 
ad  tuberositatem  ischiadicam,  a  tuberositate  ischiatica, 
fere  ad  trochanterem  usque  transcurrebat. — Cuniculus, 
circa  trochanterem  altius  descendens ,  pinguedinem 
perforabat,  et  pone  illam,  quae  in  ea  regione  plicae 
natium  crassissima  est,  se  inflectebat,  et  transversim 
transcurrens,  a  trochanterica  regione  ad  latus  perinaei  se 
ferebat.  Ilie  cuniculus  quoque,  altissima  plaga,  quippe 
quae  totam  pinguedinem  persecare  debuerat,  patefactus, 
eadem  pseudomembrana  erat  obductus,  et  per  angustum 
foramen  in  fossam  ischio -rectalem  penetrabat.  Persecto 
igitur  lata  plaga  dextro  perinaei  latere,  et  patefacta  fossa 
ischio- rectali ,  in  amplissimam  cavitatem  inter  sacrum 
et  anum  penetravimus:  haec  cavitas,  eadem  ac  ceteri 
sinus  pseudomembrana  granosa,  rigida,  erat  vestita; 

superne,  fascia  pelvia  superiorem  ejus  limitem  con¬ 
stituebat,  inferne  fasciae  perinaei  eam  limitabant,  et 
in  medio  ejus,  rectum  intestinum  quodammodo  su¬ 
spensum  haerebat  —  Aperta  ita  in  perinaeo  a  latere  ani 
ampla  via  cultro  est,  per  quam  humores,  in  magno  illo 
cavo  secreti,  facile  effluerent:  quum  igitur  nihil  amplius 
nobis  faciendum  tali  in  casu  jam  superesset ,  crassissi¬ 
mum  ellychnium  per  vulnus,  ad  cavum  usque  immisi¬ 
mus,  ne  sectae  perinaei  orae  confervescerent,  operamque 
dedimus  ,  ut ,  per  totum  curationis  tempus  ,  plaga  a 
latere  ani,  per  quam,  in  cavitatem  rectum  circumdantem 
datus  erat  accessus,  nunquam  clauderetur. 

Aeger  chirurgiam  bene  pertulit,  neque  ab  illa  aliquod 
vel  in  ano  vel  in  abdomine  subortum  est  symptoma 
alicujus  momenti.  Cavitas  illa,  circa  quartam  diem  pus 
reddere  coepit ,  ellychnium  igitur  mutatum  est,  et  per 
syringam  aqua  injecta  est.  Id  quotidie  per  tres  men¬ 
ses,  quos  aeger  in  schola  transegerat ,  factum  fuit, 
et  etiam  nunc  domi  ab  aegro  fit;  ad  hanc  enim 
usque  diem  patet  cavum  illud  circa  anum ,  et 
ex  eo  pus  optimum  profluit.  An  magna  illa  ca¬ 
vitas  inter  sacrum  et  rectum  posita  impleri  unquam 
carnibus  possit,  vix  sperare  licet.  Utcumque  sit,  fun¬ 
ctiones  gastro- entericae  nunc  adamussim  procedunt, 
nullum,  circa  rectum  intestinum,  dolorem  sentit  aeger, 
libere  quoque  incedit ,  sed  patente  plaga  a  latere 
ani,  quam  fascia  T — formi  protegit.  —  Aeger  nuper, 
sexto  scilicet  mense  a  curatione,  nos  visitavit:  per 

omnia  bene  valebat,  sinus  inter  sacrum  et  rectum 
intestinum  longe  contractior  erat,  ita  fere,  ut  mihi 
nonnulla  spes  nasceretur,  eum  sinum  in  posterum 
impletum  iri.  Aditum  ad  sinum,  qui  nunc  vix  di¬ 
gitum  admittit,  semper  apertum  per  crassum  elych- 
nium  servare,  aegro  quam  maxime  commendavi. — Se- 
micupiis,  quibus  fere  quotidie  utitur,  valdopere  alle¬ 
vari,  ipse  aeger  agnovit. 

\ 

Tumor  hcemorrhoidalis  strangulatus . 

Haemorrhoidario  viro  consistentis  aetatis ,  in  itinere 
Charcoviam  transgredienti ,  strictiorem  alvum  quum 
deposuisset,  tumor  haemorrhoidalis  extus  ex  ano  pro¬ 
trusus  est:  tumor  momento  citius  fere  ad  magnitudinem 
castaneae  majoris  increbuit,  et  aegrum  acerbo  adeo 
dolore  oppressit,  ut  nullum  sibi  corporis  situm  vel 
parum  opportunum  invenire  potuisset.  — Huic,  extantem 
ab  ani  latere,  tumidum,  elasticitate  renitentem,  subatrum, 
a  sphynctere  suffocatum  tumorem,  facta  audacter  pres¬ 
sione,  non  sine  magno  sed  brevi  dolore,  in  anum 
refudimus,  eoque  protinus  hominem  a  quovis  incom¬ 
modo  vindicavimus.  Hirudines  admovere  et  soda  sulpliu- 
rica  uti,  discedenti  post  horam  aegro  jussimus. 

Arthropathias  prope  quadraginta  habuimus,  quarum 
major  numerus  propter  chronicitatem  vix  ullam  cura¬ 
tionem  recipere  potuit,  articulis  ex  diuturnitate  morbi 
jam  ankylosi  conglutinatis,  vel  carie  exesis  et  loco  mo¬ 
tis ,  nulla  arte  restituendis. — Ex  gravioribus  casubus 
plures  adfuerunt  memoratu  digni ,  caries  puta  articuli 
cubiti,  qui  amputationem  postulavit:  acutae  synovitides, 
tum  paracentesi,  tum  quoque  sine  cultro,  modo  feliciter, 
modo  incassum  curatae;  synovitis  in  tarso  celerrime 
mortifera;  arthrophlogoses  aliae  acutae,  ictu  plerumque 
excitatae.  Harum  vero  aegritudinum,  tam  earum  quidem 
quas  curavimus ,  quam  illarum  quibus  curatio  adhiberi 
haud  potuit,  quatenus  adnotatione  dignae  fuerant,  jam 
brevis  mentio  sequitur. 

O mites  externa. 

Acuta  externarum  dextri  humeri  partium  phlogosis 
vetulam  quinquagenariam  protinus  prehenderat,  19 
Februarii.  Humeri  articulus  sine  conspicuo  rubore  in¬ 
tumuit,  acerrime  doluit,  augebanturque  dolores  tum 
motu,  tum  pressione  vel  levi.  Domi  sinapismum  do¬ 
lenti  loco  admovebat  aegra,  sine  levamento.  Quarta 
die,  perstante  tumore,  doloribus  potius  auctis  quam 
pacatis,  aegrae  in  Scholam  opem  quaerenti,  humeri 
articulo  pennulae  cucurbitae  cruentae  affixa3  sunt, 

intus  que  soda  sulphurica  data  est.  Jam  post  haram,  ex 
quo  sanguis  evocatus  fuerat,  aegra  tantopere  allevata  est, 
ut  bracilium  attollere  potuerit:  altera  die,  tollendis  ex 
asse  morbi  reliquiis,  cucurbitae  denuo  admotae  sunt, 
soda  sulphurica  denuo  data  est,  tertia  die  discessit 
aegra,  protecto  stupa  articulo. 

i 

Arthrophlogosis  externa  articuli  humeri. 

Potatori  nondum  tricenario,  postquam  ineunte  x\u- 
gusto  (1845)  noctem  vino  obrutus,  sub  dio  transegisset, 
humeri  sinistri  articulus  intumuit  doluitque  adeo ,  ut 
motui  prorsus  impar  artus  evaserit  :  neque  malum 
recessit  quamvis  venaesectionem  sibi  fecisset  aeger , 
et  unguenta  adhibuisset;  puapropter  duos  post  menses, 
articulo  prae  dolore  immobili ,  tumente ,  cubitum  alia 
manu  sustinendo,  in  Scholam  se  contulit,  ibique  vix 
passus  est  ut  affectus  articulus  tangeretur,  adeo  a  con¬ 
trectatione  dolor ,  qui  ab  humero  ad  cubitum  aspectu 
sanum  transcurrebat ,  augebatur.  Venaesectio,  cucur¬ 
bitae  multae  cruentae,  et  tartarus  stibia  tus,  remedia  fue¬ 
runt,  quae  adhibita  sunt;  ab  his  quum  post  aliquot  dies 
jam  se  valde  allevatus  sensisset  aeger,  curationem  ul¬ 
terius  protrahere ,  indocilis  noluit. 

♦ 

Casus  duo  capitis  humeri  carie  adfecti . 

Capitis  humeri  carie  affecti,  ad  resectionem  fere 
opportuni ,  bina  adfuerunt  exempla :  chirurgiam  tamen 

suscipiendi  facultas  defuit,  aegri  enim,  ad  recipien¬ 
dam,  non  ferro  et  cultro  ,  sed  emplastris  et  unguen¬ 
tis  sanationem,  advenerant.  Horum  aegrotantium  alter, 
quadragenarius,  suapte  introrsum  loco  motum  habebat 
humeri  dextri  caput,  fistulosi  sinus  ad  articulum  cor¬ 
ruptum  descendebant ,  et  etiamsi  a  sex  tantum  mensibus, 
morbo,  nulla  manifesta  occasione  suborto,  afflictus  esset, 
valde  tamen  erat  emaciatus,  et  valde  jam  toto  cor¬ 
pore  pati  videbatur.  —  Alter  vero,  juvenis  erat  vix  vi¬ 
cenarius,  qui  ab  annis  quatuor  ex  dextro  humeri  arti¬ 
culo  laborabat,  quin  tamen  hucusque  universus  cor¬ 
poris  habitus  majorem  noxam  persenserit  :  ajebat  tamen, 
se,  circiter  ab  anno ,  vespere  aestum  sentire  cum  quo¬ 
dam  capitis  dolore.  In  quadrante  superiore  humeri, 
parum  supra  insertionem  deltoidei,  introrsum,  hiatus  pa¬ 
tebat  caruncula  obsessus,  qui  ichoris  multum  emittebat; 
vastior  erat  humeri  articulus,  contrectatus  dolebat, 
artus  difficulter  et  non  nisi  cum  dolore,  parum  tantum 
movebatur:  stylus  per  iter  fistulosum  altius  procedebat, 
quin  tamen  ad  nudum  os  attingeret.  —  Huic,  jodium 
intus  et  extus  diu  adbibendum  praescripsimus,  non 
sine  quadam  spe  futurae  sanitatis. 

Articulus  cubiti. 

Praeter  cubiti  articulum  carie  affectum,  qui  humeri 
amputationem  desideravit,  et  cujus  historiam  in  capite 
de  amputationibus  jam  tradidimus ,  aliquot  adfuerunt 

casus  ankyloseos,  inter  quos  unus  recordari  meretur; 
cujus  ankylosis,  si  vera  retulit  aeger,  a  perpessis  vario- 
lis  erat  repetenda.  —  Cubiti  semiperfecta  ankylosis  a 
luxato  postrorsum  et  non  reposito  cubito,  bis  obvenit. — 
Nonnulli  item  casus  obvenerunt  externa;  mediocris  articuli 
inflammationis ,  quee  cucurbitis  et  frictione  mercuriali 
cessit. 

Morbi  coxae. 

Adfecti  coxae  articuli  quinque  casus  adfuerunt,  in 

quorum  tribus ,  articuli  degenerati  in  ankylosin  jam 

* 

abierant:  reliqui  vero  duo,  unus  scilicet  in  puero  qua- 
tuordecim  annos  nato,  alter  in  juvene  jam  vigesimum 
quartum  annum  emenso,  vix  inchoatum  exhibebant  ma¬ 
lum,  quippe  quod,  dolore  tantum  circa  coxam  et  clau¬ 
dicatione  se  prodebat,  nulla  hucusque,  neque  in  figura, 
neque  in  artus  directione,  neque  in  ejus  longitudine 
deprehendenda  mutatione  morbosa:  aegri  in  latus  affec¬ 
tum  inclinatum  incedendo  corpus  tenebant ,  a  compresso 
trochantere  aeque  ac  a  compulso  sursum  femore 
dolores  augebantur.  —  Auxilia  proposita  fuerunt:  cubatio 
diuturnissima,  chininum  sulphuricum,  et  kali  hydrojo- 
dicum;  extus  cucurbitae  et  fomenta  ex  sublimato 
corrosivo :  quo  vero  profectu ,  nescimus ;  aegri  enim  , 
neque  erant  urbani,  neque  in  schola,  deficiente  loco, 
accipi  potuerant* 

Morbi  genu. 

Articulos  vexare,  vexatosque  negligere,  quanti  sit  dam¬ 
ni,  et  quae  vel  protinus,  vel  post  longissimum  quan¬ 
doque  tempus  suscitari  inde  in  illis  graves  aegritudi¬ 
nes  plerumque  soleant,  hocce  quoque  anno  vidimus, 
potissimum  in  genu  affectubus,  qui  fere  omnes  ab  illata 
violentia,  originem  traxerant. 

Synovitis  genu  a  lapsu. 

Coquae  consitentis  aetatis,  tribus  abhinc  diebus  de  scala 
in  sinistrum  genu  delapsae,  articulus  doluit,  sine  ru¬ 
bore  intumuit :  aegra  tamen  non  cubavit,  in  emporio 
fuit,  cibis  magis  quam  dolori  attendit:  tertia  vero  die, 
malo  ingravescente  Scholam  visitavit.  Articulus  non 
rubebat,  sed  effuso  in  ejus  cavo  affatim  latice  in  tu¬ 
morem  renitentem  erat  sublatus ,  aegra  flexo  crure 
claudicabat,  dolore  torquebatur,  quidquam  febriebat. 

Huic  in  Schola  cubare  nolenti,  vena  secta  est,  cu¬ 
curbitae  cruentae  circa  genu  affigebantur,  cubatio,  ca¬ 
taplasmata  et  nitrum  suadebantur.  Quae  auxilia  qua¬ 
tenus  profecerint  tamdiu  nescivimus,  donec  quartum 
post  mensem  ex  suburbio  in  urbem  coqua  quum  venisset, 
scholam  denuo  adierit :  tum,  prorsus  erat  restituta,  nul¬ 
lum  pristini  affectus  vestigium  amplius  offerebat :  narra¬ 
vit  autem,  se  vehementissime  txxs  fere  per  hebdomades 
lab  orasse,  gravissimos  dolores  in  genu  sustinuisse, 

multas  noctes  insomnes  traxisse;  malum  vero  mitigasse 
et  tandem  dispulisse,  stupam  cannabinam  ex  aqua  calida 
expressam,  tumenti  genu  assidue  et  diligenter  super¬ 
dando. 

Synovitis  genii  a  lapsu  in  planta  pedis ,  cucurbitis  et 
stibio  curata.  —  Pneumonitis  gravis. 

Viro  prope  quinquagenario  habitus  gracilioris,  post¬ 
quam  Ianuario  mense  ex  altitudine  aliquot  ulnarum 
erectus  cecidisset,  sinistri  pedis  articulus  doluit  pau¬ 
lulum,  et  aliquantum  intumuit:  tum  ad  aliquot  dies 
cubavit,  frictionem  linimento  quodam  sibi  fecit,  et 
pedis  malum  brevi  dissipavit.  Februario  vero  ineunte 
dolor  genu  artus  ejusdem  occupavit ,  paulatim  arti¬ 
culus  in  tumorem  sublatus  est ,  aegre  incedere  de¬ 
buit  aeger ,  noctes  plerumque  prae  dolore  insomnes 
transegit  ,  ideoque  in  Scholam  se  recepit  5  Martii 
1846. — Claudicabat,  artum  recte  extendere  nequi¬ 
bat,  latice  distenta  erat  articuli  cavitas,  dolores  sub 
pressione  resilientis  tumoris  aeque  ac  sub  motu  arti¬ 
culi  exasperabantur,  exasperabantur  quoque  ubi  crus 
contra  femur  compellebatur:  integumenta  neque  tumida 
eranC  neque  colorata,  sed  prae  altero  genu  admodum 
calebant;  concitati  erant  pulsus,  ceterae  vero  corporis 
actiones  adamussim  peragebantur. 

Huic  prima ,  secunda. ,  et  tertia  die  cruentas  tu¬ 
menti  articulo  affiximus  cucurbitas,  quae  multum  san- 

guinis  evocarunt,  et  dolores  quoque  non  mediocriter 
mitigarunt:  quarta  die,  tartari  stibiati  grana  quatuor 
ex  libra  aquae  per  nychthemerum  haurienda  exhibui¬ 
mus,  et  in  usu  hujus  remedii  in  diem  usque  duode¬ 
cimam  perreximus.  Remedium  nonnullam  nauseam 
movebat,  vomitum  tamen  non  ciebat,  sed  sudorem 
affatim  provocabat:  tam  potenter  vero  in  morbum 
tartarus  stibiatus  egit,  ut  duodecima  die  curationis, 
visibili  fere  decremento  vacua  jam  articuli  cavitas 
esset,  et  nullum  fere  pristini  tumoris  vestigium  su- 
peresset.  Supererat  tantum  adhuc  aliquis  sub  pres¬ 
sione  dolor,  potissimum  quum  patella  contra  sub¬ 
jecta  ossium  capita  comprimeretur:  dolor  vero,  adhi¬ 
bito  circiter  per  hebdomadem  emolliente  cataplasma¬ 
te  se  prorsus  remisit.  Circa  vigesimam  vero  diem 
curationis ,  quum  jam  discessui  se  pararet  aeger, 
mane  protinus  horrore  intenso  occupatus  est,  quem  post- 
nio dum  aestus  excepit.  Eo  mane  aegrum  visitantes, 
magni  carnium  calores  aderant ,  vires  erant  quam 
maxime  prostratae,  facies  collapsa,  genae  aliquantum 
cum  livore  rubrae,  pulsus  105,  tenues,  debiles,  abdo¬ 
men  flatubus  tumebat,  aliquis  quoque  in  regione  ileo- 
coecall  suberat  dolor,  eaque  regio  contrectata,  a  com¬ 
mixtis  cum  aere  fluidis  illud  murmur  edebat,  quod 
abdominalis  typhi,  ut  passim  utcunque  dicunt,  fere 
pathognomonicum  signum  esse  consuevit.  —  Altera  die., 
perstante  febre  cum  magna  cutis  ariditate  et  calore 
urente,  jam  manifestum  fuit,  succensum  esse  pulmo- 

nem  dextrum  adeo,  ut  pectus  eo  in  latere  percussum 
omnino  non  resonaret,  nec  respirationis  murmur  red¬ 
deret:  aeger  in  dorsum  cubabat  animo  viribusque  pro¬ 
stratis,  citate  spiritum  ducebat,  parum  tamen  admo¬ 
dum  doloris  accusabat,  parum  quoque  tussiebat,  idque 
si  quando  contigisset,  sputa  subcrocea,  spumosa,  san¬ 
guine  quidquam  striata  ejiciebat:  pulsus  occulti,  debi¬ 
les  potius  quam  duri  videbantur.  Tamen,  quum  hocce 
in  morbo  pulsubus  minus  sit  fidendum,  ter,  tribus 
diebus  ,  buicce  ae^ro  venam  secuimus,  intus  can- 
tbarides  ad  granum  in  die  exhibuimus,  cantharidum 
emplastrum  praemagnum  nunc  a  tergo,  nunc  a  fronte 
affecti  lateris  identidem  et  tantum  ad  horas  duas  tresve 
admovimus,  ea  cautione  scilicet,  ut  cuticula,  in  bul¬ 
las  non  attolleretur. — Hac  curatione  efficere  potuimus, 
ut  decima  die  post  primam  febrem,  quaecunque  prae¬ 
gressae  pneumonitidis  symptomata  essent  dissipata,  pe¬ 
ctus  ubique  apprime  resonaret,  insolitum  sonum  ad¬ 
mota  auris  nullibi  audiret. —  Hunc  aegrum,  quartum  post 
mensem  in  Scholam  arcessitum,  tam  quo  ad  genu  quam 
quo  ad  pectoris  organa  omnino  sanum  vidimus. 

Hydro-synovitis  genu,  ab  ictu  calcis  equi  paractesi 

et  stibio  curata. 

Auriga  robustissimi  habitus,  vigesimum  octavum  an¬ 
num  agens,  tribus  hebdomadibus  abhinc,  ab  equi 
calce  ictum  in  sinistrum  genu  extrorsum  accepit,  ce- 

10* 


234 


MORBI  ARTICULORUM. 


cidit ,  et  ob  ingentem  in  articulo  dolorem  mox  nec 
surgere ,  nec  suis  incendere  viribus  valuit:  in  cubicu¬ 
lum  deportatus,  spiritum  camphoratum  vexatae  parti  su¬ 
perdedit,  ea  die  cubavit ,  vespere  vero  insequentis  diei 
caldario  populari  interfuit,  quod  ei  summopere  profe¬ 
cisse  sibi  visus  est,  sequentibus  enim  quinque  diebus 
etsi  nonnihil  genu  tumeret,  incedere  tamen  sine  baculo 
et  sine  dolore  poterat,  apparente  dumtaxat  dolore  sub 
violento  et  citato  incessu.  Septima  vero  die,  quum  se 
tanquam  sanum  jam  haberet  aeger,  repente  genu  conspicue 
intumuit,  et  doluit  cum  calore. — Tum,  autore  medico, 
viginti  hirudines  tumori  affixit ;  nihilominus  genu 
dolere  et  tumere  non  desiit,  et  quivis  articuli  motus 
admodum  difficilis  et  dolorificus  evasit.  Plus  quam  per 
decem  dies  domi  morbum  variis  frictionibus  extinguere 
aeger  conabatur:  sed  omnia  cum  irrita  cessissent,  Scho¬ 
lam  adiit  circa  vigesimam  morbi  diem. — Articuli  cavum 
nimio  latice  erat  quam  maxime  distentum  et  renitens, 
genu  affectum  non  rubebat,  sed  valde  calebat,  et  mole 
sua  alterum  sanum  fere  bis  superabat:  articulum  mo¬ 
vere  aeger  nequibat,  sed  baculo,  et  altero  artu  totus 
innixus,  affectum  crus  trahebat. 

Tumentem  articuli  capsulam  cultello  angustissimo, 
attracta  prius  cute,  pertudimus;  tum,  impetu  latex  sero¬ 
sus,  prius  subcruentus,  ad  uncias  fere  quinque  effluxit, 
sub  fine  vero,  pus  sero  erat  commixtum.  —  Evacuato 
articulo  ,  quod  sub  assidua  tumoris  pressione ,  ne  aer 
jam  vacuum  cavum  penetraret,  fieri  curavimus,  remis- 

sa  cute,  ejus  vulnusculum,  vix  lineam  latum,  linteo 
adhaesivo  conteximus. 

Mox  dolor  se  remisit,  et  motui  multum  libertatis 

I . 

restitutum  est :  eam  diem  et  noctem  aeger  valde  alle¬ 
vatus  transegit;  altera  vero  mane  impletus  iterum , 
sed  minus  quam  prius,  erat  articulus  ,  minus  que  reni- 
tebat.  —  Hodie  cucurbitae  cruentae  permultae  circa 
articulum  affigebantur,  cataplasma  emolliens  superdabatur, 
intus  vero  grana  octo  tartari  stibiati  pro  nychthemero 
ex  aquae  libra  exhibebantur.  In  usu  cataplasmatis  aeque 
ac  stibii  ad  octavam  usque  diem  perstitimus,  in  qua 
scilicet,  jam  nihil  amplius  laticis  in  cavo  articuli  haerebat. 
Virum  decima  tertia  die  dimisimus  ea  conditione,  ut,  et 
sibi  in  motu  tempararet,  tollendisque  quibuscunque  morbi 
reliquiis  quotidie  genu  unguentum  hydrargyri  cinereum 
illiniret:  quod  quum  diligenter  aeger  fecisset,  morbus 
non  rediit. 

Hydro-synovitis  lenta  spontanea  sine  successu  curata . 

i 

Puero  famulanti ,  decimum  quintum  annum  agenti , 
mane  cum  surgeret,  sinistrum  genu  dolebat,  per  diem 
vero,  quum  ingrederetur,  dolorum  expers  erat.  Post 
mensem  circiter,  dolores  ingravescebant ,  nec  mane 
tantum,  sed  interdiu  quoque,  articulum  tenebant:  jam 
vero ,  genu  intumuit,  claudus  ceger  factus  est ,  erus  in¬ 
cedendo  non  fleclebat ,  sed  aegre  trahebat.  Quinto 
morbi  mense  Scholam  adivit,  genu  hydropico,  incurvo, 

calente,  dolente,  non  rubente  tamen,  corpore  emaciato, 
facie  moesta ,  oculis  lucentibus,  pulsu  I00ies  micante. 

Huic,  per  totum  curationis  tempus  mane  chininum, 
vespere  barytam  dedimus  ,  et  prima  hebdomade,  genu 
glaciem  identidem  infricuimus,  auxilium  scilicet,  quod 
hujusmodi  in  morbo  posse,  audivimus. — Secunda  heb¬ 
domade,  hirudines  aliquot  quotidie  genu  affiximus  ;  — - 
tertia ,  magna  vesieatoria  ad  breve  tempus,  sed  frequen¬ 
ter  superdedimus: —  quarta  et  quinta  aromaticis  geou 
fovimus; — sexta ,  septima  et  octava  cicutae  emplas¬ 
trum  cum  jodio  supra  genu  injecimus,  et  fascia  genu 
strinximus  ;  omnia  vero  nil  omnino  profecerunt,  neque 
morari  amplius  in  Schola  aeger  passus  est. 

Post  quintum  mensem,  in  hunc  aegrum  inquirentes, 
eum  in  Scholam  spectationi  arcessitum  ,  corpore  confir¬ 
mato,  et  ex  asse  restitutum  vidimus  :  narravit  autem,  se 
domi,  affectum  genu  thuris  et  myrrhae  fumo  subjecis¬ 
se,  eoque  auxilio  per  mensem  adhibito  ,  malum  pror¬ 
sus  recessisse. 

Ankylosis  spuria  genu  dextri  a  vulnere. 

Diuturnum  cataplasmatum  et  unguenti  jodati  usum 
lanioni  suasimus,  qui  ad  tollendam,  quam  in  genu  dextro 
gerebat  a  spuria  ankylosi  rigiditatem,  remedium  in  Schola 
quaesivit.  Hic,  ante  decem  menses,  quum  agnum  inter 
femora  comprehensum  jugulasset ,  sibi  in  genu  dextro 
a  latere  patellae  vulnus  inflixerat,  quod,  ex  provocatis 

malis,  in  articulum  penetrasse  videtur.  Jam  altera  die 
a  vulneratione,  febris  acuta  cum  ineredibli  genu  et 
artus  totius  dolore  mota  est.  Quarta  die,  quum  phle¬ 
botomus  venam  secuvisset,  levaminis  aliquid  sequeba¬ 
tur;  sed  febris  mox  recruduit,  deliria  accesserunt,  vi¬ 
res  fatiscebant,  mirum  in  modum  genu  et  crus  et  fe¬ 
mur  quoque  intumuerunt;  donec  duodecima  morbi  die, 
distenta  prsetermodum  a  tumore  cutis,  in  media  sujra  et 
utrinque  in  poplite  rupta  est,  et  ingentem  puris  copiam, 
ad  viginti  libras,  ut  aeger  ajebat,  effudit.  Ea  et  altera 
die,  sibi  quam  maxime  allevatus  aeger  visus  est;  sed 
febris  perstitit,  diarrhoea  supervenit  ,  macie  consume¬ 
batur  aeger,  noctes  delirando  transigebat,  tandem  auditum 
amisit,  et  tanquam  commotae  mentis  esset,  ad  quartum 
usque  morbi  mensem  jacuit  desipiens.  Tum  denique, 
quum  medicus  advenisset,  qui  multas  circa  genu  ad¬ 
movere  hirudines  et  emplastrum  superdare  jussit, 
aeger  sensim  sensimcjue  restitui  coepit,  febres  disparue¬ 
runt,  loca  genu  rupta  coaluerunt,  vires  renascebantur, 
et  primum  sexto  a  vulneratione  mense  ex  lectulo  se 
proripere  aeger  potuit.  Simul  ac  convaluit  et  extra  lec¬ 
tum  fuit  atque  cibis  iterum  uti  potuit ,  vir ,  habitus 
perquam  robusti  et  pleni ,  sed  a  morbo  extenuatissi¬ 
mus,  celerrime,  et  robur  pristinum,  et  pristinas  car¬ 
nes  ac  plenitudinem  potitus  est,  sed  genu  rigiditas 
remansit,  et  propter  eam  artum,  quoad  figuram  immu¬ 
tatum  ,  sed  quatuor  cicatrices  gerentem ,  unam  ab  ac¬ 
cepto  vulnere,  tres  ceterae  a  rupto  pure,  sine  flexu 

trahere  hucusque  cogitur:  ad  tollendum  hoc  malum, 
Policlinicum  consultu  adivit. 

Ankylosis  spuria  et  contractura  genu ,  a  vulnere * 

Eadem  e^  causa  suscitatum,  prope  idem  quoque  in 
genu  sinistro  vitium  gerebat  villicus,  qui  a  vulnusculo 
ligna  secando  securi  inflicto ,  in  magnum  vitae  discri¬ 
men  conjectus  est,  ex  quo  tandem  evasit,  superstite 
tamen  in  genu  rigiditate  et  aliqua  retractione,  ob 
quam,  incedendo,  extremis  tantum  digitis  terram 
attingebat. — Is  narravit,  post  inflictum  a  latere  patel¬ 
lae  parvum  vulnus,  circa  tertiam  diem,  genu  cum 
dolore  incredibili  intumuisse ,  mox  quoque  intumuisse 
crus  et  femur,  et  sub  continua  eaque  vehementissima 
febri  artum  totum  tantam  (ut  ajebat)  adeptum  fuisse 
molem,  ut  fere  sui  ipsius  thoracis  crassitiem  superaverit. 
Duos  ita  menses  lectulo  afflixus  transegit  aeger,  carni¬ 
bus  semper  urentibus ,  viribus  exhaustus ,  summopere 
emaciatus,  extantibus  ossibus,  sudore  nocturno  diffluens, 
mortem  cum  vita  commutare  fere  malens,  quam  mi¬ 
serrimos  inter  tormenta  dies  ulterius  protrahere.  Jam 
vero,  exeunte  tertio  morbi  mense ,  in  imo  femore  ex- 
trorsum  ingens  ille  tumor  ruptus  est,  et  tanta  puris  copia 
prorupit,  ut,  aegro  ajente,  lectus  inundaretur,  et  omnes, 
qui  in  rustico  tugurio  praesto  erant  congii  imple¬ 
rentur.  Ab  illo  inde  tempore  omnia  mala  paulatim 
recesserunt:  sed  duos  adhuc  cubare  menses  ceger  de- 

buit,  prius  quam  nullum  ex  rupto  loco  pus  amplius  afflu¬ 
xerit,  et  ex  lectulo  se  proripere  potuerit. — Hic,  dissipan¬ 
dae  genu  rigiditati,  per  mensem  unguentum  kali  hydrojo- 
dici  genu  infricare,  et  quotidie  in  balneo  ad  multas  horas 
insidere  jussus  est:  quibus  praesidiis  diligenter  adhi¬ 
bitis,  equidem  terram  tota  planta  attingens,  circa  diem 
quadragesimam  discessit,  restituta  genu  flexilitate. 

Gonitis  a  lapsu. 

Puellae  trimae,  ex  mensa  in  terram  genu  dextro  de¬ 
lapsae  ,  genu  doluit ,  altera  die  intumuit  cum  rubore 
et  calore,  motus  impeditus  est,  febricula  quoque  acces¬ 
sit,  saepe  noctes  sine  somno  transigebat  aegra. — Hanc* 
post  hebdamadem  in  Scholam  deportatam,  hirudinibus, 
frictione  mercuriali,  et  hume n te  parpetuo  fotu,  subinde 
intus  dato  calomelano,  curavimus:  aliquis  dolor  vero* 
et  levis  claudicatio ,  in  secundum  usque  mensem 
perstiterunt. 

Gonitis  externa  a  lapsu ,  hirudinibus  et  litu  mer cu¬ 
riali  curata. 

Puerulus  annos  quinque  natus,  duos  post  menses,  ex 
quo  in  sinistrum  genu  ceciderat,  in  Scholam  translatus 
claudicabat,  genu  vexatum  valde  tumens  habebat,  tu¬ 
more  subpallido ,  submolli ,  fere  pastaceo ,  perinde 
fere  ac  si  adfectio,  jam  pd  gravissimam  illam  spectaret 

aegritudinem,  quam,  a  pallore,  album  tumorem  ap¬ 
pellant.  Phlogosis  tamen  hucusque  in  mollibus  genu 
partibus  haerere ,  neque  ad  ossa  descendisse  vide¬ 
batur. —  Curatio  absoluta  est  hirudinibus  ter  affixis, 
litu  mercuriali,  cubatione,  purgato  subinde  per  calo- 
melanum  corpore:  circa  vigesimam  diem,  perpessi 
mali  vestigia  erant  dissipata. — Litus  mercurialis,  dili¬ 
genter  et  assidue  adhibitus,  evidenter  profecit. 

Fractura  femoris  cum  luxatione  spontanea  genur 
contractura  ejus  et  atrophia,  artus ,  a  lapsu  in  genu. 

Adolescens  annos  viginti  natus,  ante  annos  decem  ex 
alto  in  genu  dextro  cadens ,  genu  vehementer  vexavit, 
femur  vero  circa  medium  fregit.  —  Pauper,  sine  medi¬ 
corum  auxilio y  a  profanis  curatus,  vitam  quidem  non 
amisit,  sequentia  vero,  a  suscepta  noxa,  in  perpetuum 
duratura  mala  reportavit  : — totus  artus  atrophicus  est, 
deformis  in  medio  femore  callus  extat;  genu  ankylosi 
solidum  ad  angulum  rectum  incurvatum  est,  extrorsum 
luxata  est  tibia,  sic,  ut  externus  femoris  condylus  in¬ 
ternae  foveae  capitis  tibiae  sit  adglutinatus:  circa  genu 
etiamnum  itinera  fistulosa  patent,  quae  ad  capita  ossium 
cariosa  descendunt. 

Tumor  albus  tarsi  et  metatarsi ,  lethalis. 

In  tumorem  pallidum,  submollem,  tactu  spongiosum, 
pressu  dolentem ,  a  malleolis  ad  digitos  fere  usque 

degeneratus  pes  dexter  erat  vinitoris  prope  tricenarii, 
qui  Scholam  adiit  21  die  Novembris  anni  1845.  Aeger 
pallidus ,  valde  emaciatus ,  jam  continua  febri  labora¬ 
bat,  nunquam  pulsus  infra  100  ei  micabant.  —  In 
affecto  pede  molles  pavies  jam  erant  degeneratae  in 
lardaceam  et  funginam  massam  ,  ossa  erant  mollita, 
et  per  plagas  fistulosas,  quae  patebant,  specillo  transfigi 
poterant:  saniei  mullum  prodibat,  assidui  dolores  tu¬ 
morem  tenebant.  A  mensibus  circiter  decem  laborabat, 
morbus  vero,  a  lapsu,  quem  aeger  de  scala  in  cellam 
descendens  fecerat,  provenire  videbatur.  —  Pes,  in  tumo¬ 
rem,  quem  album  dicunt,  erat  degeneratus,  ejusque 
amputationem  aeger  sustinere  noluit:  quapropter  adbibito 
per  mensem  intus  et  extus  jodio,  sed  incassum,  aeger  sine 
levamine  dimissus,  aliquot  post  menses  bectica  con¬ 
sumptus  domi  obiit. 

Synovitis  tarsi  acutissima  ,  tertia  die  lethalis. 

Puero  gracili ,  tertium  et  decimum  annum  agenti, 
10  Ianuarii  anni  1846,  nulla  manifesta  occasione,  in 
dorso  pedis  dextri  dolor  subortus  est.  intumuit  aliquan¬ 
tum  cutis,  et  parum  admodum  rubuit.  Tertia  die, 
quum  dolores  perstarent,  imo  ingravescerent,  claudi¬ 
cando  Policlinicum  visitavit. — Malleoli  compressi  non 
dolebant,  dolebat  aliquantum  infra  articulum  tumidula 
et  subrubra  cutis,  perinde  ac  si  phlegmone  esset  ibidem 
nascitura. — Aeger  cubare,  hirudines  decem  dolenti 
loco  affigere,  cataplasma  superdare  ,  calomelani  dosin 

sumere  jussus  est.  Sed  dolores  graviores  fiebant,  et 
perendie  mane  Policlinicum  aeger  iterum  visitavit  curru 
vectus,  incedere  enim  propter  dolores  amplius  non  pote¬ 
rat.  Externa  mali  facies  eadem  fere  erat;  sed  dolores 
acerrimi  et  profundi  in  pedis  dorso  prope  articulum  diu 
noctuque  aegrum  torquebant,  nihilque  a  remediis  profe¬ 
ctum  est :  quapropter,  jam  malum  gravius  esse,  et,  non 
incute,  sed  altius  in  ossibus  eorumque  juncturis  haerere 
suspicati ,  aegrum  statim  in  stativam  Scholam  suscepi¬ 
mus,  triginta  hirudines  dorso  pedis  admovimus,  ca¬ 
taplasmata  emollientia  sedulo  superdedimus ,  intus  tar- 
tarum  stibiatum  porreximus,  quo  sumpto,  vomuit  aeger. 
Circa  vesperem,  febris  ardens  movebatur,  magni  ade¬ 
rant  calores  carnium,  inquies,  jactatio  magna,  accensa 
facies,  pulsus  duri  et  pleni,  ad  soporem  proclivitas, 
subdelirium :  secta,  sine  cunctatione,  vena  sanguinem 
reddidit  crusta  dura  et  crassa  tectum.  Noctem  ta¬ 
men,  inter  deliria  et  acerbos  in  pede  dolores  aeger 
male  transegit,  dolebant  quoque  articuli  utriusque 
manus  et  cubiti.  Altera  die  mane  ,  febris  remise¬ 
rat,  dolores  pedis  mitescere  visi  sunt,  diem  mode¬ 
ratius  tulit  aeger :  vespere  vero ,  febris  iterum  in¬ 
credibili  prope  vehementia  invasit,  atroeissimi  dolo¬ 
res  pedem  lacessebant,  tumidior  in  tarso  et  aliquan¬ 
tum  oedematosa  evasit  cutis,  cataplasmata  pondere 
vexabant,  nox  gravis  et  molesta  fuit,  nihil  dormivit 
aeger,  prorsusque  deliravit.  —  Tertia  die,  omnia  ingra¬ 
vescebant,  pulsus  13Qies  micabant,  ominosa,  tetra  et  su- 

perciliosa  erat  facies,  quasi  aeger  in  desperationem 
a  doloribus  ageretur.- — Paulo  post  desipuit,  floccos 
colligens  et  genitalia  continuo  contrectans ,  disjectis 
cruribus,  jacuit;  tum,  extrema  frigus  marmoreum  et 
livor  lethalis  occuparunt,  abdomen  tympanicum  evasit, 
circa  meridiem  periit. 

In  cadavere,  textus  cellulosus  subcutaneus  tarsi  tu¬ 
midulus,  oedema  tosus,  tumentibus,  rubris,  sanguine 
scatentibus  venis  —  Patefacto  articulo  tibio-tarseo,  carti¬ 
lagines  et  ligamenta  coloris  et  habitus  erant  naturalis; 
patefacto  vero  articulo  inter  primum  et  secundum 
ossium  tarsi  ordinem,  tota  articularis  facies  praerubra, 
coccinea  apparuit,  incidente  quam  maxime  in  oculos 
differentia  illa  inter  naturalem  pallorem  articuli  tibio- 
tarsei,  et  rubedinem  juncturae  astragalo -navicularis  e t 
calcanco-cuboidece .  In  abdomine  et  pec  tore  nil  pror¬ 
sus  abnormis  invenire  potuimus,  in  cerebro  vero,  ara¬ 
clinoidea  erat  aliquantum  inflammata  .  effusa  inter  ce¬ 
rebri  digitationes  gelatina,  et  in  ventriculis  justo  major 
seri  copia. 

Sequelae  distorsionis  articuli  pedis  dextri. 

Adolescens  vicenarius,  quatuor  annis  abhinc,  fallente 
vestigio,  sinistri  pedis  articulum  sibi  intorserat:  per 
mensem  cubavit,  nullum  tamen  sibi  remedium  fecit, 
incedere  dein  coepit  prius  quam  expers  dolorum  esset 
articulus. — -Dolores  in  articulo  hucusque  perstant,  arti- 

culus  plenior  et  totus  artus  altero  valde  gracilior 
est.  —  Praecavendae  dolentis  articuli  degenerationi,  hi¬ 
rudines,  cubationem  diuturnissimam,  et  plumbi  jodati 
unguentum  suasimus. 


MORBI  MUSCULORUM  RT  TENDINUM. 

Ad  morbos  musculorum  et  tendinum,  quos  curandos 
habuimus,  pertinet  imprimis  gangraena  anteriorum  cu¬ 
biti  musculorum;  crepitus  morbosus  tendinis  musculi 
abductoris  longi  et  extensoris  brevis  pollicis;  pes  tandem 
equinus,  cui  deformitati  tollendae,  tenotomia  tendinis 
Achillis  facta  est. 

Musculorum  phlogosis  seorsim  tractata,  apud  aucto¬ 
res,  nisi  fallor,  vix  invenitur:  esse  tamen  morbus  non  in¬ 
frequens  videtur,  suis  symptomatibus  a  phlegmone  distin¬ 
ctus  ,  gravis ,  rebellis,  in  duritiem  et  in  gangraenam  pro¬ 
clivis.  Haec  inflammatio  aliquando  suapte,  alias  a  contu¬ 
sione,  a  fractura  nascituri  item,  post  actuum  amputatio¬ 
nes  aeque  ac  post  vulnera  articulorum,  unde  arthrophlo- 
goses  suscitantur,  artus  musculi  subinde  inflammantur 
cum  magno  aegrorum  periculo. —  Myositidis  spontaneae 
gravissimae  exempla  duo,  itemque  exempla  duo  morti¬ 
ferae  myositidis,  alterum  a  fractura  ,  alterum  post  ampu¬ 
tationem  hoc  anno  habuimus :  simul  quoque  exem¬ 
plum  adiposae  musculorum  degenerationis  praesto  fuit. 

Primum,  prae  ceteris  conspicuum  symptoma,  quod 
in  quovis  casu  myositidis  se  se  olfert,  est  membri 

vel  partis  affectae  tumor,  cum  dolore  et  subjecta  duri¬ 
tie,  sine  ulla  in  cute  mutatione:  motui  impares  musculi 
fiunt,  indeque  artus,  in  quem  musculi  inflammati  fe¬ 
runtur,  est  vel  flexus  vel  extensus,  prouti  morbus  in 
musculis  vel  flexoribus,  vel  extensoribus  sedem  habeat. 
Simul  ac  artus ,  sine  ulla  in  cute  mutatione,  molem 
suam  auget,  suspicanda  jam  est  musculorum  succensio: 
subinde  tumor  sine  conspicua  duritie  est,  et  tum  mor¬ 
bus  levioris  est  gradus,  nec  terret;  sed  statim  ac  duri¬ 
ties  accedit,  jam  plurimum  gravitatis  morbo  additum 
est.  Duritiem  subinde  secundum  tractum  musculi  affecti 
vel  adfectorum  musculorum  sequi,  chirurgus  explorans 
potest. — In  omni  fere  casu  myositidis  vel  spontaneae  vel  a 
violentia  quadam  excitatae,  quos  prae  manibus  habuimus, 
ubi  jam  non  mediocris  adfuit  durities,  inflammationem 
in  gangraenam  vel  in  degenerationem  purulentam  abire, 
nihilque  omnino  externa  remedia,  hirudines,  cucurbitae, 
cataplasmata,  frigus,  litus  mercurialis  vel  jodatus,  pro¬ 
ficere,  visa  sunt,  ac  si  vagina,  in  qua  musculus  inflam¬ 
matus  includitur ,  remediorum  actioni  insuperabilem 
obicem  opponeret.  — Procedente  morbo,  utplurimum, 
cutis  cedematosa  fit,  oedemate  quodammodo  duro,  quod 
aegre  prementis  digiti  foveam  tam  recipit  quam  amittit, 
unde  adhuc  major  fit  pallidi  membri  moles.  Interea 
febris  assidua  esse,  et  totus  corporis  habitus  alte  pati  so¬ 
let:  post  indeterminatum  tempus,  manus  quae  explorat, 
in  una  aliave  parte  affecti  loci,  illic  cumprimis  ubi  ma¬ 
jor  erat  durities,  eam  quasi  mollitam  sentit,  ita  qui- 

dem,  ut  minus  exercitis  manibus  mollities  illa,  pro 
fluctuatione  imponere  possit.  Oedema  cutis  et  profun¬ 
ditas  adfecti  loci,  difficile  saepe  judicium  reddit,  utrum 
mollitus  tantum ,  an  vere  fluctuans  sit  ille  locus  in 
quo  hujuscemodi  fluctuatio  deprehenditur.  Culter  in  illa 
sede  immersus  nil  utplurimum  evocat,  vel,  si  incisio 
non  protinus,  sed  aliquot  post  dies  facta  sit ,  quidquid 
effluit,  gangraenosa  est  sanies:  mollities  enim  plerumque 
vel  a  suborta  jam  gangraena  pendet ,  vel  ab  effuso 
spisso,  inter  fibras  musculi  insinuato,  pure. 

Hujuscemodi  prope,  sed  mitior,  quippe  qui  nec  in 
gangraenam  neque  in  suppurationem  degeneravit,  fuit 
casus  inflammatorum  surae  musculorum  in  femina  illa 
cui  mammam  extirpavimus,  cujus  historiam  in  capitulo  de 
morbis  thoraci  insidentibus  retulimus  (V.  p.  170).  Sura 
valdopere  intumuit,  nihil  mutata  est  cutis,  durities  magna 
fuit,  morbus  cum  magno  dolore,  cum  assidua  febre, 
per  unum  mensem  perstitit,  et  tempore  magis  quam 

remediis,  etsi  potenlissimis,  recessit.  — In  homine  item 

* 

qui  a  fracto,  cum  plaga  cutis,  femore  periit,  (Y.  p. 
34)  totum  membrum  a  genu  ad  inguen  cum  duritie, 
oedemate,  dolore,  sed  sine  cutis  rubore,  summopere 
intumuit  ab  inflammatione  gangraenosa  musculorum 
femoris,  quae  mortem  induxit.  —  Homini  illo  cui  ampu¬ 
tationem  femoris  circularem  ad  methodum  Sansonii 
fecimus,  (Y.  p.  99)  et  qui  decimum  post  diem  inde 
periit,  truncus  praecisi  artus  intumuit,  cum  dolore  as¬ 
siduo ,  sine  cutis  mutatione,  quae  tantum  postremis 

diebus  oedematosa  evasit,  et  in  cadavere  musculos  om¬ 
nes  ad  medium  usque  femur  gangraena  degeneratos 
reperimus ,  supra  gangraenam  apoplecticos,  pure  in¬ 
farctos. 

Myositis  gangrcenosa ,  gravis. — Tandem,  non  vulgare 
et  profecto  dignum,  quod  memoretur,  myositidis  exem¬ 
plum  vir  obtulit  annos  quatuor  supra  quadraginta  natus, 
cui  pars  musculorum  in  volari  cubiti  dextri  facie,  gan¬ 
graenosa  inflammatione  occupata  est.  Is,  robustus  et  apo- 
plectici  habitus,  ante  tres  dies  temulentus  ceciderat,  pla¬ 
gam  inde  contusam  in  sinistra  jugali  eminentia  contraxe¬ 
rat,  et  dextrum  quoque  vexaverat  cubitum,  nullis  tamen 
ecchymoseos  signis  apparentibus.  Cubitus  insigniter  tu¬ 
mens  et  semiflexus,  neque  extendi,  neque  flecti  poterat, 
summopere  dolebat,  durus  erat :  cutis  coloris  quidem  erat 
naturalis,  sed  oedematosa,  oedemate  solido,  quod  foveam 
comprimentis  digiti  aegre  recipiebat,  diuque  retinebat; 
dolores  in  summa  volari  cubiti  regione  deorsum  ad  car¬ 
pum  et  digitos  usque  irruebant ,  digiti  semiflexi,  quo¬ 
dammodo  rigidi,  motu  erant  destituti.  Febris  aderat, 
cum  pulsu  pleno,  praeduro. 

Prima  et  secunda  curationis  dic,  sesquilibra  inflam- 
matissimi  sanguinis  extracta  est,  multae  cubito  affi¬ 
xae  sunt  cucurbitae  cruentae ,  cataplasma  emolliens 
assidue  superdatum  est :  sed  perseverabant  eodem 
omnino  tenore  tumor,  dolor,  et  durities,  potissimum  in 
triente  cubiti  superiore,  ubi  prima  et  praecipua  erat 
morbi  sedes  ;  perstabat  quoque  febris  ,  et  valdopere 

timenda,  in  tanta  duritie,  tumore,  et  dolore,  artus  gan¬ 
graena  videbatur:  huic  igitur  antevertendae,  cubito  quin¬ 
quaginta  hirudines  admotae  sunt ,  intus  uncia  acidi 
muriatici,  multa  ex  aqua,  per  nychthemerum  haurienda, 
exhibita  est.  Ad  octavam  diem  usque,  emendatio  nulla, 
febris,  pulsus  102,  dolores  in  cubito  assidui,  insignis 
loci  adfecti  durities,  nulla  cubiti  flexilitas.  Nona  die,  inter 
dolores,  usque  in  axillam  gravissimos,  vultus  sinistram 
et  ominosam  notam  concepit,  aeger  cum  virore  pal¬ 
lidus  factus  est,  pulsus  prius  pleni,  duri  et  elati, 
nunc  depressi,  molies,  et  exigui  tangebantur,  videba- 
turque  sibi  aeger  circa  pectus  angi  et  pondere  opprimi. 
Ea  die,  cubiti  locus,  prius  duritie  insignis,  mollitiem 
quamdam,  profundam  quasi  fluctuationem,  prae  se  ferre 
visus  est:  sed  nil  omnino  puris,  nil  fere  sanguinis  lo¬ 
cus  ille,  angustissimo  cultello  pertusus,  emisit.  Decima , 
toto  corpore  multum  sudavit,  indeque  quidquam  alle¬ 
vatum  se  sensit  aeger  ,  pectore  minus  oppresso  erat, 
semper  tamen  febricitabat.  Undecima ,  ex  plagula  inflicta 
ichor  subnigrum,  foetidum,  bullosum,  premendo  expres¬ 
simus.  Decima  tertia,  circa  plagam  in  sulco  cubiti  me¬ 
diano,  inter  pronatorem  rotundum  et  supinatorem  lon¬ 
gum,  cutis  gangraenosum  livorem  contraxit ,  dolores  et 
febris  se  valde  remiserant.  Diebus  insequentibus  escha¬ 
ra  cutis  gangraenosae  multum  puris  subter  reddebat, 
circum  solvebatur,  et  tota,  tres  fere  pollices  longa, 
die  decima  sexta  secessit,  nuda  plaga  patente,  ex 
qua ,  tanquam  ex  vagina ,  gangraena  occisam  magnam 

partem  ventris  musculi  supinatoris  et  pronator  is  vol¬ 
sella  evocare  potuimus.  Ulcus  cavum,  altissimum,  quod 
deinceps  remansit,  paulatim  carnibus  impletum  est, 
sed  magna  semper  circum  perstitit  durities:  haec,  sub  usu 
balneorum  et  unguenti  jodati  partim  recessit,  plaga 
cicatricem  profundam  concepit,  aegerque  Scholam 
reliquit  quadragesimum  post  diem,  nondum  prorsus 
restituta  carpi  flexilitate,  duris  cubiti  flexoribus  musculis, 
rigentibus  hucusque  digitis.  In  usu  maniluvii  et  un¬ 
guenti  jodati  diu  perseverare  aeger  jussus  est. 

Crepitus  morbosus  tendinum  turgentium . 

Affectio  illa  tendinum  per  vaginas  aponevroticas  trans¬ 
currentium,  quae,  a  turgore  et  siccitate  pendens,  pe¬ 
culiari  attritus  tam  sensu  quam  sonu  se  prodit,  et  cre¬ 
pitum  tendinum  morbosum  postremis  temporibus  ap¬ 
pellare  placuit  S  semel  manifestissima  in  cubito  fabri 
lignarii  occurrebat.  Huic  rudia  opera  manibus  peragere 
solito,  paucos  ante  dies,  in  extremo  cubito  dextro, 
qua  parte  tendines  supra  radium  transcurrentes  ad 
pollicem  feruntur,  dolor  prehendit:  suis  se  laboribus 
non  nisi  aegrius  dare  manus  illa  potuit,  et  objecta 
quae  apprehendere  voluerit  ,  constringere  nequibat. 
Quum  igitur  in  Scholam  se  contulisset,  aeger,  simul  ac 
affecto  cubito  manus  admovimus  ,  singularem  illum 

*  Yelpeau,  Lecons  orales  dc  Clinique  chirurgicale.  Bruxelles.  1841 
p.  5G8. 

attritus  sonum  et  sensum,  secundum  iter  extensoris  brevis 
et  adducturis  longi  percepimus,  eo  equidem  attritu 
aequiparandum,  quem  nix  compressa  prodit.  —  Regio 
illa  radii  a  motu  pollicis  et  a  pressu  dolebat,  et 
tumidula  quoque  nonnihil  extabat:  crepitus  adeo  erat 
manifestus,  ut  eum,  sub  motu  pollicis,  etiam  aure  non 
admota,  audire  eminus  adstantes  potuerint.  —  Hunc  so¬ 
num,  non  ita  pridem,  quum  scilicet  nondum  aegritudo 
haec  sibi  auctorum  attentionem  satis  adscivisset,  pro 
fracturae  crepitu  imposuisse,  celebres  in  arte  \iri  nuper 
memoriae  prodiderunt 

Tollendae  aegritudini,  affecto  loco  hirudines  primum 
admovimus ,  tum  quietem  imperavimus ,  et  fomentum 
ex  sublimato  corrosivo,  solvendis  phlogosibus  profecto 
potentis  simum,  praescripsimus;  quo  vero  eventu,  nesci¬ 
mus,  aeger  enim  reportato  consilio  amplius  non  venit. 

Pes  dexter  quinto  gradu  equinus.  —  Tenotomia . 

Puellae  rusticae  decenni  pes  dexter  a  natu  erat  equi¬ 
nus  ,  et  crus  cum  femore  gracilius  :  clauda  incedebat, 
neque  ambulando  genu  flectebat,  digitis  tantum  et  ex¬ 
tremis  metatarsi  ossibus  humum  attingebat:  pes  extre¬ 
mus,  in  dorso  valde  erat  gibbus,  in  planta  crenatus. 
Huic,  13  Januarii,  tendinis  Achillis  subcutaneam  sectio¬ 
nem,  tenui  tenotomo  obtuse  mucronato  fecimus,  puncta 
prius,  acuto,  cute:  triduo  post,  sauciato  pedi  extremis 
digitis  exceptis,  ad  mediam  usque  suram  gypsum  su- 


*  Velpcau,  L.  c.  p  568. 

perinfudimus,  flexo  vi  pede  donec  massa  gypsea,  soli¬ 
desceret.  Ita,  partim  cubando,  partim  sedendo,  hebdo¬ 
madas  duas  nullo  incommodo  transegit  aegra:  his  prae¬ 
terlapsis  gypseam  thecam  confregimus,  et  pedi  caligam 
a  tergo  rigidam  aptavimus.  Exeunte  mense,  aegra  dimissa 
est  talo  incedens ;  tum  vero  ,  pedem  sursum  flectere 
nondum  quibat,  musculis  flexoribus  vel  paralyticis,  vel 
longa  et  congenita  extensione  se  se  contrahere  nesciis: 
adjuvante  vero  caliga  recte  incedebat. 


DE  AFFECTUBUS  MANUUM,  PEDUM,  ET 

UNGUIUM. 

De  vulneribus  manuum  et  pedum  jam  sermo  fuit , 
quum  de  vulneribus  egimus ;  superest  ut  ceteri ,  prae¬ 
ter  vulnera,  harum  partium  affectus  memorentur. 

Gangrcena  manus  mortifera. 

Jnfans  bimus,  dextra  manu  gangraenosa  in  Scholam 
quinta  Septembris  illatus,  exeunte  sexta,  periit.  Rustica 
mater  quae  natum  adduxerat,  malum  a  contusione  or¬ 
tum  fuisse  narrabat.  Augusti  scilicet  24  die,  infans 
baculo  ludens  medium  digitum  dextrae  manus  ad  unguis 
radicem  paululum  contuderat,  et  biduo  post  gangraena 
digitum  ad  primam  usque  phalangem  occupaverat.  Diebus 
subsequentibus  altius  latiusque  gangraena  serpens,  proxi¬ 
mos  quoque  digitos  indicem  et  annularem  invaserat,  tota¬ 
que  fere  manus,  circa  decimum  diem,  mortiferum  malum 

occupavit.  Duodecima  die  ab  exordio  mali ,  puerulus 
in  Scholam  adductus ,  non  spe  sanationis,  sed  autopsiae 
occasione  susceptus  est. 

Manus  ad  articulum  usque  carpi  sphacelo  erat  occu¬ 
pata,  duo  tantum  adhuc  haerebant  digiti,  minimus  sci¬ 
licet  et  pollex ,  qui  jam  gangraenoso  livore  livescebant: 
reliqui  digiti  ex  articulo  erant  delapsi,  eosque  ma¬ 
nus  perdiderat ;  indicis  extrema  tantum  phalanx ,  suis 
adhuc  nudis  tendinibus  haerebat.  Circa  articulum, 
inter  vivas  et  mortuas  partes  nullus  omnino  dabatur 
limes,  cutis  gangraenae  finitima  erat  pallidissima  et 
nonnihil  oedematosa:  cum  livore  pallidissimum  totum 
quoque  corpus.  Infans  calebat,  numerari  arteriarum  prae¬ 
cipites  ictus  vix  poterant,  inflato  abdomine,  lachanissans, 
mortuam  manum  subinde  mordens,  per  noctem  jacuit, 
mane  cibos  appetere  visus  est,  eadem  vero  die  periit. 

In  cadavere,  textus  cellulosus  subcutaneus  extremi 
cubiti  erat  induratus  et  incrassatus ;  musculi  quoque 
tenaci  inflammatorio  glutine  inter  se  cohaerentes;  vasa 
cum  vaginis  suis  et  cum  adjacente  celluloso  textu  arcte 
coglutinata;  venae,  tam  cutaneae  quam  profundae  atro, 
denso  sanguine  infarctae;  interna  arteriarum  atque  ve¬ 
narum  majorum  tunica  aliquo  rubore  infecta:  inflam¬ 
mationis  indicia  ubique  circa  gangraenosum  carpum 
aderant:  —  cetera  organa  sine  labe. 

Historia  gangraenae,  manum,  imo  cubitum  totum 
hominis  mediae  aetatis  occupantis,  reperitur  in  capite  de 
amputationibus  (p.  88.) 

Dactylitides  (Panaritia)  a  necrosi  ultimae  digitorum 
phalangis  quater  obvenerunt ,  ter  in  pollice,  semel  in 
indice:  apud  omnes  jam  rupta  erat  phlegmone ,  et  os 
plus  minus  nudum  prostabat.  Ossis  necrotici  evulsio, 
et  balnea  kalina  longissimae  morae,  auxilia  fuerunt,  quae 
ad  solvendam  duritiem  textus  et  promovendam  ulceris 
cicatricem,  adhibita  sunt. — Adfuit  quoque  casus  necro¬ 
ticae  ultimae  phalangis  hallucis  dextri ,  quam  carnes 
plurimum  incrassatae  et  durae  amplectebantur:  aeger  a 
multis  mensibus  deformatum  et  dolentem  hallucem  gere¬ 
bat,  emplastra  multa  incassum  superdederat,  causam  mor¬ 
bi  nunquam  noverat.  Fistuloso  ulcere,  quod  ad  os  occisum 
ferebat,  lata  plaga  ampliato,  os  forcipe  arreptum,  torquen¬ 
do,  extirpatum  est:  pediluviis  cito  convaluit. — Excisi  ob 
cariem  phaiangum  hallucis  historia,  in  articulo  de  am¬ 
putationibus  tradita  est.  ( p .  105.) 

Bactylitidis  sine  ossium  affectione  quatuor  ca¬ 
sus  obvenerunt:  in  uno,  pus  sub  ungue  haerens, 
immissa  sub  ungue  lanceola,  evocatum  est:  unguem 
aeger  amisit,  novam  recepit.  In  quovis  reliquorum 
causuum ,  extremus  digitus  jam  purulentus  erat  et 
ruptus,  tarde  nimis  adventantibus  aegris,  ut  praecaveri 
purulenta  degeneratio  potuisset:  maniluvia  kalina  longis¬ 
simae  morae,  auxilia  fuerunt,  quae  suadebantur. 

Paronychia ,  quam  malignam  dicunt ,  a  chronica 
inflammatione  matricis  unguis,  altera  in  pollice,  altera 
in  indice  obvenit  duarum  puellarum ,  quae  a  pluribus 
jam  mensibus  eo  malo  deformatum  digitum  gerebant. 

Unguis  rudera  flava,  lurida,  extantia,  exulceratae  et 
incrassatae  matrici  adhuc  haerebant.  Quidquid  unguis 
remanebat,  vi  evellimus,  maniluvia,  parva  dosi  sublimati 
corrosivi  potentia,  praescripsimus. 

Arctura  unguis  hallucis  cum  exulceratione  sulci 
lateralis  interni,  (unguem  incarnatum  dicunt)  semel  in 
adolescente ,  in  virguncula  semel  occurrebat:  in  utroque 
casu,  morbus  erat  vetustus,  multas  aegris  molestias 
facessebat,  incassum  unguem  carnes  laedentem  aegri 
excidebant.  In  utroque  casu,  totum  adfecti  unguis  latus 
caustico  viennensi  ambussimus;  delapsa  eschara,  pedi- 
luviis  et  siccis  carbasis  ulcus  ad  cicatricem  perduximus. 

Supernumerarii  digiti  minimi  in  utraque  manu  exem¬ 
plum  praebuit  puella,  quinto  a  natu  mense  in  Scholam 
deportata.  A  latere  externo  phalangis  primce ,  ex  plica 
cutis,  rudimentum  digiti,  una  tantum,  eaque  globosa 
phalange  instructum,  et  ungue  praeditum,  dependebat. — 
Rudimentum  superflui  digiti  forficibus  excidimus ,  arte¬ 
riolam  circumjecta  fascia  compressimus,  et  parvo  vulneri, 
brevi  cicatrix  inducta  est. 

Pemphigus  solitarius  in  dorso  ntaniiunt. 

Nonnullius  profecto  momenti  fuerunt  casus  illi  pem¬ 
phigi  solitarii  manuum,  quos  quater  observandi,  hocce 
anno  quoque ,  occasio  adfuit.  Nullus  hucusque  annus 
Clinicus  praeteriit  quin  aliquot  sese  aegrotantes  obtule¬ 
rint,  qui,  modo  in  dorso  manus,  modo  in  dorsali  facie 

phalangis  primae  unius  alteriusve  digiti  extantem  et 
lati  ce  turgidam ,  subatri  coloris  bullam ,  magnitudinis 
dimidiatae  circiter  nucis  juglandis  gestabant.  Hujusmodi 
bulla ,  balone  rubella  et  sublivida  circumdata ,  cuti  ali¬ 
quantum  tumenti  et  dolenti  insidebat,  praepedita  inde 
manus  actionum,  plus  minus,  libertate:  laticem  serosum 
coloris  impuri,  plerumque  subcruenti,  continebat,  eique 
puris  aliquid  admixtum  quoque  erat;  inde  coloris  erat 
utplurimum  livescentis ,  et  per  eam  puris  globuli,  in 
fluido  innatenles,  apparebant. — Aegri  solent  in  loco 
ubi  proruptura  est  haec  bulla  ardorem  et  pruritum 
persentire,  tum  jam  bullula  prorumpit,  latescit,  diffundi- 
turque  halo  illa  inflammatoria  qua  circumdatur.  Sympto¬ 
mata  universa,  febris  vel  calor,  ab  hacce  topica  affec¬ 
tione  moveri  non  vidimus ,  quatenus  saltem  ex  aegris 
eruere  potuimus ,  qui,  malo  jam  confirmato,  sese  sem- 
per  obtulerunt. 

Hujus  pemphigi  solitarii  (ubi  hoc  aptari  huicce  ad- 
fectui  nomen  liceat,)  qua  tuor  casus  habuimus,  quemvis 
in  hominibus  jam  consistentis  aetatis.  In  quovis,  am¬ 
pullam  incidimus  et  simplicia  fomenta  superdedimus: 
incisa  bulla,  reticulus  inflammatus ,  sanguine  scatens,  et 
coloris  ex  rubro  lividi  se  praebuit. — Causam  hujus  mali 
nunquam  eruere  potuimus,  neque  punctio  scilicet, 
neque  insecti  morsus  insimulari  unquam  poterant. 

MORBI  CUTIS  TAM  ACUTI  QUAM  CHRONICI. 

Erysipelas,  ulcera,  furunculos,  chronicas  denique 
dermitides  tuberculosas,  papulosas,  vesiculares,  bullo¬ 
sas,  pustulosas,  hocce  in  capite  amplectimur:  barum 
cutis  affectionum  summatim  prope  sexaginta  exempla 
in  Policlinico  adfuerunt. 

Erysipelas ,  quod  praeterito  anno,  tam  hieme  quam 
vere,  adeo  frequens  adfectio  fuit,  ut  fere  cuique  vul¬ 
neri,  tam  forte  quam  arte  facto  interveniret,  curationes¬ 
que  chirurgicas  valde  interciperet,  longe  rarius  per 
hunc  annum  obvenit. — In  homine  illo,  cui  in  fossa  su¬ 
prascapulari  dextra  altus  abscessus  subortus  est,  ( p .  159) 
tertia  die ,  ex  quo  abscessus  incisus  fuerat ,  erysipelas 
apparuit  cum  febre,  et  ex  cervice  per  dorsum  ad  lumbos 
usque  descendit. — Erysipelas  item  movebatur  in  juvene, 
cui  chronica  post  neglectum  vulnus  amplissima  plaga, 
sicca  et  dura,  supra  patellam  hiabat:  ( p .  19)  hunc 
scilicet,  quum  ulcus  jam  valde  esset  coarctatum  et 
fere  cicatrici  proximum,  repente  febris  ardens  invasit, 
et  altera  die  circa  plagam  erysipelas  motum  est,  quod 
paulatim  sine  graviori  symptomate  per  tibiam  ad  mal¬ 
leolos  usque  descendit. —  Erysipelate  valde  tumentem  au¬ 
rem  in  femina  adulta  vidimus,  de  qua  jam  alias  locuti 
sumus,  (y.  p.  115). 

In  quovis  erysipelatis  casu,  praeter  internum  usum  mox 
tartari  stibiati,  dein  eccoproticorum  et  potus  acidi, 
loca  erysipelate  affecta  penicillo  tinctura  jodii  gravido 

bis  die  inficere,  ab  aliquot  annis  soliti  snmus,  et  hujusce¬ 
modi  auxilium  utplurimum  proficere,  dolores  scilicet 
mitigare ,  morbum  celerius  extinguere  nobis  visum  est. 

Ulcera  omnium  frequentissima,  in  cruribus  obvene¬ 
runt,  eaque  plerumque  fuerunt  varicosa,  neglecta,  chro¬ 
nica  ,  callosa.  In  omnibus  casubus  varicum  aeque  ac 
ulcerum  inde  pendentium,  aegris  cubare,  modo  sulphate 
sodae,  modo  aloe  uti,  crura  humentibus  fomentis  diu¬ 
turnissime  fovere  et  humenti  dolabra  stringere  imperavi¬ 
mus,  neque  prius  iis  concessimus  ut  se  eligerent  atque 
ambularent,  quam  inducta  ulceribus  et  ab  aliquot  heb¬ 
domadibus  confirmata  fuisset  cicatrix.  Casubus  invete¬ 
ratis,  quibus  socia  circum  erat  magna  durities,  super¬ 
datum  vesicatorium  ad  discutiendum  callum  et  celerio¬ 
rem  reddendam  incrassatae  cutis  extenuationem,  valde 
profuit.  Omnibus  vero  aegris,  quibus  vel  semel  ulcera 
in  cruribus  jam  rupta  fuerant,  per  totum  vitae  cursum 
fasciam  comprimentem  mane  in  lectulo  injicere  suasi¬ 
mus,  auxilium,  ad  praecavendam  ulcerum  recrudescen- 
tiam  profecto  tam  necessarium,  quam  omnium  oppor¬ 
tunissimum. —  Chirurgicam  varicum  curationem  nun¬ 
quam  suscepimus. 

Furunculi  in  labio  superiore,  in  supercilio,  supra 
genas,  circa  mentum,  supra  dorsum,  supra  parie¬ 
tem  abdominis,  in  dorso  pedis,  modo  cum  mediocri, 
modo  vero  cum  magna  circumpositi  textus  inflamma¬ 
tione,  exempla  plura  obvenerunt.  Plerumque,  mox  eme¬ 
ticum,  tum  sulphas  sodae  exhibuimus;  mitigandis  vero 

doloribus  et  solvendo  celerius  malo  profuerunt  hirudi¬ 
nes  circa  furunculum  affixae ,  cataplasma  vel  empla¬ 
strum  oxycroceum  :  ad  sollicitandam  nuclei  gangraenosi 
ex  sinu  furunculi  expulsionem ,  subinde  per  forami- 
nulum  furunculi  specillum  immisimus,  quo  nucleum 
rupimus,  eo  que ,  exitui  aptiorem  eum  reddidimus. 
Furunculi  in  supercilio,  saepe  minimi  ,  ab  ipsis  ciliis 
absconditi ,  plerumque  cedematosam  reddiderunt  supe¬ 
riorem  palpebram. —  Furunculus  in  superiori  labio,  qui 
semel  in  femina  adfuit ,  mirum  in  modum  os  ejus 
deturpavit,  atroces  dolores  suscitavit,  eumque  nondum 
maturum,  ut  facilius  solveretur,  neque  nimio  pure  la¬ 
bium  extenuaretur,  incidimus. 

’  Inter  Dermitides ,  eae  quae  frequentius  obvenerunt , 
fuerunt  eczema ,  tam  simplex  quam  impetiginodes,  ple- 

i 

rurnque  chronicum;  impetigo  ,  tam  sparsa  quam  figu¬ 
rata,  et  impetigo  larvalis  infantum.  Porriginis  favos  ce, 
verae  scilicet  tineae  capitis,  unicum  tantum  adfuit  exem¬ 
plum. —  Acnes  in  facie  et  in  dorso  exempla  septem,  - — 
sex  quoque  lichenis ,  duo  ecthy matis  adfuerunt. — Pso¬ 
riasis  guttatae  per  totum  corpus  difiusae  exemplum 
pulcherrimum  semel  adfuit,  tria  vero  exempla  psoriasis 
circa  genua  et  olecrana. 

Ad  impetiginem  larvalem  infantum ,  qui  ad  nos  ob 
adfectas  cum  facie  palpebras  plerumque  ferebantur, 
remedia  praescripta,  fuerunt  calomel,  qua  purgans  su¬ 
binde  exhibitum ,  et  reileratae  tepentes  lotiones  vel 

« 

fomenta  ex  infuso  specicrum  aromaticarum  cum  herba 

cicuta." :  haec  remedia,  quum  ad  abigendum  sat  celeri¬ 
ter  exanthema  plerumque  profecissent,  decantatum  illud 
jaceae  specificum  hocce  anno  non  adhibuimus.  —  Aegris 
eczemate  chronico  vel  alia  chronica  dermitide  affectis, 
ad  curationem  in  Schola,  propter  diuturnitatem,  vix  un¬ 
quam  aptis,  internum  jodii  usum,  et  humidum  diutur- 
nissimumque  fotum  partium  exanthemate  affectarum, 
spleniis,  vel  ex  simplici  aqua,  vel  ex  aqua  kalina  expres¬ 
sis  ,  plerumque  suadebamus. 

Ne  tamen  harum  quoque  curationum  exemplum 
deesset,  tres  per  menses  in  Schola  curavimus  ae¬ 
gram  cujus  artus  inferior  dexter  eczemate  chronico 
erat  affectus.  Haec,  annos  nata  duos  supra  viginti , 
semel  enixa,  se  in  Scholam  contulerat  moestissima, 
quippe  quae,  propter  morbum  qui  ab  inguine  ad  malleolos 
usque  artum  dextrum  deturpabat,  a  marito  immiti 
divulsam  vivere  cogebatur.  Cutis  artus  affecti  indu¬ 
rata  erat  atque  incrassata  ,  aspera  ,  fissa,  luridi  coloris, 
artusque  totus,  ob  integumentorum  crassitiem ,  altero 
sano  multo  erat  vastior.  Ab  anno  sesquiuno  labora¬ 
bat,  et  ob  morbi  diuturnitatem,  vix  propria,  primitiva 
scilicet,  dermatoseos  forma  apparebat.  Aegra  calore  et 
prurigine  intolerabili  divexabatur,  vestes  lue  illic  artui 
adhaerescebant,  cutis  hic  spuria  pellicula  contegebatur, 
illic  in  ulcera  superficialia,  latice  humentia,  rumpebatur: 
universa  tamen  aegrae  conditio  incorrupta  erat  et  firma. — 
Aegrae,  per  totum  curationis  decursum,  prius  scrupulum 
seniis ,  dein  integrum  kali  liydrojodici  in  nyehthemero 

exhibuimus ;  eam  subinde  sulphate  sodae  purgavimus; 
artum  vero,  a  malleolis  ad  inguen  usque  fascia  arcte 
injecta  strinximus,  quam  frigida  aqua  saepissime  irro¬ 
rare  jussimus,  ut  semper  maderet.  Post  mensem,  loco 
aquae  simplicis,  ad  humectandas  taenias,  solutionem  te¬ 
nuissimam  sublimati  corrossivi  adhibuimus:  tertio  deni¬ 
que  mense  fomento  fuit  infusum  ex  aromaticis. — Resti¬ 
tuta  est,  sed  post  tres  menses  venit  iterum,  pristino 
malo  jam  renascente. 

Lymphangioitis  brachii  dextri . 

Ad  cutaneos  quoque  morbos  tandem  liceat  referre 
genuinum  et  pulchrum  lymphangiotidis  exemplum , 
quod  ineunte  Januario  videre  contigit.  Famulum 
consistentis  aetatis  lassitudo  et  horror ,  ad  vesperas 
aestus ,  sitis ,  capitisque  dolor  acerbus  invaserunt; 
nox  implacida  sine  somno  fuit.  Ante  lucem,  axillam 
dextram  dolor  occupabat,  secundum  internam  artus  fa¬ 
ciem  in  ipsam  usque  manum  irruebat  et  aegrum  val¬ 
de  molestabat.  Mane  vero  quum  aeger  surrexisset,  ar- 
tumqne  rubris,  in  longitudinem  transcurrentibus  striis 
variegatum  conspexisset,  consternatus,  Scholam  sollicite 
adivit  6-ta  Januarii  anni  1846.  Febris  urgebat ,  magni 
aderant  calores  carnium,  facies  rubra,  oculi  colorati, 
iisque  veluti  fulgura  oberrare  sibi  videbatur  aeger.  In 
volari  autem  facie  artus  dextri,  distinctae  laeteque  ru¬ 
bentes  striae  secundnm  radiale  latus  transcurrebant : 
hae,  flexuoso  itinere,  infra  cubiti  flexuram  in  latiorem 

rubram  maculam  adunabuntur,  ei  que  maculae  tubercu¬ 
lum  latiusculum,  acerrime  dolens  suberat:  ex  illa  sede 
maculata  ternae  striae ,  quasi  taeniae ,  iterum  emerge¬ 
bant,  et,  laxioris  quodammodo  retis  in  modum,  hic 

•  * 

coeuntes,  illic  iterum  dissociatae,  in  axillam  desinebant: 
in  ipsa  vero  axilla,  nulla  aderat  rubedo,  nullusque 
tangebatur  tumor,  sed  dolor  aderat  gravis,  tactu  vel 
levi  exasperandus.  Striae  humerum  et  cubitum  trans¬ 
currentes  nihil  tumebant,  prorsusque  nihil  mutata  erat 
circumposita  cutis. 

Huic  vix  accepto  vena  secta  est,  soda  sulphurica 
data  est :  fere  protinus  a  sanguinis  emisscne  febres 
mitescebant,  vespere  non  exasperabantur,  noctu  pia» 
eide  dormivit  aeger,  toto  corpore  sudor  dimanavit. 

Postridie  mane,  adhuc  sudore  madida  erat  cutis,  axil- 

'  * 

la  valde  minus  dolebat,  striae  brachium  transcurrentes, 
jam  valde  pallidiores,  fatiscebant:  ea  die  et  altera 
apyreticus  aeger  nullis  remediis  usus  est,  tantum  cu- 
bavit,  sudorem  fovit;  quarta  lectum  deseruit;  quinta 
discessit  absque  vestigio  perpessi  morbi.  —  Fuit  pul¬ 
chrum  exemplum  inflammationis  spontaneae  plexus  lym¬ 
phatici  superficialis  cubito -cephalici. 

Tumentis  a  lenta  inflammatione  tibiae  casus  quatuor 
habuimus,  in  quovis  cum  dolore  ossium  roclenle,  tam 
diu,  quam  noctu  aegros  torquente.  In  duobus  casibus 

a  contusione,  in  duobus  a  scrophulosa  diathesi  vitium 
pendebat*,  in  illis  hirudines  et  frictio  mercurialis,  in 
istis  kali  hydrojodicum,  tam  interne  quam  externe,  adhi¬ 
bitum  est. — Eadem  quoque  curatio  per  jodium,  opposita 
fuit  tumentibus  cubiti  ossibus,  quod  vitium  semel  in  puella 
scrophulosa  obvenit,  semel  in  juvene:  his  in  casibus, 
sive  a  syphilide,  sive  a  scrophula  fuissent  repetendi, 
(quod  eruere  non  semper  facile  fuit,)  summae  virtutis  se 
kali  hydrojodicum  semper  praebuit ,  post  cujus  scilicet 
vel  brevem  usum,  dolores  plerumque  remiserunt:  in  usu 
vero  remedii,  plures  per  menses  perstare  consuevimus. 

f 

Calcaneum  totum  necroticum,  extirpatum. 

Omnibus  vero  casibus  ad  morbos  ossium  spectantibus, 
notabilior  ille  fuit,  quem  puer  quidam  rusticus,  octo 
natus  annos,  obtulit,  cui  scilicet,  totum  calcanei  os,  ne¬ 
croticum,  extirpatum  est.  Is,  gracilis,  lymphatici  habitus, 
postquam  domi,  per  menses  circiter  octo,  contracto  genu 
et  tumente  sinistro  pede  cubasset ,  in  Scholam  trans¬ 
latus  est  26  Sept:  ann:  1846.  Januario  ejusdem  anni, 
pueri  hujus  pes  cum  crure,  magno  cum  dolore  intu¬ 
muerant ,  et  tumor,  tam  a  latere  sinistro  genu ,  quam 
circa  calcem  abscessionem  fecerat,  ruptusque  magnam 
vim  puris  ejecerat.  Jam  primum  post  mensem,  fons  pu¬ 
ris  circa  internum  condylum  haerens  exaruit;  calcis 
vero  abscessus  ,  in  ulcus  sinuosum  degeneravit,  et  hu¬ 
morem  ad  hoc  usque  tempus  emittere  perrexit.  Quum 
puer  in  Schola  acceptus  fuisset,  genu  ad  angulum 


MORBI  OSSIUM. 


263 


Fere  rectum  contractum  gerebat ,  quin  tamen  ossa 
conglutinata  esse  viderentur,  et  internus  condylus, 
circa  loca  ubi  rupti  dudum  abscessus  vestigia  viseban¬ 
tur,  compressus  dolebat.  Pes  vero  circa  malleolos 
et  regio  calcis ,  absque  rubore  tumebant,  planta  pedis 
adinstar  vari  introrsum  spectabat,  et  in  postica  calcis 
parte  paulum  sinistrorsum  hiatus  visebatur,  per  quem, 
specillum  ad  os  usque  nudum  et  mortuum  descen¬ 
debat:  pes  insuper  fere  totus ,  circa  articulum  prae¬ 
cipue,  dolebat,  augebanturque  dolores  sub  quovis  motu, 
quem  aeger,  tranquillisime  cubando,  diligenter  vitare 
satagebat.  Ceteroquin,  puer  non  febriebat,  et  etiamsi 
pallidus  extenua  tusque  esset ,  ceteraq  corporis  actiones 
recte  procedebant. — Pedis  conditio,  primo  intuitu  tam 
gravem  se  praebebat,  ut  de  amputatione  cogitandum 
esse  videretur:  attamen,  quum  haec  in  longius  tempus 
differri,  aegro  nondum  febriente,  potuisset,  curatio¬ 
nem  inchoavimus  mitiorem,  et  puero  quotidie  grana 
quinque  kali  hydrojodici  porreximus,  pedi  vero  ca¬ 
taplasmate  emollienti  et  quotidiana  frictione  unguenti 
ex  plumbo  jodato  prospeximus.  Sub  hacce  curatione, 
pedis  tumor  extenuari  et  dolores  mitescere  visi  sunt: 
circa  quadragesimum  autem  diem,  dum  stylo  per 
fistulosum  ulcus  demisso,  mortuam  ossis  superficiem 
exploraremus ,  os  calcanei  totum  paululum  moveri 
deprehendimus:  quapropter,  protinus  compulso  inter 
os  et  cutem  sulcato  specillo,  sinum  fistulosum,  tam  an- 
trorsum  quam  postrorsum,  late  patefecimus,  et  subducto 

ossi  vecte ,  calcaneum  totum  per  viam  mox  large 
patefactam,  sine  peculiari  labore,  excussimus.  Tum 
in  calcis  sede,  magna  cavitas  remansit,  cute  dura 
et  crassa  circumdata ,  ex  cujus  sinu  subsequentibus 
diebus  pus  multum  profluxit.  —  Pristina  in  curatione 
perstantes,  hiatus  orse  extenuabantur ,  intus  traheban¬ 
tur,  calcis  vulnus  cavum  implebatur,  donec :  circa  vige¬ 
simam  diem,  ex  quo  calcaneum  excussum  fuerat,  plaga 
prorsus  concrevit,  remanente  contracta  et  rugosa  ci¬ 
catrice. 

Inter  haec  autem ,  et  genu  quoque  spuria  an  chylo  si 
rigidum  et  contractum  restituere  allaboravimus :  adbi¬ 
bito  assidue  emollienti  cataplasmate,  et  illito  diligenter 
circa  genu  unguento  plumbi  jodati,  rigiditas  laxari, 
et  crus  in  directum  protendi  posse  coeperunt:  tum  igitur, 
articulum  jam  relaxatum,  in  canalem  conjecimus  ,  do¬ 
nec  amissa  flexionis  habitudine,  rectam  directionem  ser¬ 
varet.  Id  circa  medium  tertium  curationis  mensem  con¬ 
tigit:  eoque  exeunte,  segrotulum  dimisimus  recto  crure  et 
tota  planta  humum  attingente.  — Gypsea  imago  pedis  cal¬ 
caneo  orbati,  et  necroticum  sed  integrum  calcaneum, 
in  Museo  Clinico  asservantur:  figura  pedis  parum  a 
naturali  abludit,  regio  calcis  tantum  minus  extat,  et 
profundam  cavam  cicatricem  gerit. 

Clinicum  ct  fpolicltmcmn  ©pJjtfjalmintm. 

a  i-a  die  Augusti  1845,  ad  i-am  diem  Junii  1846. 


Vulnera  et  contusiones  ....  6 


'Entropion . 4 

Trichiasis . 9 

Ectropi  on . 3 

Blepharitis  ciliaris.  . . 10 

Meibomiamitis . 17 

Hordeolum .  2 

\ 

Cystides  palpebrarum . 3 

Dacryocystitis .  4 

Conjunctivitis  recens . 26 

»  mucosa . 15 


»  pustularis  ....  9 

»  impetiginosa  ...  1 

Ophthalmoblennorrhcea  infan- 

tum . 13 

»  gonorrhoica  ...  3 

«  adultorum  .  ...  10 

Conjunctivitis  chronica  simplex.  8 

"  tracliomatosa ...  22 


Sci  ero- conjunctivitis . Q 

Pterygium . 19 


Polypus  conjunctivae .  1 

Kelaxatio  sacciformis  conjun¬ 


ctivae  . 1 

Papula  aphthoides . 8 


Keratitis  parenchymatosa.  ...  13 


«  cum  ulcere . 22 

•  »  pustularis .  7 

»  vasculosa . 7 

»  a  trachomate . 6 

Staplyloma . 14 

Adiaphanoses  corneae . 15 

Prolapsus  iridis . 3 

Hernia  corneae . 2 

Cornea  conica . 1 

Scleritis . 13 

Staphyloma  scleroticae . 3 

[ritis . 5 

Atresia  pupillae . 6 

Choroitis  chronica .  4 

Glaucoma . 17 

Hemeralopia .  3 

Amaurosis . 23 

Cataractae . 36 

Cataracta  capsuluris  centralis.  .  3 

'Strabismus .  2 

Mycrophthalmos  cum  coloboma¬ 
te  iridis .  1 

Tabes  oculi . 39 

Nystagmus .  3 


Summa  .  .  450* 


(Numerus  allatus,  exprimit  numerum  aegrotantium,  non  oculorum 
allectorum.) 


LUSIONES  OCULORUM  TRAUMATICAE 
ET  CORPORA  ALIENA. 


Quam  graves  in  oculis  vel  vulneratis  vel  paulo  gra¬ 
vius  vexatis  contingere  soleant  pathologicae  mutationes , 
luculenter  ostenderunt  exempla  plura  quae  nobis  in 
Policlinico  se  obtulerunt:  in  quovis  horum  casuum 
videndi  potentia  perierat,  suborta  post  oculi  laesionem 
vel  malacia,  vel  atrophia,  vel  cataracta,  vel  iritide,  vel 
panophthalmitide  lenta  ,  etc.  Prae  caetcris  notatu  di¬ 
gnus  est  casus  ruptce  iridis  ( coloboma  iridis )  sine  laesio¬ 
ne  corneae, — casus  vulneris  rapaci  ab  ave  oculo  illati, 
cui  subsequuta  est  cataracta, — baemopbtbalmus  ab  ictu 
cornu  bovis. — Quoad  corpora  aliena  oculo  haerentia,  casus 
tres  minoris  momenti  adfuerunt,  eo  tantum  forte  adno- 
tandi ,  quod  aegri,  a  pluribus  mensibus  ophthalmiam 
circumferebant,  quin  illis  morbi  causa  cognita  fuerit. 

VULNERA  OCULORUM. 


Coloboma  iriclis  traumaticum.  —  15  Sept :  1845.  In 
juvene  rustico  fere  vicenario,  qui  hebdomade  abhinc 
equum  verberando,  extremo  flagelli  funiculo  oculum 
dextrum  forte  vulneraverat,  sequentes  laesiones  se  obtu¬ 
lerunt.  In  cantho  palpebrarum  externo  summa  cutis 
plagam  dimidii  pollicis,  in  tempus  excurrentem,  refert: 
plagula  quoque  datur  in  ipsa  conjunctiva  commissurae 
externae.  — Conjunctiva  ocularis  fere  ehem  otica  .—Cornea 
sine  laesione. — Iris  fissa  est  in  directione  canthi  ex¬ 
terni  ( Coloboma  traumaticum )  et  corneae  accumbit, 
sublata  camera  anteriore.  —  Capsula  lentis  jam  subo- 
paca  pupillam  implet.  ( Cucurbitas ,  frictiones  mercu - 
riales ,  sulphas  sodee ,  fomentum  ex  belladonna  et 
amica ).  Emansit. 

II  (enophthalmus  traumaticus . — -18  Sept :  1845.  Sutor 
33  annorum,  boni  habitus,  pridie  quam  accessisset  su¬ 
bula  oculum  dextrum  laesit,  vulnere  per  imam  corneam 
in  cameram  penetrante.  Amissa  protinus  facultate  vi¬ 
dendi,  doloribus  afflictus,  insequente  die  in  Scholam  se 
contulit.  Palpebra  superior  tumida  et  rubre  ecchymotica, 
inferior  ab  ecchymosi  quidquam  livescens.  —  Conjuctiva 
ocularis  chemotica  et  ecchymotica  adeo  ,  ut  fere  extra 
palpebrarum  rimam  extuberet. — Cornea  in  parte  in¬ 
feriore  vulnus  lacerum ,  quodammodo  triangulare,  re¬ 
fert.  - —  Camera  anterior  fere  tota  atro  sanguine  im¬ 
pleta:  supremae  tantum  iridis  circumferentiae  particula 
visitur. — Dolores  orbitae  et  capitis  vehementissimi  (Ve- 


VULNERA  OCULORUM. 


ncesectio  ad  }-{g:  sulphas  sodce:  fomentum  ex  infuso  ar - 
nicce  et  belladonx). — 19  Sept:  Melius,  dolores  fracti , 
plus  quam  dimidia  pars  sanguinis  in  camera  anteriore 
effusi  absorpta:  tumor  conjunctivse  valde  imminutus. 
(fomentum  ut  supra). — 24  Sept:  Oculi  rubor  longe 
dilutior:  sclerotica  trans  conjunctivam  magna  ex  parte 
apparet:  nil  fere  sanguinis  in  camera  anteriore:  pupilla 
tota  turbida.  ( Fomenta  ut  supra ,  jrictio  mercurialis , 
sulphas  sodae ).  —  2  Octobris.  In  oculo  videnda  est 
lenta  iritis  ;  color  iridis  viridescens;  pupilla  contracta. — 
Facultas  videndi  prorsus  extincta.  (ut  supra).  Emansit. 

i 

Atrophia  oculi  dextri  ab  ictu.  — 18  Decem:  1845. 
Juvenis  rusticus  20  annorum ,  tribus  mensibus  abhinc 
stylo  ligneo  oculum  dextrum  vehementer  contudit,  vel 
fo  rtasse  vulneravit.  Nunc  oculum  atrophicum  obtulit , 
mollem  ,  in  orbita  sepultum,  flaccidis  palpebris  contec¬ 
tum,  scleroticam  coloris  impure  flavescentis,  corneam 
nebulosam  ,  complanatam:  in  segmento  inferiore  corneas 
cicatrix  visitur.  Margo  pupille  inferior  cicatrici  ad¬ 
haeret,  i  deoque  pupilla  deorsum  tracta  est.  Capsula 
lentis  rupta,  laciniae  in  modum  pupillam  implet,  et  par- 
tim  in  cameram  anteriorem  propendet.  — Nec  lucem 
a  tenebris  distinguit. 

Oculus  dexter  ab  ave  rapaci  vulneratus:  cata¬ 
racta  traumatica. — 3  Januarii  1846. — Adolescens  quin- 

decim  annorum,  boni  habitus,  praeterito  vere,  quum 
arborem  ascendisset,  et  nido  Bubonis  (Hibou)  jam  jam 
manus  impositurus  esset  ut  avis  prolem  surriperet, 
bubo,  qui  haud  procul  natos  suos  custodiebat,  impetu  se 
in  faciem  protervi  pueri  nidum  dissipantis  conjecit,  eique 
oculum  dextrum  vulneravit.  Sanguis  ex  vulneratis  palpe¬ 
bris  multus  manavit,  palpebrae  intumuerunt,  phlogosis 

inde  orta  nonnisi  post  mensem  se  remisit,  oculi  autem 

* 

laesi  potentia  periit.  —  Octavo  mense  a  perpessa  laesione, 
adolescentis  ad  nos  adducti  conditio  haec  fere  erat: 
palpebra  tam  superior  quam  inferior  aliquot  cica¬ 
trices  offert,  indicium  veteris  lacerationis — Cornea 
a  latere  interno  cicatriculam  gerit,  cui  particula  mar¬ 
ginis  pupillae  adhaeret ,  et  pupilla  illud  in  latus  ideo 
attracta  est.  Capsula  lentis  lota  opaca  est,  et  una  cum 
iride,  partim  leucomati  adhaeret.  — Lucem  a  tenebris 
prompte  distinguit. — -Capsulae  extractio  fieri  potuisset; 
perstante  vero  potentia  alterius  oculi,  parentes  chirur¬ 
giam  superfluam  judicarunt. 


fridodialysis  cum  hcemophthalmo  ab  oculi  con¬ 
tusione ,  cornu  bovis  illata.  5  Febr.  1816. — Rusti¬ 
cus  45  annorum.  Quum  heri  penes  boves  esset,  horum 
unus  converso  extemplo  capite,  adeo  vehementer  ocu¬ 
lum  dextrum  hominis  contudit,  ut  is  humi  prostra¬ 
tus  aliquot  momenta  procubuerit:  totam  diem  et 
noctem,  tumentibus  palpebris,  inter  acerbissimos  tam 

oculi  quam  capitis  dolores,  transegit.  Hodie  quum 
Scholam  adiisset,  sequentia  obtulit. 

Palpebrer  parum  tumidae  sunt,  sed  spasmo  contra¬ 
ctae  et  lacrymis  totae  hum  entes :  conjuctiva  ocularis 
chemotica  et  ecchymotica :  tota  anterior  camera  atro 
sanguine  impleta.  Oh  dolores  oculi  et  capitis  homo 
gemit.  ( Vencesectio ,  fomenta  frigida  ex  infuso  arnicce 
et  bellcidonnce — sulphas  sodce.)  — 10  Febr.  Hodie  ite¬ 
rum  venit:  (est  enim  suburbanus  neque  accipi  in  Cli¬ 
nicum  potuit  nullo  lectulo  vacuo.)  Conjunctiva  detumuit, 
sed  sclerotica  valde  rubet:  in  camera  anteriore  nil  fere 
amplius  cruoris  haeret.  Nunc,  divulsum  fuisse  ab  or¬ 
biculo  ciliari  fere  totum  dimidium  hemicyclum  supe¬ 
rius  iridis,  visitur.  Dolores  oculi  et  capitis  gravissi¬ 
mi  perstant.  ( Cucurbitas  cruentae  in  ambitu  oculi  et 
cervici,  fomentum  ut  supra,  sulphas  sodae).  —  14 
Martii.  Hodie  venit  iterum.  Sclerotica  hucusque  rub¬ 
ra  praecipue  in  ora  pericorneali ,  epiphora ,  dolor 
oculi  et  capitis  hucusque  gravissimus,  caecitas  perfecta. 
N'  B:  nullum  cataractae  vestigium.  ( Vencesectio ,  cucur¬ 
bitae  cruentae,  frictio  me r curialis,  fomentum  ut  supra, 
sulphas  sodce).  Amplius  non  venit. 

Ophthalmomalacia  et  atrophia  ab  ictu.  13  Aprilis 
1810  —  Rusticus  annorum  35,  antea  sanus.  Quatuor 
septimanis,  abhinc  quum  ligna  secaret,  fragmen  ligneum 
prosiliens,  oculum  dextrum  hujus  hominis  vulneravit.  — 
Oh  caecitatem  quum  nos  adiisset,  oculus  in  orbita  erat 

sepultus,  totus  integer  quidem,  sed  mole  imminutus, 
mollis:  pupilla  contracta,  capsula  lentis  opaca:  nulla 
lucis  sensatio:  lenta  oculi  phlogosis  adhuc  vigebat. 

Iridodialjsis  cum  cataracta  et  amaurosi  ab  ictu. — 
6  Maii  1846.  Miles  emeritus  46  annorum  ,  tribus  an¬ 
nis  abhinc,  dextrum  oculum  baculo  vehementer  contu¬ 
dit,  et  videndi  potentiam  inde  amisit:  anno  vero  serius 
sub  orta  opthaimoblennorrhoea,  oculum  sinistrum  suppu¬ 
ratione  perdidit. —  In  oculo  dextro,  qui  scilicet  ictum 
sustinuerat,  iris  in  cantho  externo  divulsa  est  ab  or¬ 
biculo  ciliari,  ( iridodialjsis )  —  magna  cataracta  came¬ 
ram  posteriorem  implet,  eique  adhaeret  dimidia  iridis 
pars,  quae  in  sede  sua  remanserat:  oculus  vix  lucem  a 
tenebris  distinguit. — Oculus  sinister  tabidus  est. 

Cataracta  traumatica  cum  synechia  postica.. — 20 
Maii  1846. — Rusticus  30  annorum.  Annis  quindecim 
abhinc,  in  ludo,  emissa  ab  alio  adolescentulo  ex  arcu 
sagitta  arborea,  dexterum  oculum  hujus  hominis  vulne¬ 
ravit. —  Jn  oculo  quondam  vulnerato  haeret  cataracta 
membranacea,  aspera,  hypertrophica:  iris  est  pallidis¬ 
sima,  Iere  tota  opacae  capsulae  adglutinata:  oculus  lu¬ 
cem  a  tenebris  distinguit,  sed  aegre. 

Gluma  milii  a  tribus  mensibus  oculo  adhaerens.  — 
Famulus  28  annorum,  dimidiam  milii  glumam,  in  con¬ 
junctiva  prope  internum  oculi  canthum  immersam 

gerebat:  irritata  et  tumicla  membrana  semilunaris 
corpus  alienum  fere  contegebat.  Corpus  alienum 
assicluam  oculi  irritationem  cum  epiphora  et  chronica 
conjunctivitide  sustinebat,  quin  aeger  mali  causam  un¬ 
quam  suspicatus  esset.  —  Ejecta  gluma,  neque  ullo  collyrio 
adbibito,  tribus  diebus  oculus  prorsus  restitutus  est. 

Corpusculum  alienum  oculo  a  duobus  mensibus 
impactum. — Plebejus  25  an:  a  duobus  mensibus  vexa¬ 
batur  epiphora,  rubore,  et  dolore  oculi  sinistri. — Sub 
oculi  autopsia ,  parvum  corpus  alienum  ,  fere  punctum 
referens,  circa  externum  canthum  oculi  deteximus:  eo 
excusso,  omnia  symptomata  cito  disparuerunt,  nullo 
adbibito  remedio. 

Fragmentum  chalibis  cornece  infixum. — Faber  fer¬ 
rarius,  a  duobus  diebus  fragmentum  ferreum  in  media 
fere  cornea  impactum  gerebat.  Fragmentum  excussimus 
adminiculo  acus  Jacobiance:  1  lisec  brevis  est,  valde  in- 


1  Celeberrimus  Jacob ,  Dublinensis,  membranae  Jacobiance  detector, 
cataractas  Iere  omnes  keratonyxide  curat.  Hunc  in  finem  acum  adhi¬ 
bet,  quam  ipsemet  ex  promptu  fere  sibi  conficere  solet  ex  acu  cha- 
libea  anglicana,  quam  manubriolo  cylindrico  ligneo  optat,  et  extremam, 
in  brevem  arcum  incurvat:  acus  quae  tantae  duritiei  est,  ut,  dum  infle¬ 
ctitur  non  frangatnr,  (multae  vero  franguntur)  ceteris  opportunissima 
ei  est:  acum  ita  inflexam ,  supra  cotem,  in  finem  a  lateribus  com¬ 
planatum,  fere  scalpri  incisorii  in  modum,  excitat. — Auctorem  vidi 
adminiculo  hujus  acus  dexterrime  lacerantem  et  deponentem  cataractam 
magna  ex  parte  uveae  adhaerentem. — Eam  acum  soleo  adhibere  ad  ex¬ 
cutienda  corpora  aliena  corneae  impacta. 

curva,  et  in  finem,  fere  incisorii  scalpri  aclinotar  a 
lateribus  complanatum  ,  excurrit:  haec  acus  extrahendis 
corporibus  oculo  haerentibus,  nobis  prae  ceteris  acubus 
opportuna  videtur. 


MORBI  ORG AMORUM  LACRYMALIUM. 

►  > 

Etsi  chronicae  conjunctivitides  frequentissime  hic 
locorum  tam  in  rusticis  quam  in  plebe  occurrant ,  morbi 
tamen  systematis  lacrymalis  raro  se  se  offerunt,  raroque 
contingit,  ut  singulis  annis  affectiones  ad  systema  lacry- 
male  spectantes,  ultra  tres  quatuorve  curatu  obveniant. 
Hocce  anno,  inflammatio  sacci  lacrymalis  acuta  et  jam 
purulenta,  semel,  inflammatio  sacci  chronica  (dacryo- 
cystoblennorrhoea )  ter  vel  quater  praesto  fuit:  semel 
affectio  sacci,  a  carie  et  necrosi  ossium  nasi  pendebat; 
semel  denique  morbus  a  chronica  inflammatione  mem¬ 
branae  Schneiderianae  procedebat .  ideoque  huic  prae¬ 
cipue  parti  ,  ex  qua  morbus  ad  systema  oculare  se 
se  diffuderat,  tota  curatio  directa  est.  —  Externe  frictio 
ex  unguento  plumbi  jodati,  interne  kali  hydrojodicum, 
chininum,  interposito  subinde  purgante ,  apricatio ,  et 
recta  victus  vitaeque  ratio,  tandem  hirudines  ipsi 
membranae  Schneiderianae  affixae ,  tactus  hujus  mem¬ 
branae  cum  solutione  argenti  nitrici ,  collyrium  zinci, 
cupri ,  lapidis  infernalis  ,  sublimati  corrosivi ,  unguen¬ 
tum  praecipitati  rubri,  remedia  esse  solent,  quae  contra 

dacryocystoblennorrlioeam  saepius  adhibemus.  Ubi  saccus 
jam  purulentus  incidi  debeat,  stylum  plumbeum  proti¬ 
nus  in  canalem,  sine  praevia  ejus  dilatatione,  caute  immit¬ 
tere  solumus.  En  casus  liic  spectantes. 

Dacryocystitis  purulenta.  20  Octob.  1845.  — Mu¬ 
lier  quadragenaria  ,  pistori  inde  a  viginti  annis  nupta, 
a  tribus  diebus  saccum  iacrymalem  in  tumorem  puru¬ 
lentum  sublatum  gerit ,  cum  tumore  erysipelaceo  genae 
et  palpebrarum.  Ante  duos  menses  eodem  laboravit  morbo, 
qui,  rupto  suapte  tumore,  sensim  recessit.  —  Tumor 
cultello  incisus  est,  et  in  canalem  nasalem  immissus 
est  stylus  plumbeus,  quem  post  horas  duas  recepimus. 
Res  tota  successit  sine  labore,  mulier  vero  perterrita, 
amplius  non  venit. 

26  Novem\  1815.  Dacryocystitis  chronica.  —  Uxor 
militis  quadragenaria ,  pinguis ,  a  duobus  mensibus 
cephalalgia,  coryza,  et  epiphora  laborabat.  Quatuor  ab¬ 
hinc  diebus  ,  internus  canthus  oculi  dextri  tumere 
coepit  cum  dolore  et  ardore.  Cutis  regionis  sacci  lacry- 
malis  oedematosa  est,  sine  rubedine;  rubent  caruncula 
et  membrana  semilunaris.  Ubi  regio  sacci  comprimi¬ 
tur  ,  dolores  moventur,  et  mucus  lacrymis  commixtus 
ex  punctis  lacrymalibus  abunde  effluit:  epiphora:  con¬ 
junctiva  palpebralis  rubella,  fere  tomentosa ,  gramiosa. 
(Sulphas  soclce.  Octo  hirudines  circa  regionem  sacci- 
tres ,  inter  /ice  nasi  pinnee.  Vaporesexinfusospecierv.nl 
aromaticarum  naribus  excipiendi ').  Emansit. 

11  Maii  1846.  Dacryocystitis  chronica.  Plebejus,  ha¬ 
bitus  scrofulosi,  26  annorum,  cludum  laborat  inflam¬ 
matione  chronica  membranae  Scheiderianae ,  quae  rubra 
et  incrassata  visitur.  Inde  ab  uno  mense  epiphora  oculi 
dextri  et  aliquo  dolore  circa  nasi  radicem  vexatur. 
Sub  compressione  sacci  lacrymalis  multus  mucus  ex 
punctis  lacrymalibus  ♦  prorumpit.  (Praescriptio  eadem 
ut  supra ,  et  interne  Kali  hydrojodicum .) 

13  Augusti  1845.  Dacryocystitis  a  necrosi  ossium  nasi. 
In  juvene  undeviginti  annos  nato,  elatae  staturae,  gracili 
et  emaciato,  sequentia  deprehendimus.  Canthus  internus 
palpebrarum  oculi  sinistri  livide  tumebat,  saccus  lacryma¬ 
lis  medio  loco  erat  ruptus,  et  ex  ejus  hiatu  caruncula,  ma¬ 
gnitudinis  nucis  avellanae,  fere  polypi  adinstar,  extabat:  ra¬ 
dix  nasi  et  orbita  valde  dolebant,  ex  nare  sinistra  pu¬ 
rulenta  materia  movebatur:  tota  conjunctiva  rubra. 

Ante  duos  menses,  ut  aeger  retulit,  latus  faciei 
sinistrum,  prope  nasum  et  infra  orbitam,  praeeunte 
dolore,  mirum  in  modum  intumuit:  affixis  tumori  hi¬ 
rudinibus  et  superdatis  cataplasmatibus,  post  hebdo- 
madem  tumor  intus  in  nare  ruptus  est,  cum  abundissima 
materiei  purulentae  effusione:  materia  per  tres  hebdo¬ 
mades  abundissime  promanare  ex  nare  perrexit,  et 
tumor  aliquantum  subsedit.  Circa  finem  primi  mensis  no¬ 
vis  ortis  doloribus,  saccus  lacrymalis  quoque  ruptus  est,  et 
fere  statim  ex  loco  rupto  excrescentia  emersit. — Prima 
die  curationis,  ex  nare  sinistra  magnam  partem  conchae 

mediae  necroticam  volsella  recepimus:  aegrum  autem,  tam 
externe  quam  interne  kali  hydrojodico  per  quatuor  men¬ 
ses  curavimus.  Sub  usu  remedii,  tumor  in  regione  sacci 
lacrymalis  omnino  sub  sedit,  excrescentiae  nullum  ve¬ 
stigium  remansit,  ossicula  multa  partirn  sponte  seces¬ 
serunt,  partim  volsella  extracta  sunt,  functiones  orga¬ 
norum  lacrymalium  prorsus  restituebantur,  totusque 
aegri  habitus  summopere  mutabatur,  plenior  scilicet, 
firmior,  et  vegetior  evasit. — Casus  ostendit,  quanta  sit 
j o dii  potentia  in  restituenda  et  confirmanda  labefactata 
corporis  constitutione. 


MORBI  PALPEBRARUM. 

Blepharitidis  protopathicae  nullum  exemplum  praesto 
fuit:  ad  ipsas  palpebras  diffusam  gravem  phlogosin  vi¬ 
dimus  tantum  in  casibus  ophthalmoblennor rhoeae  gra¬ 
vioris,  et  in  casibus  gravioris  ophthaimitidis,  post  ex¬ 
cisionem  staphylomatis,  et  post  infaustas  cataractae  extrac¬ 
tiones,  excitatae. 

Oedema  palpebrarum  ter  quaterve  obvenit:  in  quo¬ 
vis  casu  nullius  momenti  fuit,  et  a  parvo  furunculo, 
vel  a  parva  pustula  in  supercilio  nata  procedebat. 

Blepharitidis  ciliaris  decem  casus ,  glatidulosce 
Blepharitidis  casus  septendecim  habuimus :  in  duo¬ 
bus  horum ,  non  totam  seriem  alandularum  Meibomii 

malum  occupabat,  sed  uni  tantum  Meibomianae  cryptae 
inhaerebat:  haec,  tumidula  erat,  praerubra,  et  a  compres¬ 
sione  contra  eam  facta,  ex  ductu  excretorio  pus  concretum, 
vel  mucus,  comedonis  adinstar,  exibat.  —  Blepharitidis 
tam  ciliaris  quam  glandulosae  eadem  curatio  fuit:  prae¬ 
cipua  scilicet  praesidia  fuerunt,  intus  chininum,  j odium, 
externe  tactus  levis  limbi  palpebralis  et  glandularum  Mei- 
boinii  cum  lapide  infernali ,  unguentum  praecipitati  rubri 
diu  adhibitum  ,  praevia  semper  diligentissima  ablutione 
muci  concreti,  qui  exulceratis  palpebrarum  marginibus 
adhaerere,  et  cilia  in  fasciculos  conglutinare  solet.  —  In 
casu  rebellis  blepharitidis  ciliaris,  in  quo  chronica  ru¬ 
bedine  affectus  erat  margo  externus  palpebrae  superio¬ 
ris,  tincturam  jodii  margini  palpebrali  penicillo  illi  vi  - 
mus:  hoc  auxilium,  saepius  et  saepius  reiteratum,  pro¬ 
ficere  visum  est. 

Entropion  et  trichiasis.  Entropion  frequentius  infe¬ 
riorem  ,  rarius  superiorem  palpebram  occupare ,  pleri- 
que  auctores  affirmant :  hic  locorum  tamen  saepius  in 
superiore,  rarius  in  inferiore  palpebra  entropion  occur¬ 
rere,  quotannis  vidimus.  —  Eutropii  casus  tres  manu  et 
cultro  curavimus:  in  duobus,  superiorem  palpebram 
utriusque  oculi ,  in  tertio  autem  utrasque  palpebras 
utriusque  oculi  vitium  occupabat. — In  quovis  casu  en- 
tropion  erat  vetustissimum,  ab  annis  scilicet  quatuor, 
decem ,  undecim  jam  oculos  tenebat,  et  non  a  simplici 
laxitate  cutis  palpebrarum,  sed  a  contractione  et  infle¬ 
xione  indurati  tarsi  procedebat.  An  vero  contractio  et 

inflexio  tarsi ,  a  contractione  musculi  orbicularis  esset 
repetenda ,  an  a  sclerosi  tarsi  ipsius ,  vix  affirmare 
licuit. 

Entropii  curatio ,  quae  omnium  opportunissima  nobis 
semper  visa  est,  est  tarsotomia  longitudinalis  seu 
horizontalis  Ammoni  b  Tam  pulchre  et  efficaciter  scopo 
respondet  curatio  istiusmodi,  ut  eam  in  operibus  non¬ 
nullorum  auctorum  silentio  praeteritam  prorsus  fuisse, 
equidem  mirari  subeat.  Modus,  quo  chirurgiam  hanc 
administrare  solemus ,  hic  est:  Chirurgus  spatham 
subter  palpebram  insinuat;  — habenam  cutaneam,  parum 
supra  marginem  palpebrae,  volsella  prehendit,  attrahit, 
forficibus  excidit; — tarsum,  ab  altero  ad  alterum 
canthum,  in  distantia  lineae  sesquiunius  a  ciliis,  cultello 
findit,  ita,  ut  palpebrae  limbus  tantum  circa  externum 
et  internum  canthum  (  illaeso  puncto  lacrymali )  adhae¬ 
reat; —  recepta  spatha,  hamulum  subter  palpebram  de¬ 
mittit,  quo  imam  vulneris  tarsi  oram  arripit,  et  ex- 
trorsum  ex  rima  palpebrali  protrahit;  —  per  illam 
oram,  tenue  stamen,  vel  stamina  duo  acu  transmittit ,  et 
utrumque  staminis  finem temperate  attractum,  vel 
fronti ,  vel  geme ,  linteo  adsesivo  adglutinat ,  prouti 
chirurgia  in  superiore,  vel  in  inferiore  palpebra  fiat. — 
Palpebra  inferior  supra  spatham  persecari  vix  potest; 
ea  igitur  prehensis  ciliis  attrahi,  ab  oculo  removeri,  et 
ancipiti  keratotomo,  punctim  infixo,  findi  debet:  id  autem, 


1  Zcitschrifl  lur  dic  Oplitlialmologic.  3 -ter  Band,  p.  248. 

etiam  in  palpebra  superiore  fieri  potest.  ( Amnion ). 
Tertia  die  stamina ,  quibus  sursum  palpebra  tracta 
fuerat,  jarn  recipi  debent;  vulnus  enim  externum 
plerumque  conglutinatum  jam  est;  internum  suppurat, 

et  post  aliquot  dies  cicatricem  induit. 

« 

Per  hanc  chirurgiam,  margo  palpebrae,  qui  prius 
introrsum  erat  inflexus,  extrorsum  vertitur,  ita  ut,  ex 
entropio  fere  ectropium  nascatur;  nullum  inde  cilium  ocu¬ 
lum  amplius  offendit,  et  palpebra  tamen  naturalem  lim¬ 
bum  servat.  Externum  vulnus  ita  plerumque  concrescit, 
ut  adbibiti  cultri  saepius  omnino  nullum  supersit  ves¬ 
tigium;  ex  interno  vulnere  vero,  prius  quam  exae¬ 
quetur  et  cicatricem  recipiat,  carunculam  excrescere, 
aliquoties  vidi.  —  Ut  totus  margo  palpabrae  extrorsum 
vertatur  ,  plerumque  stamina  duo,  subinde  tria  stamina, 
aequa  a  canthis  distantia ,  transjicere  oportet. — Amnion 
vujnus  externum  suturis  committit. 

Trichiasin ,  cujus  novem  casus  obvenerunt,  eadem  hac 
chirurgia  curavimus.  —  In  uno  casu,  quum  trichiasis 
partem  tantum  palpebrae  superioris  occuparet,  tarsoto - 
mia ,  tantum  contra  locum  adfectum,  facta  est. 

Entropium  palpebra;  superioris  utriusque  oculi. — 
Tarsotomia  Ammoni.  —  Sanatio. 

Clerici  uxor  23  annorum ,  unius  prolis  mater ,  gra¬ 
cilis ,  habitus  lymphatici.  In  pueritia  tumentes  habuit 

colli  glandulas,  quae  abscederunt ,  testibus  cicatrici¬ 
bus.  A  decem  annis  oculis  laborat.  Margo  palpe¬ 
brae  superioris  utrimque  oculi  totus  introrsum  inflexus 
est  ita,  ut  una  cum  ciliis,  inter  palpebram  et  bulbum, 
totus  sit  absconditus.  —  Oculi  semper  gramiosi,  lacry- 
mosi,  dolentes;  conjunctiva  scleroticae  et  corneae  varicosa; 
cornea  nebulosa;  visus  valde  corruptus,  imo,  inoculo 
dextro  fere  deletus,  bocce  enim  oculo  femina  ho¬ 
minem  vix  dis  Unguit. 

Chirurgia  suscepta  est  3tla  Maii  ann:  1846.  Habena 
cutis  supra  marginem  palpebrae,  volsellae  ope  apprehensa, 
ab  altero  ad  alterum  canthum,  excisa  est, — supra  spatham 
Jugeri  tota  spissitudo  palpebrae,  duabus  circiter  li¬ 
neis  a  limbo,  persecta  est,  illaesa  tantum  in  utroque 
cantho  particula  linearum  fere  duarum.  Sectus  ita 
secundum  longitudinem  visebatur  tarsus,  duas  oras 
offerens,  alteram  inferne,  superne  alteram.  Per  oram  fissi 
tarsi  inferiorem,  stamina  duo,  aequa  a  canthis  distantia, 
transjecta  sunt ;  singulum  stamen  ex  palpebrarum  ri¬ 
ma  protractum  est,  fronti  adglutinatum  est,  eoque  pal¬ 
pebrae  margo  extrorsum  coactum  est.  Nullum  fomen¬ 
tum,  oculi  tantum  umbraculo  protecti. 

Tertia  die  post  hanc  chirurgiam,  per  quam,  ut  ita 
dicam,  ex  entropio  ectropion  factum  fuerat,  stamina 
illa  duo ,  quae  per  oram  vulneris  tarso  illati  fuerant 
transmissa,  recepta  sunt;  externum  palpebrae  vulnus 
apprime  erat  conglutinatum;  vulnus  internum  (conjun- 

ctivae  et  tarsi)  suppurabat:  entropium  vero  prorsus 
erat  sublatum,  neque  ullum  cilium -oculum  offendebat. 
Internum  vulnus  intra  duodecim  dies  firmam  cicatricem 
concepit:  sed  ex  interna  palpebra  dextra,  prius  quam 
interno  vulneri  inducta  esset  cicatrix,  circa  canthum 
externum  caruncula  excrevit:  haec  oculum  divexans, 
excisa  est,  tacto  dein  eo  loco  lapide  infernali. 

Entropion  palpebres  superioris  utriitsqne  oculi.  — 

\ 

Tarsotomia  Ammoni. 

Rustica  32  annorum,  habitus  torosi,  a  quatuor  annis 
entropio  maximi  gradus,  in  palpebra  superiore  utriusque 
oculi  laborat: — cornea  tota  dendritica  et  nebulosa. — 
Huic  feminae  quoque,  chirurgia  eodem  modo  facta  est 
ac  in  casu  praecedente:  fere  protinus  nempe  supra 
limbum  palpebrae  affectae,  excisa  habena  cutanea  est,  — 
tarsus  eadem  directione  supra  spatham  fissus  est, — ex  ora 
inferiore  vulneris  tarsi,  stamen  transmissum  est,  quod,  ex 
palpebrarum  rima  traductum,  fronti  aclglutinatum  est. — 
Eversio  marginis  palpebrae  apprime  successit,  femina 
discessit  septima  die  a  chirurgia,  absque  vestigio  pristini 
palpebrarum  morbi. 

Conjunctivitis  recens  simplex .  — Conjunctivitis  mucosa 
seu  catarrhcdis .  —  Sciero- conjunctivitis.  — Conjunctivi¬ 
tis  phly  ctenularis  , —  pustularis.  —  Ophthalmo  blennor- 
rhoea.  —  Conjunctivitis  chronica ,  seu  Ophthalmia  ex¬ 
terna  chronica.  —  Pterygium. — Polypus  conjunctivce. — 
Relaxatio  sacciformis  conjunctivce. 

Ad  conjunctivitidem  recentem,  maxime  profuit  crys¬ 
tallo  cuprea  internas  palpebras  raptim  tangere:  hoc 
auxilium,  et  mirae  efficacitatis,  et  in  praxi  policlinica 
quammaxime  commodum  se  praebuit:  nullius  enim  pre¬ 
tii  est,  eoque  adbibito ,  pauperibus  vel  rudibus  aegris 
opus  haud  est,  vel  collyria  domi  sibi  oculis  instillare, 
vel  unguentis  uti .  quod  ab  hocce  hominum  genere 
vix  unquam  debito  modo  lieri  potest.  —  In  conjuncti¬ 
vitide  recentissima  et  miti ,  conjunctiva  semel  vel  bis 
cupro  sulphurico  tacta  ,  a  phlogosi  vindicari  consuevit: 
in  conjunctivitide  vero  paulo  graviori,  reiterari  aliquo¬ 
ties  tactus  debuit,  aliquando  etiam  circa  orbitam  hiru¬ 
dines  admovere  necesse  fuit:  hirudines  autem  vel  cucur¬ 
bitas  scarifactas  semper  manifestissime  profuisse,  nobis 
visum  est  1 . 


1  Icli  kennc  kein  Organ ,  dessen  Entziindung  nacli  dem  Gebrauch  der 
Blutigel  eiuen  so  argen  Grad  der  Hartackigkcit  mid  Bosartigkcit 
annimmt,  ais  wie  das  Auge  .....  Est  ist  lirer  gleichvicl ,  ob  lmr 

In  conjunctivitide  mucosa  seu  catarrhali ,  in  adeno- 
conjunctivitide  scilicet ,  in  qua  cryptae  mucosae  quoque 
patiuntur,  Iapis  infernalis  raptim  et  levissime  internis 
palpebris  admotus  ,  fere  specificum  ,  ut  dicunt,  reme¬ 
dium  se  praebuit.  Hoc  tantum  auxilio ,  addito  subinde 
interno  usu  sulphatis  sodae,  mucosas  conjunctiviti¬ 
des  in  quocumque  stadio  fuissent ,  utplurimum  curavi¬ 
mus,  sine  ullo  aegrorum  vel  dispendio,  vel,  in  admo¬ 
vendis  domi  remediis,  negotio.  Aegri  saepe,  quum  se¬ 
mel  tacti  fuissent,  ultro  se  in  Scholam,  ad  morbi  finem 
usque,  ut  tactus  reiteraretur  offerebant,  saepiusque 
nos  ad  reiterandum  eum  praecibus  adigebant. 


wenige  oder  sehr  viele  Blutigel  angesezt  worden  sind,  der  nachtheilige 
Erfolg  bleibt  unter  allen  Umstanden  derselbe.  .  .  .  .  .  Kurz,  es  scheint 
keiae  einzige  Forni  der  Augenentzimdung  zu  existiren,  in  welcher  wir 
niclit  nach  dem  Blntigelsetzen  nachtheilige  Folgen  beobachten ,  etc: 
Benedict ,  Klinische  Beitriige.  Breslau  1837,  p.  44. 

Simul  ac  Benedict  usum  hirudinum  in  praxi  ophthalmica  semper 
noxium  declaravit,  et  prope  singulari  vehementia  eum  improbavit, 
totam  attentionem  nostram  publice  in  schola ,  caste ,  constanter ,  et 
quodammodo  solemniter  iis  casibus  ophthahniarum  direximus,  quibus 
hirudinibus  subventum  est:  illorum  casuum  peculiarem  in  adversariis 
clinicis  adnotationem  fecimus,  exacte  inscriptis  mutationibus,  quas  ab 
hirudinibus  morbus  subierat.  Harum  observationum  ab  anno  1837  ad 
hoc  usque  tempus,  prope  millenas  collectas  habemus,  nobisque  certis¬ 
simum  est,  hirudines  prope  oculum  admotas,  in  recentibus  praecipue 
ophthaliniis,  et  saepe  in  chronicis  quoque,  esse  remedium  incomparabile , 
frequenter  mirificas  prope  virtutis. — Loco  .hirudinum ,  minoris  sumptus 
causa,  cucurbitas  scarcfactas  tempori,  genas,  collo,  cervici  alligere,  in 
praxi  clinica  solemus. 

Ubi  una  cum  conjunctiva,  scleroticam  quoque  inflam¬ 
matio  tenebat,  ( opht ;  rheumatico  -  catarrhalis  Anet :) 
hirudines  necessariae  fuerunt,  easque  semper  manife¬ 
stissime  proficere  vidimus.  Sub  usu  argenti  nitrici  sci¬ 
licet,  affectio  conjunctivae  utplurimum  recedere  solebat, 
affectio  scleroticce  vero  perstabat,  nec  nisi  admotis 
hirudinibus  cedebat. 

Tam  frequenter  autem,  tamque  conspicue,  tum  cry¬ 
stallus  argenti  nitrici,  tum  crystallus  cuprea  in  cente¬ 
nis  casibus  externee  oculorum  phlogosis  profuerunt,  ut 
his  tantum  auxiliis,  medicos  majorem  externarum,  quas 
dicunt,  ophthalmiarum  numerum  curare  posse,  equi¬ 
dem  credendum  sit.  Quum  vero  hujuscemodi  auxilia, 
ubi  fortasse  vel  intemperate,  vel  ruditer,  vel  inconsiderate 
adhibeantur,  acerbos  dolores  moveant,  illis  scite  et 
suspensa  manu,  maxime  in  praxi  privata,  uti  necesse  est, 
habita  cura  imprimis,  ut  crystallus  infernalis  corneam 
non  attingat:  aliter  procedendo,  evenire  utique  posset 
id  quod  Ilo ff mannus  1  pulchre  monuit:  « ausim  dicere, 
« plures  visit  privari  ex  imperitia  applicandi  topicci,. 
« quam  ex  ipsa  morbi  vi  ac  magnitudine». —Q culum 
abluere,  post  tactum  rapidissimum  conjunctivae  palpebra¬ 
lis  cum  lapide  infernali,  superfluum  duximus. 

In  conjunctivitide  scrofulosa  cum  blepharospas¬ 
mo  ,  sive  phlyclitaena  adfuisset ,  sive  corneae  conjun¬ 
ctiva  fuisset  exulcerata,  nii  magis  quam  tartarus 

1  Dissertatio  de  erroribus  vulgaribus  circa  usum  topi  coram  in 
praxi  §.  7- 

stibiatus  profuit.  Statim  ac  pueruli  nobis  affereban¬ 
tur  cum  blepharospasmo,  tartari  stibiati  dosim  unam, 
( gr  j)  ad  ciendum  vomitum  praescribere  suevimus. 
Contigit  saepe  videre,  post  unam  alteramve  reme¬ 
dii  dosim ,  blepharospasmum  valde  imminutum  iri. 
Non  raro  per  dies  quatuor  et  ultra,  aegris  nullum 
aliud  remedium  porreximus  quam  vomitorium,  et  val¬ 
de  frequentius  cum  successu,  quam  sine  fructu.  Nos  quo¬ 
que  igitur,  cum  experientissimo  illo  auctore  Macken- 
zie ,  qui  hanc  curationem  proposuit,  affirmare  debemus, 
nullum  dari  in  tota  materia  medica  remedium,  quod  in 
ophthalmia  scrofulosa  tantum  possit,  quantum  tartarus 
stibiatus  potest  1 .  In  ophthalmia  scrofulosa  autem,  ma¬ 
ximum  curationis  momentum,  in  usu  remediorum  interno 
et  in  recta  victus  et  vitae  ratione,  posuimus.  Remedia, 
quae  corrigendae  scrofulosae  di thesi  utplurimum  adhi* 
bebamus,  fuerunt,  chininum  sulphur  i  cum ,  baryta  mu¬ 
riatica,  et  kali  hydrojodicum,  interjecto  semel  in  heb¬ 
domade  purgante  ex  calomelano. 

v  Ophthalmobleniior  rhoeae. 

Frequentius  pessimas  ophthalmoblennorrhoeae  seque¬ 
las  videndi,  quam  ophthalmoblennorrhoeas  ipsas  cu- 


1  Tliere  is  perhaps  no  remedy  in  the  wliolc  materia  medica  whicli 
possesses  equal  pOwers  ot  a  sedative  kind  in  iliis  diseasc.  Mackenzie , 
a  practical  tieatise  of  the  discase  of  the  aye.  Second  edition.  London 
1835,  p.  459. 


I 


MORBI  CONJUNCTIVA.  287 

randi ,  occasio  adfuit :  aegri  enim  utplurimum ,  ocu¬ 
lis  leucomate  jam  obcaecatis ,  post  ruptam  scilicet 
corneam,  vel  prorsus  pure  absumptam,  in  Scholam  se 
conferre  consueverant. — In  ophthalmoblennorrhoea,  tam 
recenti  quam  confirmata,  cujus  cunque  fuerit  naturae, 
sive  scilicet  recens  natorum  fuerit,  sive  gonorrhoica, 
sive  bellica,  sive  spontanea,  eadem  fere  fuit  curatio.  In 
omnibus  scilicet  casibus  ,  praecipua  et  unica  fere  re¬ 
media,  fuerunt,  lapis  infernalis, — conjunctivae  chemo- 
ticae  secundum  oculi  axim  (radiata)  excisio. — hirudines, 
vel  cucurbitae  scarefactae  in  ambitu  oculi,  — eccoprotica. 
In  ophthalmoblennorrhoea  neonatorum,  ab  excisione  con¬ 
junctivae  plerumque  abstinuimus;  in  omnibus  casibus  vero 
operam  dedimus ,  ut  oculi  mundities  quanta  maxima 
servaretur:  hunc  in  finem,  quavis  hora,  vel  simplicem 
aquam  egelidam ,  vel  solutionem  tenujorem  sulphatis 
zinci  aut  lapidis  infernalis,  subter  palpebras  syphun- 
culi  ope  affatim  injicere,  suevimus.  His  auxiliis,  corneae 
suppurationem  antevertere ,  et  morbum  sine  visus  jac¬ 
tura  solvere  datum  fuit  quotiescumque  aegri  in  tem¬ 
pore  accessissent,  prius  scilicet  quam  cornea  pati  ince¬ 
pisset.  sed  naturalem  adhuc  habitum  prae  se  tulisset.  Ve- 
naesectionem  ad  coercendam  ophthalmoblennorrhceam, 
vix  unquam  revera  profuisse  vidimus;  eam  igitur, 
vel  prorsus  non  adhibere,  vel  tantum  semel  instituere, 
vix  unquam  reiterare,  suevimus. 

.u - - 

Ophthalmia  seu  Conjunctivitis  externa  chronica. 

Recentem,  a  chronica  conjunctivitide  distinguere  et 
seorsim  considerare,  (Scarpa.)  necesse  esse  videtur; 
quam  facilis  enim  est  recentis  conjunctivitidis  curatio, 
tam  ardua  chronicae  Ophthalmiae  externae  curatio  est. 
In  chronica  externa  Ophthalmia  ,  necesse  insuper 
esse  videtur  ,  tres  distinctas  fere  oculi  conditiones 
seorsim  considerare.  Nam,  vel  conjunctiva,  tantum 
chronica  phlogosi  afficitur,  —  vel  jam  degenerata  et 
liyperthrophica  est  conjunctivae  structura,  —  vel  tandem 
ipsa  quoque  conjunctiva  quae  corneae  instrata  est, 
affecta  est.  Hos  autem  casus  distinguere,  magis  ad 
prognosin  quam  ad  curationem  facit:  nam  in  singulo 
illorum,  curatio  parum  differt;  prognosis  vero  gravior 
est,  ubi  jam  degenerata  sit  conjunctiva,  et  pejor  adhuc, 
ubi  jam  ad  corneae  conjunctivam  morbus  processerit. 
In  conjunctivitide  chronica  simplici,  quae  ad  primam, 
ut  ita  dicam,  seriem  pertinet,  reitera  tus  conjunctivae 
tactus  ope  crystalli  cupreae,  collyria  zinci,  vel  subli¬ 
mati  corrosivi ,  et  unguentum  ophthalmicum  rubrum , 
remedia  fuerunt  quae  adhibuimus.  Interne  vero,  alter¬ 
nis  diebus  granum  unum  vel  alterum  aloes  aegris  ple¬ 
rumque  exhibuimus,  et  hirudines  identidem  quam  proxi¬ 
me  oculum  admovimus. — Contra  conjunctivitidum  cum 
membranae  adnatae  hypertrophica  degeneratione  ,  con¬ 
tra  conjunctivitidem  scilicet  trachomatosam  (conjunctivce 
granulationes ,  aspritudo  palpebrarum,  palpebra  ficosa , 

ecchinophthalmia)  remedium  quod  experti  sumus,  fuit 
causticum  illud ,  quod  contra  cancrum  cutaneum ,  his 
temporibus  frequenter  cum  profectu  adhibetur,  zincum 
scilicet  muriaticum.  Concentratissima  hujus  remedii  so¬ 
lutio  ,  penicillo  excepta  ,  eversae  superiori  palpebrae 
admovere  affatim  suevimus,  cura  adhibita,  ne  solutio 
oculum  attingeret:  hunc  in  finem,  admoto  jam  remedio, 
et  brevibus  interpositis  induciis  ut  altius  penetraret, 
conjunctivam  penicillo,  simplici  aqua  madente,  abluimus. 
Hoc  remedium  jam  saepius  adhibuimus ,  illudque  ab 
oculo  semper  sine  noxa  perferri  vidimus.  Conjuncti¬ 
vae  aspritudines,  dum  solutione  zinci  tanguntur,  nonnihil 
albescunt,  a  reiterato  tactu  exaequantur,  tandem  fatiscere 
videntur.  An  vero  remedium  hoc,  lapidi  infernali  sitpra3- 
ferendum  nondum  affirmare  ausim ,  nam  hujuscemodi 
curationes,  etsi  frequentissime  nobis  occurrant,  tamen  raro 
contingit  ut  ad  finem  eas  perducere  nobis  sit  datum,  aegris 
plerumque,  vix  emendato  malo,  amplius  non  accedentibus: 
chronicas  autem  Ophthalmias,  maxime  illas  cum  aspritu¬ 
dine,  primo  remediorum  attactu  emendari  solere,  paulo 
post  vero  incredibili  pertinacia  quibuscunque  auxiliis  non 
auscultare,  notum  est:  hos  igitur  aegrotantes  inter 
sanatos  recensere  noluimus,  ne  curationi  magis  tribuere 
videremur  quam  revera  ei  esset  tribuendum 

1  Sunt  Professores,  qui  in  rationariis  Clinicis,  ccgrotantes  post  ince¬ 
ptam  curationem  emanentes,  sanatos  declarandos  esse  contendunt. 
Kranichf  eld,  Conspectus  publicus  morborum  ophthalmicorum  in  Insti¬ 
tuto  policlinico  Universitatis  Fridericce  Guilelmce.  BeroliniMDCCCXLII. 

Eadem  omnino  fuit  curatio  casuum  ecchinoplithalmiae 
cum  degeneratione  conjunctivae  corneae ,  cum  ejus 
nempe  phlebectasia.  Casus  in  quibus  dimidia  tantum 
swnma  pars  cornece ,  quae  scilicet  a  superiori  pal¬ 
pebra  contegitur,  affecta  se  ostendebat ,  frequentissimi 
luerunt.  Curatio  omnibus  bis  in  casibus  ,  non  corneae 
opposita  est,  sed  conjunctivae,  cujus  aspritudinem, 
versis  quotidie  palpebris,  et  lapide  infernali,  vel  cupro 
sulphurico ,  vel  zinco  muriatico  aggressis,  exaequare 
al  laboravimus. 

Chronicae  vero  conjunctivitides  palpebrales ,  ple¬ 
rumque  cum  aspritudine  vel  mwciflua,  vel  arida,  vel 
conferta,  vel  discreta ,  adeo  sunt  hic  locorum  frequen¬ 
tes,  ut  in  villicis  et  in  plebe,  occulta  quaedam  con¬ 
junctivae  palpebrae  superioris  succensio  reperiri  ple¬ 
rumque  soleat:  inde  etiam  est ,  quod  in  omnibus  fere 
oculorum  morbis  qui  nobis  quotidie  obveniunt,  dili  gen¬ 
tem  internarum  palpebrarum  investigationem,  iis  ver¬ 
sis,  suscipere  soleamus.  —  Hujuscemodi  palpebrarum, 
( maxime  superioris)  eversio  in  ophlhalmoseopia  ,  est 


« Aegrotantes ,  quibus  policlinice  medendum ,  curam  rarius  aci  finem 
«  usque  —  e  quibus  rationibus  haud  difficile  est  intellectu  —  sustinent; 
«  malo  potius  quodammodo  emendato  negligunt  eam ,  atque  sanitate 
« feliciter  restituta  medicis  ob screantibus  non  amplius  se  offerunt. 
«Hanc  ob  causam  magna  pars  eorum ,  qui  recesserunt ,  consideranda 
,(  est ,  ut  experientia  assidua  docet,  sanata» .  — Ego  huic  sententiae  assen- 
tiri  liaud  possum ,  et  sanatos  eos  tantum  segros  declaravi ,  qui,  nobis 
testibus,  sanationem  receperunt. , 

maximi  momenti  et  summopere  necessaria:  eam,  ad 
novissima  fere  usque  tempora,  medici  ocularii  negli- 
gere  consueverunt ,  quamquam  antiquissimis  medicinae 
temporibus  in  usu  fuerit,  teste  Celso  « ISonnunquam 
etiam  ex  aspritudine  lippitudo  Jit;  ipsam  deinde  aspri¬ 
tudinem  auget ,  fitque  ea  in  aliis  brevis,  in  aliis  lon¬ 
ga,  et  quae  vix  unquam  finiatur.  In  hoc  genere 
valetudinis  quidam  crassas,  dur asque  palpebras,  et 
ficulneo  folio,  et  asperato  specillo,  et  interdum  scal¬ 
pello  eradunt;  versasque  quotidie  medicamentis  suffri¬ 
cant. —  Celsus  Uber  V/. 

Papula '  aphthoides . — Papula  aphthoides  octies  oc¬ 
currebat,  plerumque  in  adolescentibus  qui  nondum 
vigesimum  annum  excesserant:  malum  in  ora  sclero- 
corneali  a  latere  temporis  in  omnibus  casibus  haerebat, 
parum  admodum  doloris  movebat,  et  sine  photophobia 
erat:  subinde  papula  colliculo  mirum  in  modum  emi¬ 
nenti  insidebat.  —  In  quovis  casu  malum  recessit  tacta 
quotidie  vel  alternis  diebus  papula  lapide  infernali. 

Pterygia . — Pterygia  fere  omnia  tenuja  fuerunt,  cor¬ 
neae  marginem  vix  scandebant,  inde  a  longo  tempore 
nullum  progressum  faciebant:  in  omnibus  igitur  liis  ca¬ 
sibus,  ab  opera  cultri  abstinuimus,  tantum  unguentum 
praecipitati  rubri  et  pilulas  aloeticas  identidem  sumen¬ 
das  praescripsimus.  —  Adfuit  vero  femina  quaedam  ru¬ 
stica,  annos  supra  quadraginta  nata,  quae  non  commu¬ 
ne  exemplum  obtulit  duplicis  in  utroque  oculo  ptery- 

gii.  Pterygia  in  utroque  oculo  erant  crassiuscula,  et  ex 
utroque  oculi  cantho  procedentia,  in  media  cornea  se 
se  jam  jam  invicem  fere  attingebat,  valdopere  infirmata 
videndi  facultate. — Pterygia  volsellae  ope  apprehensa, 
attracta ,  a  canthis  ad  corneam  cultello  excidimus :  in 
quovis  oculo,  prius  unum,  serius  aliud  pterygium  extir- 
pavimus,  ne  nimia  oculi  pars  a  simultanea  utrius- 
que  pterygii  extirpatione,  nuda  remaneret.  Loca  cor¬ 
neae  quibus  pterygia  succreverant,  finita  suppuratione, 
quidquam  magis  pellucida  facta  sunt;  multum  vero 
abfuit  ut  naturalem  pelluciditatem  reciperent.  Exte¬ 
nuandae  superstiti  opacitati,  unguentum  praecipitati  ru¬ 
bri,  domi  diu  adhibendum,  aegrae  dedimus. 

Relaxatio  sacciformis  conjunctivce  oculi  sinistri. 
Plebejo  fere  quinquagenario  urbis  Eogodukoff,  conjun¬ 
ctiva  oculi  sinistri  adeo  erat  relaxata ,  ut  ex  summa 
oculi  parte,  ante  oculum  quodammodo  laciniatim  de¬ 
penderet,  et  totam  corneam  absconderet.  Panni  rela¬ 
xatae  et  dependentis  conjunctivae,  erant  coloris  obso¬ 
leti  ,  ex  rubro  -  livescentis ,  molles,  et  sparsae  in  iliis 
visebantur  flavae  maculae,  quasi  ab  infarctis  cryptis 
textui  submucoso  inhaerentibus.  Cornea  et  omnes  ce¬ 
terae  tam  externae  quam  internae  oculi  partes  natura¬ 
liter  habebant,  et  videndi  potentia  apprime  vigebat. — 

i 

Secundum  aegri  narrationem,  morbus  a  diebus  quin¬ 
decim  nulla  manifesta  occasione  nulloque  incommodo 
ortum  duxerat,  et  bidui  spatio  eum  gradum  adeptus 

fuerat,  in  quo  nunc  versabatur. — Propendentes  relaxa¬ 
tae  conjunctivae  pannos  in  corneae  ambitu  circumcidimus, 
ct  infusum  chamomillae  pro  fomento  praescripsimus : 
vix  duabus  hebdomadibus  elapsis,  nullum  fere  pristini 
morbi  vestigium  supererat.  —  Similem  casum  nunquam 
mihi  videre  contigit:  morbus  sine  dolore  fuit,  sine 
gramiis,  fereque  sine  incommodo  praeter  coecitatem,  a 
dependente  conjunctiva,  mechanico  modo  inductam. 

Polypus  conjunctivae.  —  Centurioni  emerito,  ex  me¬ 
dia  interna  inferiore  palpebra  oculi  dextri  polypus 
assurgebat,  qui,  ex  brevi  pediculo  in  capitulum  latesce¬ 
bat  membranaceum,  mucosum,  molle,  coloris  ex  livido 
imbri.  Polypus  modo  in  sinu  palpebrae  totus  erat  ab¬ 
sconditus,  modo  particula  ejus  inter  bulbum  et  palpe¬ 
brae  marginem  apparebat,  mole  sua  oculum  vexabat,  et 
frequentes  conjunctivitides  suscitabat. — Polypum  volsella 
arreptum  evellimus,  et  locum  tarsi  duriusculum  et  prae- 
rubrum  ex  quo  polypus  assurgebat,  lapide  infernali  ali¬ 
quoties  ambussimus,  donec  aequalis  et  pallida  ei  indu¬ 
cta  fuisset  cicatrix. — Omnes  conjunctivae  polypos  quos 

« 

hucusque  vidi,  magnam  prae  se  ferebant  similitudinem 
cum  polypis  ani  apud  infantes  et  pueros  non  infrequen- 
ter  occurrentibus:  ex  pediculo  scilicet  plus  minus  lon¬ 
go,  protinus  in  capitulum  latescebant  quodammodo  com¬ 
planatum  ,  compressum ,  adinstar  capituli  clavi  com¬ 


munis. 


Historice  ad  morbos  conjunctivce  pertinentes. 


25  Maii.  Conjunctivitis  pustularis.  Puer  13  annorum:  cutis  tenera, 
pallida,  conice  flavescentes,  irides  caeruleae,  colli  ganglia  nonnihil  no¬ 
dosa.  In  oculo  sinistro  a  latere  temporis,  in  margine  sclero-corneali  par¬ 
va  adest  pustula:  in  ambitu  pustulae,  venae  scleroticae  conspicue  tument, 
conjunctivae  vasa  in  pustulam  congesta  sunt,  reliquum  oculi  sine  rubedine, 
sed  interna  palpebra  superior  utri  usque  oculi  asperula  est,  antiquo,  ut  vide¬ 
tur,  morbo:  tribus  abhinc  annis  Ophthalmia  laboravit:  photophobia 
mediocris, sed  pungens  oculi  dolor.  ( Pustulam  tetigimus  lapide  infernali). 

26  Maii.  Summa  pustula  heri  lapide  infernali  tacta,  hodie  eschara 
obtecta  est*,  melius  habere  aeger  ait:  rubor  circa  pustulam  valde  imminu¬ 
tus.  ( Plagam  conjunctivce  rubiam  lapide  cupreo  tetigimus). 

28  Maii.  Insignis,  incredibilis  fere  emendatio:  remanent  tantum 
reliquiae  nonnullae  morbi  pristini,  focus  ruber  iterum  cupro  tactus  est). 

29  Maii.  In  sede  pristinae  pustulae,  nonnullae  venae  adhuc  visuntur 
jam  jam  recedentes.  —  Ad  tollendam  aspritudinem,  per  mensem  tacta 
est  interna  superior  palpebra  alternis  diebus  crystallo  cuprea. 

Blepharospasmus  scrophulosus  post  variolas. 

> 

20  Maii.  Puellam  trimam  variolae  verae  novissime  occuparunt,  eam- 
que  vix  convalescentem  Ophthalmia  adorta  est,  quae  exorcismis,  qui¬ 
bus  pro  more  plebejorum  nostratium  aggressa  fuerat,  non  auscultavit. 
Oculis  ab  uno  jam  mense  sernper  clausis  jacebat  aegra,  palmis  oculos 
comprimebat,  prona  sernper  cubabat,  palpebras  lacrymis  liumentes, 
gramiosas  habebat,  easque  spasmus  tam  vehemens  occupabat,  ut,  vel 
magna  vi  adhibita,  diduci  haud  possent,  et  bulbum  inspectioni  subducerent. — 
Huic,  prima  die  granum  tartari  stibiati  ex  uncia  aquae  dedimus,  et 
subsequente  mane  ,  longe  melius  jam  habebat,  palpebras  aliquan¬ 
tum  diducebat.  Tartarus  stibiatus  iterum  porrectus  est,  et  tertia  die 
mane,  oculis  jam  fere  prorsus  apertis  aegra  ad  nos  allata  est:  conjun¬ 
ctivam  nonnihil  rubentem  raptim  crystallo  cuprea  tetigimus.  Restituta 
est,  nullo  alio  dein  adhibito  remedio,  praeter  assiduam  apricationem. 

Blepharospasmus  post  variolas. 

22  Aprilis.  Puerum  quinquennem  variolas  verse  hebdomadibus  quin¬ 
que  abhinc  invaserant,  earumque  vestigia  recentia,  in  toto  maculato 
corpore  visuntur.  Post  hebdomaden  ab  invasione  mali,  oculi  laborare 
coeperunt,  eosque  ab  illo  tempere  puer  non  amplius  aperuit.  — Blepharo¬ 
spasmus  vehemens,  palpebrae  gr aniiosa:,  lacrymis  totae  humentes:  con¬ 
junctiva  palpebrarum  tumidula,  rubella  quoque  conjunctiva  ocularis; 
cornea  utriusque  oculi  sparsim  et  tenuiter  nebulosa,  cumprimis  inedia 
parte:  a  blepharospasmo  fere  introrsum  versae  sunt  palpebrae.  ( Conjun¬ 
ctiva  raptim  tacta  est  crystallo  cuprea.  Calom:  gr:  jj.  Apricatio). 

23  Aprilis.  Quidquam  melius,  palpebras  quidquam,  sed  brevi  admo¬ 
dum  puer  aperire  posse  videtur.  (T 'actus  crystallo  cuprea  reiteratus  esi). 

25  Aprilis.  Vix  melius,  non  pejus  tamen.  ( Habeat  quotidie  vespere 
granum  unum  tartari  stihiati  ex  uncia  aquee). 

29  Aprilis.  Stibium  ter  sumpsit.  Photophobia  prorsus  nulla  ,  bulbi 
sine  rubedine,  nulla  succensio,  nullusque  morbosus  sensus :  remanet  a 
praegressa  Ophthalmia, aliqua  levis  corneae  nebulosi tas.  (  Apricatio ). 

7  Maii.  His  diebus  bene  se  habuit,  neque  in  morbum  relapsus  est. 

Conjunctivitis  mucosa  gravis. 

2  Maii  1846.  Puer  undecim  annorum,  studiis  deditus ,  ab  oculis 
laborat  a  quatuor  diebus.  Cutis  palpebrae  superioris  tumida  jam  est 
et  livida;  conjunctiva  palpebralis  tota  tomentosa ,  byssum  fere,  coloris  ex 
livido-rubri  referens;  conjunctiva  oculi  tota,  sed  minus  a  lateribus 
diametri  transversi  ,  qua  parte  palpebrae  apertae  bulbo  non  accumbunt, 
crassi  et  spissi  retis  adinstar,  sanguine  injecta  est;  parum  lacrymarum, 
sed  inultum  muci ;  cornea  et  internae  oculi  partes  hucusque  illaesae: 
oculorum  dolor  gravis ,  subinde  pungens ,  pruriens :  visus  quidquam 
corruptus.  Oculus  dexter  gravius  laborat  quam  sinister.  ( Conjunctiva 
palpebralis  utriusque  oculi  rapidissime  tacta  est  lapide  infernali . 
Sui p has  sodee). 

3  Maii-  Conspicue  melius:  palpebrae  detumuerunt,  rubor  conjunctivae 
ocularis  multo  dilutior,  nox  longe  tranquillior  fuit,  oculi  dolor  valde 
imminutus,  palpebrae  hodie  mane  minus  gramiosae  quam  heri  ante 

20 

tactum.  (Internce  palpebrre  raptim,  sed  large,  lapide  infernali  iterum 
taetre  sunt). 

5  Maii.  Mutatio  prorsus  mirifica  et  fere  incredibilis:  bulbus,  tam 
dexter  quam  sinister,  sine  rubedine,  tumor  et  livor  palpebrarum 
prorsus  deleti:  rubedo  tantum  remanet  in  sinu  conjunctivae ,  qua 
parte  membrana  adnata,  ex  palpebra  ad  oculum  fertur.  —  ( Sinus  raptim 
tangebatur  lapide  infernali). 

1  Maii.  Oculi  album  sine  rubedine,  fere  prorsus  restitutus  puer  est. 
(. Absque  remidiis). 

10  Maii.  Aliqua  conjunctivae  rubedo  sinum  palpebrarum  adhuc  tenet. 
( Instillet  vespere  collyrium  zinci  ex  granis  tribus). 

Amplius  non  venit. 

Ophthalmia  externa  chronica. 

5  Aprilis.  Rustica  43  an:  a  tribus  annis  fere  caeca:  incomitata  incedere 
nequit,  sed  conducta  accessit. —  Ophthalmia  chronica  externa  cum  hyper¬ 
trophia  trachomatosa  conjunctivae  palpebralis ,  et  incipiente  ectropio  pal¬ 
pebrae  inferioris  utriusque  oculi.  —  Conjunctiva  comere  oculi  utriusque 
varicosa  est ,  et  fere  pannum  refert.  In  oculo  sinistro  adest  quoque  pte¬ 
rygium,  cujus  apex  jam  in  mediam  usque  corneam  se  exporrigit:  camera 
hujus  oculi  plenior  est,  indeque  cornea  angustior  est,  sed_  extantior. 

5,  6,  7  Aprilis.  Interna  superior  palpebra  utriusque  oculi,  quotidie 
versa,  lacta  est  solutione  concentratissima  nmriatis  zinci.  ( Sulphas  sodae). 

8  Aprilis.  A  tactu,  palpebrae  cedematosae. 

9  Aprilis.  Tactus  reiteratus  est. 

/  /  Aprilis.  Palpebrae  internae  inferiores  tactae  sunt  vehementer  crys¬ 
tallo  cuprea. 

!3  Aprilis.  Ali  adhibita  per  hos  dies  curatione  melius:  oculi  longe 
minus  gramiosi  et  minus  lacrymosr,  oculi  rubor  longe  dilutior:  aegra, 
curatione  contenta  est;  melius  dicit  habere  a  cupro  sulphurico  quam 
a  zinco  muriatico:  caput  quoque,  quod  cum  oculis  semper  ei  dolebat, 
minus  dolet. 

15  Aprilis.  Tacta  iterum  est  sulphate  cupri. 

16  Aprilis.  Melius,  ectropion  fere  penitus  disparuit ,  repressa  villo- 
sitate  palpebrae  inferioris:  nullus  dolor,  nullae  gramiae,  rubedo  oculorum 

magis  magisque  fatiscens.  [Superior  et  inferior  interna  palpebra  tacta 
est  vehementer  sulphate  cupri). 

17  Aprilis.  Conspicue  melius:  phlogosis  chronica  conspicue  recedit, 
nulla  fere  morbosa  oculorum  molestia,  nullae  lacrymse-  [Sulph:  cupri). 

1 8  Aprilis.  Sibi  gratulatur,  melius  cernere  ait.  [Sulphas  cupri )  . 

!9,  j 20,  21 ,  24  Aprilis.  Quotidie  tacta  est  cupro:  melius  sic  habet 

ut  hodie  sinistro  quoque  oculo  distincte  numerare  digitos  potuerit. 

25,  26 ,  27 ,  28 ,  29,  30  Aprilis.  Quotidie  tacta  est:  semper  melius. 

3  Maii.  Pterygium  sinistri  oculi  excisum  est. 

4  Maii.  Ab  excisione  pterygii,  nulla  oculi  succensio ,  aliquis  oculi 
dolor . 

6  Maii.  Vulnus  conjunctivae  detergitur ,  et  pus  moveri  incipit:  ali¬ 
qua  oculi  vulnerati  succensio. 

10  Maii.  Vulnus  conjunctivae  ad  cicatricem  spectat. 

i 5  Maii.  Vestigia  vulneris  conjunctivae  vix  deprehenduntur:  bulbi  valde 
minus  rubri,  corneae  clariores,  sed  semper  cum  venis:  conjunctiva 
palpebrae  superioris,  repressa,  aequabilior,  sed  incrassata  et  inaequalis. 

Amplius  non  venit. — Per  totam  curationem  usa  est  alternis  diebus 
pilula  aloetica  ex  gr:  duobus.  —  Postremis  diebus  incomitata  nos  adierat. 

■"«T  ■  - 

MORBI  €GR MEJE. 

Prope  centum  fuerunt  aegri,  qui  cum  adfecta,  vel 
staphylomate ,  vel  tabe,  vel  opacitate,  vel  ulcere,  vel 
multimodis  inflammationis  speciebus,  cornea,  obvene¬ 
runt:  apud  majorem  horum  aegrorum  numerum  utra¬ 
que  cornea  erat  affecta ,  ideoque ,  corneae  affectiones, 
quas  in  Schola  considerare  potuimus,  ultra  150  fuerunt. 

S  ta phy  lo  mata. 

Dubios  hucusque  haerere  medicos  ocularios  circa 

* 

veram  staphyloinatis  originem,  et  genuinam  ejus  patho- 

20* 

logicam  conditionem,  notum  est.  Id,  nisi  fallor,  eo 
tribuendum  est,  quod  medicis  rarissime  contingat,  nas¬ 
centia,  ut  ita  dicam,  staphylomata  videre,  plerumque 
enim  staphylomata  jam  nata  et  adulta,  nobis  obveniunt. 
Paucis  post  mensibus  quam  TVarton  Jones  suas  de 
pathologia  staphylomatis  observationes  publici  juris 
fecerat,  et  ostendere  aliaboraverat ,  s  taphyloma  non 
sistere  cornece  degenerationem ,  sed  cicatricem  esse 
protrusce  post  corneam  absumptam  iridis ,  1  casus  in 
Schola  se  nobis  obtulit ,  qui ,  mox  memorati  auctoris 
opinionem  apprime  confirmavit,  ideoque ,  ab  illo  inde 
tempore,  veterem  staphylomatis  theoriam  deserere,  et 
novam  amplecti  debuimus.  Casus  sic  fere  est: 

5  Maii  1838.  Servus  urbanus ,  25  annorum ,  boni  habitus,  quadra¬ 
ginta  circiter  abhinc  diebus  urethritidem  virulentam  contraxerat. 
Ingestis  remediis  quibusdam,  quae  a  profanis  acceperat,  omnia  ure¬ 
thritidis  signa,  post  hebdomadas  duas  recesserunt,  et  per  septem  deinceps 
dies  omnino  restitutus  sibi  visus  est.  Hebdomade  vero  vix  praeterlapsa, 
repente  oculus  dexter  rubuit,  magnopere  doluit,  intumuit,  gravissimus 
quoque  dolor  orbitam  et  caput  affecti  lateris  occupavit  ,  et  postmodum 
ex  tumente  oculo  uberrima  materiae  puriformis  copia  dimanavit.  Nullo 
adhibito  remedio,  circa  vigesimam  diem  ab  invasione  ophthalmice, 
aeger  oculo  jam  prorsus  obcaecato  in  Scholam  se  contulit,  ut  in  Poli- 
clinico  curationem  susciperet.  (In  Clinica  stativa  accipi  noluit). — 

1  The  tissue  composing  a  staphyloma  is  not  degenerated  and  opa- 
que  cornea,  but  a  neu  tissue ,  of  the  nature  of  the  tissue  of  cicatrice, 
developcd  on  the  anterior  surface  of  the  iris  exposed  by  the  destru- 
ction  of  the  cornea  itself.  Some  observations  on  the  pathology  of 
staphyloma  by  Warton  Jones.  London Medical  Gazelle.  February  1838 
p.  850. 

Oculus  affectus,  blepharophthalmoblennorrhoea  gravissima,  ad  chroni- 
citatem  jam  spectante,  laborabat:  palpebrae  adhuc  rubrae  et  tumentes 
erant,  sed  a  recedente  tumore  flaccidae;  conjunctiva  ocularis  chemotica; 
cornea  tota  erat  albi  coloris,  purulenta,  mollita,  magnam  partem 
exesa,  quin  tamen  promineret;  muci  puriformis  proventus  abundus. — 
Etsi  actum  de  facultate  videndi  jam  esset,  extinguendce  tamen  phlogosi, 
aegro  collyrium  datum  est  ex  scrupulo  lapidis  infernalis  in  uncia 
aquae,  mane  et  vespere  instillandum. — Per  integrum  mensem  Scholam 
aeger  non  visitavit,  sed  collyrium  domi  diligenter  adhibuit:  exeunte 
autem  mense,  quum  iterum  Scholam  adiisset,  palpebrae  ei  erant  fere 
naturales,  sine  conjunctivae  aspritudine,  tantum  quidquam  flaccidiores;  — 
chemosis  prorsus  recesserat ;  corneae  vero,  nullum  amplius  aderat 
vestigium,  sed  in  sede  ejus,  iris  nuda ,  tumentis  et  ubique  continui 
sacci  adinstar  ,  atra  extabat,  sine  ullo,  pupillae  prorsus  oblitteratae,  vestigio. 
Tumor  protrusae  iridis  erat  elasticus,  et  tantae  magnitudinis,  ut  a  superiore 
palpebra  non  nisi  aegre  contegi  posset.  Tiwn  annuentem  jam  aegrum,  sollicite 
in  Scholam  accepimus,  ut  futurae  oculi  m  etamorphoscs,  nobis  testibus,  accide¬ 
rent.  Utrumque  oculum  taeniola  adhaesiva  clausimus ,  quotidie  bis,  colly¬ 
rium  e  granis  quinque  lapidis  infernalis  in  uncia  aquae,  affecto  oculo 
instillavimus,  et  aegrum  cubare  jussimus. — Post  tres  menses ,  totus  iridis 
tumor  cicatrice  ex  albo  caerulea  erat  obductus,  valde  extabat,  et 
sphaericum  staphyloma  omnino  referebat. 

In  casu  modo  memorato ,  nasci  et  confirmari  sphae¬ 
ricum  Staphyloma,  ex  totali  iridis ,  post  absumptam  cor¬ 
neam,  prolapsu ,  nosmetipsi  vidimus:  staphylomata  igitur, 
pro  cicatricoso  iridis  prolapsu  habenda  esse,  certum 
habemus. — Etsi  partialis  quoque  staphylomatis  eamdem 
originem  esse_,  verisimile  sit,  nunquam  tamen  hucusque 
nobis  datum  fuit,  formationi  partialis  staphylomatis 
adstare ,  omnes  enim,  quos  hucusque  vidimus  partiales 
iridis  prolapsus ,  etsi  non  mediocres  fuissent,  sensim 
recedere  vidimus,  nulla  remanente  corneae  eminentia,  sed 

superstite  tantum  leucomotosa  cicatrice,  modo  cum  ma¬ 
cula  nigrescente,  modo  sine  illa. — Inter  permulta  staphy- 
lomata ,  quae  quotannis  in  Schola  nobis  occurrunt , 
plura  obvenerant,  in  quibus,  circa  basim  tumoris,  adhuc 
reliquias  veteris  corneae  licebat  deprehendere  :  basim  ho¬ 
rum  staphylomatum  annulus  caerulescens,  subinde  impuri 
coloris,  amplectebatur,  quasi  reliquiae  extremae  orae 
veteris  cornea; ;  ex  illa  ora  tumor  staphylomatosus, 
albedine  cicatricis  distinctus,  assurgebat,  et  latescebat: 
subinde  ab  illa  ora  staphyloma  erat  quodammodo  stran¬ 
gulatum.  In  his  casibus  quoque,  omnino  manifestum  fuit, 
staphyloma ,  non  fuisse  degenerationem  corneae ,  cujus 
scilicet  tantum  extremissima  circumferentia  supererat,  sed 
cicatricem  fuisse  iridis  protrusae  1 . 

Etsi  celeberrimi  medici  ocularii  novam  Jonsoni  theo¬ 
riam  quodammodo  infirmare  velle,  non  ita  pridem, 
visi  fuerint  2,  novissimi  vero  scriptores  antiquam  theo¬ 
riam  falsam  jam  declarare,  et  novam  amplecti  videntur  3. 

*  Middlemore ,  prse  ceteris  auctoribus,  egregie  descripsit  mutationes 
pathologicas  quse,  post  absumptam  corneam,  contingere  in  iride  debent, 
ut  iris  in  tumorem  continuum  protrudi  possit ,  quin  lens  et  vitreus 
humor  excidant.  Middlemore ,  Treatise  on  the  disease  of  the  eye. 
London  1835.  V.  I-  p.  717. 

3  Lawrence ,  a  Treatise  on  the  disease  of  the  eye.  Second  edition. 
London  1841.  p.  364. 

3  Arti ,  \ i ertelj ahrschr :  II.  1844. —  Jahrbb.  XLIII.  233. 

Steinberg,  in  Goschen  Jahresbericht.  2  Jahrgang.  p.  443. 

Fischer ,  Lehrbuch.  Prag.  1846.  p.  Sit. 

Etsi  celeberrimus  Prof:  Fischer  in  definitione  staphylomatis  adhuc 
asserat,  Staphyloma  esse  corneam  iridi  ad  glutinatam ,  et  in  t  imiorem 

Staphylomata  tum  tantum  excidere  solemus,  quum  ob 
molem,  vel  et  chronicam  forte  inflammationem,  cultri  ope¬ 
ram  reapse  desiderent.  Duo  igitur  tantum  staphylomata  hoc 
anno  excidebamus,  alterum,  immensum,  in  villico,  alterum 
apud  juvenem  civicum,  qui,  quum  dexter  oculus  in  magnum 
staphyloma  globosum  ei  extaret,  et  faciem  inde  dehonesta¬ 
tam  haberet,  sibi  arte  factum  oculum  aptare  desideravit. 
Excisionem  fecimus  medio  loco  inter  basim  et  apicem  sta- 
phylomatis ,  keratotomo  majusculo,  quo ,  prius  corneae 
inferius hemicyclum,  dein  ,  arrepto  volsella  panno,  heuii- 
cyclum  superius  persecuimus.  Ubi  in  excisione  staphyloma- 


vel  globosum ,  vel  conicum ,  extuberantem ,  paulo  posivero,  pro  cornea, 
vocem  pseudocorneam  adhibet,  et  affirmat,  se  nunqnam  vidisse  staphy¬ 
lomata  a  luxuriante  (. Substanzwucher)  textura  corneae,  sed  semper  a 
prolapsu  iridis  cicatricoso:  novae  igitur  staphylomatis  theoriae,  se 
quoque  asseruit.  — Refert  quoque  casum  prolapsae  totius  iridis,  quae 
in  verum  staphyloma  totale  degeneravit. 

Reute ,  ( Lehrbuch  der  Ophthalmologie.  Braunschveig.  1846.  p.  426) 
staphylomatis,  vetertam  em ,  quam  novam  theoriam  admittere  videtur. 

Andreae ,  ( Grundriss  der  gesammten  Augenheilkunde.  Leipzig.  1846.) 
novae  theoriae  nullam  mentionem  facit. 

Pugnat  contra  novam  theoriam  casus,  fortasse  unicus,  feminae  28  an: 
ab  Henzschel  memoratae,  quae,  etsi  sine  iride  in  utroque  oculo  nata, 
(sicut  pater  ejus  et  duae  sorores)  tamen  staphyloma  totale  in  oculo 
sinistro  gerebat.  Sed  auctor,  nisi  fallor,  illam  feminam  jam  cum  sta- 
phyloinate,  et  non  prius,  cognovit,  et  alioquin  sicuti  brevissime,  ita  ob¬ 
scure,  eum  casum  descripsit,  ait  enim ,  olim  ophtlialmiam  eum  ocu¬ 
lum  destruxisse  —  et  staphyloma  excitasse:  —  ( derer  eine  ( Ophthalmie ) 
das  linke  Auge  zerstort  und  Totalstaphylom  zur  Folge  hat .)  Ammon , 
Zeitschrijt  fur  die  Ophthalmologie.  i83i.  Vol.  I.  p.  52. 

sit  prius  sectio  superior  fiat,  sectio  inferior  non  nisi  dif¬ 
ficilius  absolvitur ,  oculus  enim ,  vix  absoluta  sectione 
superiore,  sursum  torquetur :  ubi  vero  prius  fiat  sectio 
inferior,  etiamsi  oculus  sursum  vertatur,  pannus  jam 
sectus,  volsella  prehendi  et  excidi  potest  J.  Vulnus  oculi 
vehementem  ophthalmo -blepharitidem,  cui  venae  sectio¬ 
nem  semel,  ter  hirudines  et  purgantia  opposuimus, 
excitavit;  tandem  cicatricem  concepit,  et  oculus  muti¬ 
latus  opportunam  exhibuit ,  gerendo  artefacto  oculo , 
figuram.  Pulchrum  fuit  sequi  naturae  processum  in  per¬ 
ducenda  ad  cicatricem  plaga,  ut  ita  dicam ,  inani,  cui 
scilicet  vitreus  tantum  humor  subjectus  erat.  Illa 
plaga  primis  diebus  escharam  purulentam  exhibuit;  sub- 
sequentibus  autem,  ex  eschara  illa  purulenta  ,  carun¬ 
culae  sparsim  pullularunt,  quae  paulatim  latiores  factae, 

insimul  coiverunt,  et  tandem  sensim  sensimque  se  con- 

> 

trahendo,  albidam  cicatricem,  fere  pseudocorneam, 
conceperunt.  —  Ophthalmo -blepharitis  ab  excisione  sta- 
phylomatis  suscitata  ,  gravis  fuit ,  et  cum  exophthalmia 
conspicua  oh  chemosin  serosam:  morbus  lente  recessit, 
neque  dimitti  aeger  potuit  ante  quadragesimum  diem: 
arte  factum  vero  oculum ,  non  nisi  pluribus  praeterlap¬ 
sis  mensibus,  ei  aptare  statuimus.  Lens,  sub  stapliylo- 
matis  amputatione  excidit. — Alterius  excisi  staphyloma- 
tis  historia,  reperietur  in  capitulo  de  pupillis  arte  factis. 


1  Ammon  sectionem  superiorem  praefert.  ( Zeitschrift  fur  die 
Ophthcilmologie.  l-er  Band.  p.  99). 

Adiaphanoses  corneae. 

In  casibus  nebularum  et  leucomatum  cornese,  modo 
unguentum  praecipitati  rubri,  modo  unguentum  kali 
hydrojodici ,  modo  collyrium  oxymuriatis  hydrargyri, 
addito  identidem  usu  interno  purgantium,  adhibuimus. 
Plerumque  vero  his  auxiliis  addidimus  frictiones  circa 
orbitam  vel  mercuriales,  vel  unguenti  kali  hydrojodici , 
quae  sat  diu  adhibitae ,  solvendae  lymphae  plasticae  in 
parenchymate  corneae  effusae  contribuere  debere,  nobis 
visum  est.  Quo  vero  profectu  id  curationis  genus  ad¬ 
hibitum  fuerit,  vix  veritate  quadam  affirmare  possumus, 
nullus  enim  aegrorum  sat  diti  Scholam  visitavit,  ut  effec¬ 
tus  curationis  nobis  notus  esset:  prae  ceteris  tamen  auxi¬ 
liis  proficere  visus  est,  pulvis  subtilissimus  salis  culinaris 
in  oculum  conjectus,  auxilium  a  plebejis  usitatissimum. 

Keratitis  cum  ulcere. 

Dimidia  fere  pars  casuum  keratitidis ,  cum  ulcere 
fuit.  Occasionem  ita  fere  omnia  ulcerum  corneae  genera 
videndi,  habuimus:  ulcera  opaca  et  subdiaphana,  ulcera 
varicosa  et  sine  varicibus,  ulcera  punctata  et  disseminata, 
orbicularia  et  conica,  ulcera  denique  lunata  (a  coup 
donple ),  praesto  fuerunt.  In  ulcerum  curatione,  totam 
attentionem  direximus  diathesi  universae,  et  oculi  inflam¬ 
mationi,  qua  scilicet  sublata,  ulcera  quoque  consanescere 
debere,  facile  intellectu  est.  Praeter  interna  remedia 

diathesi  opportuna,  et  purgantia  frequenter  reiterata , 
usi  plerumque  sumus  topicis  et  reiteratis  sanguinis 
detractionibus  ,  quae  fere  semper  manifestissime  profe¬ 
cerunt;  frictione  mercuriali  vel  jodata  in  ambitu  orbi¬ 
tae;  maxime  vero  tactu  ulceris  lapide  infernali ,  tam 
ad  imminuendam  ulceris  sensilitatem,  quam,  ad  solven- 

t 

dam  ei  comitem  phlogosin.  Collyrium  vel  nullum 
adhibuimus  ,  vel  illud  nitratis  argenti  et  oxymuriatis 
hydrargyri.  Infantibus  corneitide  cum  ulcere  et  blepha¬ 
rospasmo  affectis,  corneae  ulcus  lapide  infernali  tan¬ 
gere,  fere  impossibile  est:  his  in  casibus,  reiteratae 
doses  tartari  stibiath  prope  unicum  fuit  remedium,  quo 
utebamur.  Aliquoties,  nisi  corneae  ulcus,  saltem  internas 
palpebras  horum  infantum  vel  infernali  lapide  vel  cry¬ 
stallo  cuprea  raptim  tangere,  manifeste  profuit.  Ubi 
ulcera  a  trachomate  palpebrarum  pendebant,  huic  totam 
fere  curationis  vim  dirigebamus. 

Keratitis  pustularis ,  vasculosa ,  parenchymatosa. 

Eadem  fere  curatio  fuit  contra  varias  has  keratitidis 
species  adhibita,  omnium  enim  una  eademque  prima 
causa  esse  solet,  phlogosis  plus  minusve  profunda.  Hiru¬ 
dines  vel  cucurbitae,  frictio  mercurialis  tartarus  stibia- 
tus,  sulphas  sodae.  et  contra  diathesin  chininum,  antimo- 
nium  crudum,  jodium,  baryta,  cicuta,  praecipua  auxilia 
fuerunt.  Collyria  non  adbibebantur  nisi  in  superficiali  cor¬ 
neitide  (Kerato-conjunctivitis  vasculosa .);  vix  enim  pro¬ 
ficere  in  corneae  inflammationibus  profundis  videntur. 

In  keratitide  profunda  varicosa,  vasa  quae  in  corneam 
tendunt  praecidere,  neque  semel  lentavimus,  haec  enim 
vasa,  non  in  summa  cornea  ,  sed  alte  ex  ipsa  sclerotica  in 
corneam  feruntur ,  ideoque  incidi  nequeunt.  Magnam 
igitur  diligentiam  semper  adhibendam  esse  credi¬ 
dimus  in  casu  corneitidis  vasculosae,  ut  probe  di¬ 
stingueretur,  nnm  vasa  in  ipsam  corneae  spissitudinem 
se  se  diffunderent,  nmn  vero  summa  cornea,  ejus 
scilicet  conjunctiva ,  illius  phlebectasiae  sedem  praebe¬ 
ret  :  tam  curatio  enim ,  quam  prognosis,  in  utroque 
casu  summopere  differunt.  In  phlebectasia  conjunctivae 
corneae,  ( pannus  cor  nece)  collyria  proficiunt,  proficit 
quoque  sectio  vasorum  in  corneam  se  se  ferentium ; 
vitium,  frequentissime  ab  aspritudine  palpebrarum  pen¬ 
det  ,  et  etsi  rebelle  sit ,  tamen  serius  ocius  sanationem 
♦ 

admittit.  Ubi  vero  phlebectasia  sit  parenchymatosa , 
etsi  unum  alterum  ve  vas  tantum,  per  corneae  spissitu¬ 
dinem  se  se  diffundat,  collyria  vix  aliquid  proficiunt, 
sectio  vasorum  fieri  nequit,  et  curatio  adeo  difficilis 
est ,  ut  vix  equidem  mihi  unquam  successerit  hanc 
aegritudinem  ad  sanitatem  perducere,  quidquid  vel  in¬ 
ternorum,  in  constitutione  a'gri  agentium,  vel  exter¬ 
norum  remediorum,  adhibuissem. 

* 

Prolapsus  iridis. 

Iridis  prolapsum  ,  inter  morbos  corneae  collcavi, 
vitium  enim  ab  affectione  corneae  et  non  iridis  provenit. 
De  antiquo  iridis  prolapsu,  de  totali  scilicet  iridis 

prolapsu  cui  jam  superinducta  cicatrix  est,  seu  de  sta- 
phylomate,  tum  loquuti  sumus;  quum,  de  nova  staphy- 
lomatis  theoria  sermo  fuit.  Partialis  vero,  ut  dicunt, 
iridis  prolapsus,  tres  casus  habuimus:  apud  duos  tegros, 
iris  jam  erat  prolapsa  quum  se  se  ad  nos  contulis¬ 
sent;  apud  tertium  vero,  prolapsus  contigit  altera  die, 
ex  quo  aeger  acceptus  est.  In  omnibus  his  casibus 
nil  contra  prolapsum  ipsum  facere ,  sed  curationem 
omnem  contra  oculi  phlogosin  dirigere,  consultum  du¬ 
ximus:  in  duobus  casibus,  aegri,  sine  visus  jactura 
sanitatem  receperunt:  prolapsus  scilicet,  qui  a  centro  cor¬ 
neae  distabat,  sensim  sensimque  recedente  oculi  phlo- 
gosi,  penitus  recessit,  opaca  cicatrix  in  cornea  re¬ 
mansit,  pupilla,  ob  synechiam  partialem  anteriorem  , 
cordatam  figuram  assumpsit.  —  In  tertio  casu  autem, 
prolapsus,  prope  centrum  corneae  sedem  habebat,  cor¬ 
nea  tota  erat  ab  inflammatione  opaca,  et  oculus,  non 
propter  prolapsum,  qui  recessit,  sed  propter  universce 
cornea  morbum ,  videndi  facultatem  prorsus  amisit;  hu¬ 
jus  gravioris  casus  historia  ,  haec  fere  est. 

Ortus  et  recessus  prolapsus  iridis. 


April.  i 846.  Juvenis  rusticus  20  annorum,  capilli  tlavi,  irides 
caesice,  habitus  robustus,  nonnihil  obesus  et  lymphaticus.  2 4  Aprilis 
primum  Scholam  adiit  ambulans;  palpebra?  oculi  sinistri  spasmodice 
prae  oculi  dolore  contractae,  lacrymis  humectae,  rhinodacryorrhoea:  con¬ 
junctiva,  tam  palpebralis,  quam  ocularis,  parum  patiuntur  ,  et  deutoro- 
pathice  tantum:  cornea  tota  cinerei  coloris  est,  ita  ut  iris  et  pupilla  nil 
omnino  appareant  ,  cl  videndi  facultas  prorsus  sit  intercepta;  vena  una 

turgidior,  ex  superiore  sclerotiea  in  inediam  corneam  se  diffundit: 
bulbus  formam  conicam  adeptus  est:  sclerotiea ,  in  ora  pericorneali 
intensissime  rubra ,  rubedine  atra:  oculi  album,  retro  rubentem  oram  peri- 
cornealem,  impurum,  subflavum,  multis  venis  liventibus,  turgidis  distinc¬ 
tum:  ulcus  in  cornea  nullum,  sed  tota  corneae  superficies  asperula:  hemi¬ 
crania  lateris  affecti,  diu  noetuque  tenens,  gravissima;  visus  prorsus  deletus. 

A  l-a  curationis  die  ad  5-tam ,  semel  et  iterum  orbitae,  genis  et 
nuchae,  multae  cucurbitae  cruentae,  et  prope  palpebras  hirudines  XX  affixae 
sunt,  quotidie  sulplias  sodae  exhibitum  est:  omnia  vero  auxilia  nil 
profuerunt.  — Die  5 ,  cornea,  prima  die,  mediocriter  gibba,  in  conum 
obtusum  quam  maxime  extabat.  Aeger  igitur  sollicite  in  schola  acceptus 
est,  ut  accuratius  futurae  oculi  metamorphoses  sequi  potuissent. 

Ea  di  e,  acerbos  in  oculo  et  in  toto  capitis  latere  dolores  aeger  accu¬ 
savit,  lacryinae  multae  ex  oculo  et  ex  naso  defluebant,  pulsus  citatus, 
carnes  nonnihil  calentes.  [Vencesectio  ad  Olei  crotonis  tiglii  gultee 
jj,  frictio  mercurialis  ex  drach:  jjj  cum  drach:  j  extracti  belladonnce). 

6- ta  die.  Nox,  ob  dolores  oculi  et  capitis,  prorsus  insomnis:  sed  circa 
diluculum,  repentinum  et  ineffabile  levamen  aeger  expertus  est.  Mane  sub 
oculi  inspectione,  causam  tanti  et  tam  repentini  levaminis  cognovimus; 
ruptam  nempe  prope  centrum,  nonnihil  a  latere  interno  et  deorsum, 
corneam,  et  iridem  prolapsam,  reperimus.  Tumor  prolapsae  iridis  erat 
globosus  et  magnitudinem  lenticulae  aequabat ,  grandis  scilicet  adeo  erat, 
ut  quartam  corneae  partem  contegeret:  hiatus  corneae  per  quem  iris 
emerserat,  a  prolapsu  prorsus  erat  absconditus.  ( Uterque  oculus 
tceniola  adhaesiva  claudatur:  frictio  mercurialis  cum  belladonna; 
cucurbitce  tempori,  gena?,  collo  et  cervici  affigantur.  )  (Ab  oleo  crotonis 
secti  es  dejecerat.  ) 

7 - a  die.  Dolores  capitis  et  oculi,  etsi  mitiores,  tamen  aegrum  valde 
inlestant:  palpebra  superior,  ut  prius,  tumidula;  iridis  prolapsus  ejuid- 
quam  major.- — ( Frictio  mercurialis  cum  belladonna  —  Rp:  Lap.  inf: 
dr:  j.  Aq.  ^j.  S.  instilletur  bis  in  die). 

9-a  die.  Symptomata  recedunt,  oculi  et  capitis  dolores  mitiores, 
prolapsus  mucositate  quadam  obtegitur;  a  pressione  palpebrarum  quo¬ 
dammodo  est  complanatus. 

/ l-a  die.  Nullus  capitis  et  oculi  dolor,  palpebra  superior  non  am¬ 
plius  tumet,  lacrymarum  proventus  valde  imminutus:  sclerotica  tantum 
rubet  in  ora  pericorneali:  prolapsus  colorem  iridi  proprium  amisit  et 
quodammodo  albescere,  fere  a  mucositate  ei  haerente,  videtur.  ( Frictio  et 
sulphas  sodce ,  collyrium  argenti  nitrici). 

15  die.  Prolapsus  adeo  recessit,  ut  vix  capitulo  aciculae  minoris  sit 
aequiparandus. 

20  die.  Loco  prolapsus  iridis,  minima  caruncula  pallido  -  rubrum 
punctum  referens,  in  medio  leucomatis  visitur. 

j 26  die.  Dimissus  est:  tota  cornea  non  eminens,  sed  potius  compla¬ 
nata,  coloris  cinereo  -  livescentis  est,  ita,  ut  trans  illam  nullibi  iris 
appareat:  in  sede  prolapsus,  densum  leucoma,  prolapsus  vero  ipsius, 
nullum  vestigium. 

Sanguinis  igitur  topicae  depletiones,  unguentum  hy- 
rargyri  cum  belladonna,  purgantia  et  collyrium  nitratis 
argenti,  auxilia  fuerunt,  sub  quibus,  prolapsus  ,  etiamsi 
magnitudinis  non  mediocris  fuisset,  prorsus  recessit:  id 
autem,  in  quovis  fere  prolapsu  iridis,  morbus  hic 
locorum  certe  non  infrequens,  mihi  videre  contigit. — 
Abstineri  quoque  a  collyrio  argenti  nitrici  in  curatione 
prolapsus  posset:  illud  adhibere  propterea  solemus,  quod 
sensilitatem  prolapsae  iridis  forte  imminuere  nobis  vi¬ 
sum  est. 

Circa  iridis  prolapsum,  celeberrimi  in  arte  viri  egregie 
jam  dudum  scripserunt,  nullamque  directe  contra  partem 
iridis  prolapsam  curationem  adhibendam  esse,  jam  osten¬ 
dit  Demours  et  post  eum  celeberrimi  artis  periti.  ‘. 


*  Demours ,  Traite  des  maladies  des  yeux.  T.  I.  p.  300. 

Chelius,  Handbucli  der  Augeuheilkunde.  T.  I.  p.  176. 
Lawrence,  A  treatise  on  the  disease  ot  the  eye.  London  1841  p.  436 

Scarpa  prolapsam  iridem  lapide  infernali,  in  cuspidem 
extenuato,  tangere,  ut  eschara  fiat,  suasit,  quod  auxi¬ 
lium  revera  proficere,  saepe  vidi.  Id  ipsum  nuper,  quasi 
novam  curationem  ,  Pe trequin  1  proposuit:  oculi  autem 
compressio ,  quam  commendat,  ab  oculo,  neque  sano,  eo 
minus  vero  inflammato ,  perferri  potest.  In  prolapsu 
iridis,  oculas  esse  quidem  clausus  debet,  nullatenus  vero 
compressas:  claudi  autem  et  sanus  quoque  oculus  oppor- 
tet,  sub  motu  enim  oculi  sani,  oculus  affectus,  etsi 
clausus,  et  si  vis  compressus,  movetur. 

Historice  ad  morbos  corneae  pertinentes . 

Corneitis. 

\ 

2,2,  Sept:  1845 — Rustica  40  annorum,  habitus  gracilis,  mater,  cete¬ 
rum  sana,  dextro  oculo  a  tribus  hebdomadibus  laborat:  sine  doloribus 
capitis  vel  oculorum  est,  sed  tantum  corruptam  habet  videndi  facultatem. 

Conjunctiva  palpebralis  et  ocularis  leviter  tantum  irritatae,  palpebrae 
aliquantum  contractae,  limbis  mediocriter  rubentibus. 

Sclerotica  rubella,  cyanodes,  multis  in  illa  transcurrentibus  tenuissi¬ 
mis  venis:  hic  illic  turgidiora  quoque  vasa  in  ipsa  scleroticae  spissitu¬ 
dine  flexuosa  transcurrunt,  et  in  eam  se  repente,  duabus  circiter  a 
cornea  lineis,  immergunt. 

Cornea  prominet  ab  hypersecretione  humoris  aquei ,  quidquam  opaca 
est,  et  inter  marginem  ejus  et  scleroticam  interjecta  est  stria  albicans, 
quae  in  canthis  latior  est. 

Iris  omnino  mobilis,  caesius  vero  color  ejus,  ob  quamdam  impuritatem 
corneae,  densior  videtur  quam  in  oculo  sano.  Photophobia  et  epiphora 
mediocres  admodum.  Nullus  neque  capitis  neque  oculi  dolor-  Visus 
valde  corruptus. 

1  Annales  d'  Oculistique  V .  4.  p.  128. —  Petrequin ,  Mdlanges  cie 
chirurgie  Paris,  1845,  p.  548. 

92  Sept:  Curcurbitce  octo  tempori,  genae,  cervici  et  collo.  Sulph. 
sodae  %\. 

oJ 

24  Sept:  Non  pejus,  imo  melius.  ( Reiterentur  cucurbitas  et  sulph: 
Sod ce)  • 

25  Sept:  Multo  melius,  cornea  conspicue ** pellucidior .  ( Frictiones 
mer curiales  ad  3j  mane  et  vespere:  —  sumat  mane  et  vespere  gr:  j 
chinini  sulphurici. ) 

25-29  Sept:  Quotidie  therapia  eadem,  cum  manifestissima  emendatione. 

5  Octobr:  Semper  melius  [Sulph:  sodce.  Perstet  in  frictione  et  chinino.) 

i 2  Octobr:  Fere  restituta,  nullus  scleroticae  rubor,  visus  longe  et 
longe  clarior,  corneae  pelluciditas  fere  naturalis.  ( Abstineat  a  frictione, 
perstet  in  usu  chinini). 

Symptomata  primaria  hujus  casus  fuerunt: 

Cornea  aequabiliter  suffusa,  coloris  fere  cinerei. 

Orbiculus  ex  albo  lividus  ( arthriticum  nonnulli  appellant)  corneam 
a  sclerotica  separans. 

Plenitudo  camerae  anterioris,  cum  protrusione  corneae. 

Visus,  ob  corneae  suffusionem,  valde  corruptus. 

Sclerotica  cum  venis  usque  ad  orbiculum  pericornealem  se  ferenti¬ 
bus,  quin  corneam  scanderent. 

Vasa  scleroticae,  alia  erant  recta  et  tenuissima,  alia  turgidiora  et 
flexuosa,  abrupte  in  scleroticam  se  se  immergentia. 

Adnotanda  est  absentia  dolorum  capitis  et  oculi  ,  absentia  majoris 
photophobiae,  denique  apprime  vigens  mobilitas  iridis. 

Sanationem  recepit  detractionibus  sanguinis  topicis,  sulphate  sodae, 
frictionibus  mercurialibus  et  chinino  sulphurico,  curatione  in  vigesimum 
usque  diem  protracta. 

t 

Ulcus  in  inedia  cornea  sinistra  recens. 

26  Sept:  1845.  Femina  urbica,  26  an:  robusta,  plerumque  sana, 
nupta,  tribus  drebus  abhinc  ex  capite  dolere  coepit :  subsequente  die, 
titillationem  quamdam  in  oculo  sinistro  sensit ,  et  ruborem  oculi  ani- 


311 


MORBI  C  ORNEJE. 

madvertit :  tertia  die  dolor  oculi  mulierem  valde  molestavit,  eamque 
in  Scholam  adegit. 

In  media  cornea  ulcus  altum  datur,  transversum,  longitudinis  lineae 
sesquiunius,  marginibus  ad  perpendiculum  fere  sectis,  subopacum, 
non  varicosum:  in  supremo  corneae  margine,  brevis  corolla  vascularis: 
sclerotica  rubella;  blepharoconjunctivitis;  taraxis ;  photopliobia  medio¬ 
cris;  epiphora:  noctes  prae  oculi  dolore  insomnes.  (  Ulcus  raptim  teti¬ 
gimus  lapide  infernali.  Sulph:  socios 

Q 

27  Sept:  Ulcus,  a  tactu  lapidis  albescit:  —  omnia  symptomata  valde 
fracta.  ( Cucurbitas  sex  scarif actos  in  ambitu  oculi.') 

28  Sept:  Multo  melius,  nullus  oculi  dolor,  nulla  fere  photopliobia, 
totus  oculus  minus  rubet.  ( Cucurbitas  reiterentur ,  sulphas  sodas ). — 
Amplius  non  venit. 

Keratitis  vasculosa  a  trachomate. 


24  Aug:  1845.  Plebeja  35  an:  robusta,  vidua,  improlis,  fluore  albo 
obnoxia,  ab  oculo  dextro  a  tribus  mensibus  laborat.  Palpebra  contracta; 
conjunctiva  palpebra  superioris  dextra  indurata  est,  fere  callosa ,  perinde 
ac  si  diu  causticis  fuisset  adgressa:  hic  illic  quoque  inter  ^callositates, 
aspritudines  dantur  eminentes.  Cornea,  qua  parte  a  superiore  palpebra 
contegitur,  conjunctivam  refert  tumentem,  confertissimis,  in  illam,  ex 
sclerotica  transcurrentibus,  venis:  praeter  tenujora  vasa  qua  corneam 
obsident,  datur  quoque  vena  una  turgidissima.  In  media  fere  cornea 
visitur  stria  nebulosa,  densa,  transversim  corneam  supremam  ab  ima 
separans:  in  eam  opacitatem,  fere  omnia  varicosa  vasa  se  immergunt. 
Epiphora,  dolor  oculi  pungens,  visus  valde  corruptus- 

24 ,  25 ,  26  Aug:  His  diebus  interna  superior  palpebra  tacta  est  cry¬ 
stallo  cuprea,  et  quotidie  data  est  %}  sulph:  sodae. 

27  Aug:  A  tactu  cum  sulphate  cupri  ter  reiterato  ,  inulto  melius  oculo 
est,  acris  ejus  sensilitas  et  contractio  palpebrarum  conspicue  decreve¬ 
runt.  (  Tangatur  alternis  diebus  interna  superior  palpebra  crystallo 
cuprea: )  Amplius  non  venit. 

‘21 

Keratitis  cum  abscessu  in  media  cornea  dextra . 


i 8  Aug:  i 845.  Operarius  25  annorum,  habitus  robusti  sed  aliquan¬ 
tum  lymphatici,  flavicomus,  cum  facie  ephelidibus  notata,  duobus  men¬ 
sibus  abhinc  urethritide  laboraverat ,  quam  balsamo  copaivae  et  nitro 
abegerat.  A  duabus  hebdomadibus  laborat  ab  oculo  dextro:  morbi  cau¬ 
sam,  fuisse  pulverem  in  oculum  illapsum,  ait.  Oculo  spiritum  vini 
instillavit,  unde  malum  magnopere  exasperatum  est. 

Palpebrae  tumidulae,  plexus  venosus  palpebrarum  turgidus:  conjun¬ 
ctiva  fere  chemotica:  corolla  vasculosa  marginem  corneae  ad  altitudinem 
semilineae  cingit.  In  media  cornea,  abscessulus  seu  postula  interstitialis, 
magnitudinis  capitis  aciculoe  minoris  haeret;  tota  fere  cornea  infuscata, 
dolor  oculi  gravis  et  assiduus;  epiphora;  spastica  palpebrarum,  lacrymis 
madentium,  constrictio.  Aliquis  calor  carnium,  aestus  capitis,  pulsus 
plenus,  nonnihil  justo  frequentior.  (  Vencesectio  Pfc  j. — Sulph:  sodce  Zj). 

X  XJ  Q 


19  Aug :  Nox  quidquam  tranquillior,  externus  vero  oculi  habitus, 
immutatus.  {Hirudines  XV  in  ambitu  palpebrarum:  frictio  mer curi¬ 
alis,  et  alternis  diebus  5j  sulph :  sodce). 

O 


22  Aug:  Dolores  prorsus  sublati,  rubor  quoque  oculi  longe  dilutior. 
( Hirudines  VIII  in  ambitu  oculi: — fricto  mer  curialis ,  sulphas  sodce.) 

26  Aug:  Omnia  symptomata  conspicue  et  celeriter  recedunt,  fere¬ 
que  absque  remediis  relinqui  aeger  potest.  [Frictio.) 

30  Aug:  Morbus  fere  prorsus  extinctus,  remanente  in  media  cornea 
macula  subpellucida ,  admodum  parva,  albicante.  ( Perstet  per  hebdoma- 
den  in  frictione  mercuriali). 


Corneitis  parenchymatosa  erythroides. 

10  Jan:  1846.  Virgo  rustica  21  annorum,  robusta,  semper  sana, 
habitus  pleni  et  aliquantum  lymphatici. — A  duobus  mensibus  fere 
caecus  ei  est  oculus  dexter,  qui  pulchrum  exemplum  corneitidis  paren¬ 
chymatosae  erythroidis  offert. — Palpebrae  et  organa  lacrymalia  et  conjun¬ 
ctiva  quoque  blepharo- ocularis,  praeter  mediocrem  irritationis  gradum, 
nil  morbosi  offerunt.  Tam  oculus,  quam  caput,  doloribus  carent.  Scie¬ 
ro  tica  est  coloris  laete  rosei,  et  rubor  ejus,  in  ora  pericorneali  spissior 

est:  cornea  tota  subopaca ,  quasi  pulvere  aspersa ,  asperula ,  et  in  tota 
circumferentia  colorem  rubrum  refert ,  admodum  densum  Rube¬ 
do  in  circumferentia  corneae ,  non  pendet  a  corolla  vasculosa  con¬ 
junctivae  corneae,  sed  ipsi  corneae  parenchymati  insidet.  Media  pars 
corneae,  etsi  subcinereo  colore  sit  sutfusa,  permittit  adhuc  ut  pupilla 
et  iridis  margo  internus,  trans  illam  cerni  possint,  ideoque  videndi 
facultas,  etsi  valde  corrupta,  tamen  adhuc  satis  viget,  ut  objecta  eo 
oculo  distinguere  aegra  utcunque  possit. 

Haec  aegra  morata  est  in  Schola,  a  /0-ma  die  Ian:  1846,  ad  26  Febr: 
et  curata  est  venaesectione  semel  facta,  cucurbitis  scarifactis  tempori, 
genae  et  collo  ter  affixis ,  frictionibus  mercurialibus  in  ambitu  orbitae 
per  dies  quindecim  institutis ,  et  pilulis  aloeticis:  subinde  soda  sul- 
phurica  quoque  data  est. 

Adnotatione  dignus  est  modus,  quo  cornea  ad  sanationem  processit: 
sub  curatione  scilicet,  rubedo  illa  spissa,  quae  fere  annuli  adinstar,  corneae 
circumferentiam  circumcingebat,  manifestissime  latior  sensim  sensim- 
que  facta  est,  donec,  ad  mediam  corneae  partem  magis  magisque 
accedens,  totam  omnino  corneam  jam  occupaverit,  et  prius  iridis  in¬ 
ternum  marginem,  denique  pupillam  totam  prorsus  absconderit.  Sed 
eodem  tempore,  quo  rubedo,  versus  corneae  centrum  ubique  aequabiliter 
se  protendebat,  rubedo  in  corneae  circumferentia  fiebat  dilutior,  donec 
prorsus  evanesceret.  Istiusmodi  progressus  rubedinis  versus  centrum 
corneae,  et  regressus  ejus  in  corneae  periphaeria,  fuit  adeo  manifestus,  ut 
praedici  quodammodo  in  antecessum  dies  potuerit,  in  quo  tota  pupilla 
foret  abscondita ,  ideoque  prorsus  caeca  foret  aegra,  iris  vero  in  peri¬ 
phaeria  foret  iterum  patens:  eodem  enim  passu,  quo  internus  iridis 
annulus  et  pupilla,  a  rubedine  corneae  abscondebantur,  eodem  quoque 
passu  major  annulus  iridis,  disparente  corneae  rubedine,  patentior 
fiebat.  Quum  rubedo  jam  omnino  centrum  corneae  attinxisset,  reliquum 
corneae  ,  fere  naturalem  colorem  jam  erat  adeptum. 

In  curatione,  cucurbitae,  frictio  mercurialis  et  aloes,  efficaciter  pro¬ 
fuerunt-  Quum  aegra  dimissa  fuisset,  levissimae  nubeculae  adhuc 
corneae  insidebant,  ab  etfusa  in  textu  ejus  lympha,  non  nisi  longiori 
tempore  disparitura. 

21  * 

Corneitis  chronica  vasculosa ■ 

17  Febr :  1846.  Rusticus  27  annorum,  habitus  valde  scrofulosi ,  pa¬ 
nos  colli  multos,  et  ab  illis  olim  inflammatis  et  ruptis,  multas  in  collo 
gerit  cicatrices.  In  infantia,  ab  Ophthalmia  variolosa  oculum  sinistrum 
perdidit.  Oculo  dextro,  a  septem  annis,  plus  minus  laborat,  a  mense 
vero  sesquiuno  malum  exasperatum  adeo  est,  ut  incedere  incomitatus 
nunc  nequeat,  sed  duce  indigeat. 

Plexus  venosus  palpebralis,  tumidulus,  cilia  partim  dilapsa,  partim 
in  fasciculos  conglutinata*,  conjunctiva  palpebralis  parum  mutata,  ocu¬ 
laris  chronice  rubra. 

Cornea  nebulosa,  coloris  cinerei,  innumeris  fere  punctis  notata  et  medio 
loco  exulcerata,  ulcere  concavo,  subdiaphano ,  marginibus  fere  serratis, 
tandem  tota  fere  dendritica.  Epiphora;  blepharospasmus  mediocris;  dolor 
oculi  secans.  ( Insinuet  subter  palpebras  affecti  oculi  alternis  diebus 
unguentum  praecipitati  rubri  ex  gr:  jjj. — Bis  in  hebdomade  utatur 
pilula  ex  granis  duobus  aloes  cum  grano  submuriatis  hydrargyri — 
. Apricetur ,  et  oculos  (piam  fieri  potest  apertos  teneat.  ) 

5  Martii ,  iterum  venit:  ab  usu  unguenti  conditio  oculi  magnopere 
emendata,  phlogosis  chronica  fere  deleta,  tota  cornea  pellucidior,  ulcus 
consanuit,  vasa  varicosa,  magna  ex  parte  recesserunt.  ( Perstet  in  usu 
unguenti  praecipitati  rubri  ) 

24  Martii ,  iterum  venit:  hac  autem  vice  solus,  sine  duce,  Scholam 
adivit-  Phlogosis  oculi  prorsus  extincta,  corneae  tantum  nondum  per¬ 
fecta  est  pelluciditas.  ( Ungu .  prcecip :  rubri). — Amplius  non  venit. 

Praecipitatum  rubrum  summopere  profuit. 


Cornea  conica. 


9  Martii  1846.  In  homine  annorum  34,  qui  tribus  annis  abhinc 
ophthalmoblennorrhoea  oculi  sinistri  laboraverat ,  cornea  valde  extabat  in 
conum:  facta  comparatione  cum  dextro  oculo,  circumferentia  basis  cor¬ 
neae  affectae  tanto  erat  angustior  ,  quanto  liacc  cornea,  prae  altera 

erat  extantior.  Cornea  ita  conica,  erat  a  lateribus  naturaliter  pellucida, 
in  apice  vero  erat  nebulosa  et  leviter  dendritica,  nullatenus  splendens.  Iris 
naturalis,  quidquam  retropulsa,  aegre  mobilis:  altiludo  camerae  anterioris, 
ob  corneae  conicitatem,  erat  maxima.  Visus  valde  corruptus,  neque  hoc 
oculo,  quo  ad  latus  tantum  videt,  aeger  utitur.  ( Nulla  curatio  suscepta  est). 


MORBI  SCLEROTICJE. 

Postquam  celeberrimi  auctores  1  inflammationem  scle- 
roticae  idiopathicam  in  dubium  revocaverunt,  et  scleri- 
tidem  ex  nosofogia  expungere  quodammodo  velle  visi  , 
sunt,  quantam  maximam  diligentiam  adhibuimus  in 
statuenda  diagnosi  hujus  affectionis,  quotiescunque  ejus 
exempla  se  se  nobis  obtulerunt.  Et  hocce  anno  quoque, 
casus  habuimus,  in  quibus  nullum  omnino  aliud  sym¬ 
ptoma  oculi  offerebant  nisi  peculiarem  illam ,  scleroticse 
inflammatae  omnino  propriam ,  rubedinem ,  cyanoden 
scilicet,  quin  conjunctiva,  vel  cornea,  vel  iris  aliquid 
abnorme  prae  se  ferrent.  Hos  igitur  casus,  pro  scleritide 
habuimus  ,  eamque  reapse  existere ,  iterum  nos  expe¬ 
rienda  docuit.  In  scleritide  autem  curatio,  quae,  sine 
exceptione  admodum  efficacem  se  praebuit,  fuerunt  to¬ 
picae  sanguinis  depletiones,  quas  praescribere  consue¬ 
vimus  statim  ac  aegri  se  se  cum  rubella  sclerotica,  et 
cum  dolore  circumorbitali,  huiccc  Ophthalmiae  saepe 
socio,  offerebant.  In  casibus  recentibus,  in  quibus  sci- 

1  Manuel  pratiqne  des  inaladies  des  ycux  d\apres  les  le^ons  rlini- 
ques  de  M.  le  proh  Velpeau.  Paris  1840,  p.  2()0. 

licet  morbus  scleroticam  solummodo  occupabat,  et  non¬ 
dum  iridem ,  vel  corneam,  vel  choroideam  invaserat, 
hirudines  semel  vel  bis  admotae,  fere  incredibilia  prae¬ 
stare  vidimus:  —  interna  remedia  plerumque  fuerunt 
sulphas  sodae,  tartarus  stibiatus.  colchicum ,  aconitum. 

En  aliquot  exempla. 


Scleritis  recens ,  hirudinibus  celerrime  sanata . 


Scriba  vicenarius,  boni  habitus,  jam  dudum  sanus,  octava  Februarii 
quum  forte  a  flante  vento  inhorruisset,  dolere  ex  oculo  dextro  ea  die 
ccepit,  postridie  vero,  summo  mane  dolor  acerbissimus  factus  est, 
multas  oculus  lacrymas  profundebat,  dolebat  quoque  regio,  tam  fron¬ 
talis  quam  temporalis  ejusdem  lateris.  Die  tertia  mane,  dolores  iterum 
graviores  revertebantur,  aegerque  in  Scholam  se  conferre  coactus  est. 
Accessit  gemebundus,  velato  oculo,  palpebris  genisque  ob  lacrymas 
madentibus.  Oculus  affectus,  cyanode,  spissa  rubedine  suffusum  se 
offerebat,  eratque  rubedo  in  ora  pericorneali  multo  spissior.  Conjunctiva 
parum  admodum  rubebat,  et  ejus  rubor,  a  scleroticae  rubedine  facillime 
discerni  poterat:  iris  sui  coloris,  et  mobilis;  pupilla  purissima,  nigra, 
suae  formae:  internae  oculi  partes  non  patiebantur ,  photophobia  vix 
aderat,  lux  tamen,  oculi  dolorem  augebat,  et  sub  oculi  autopsia,  etsi 
cautissime  et  rapide  suscepta,  prae  oculi  dolore,  aeger  bis  fere  animo 
linqui  visus  est.  [Hirudines  XII  in  ambitu  palpebrarum.  Sulph:  sodce ^rj. — 
Vespere  infusum  sambuci  cum  acetate  ammonice). 

1  i  Febr:  Post  hirudines  protinus  levamen  insigne,  fere  incredibile,  seger 
expertus  est:  noctem  tranquille,  dolorum  omnino  expers,  transegit. 
Mane,  fere  nullum  amplius  in  sclerotica  ruboris  vestigium  reperimus, 
nullus  dolor  aderat,  epiphora  recesserat.  Ea  die,  aegrum  sine  remediis 
in  Schola  retinuimus;  subsequente  vero,  quae  tertia  erat,  quum  se  pror¬ 
sus  restitutum  sentiret,  discessit,  neque  amplius  rediit.  Efficacia  hiru¬ 
dinum,  et  hocce  quoque  in  casu,  fuit  manifestissima. 

Scleritis. 


22  Aprilis  i 846.  Femina  27  annorum,  habitus  firmi,  ab  hebdomade 
laborat  ab  oculo  sinistro:  venae  palpebrarum  turgidulae,  turgida  non¬ 
nihil  cutis  temporis  et  genae,  oculus  propter  nimiam  sensilitatem 
clausus,  dolores  in  bulbo  vehementes  maxime  noctu,  lacrymae  multae, 
parum  muci:  conjunctiva  palpebralis  praerubra,  turgidula;  conjunctiva 
ocularis  quoque,  tota  retis  exilioris  adinstar  injecta;  vasa  capillaria 
scleroticae  multa:  cornea  naturalis  ,  anterior  camera  plenior,  iris 
(caesia)  mobilis,  pupilla  naturalis:  irritata  quoque  est  Schneideriana: 


23  Aprilis.  A  cucurbitis  multo  melius,  caput  minus  dolet,  allevatus 
oculas  est,  photophobia  minor,  minorque  oculi  dolor,  qui,  prius  acris 
et  acutus,  hodie  quodammodo  obtusus  est;  objective  autem,  vix  quae¬ 
dam  mutatio  visitur,  sclerotica  enim  irritata  est,  rosei  quodammodo 
coloris,  annulus  albidus  corneam  a  rubedine  scleroticae  sejungit, 
conjunctiva  irritata,  rubra.  —  Rheumatismo  humeri  dextri  laboravit,  nec 
brachium  dextrum  per  quatuor  menses  attollere  potuit.  ( Admoveantur 
circa  palpebras  i 5  hirudines ). 

25  Aprilis.  Ab  hirudinibus  palpebrae  oedematosae,  sed  dolores  oculi 
et  periorbitae  valde  imminuti,  allevatam  se  valde  dicit  aegra;  oculus 
propter  palpebrarum  tumorem  inspici  nequit:  noctu  bene  dormivit, 
admotorum  hirudinum  aegra  sibi  gratulatur.  ( R .  Tincturae  colchici, 
aconiti  a  a  drach:  jj.  S.  quovis  bihorio  guttas  XXX:  fomenta  camphorata 
sicca. 

26  Aprilis.  Palpebra  superior  hucusque  oedematosa,  et  oculus  commode 
inspici  nequit:  noctu  dormivit,  doloribus  afflicta  non  fuit:  omnino  me¬ 
lius.  ( Perstet  in  usu  colchici). 

30  Maii.  Pejus,  oculus  dexter  quoque ,  eodem  malo  occupatus  est: 
scleritis  oculi  sinistri  exasperata  est.  [Venae sectio  fti  Tart:  sti- 
biati  grjjjy  uno  haustu:  sinapismus  tempori  et  fronti.) 

i  Iunii.  Venam  secuit,  sinapismum  admovit,  sed  emeticum  non 
sumpsit:  jam  vespere  melius  se  habuit,  photophobia  longe  minor  fuit, 

noctem  totam  in  somno  transegit:  liodie  conspicue  et  valdopcre  me¬ 
lius,  scleritis  oculi  dextri  valde  fracta,  lacrymatio  multo  minor:  sed 
perstat  non  mediocris  rubor  scleroticae:  ( Tartari  slibiati  gr.  jjj,  uno 
haustu ). 

2  Iunii.  Emeticum  sumpsit,  vomuit,  sudavit:  nox  propter  nausam 
insomnis  fuit;  nullus  tamen  dolor  y  hodie  oculi  insigniter  melius 
se  habent,  sine  molestia  lucem  sustinent;  fere  nihil  lacry marum : 
sclerotica  clarior  quidem,  nondum  tamen  prorsus  restituta:  conjunctiva 
palpebralis  quidquam  tomentosa.  ( Guttce  colchici  et  aconiti). 

6  Iunii.  Emendatio  perseverat,  sed  nondum  omnia  morbi  vestigia 
prorsus  sunt  extincta,  et  timendus  relapsus  est.  —  [Amplius  non  venit). 

Scleritis  oculi  dextri . — Cucurbitas j,  fomentum  ex  solu¬ 
tione  sublimati  et  infuso  belladonnce .  Sanatio. 


Plebeja  innupta,  25  ann:  pravi  moris,  habitus  firmi.  Laborat  a!) 
oculo  dextro  a  quatuor  hebdomadibus.  Ante  oculi  morbum ,  passa  est 
per  mensem  dolores  in  utraque  tibia  et  in  fronte:  dolores  interdiu 
remittebant,  nocte  revertebantur,  et  circa  diluculum  fiebant  maximi*, 
sub  assidua  frictione  tibiarum  cum  oleo  olivarum ,  tractu  hebdomadis, 
dolores  aegra  prorsus  abegit. 

Poecipua  oculi  affecti  symptomata  sunt  seqn entia. 

Palpebrae  spasmodice  contractae,  turgor  plexus  venosi  palpebralis, 
nullae  gramiae. 

Epiphora  Sub  diluculo  abundissima,  medioris  admodum  interdiu. 

Conjunctiva  bulbi  parum  affecta,  mediocriter  admodum,  sed  magis 
circa  corneam,  concellata:  conjunctiva  palpebralis  non  tomentosa,  non 
aspera. 

Scleroticce  rttbor  caeruleus,  valde  conspicuus,  statiin  in  oculos  incidens, 
valde  spissus  in  ora  pericorneali. 

Cornea  pellucida,  pellucidae  quoque  camerae,  sine  apparente  nimia 
anterioris  plenitudine. 

Iridis  textura  immutata  est,  et  vix  quaedam,  inter  colorem  iridis 
sanie  et  affectae ,  deprehendi  differentia  potest:  motus  utriusque  iridis 
quidquam  segnis. 

Pupilla  oculi  affecti,  suse  formae,  nonnihil  contracta,  coloris  naturalis» 

Iu  camera  posteriore,  et  in  partibus  oculi  intimis  nulla  suffusio,  sed 
quredam  fere  nigredinis  alienatio. 

Facultas  videndi ,  fere  deleta:  objecta  omnia,  qua  corpora  informia, 
flavescentis  coloris,  affecto  oculo  apparent. 

Dolores  interdiu  valde  mites  oculum  tenent,  sed  appetente  nocte 
ingravescunt,  et  inter  horam  secundam  et  tertiam  post  mediam  noctem» 
acerrimi  fiunt  cum  magna  epiphora.  Surgente  sole,  ophthalmodynia 
et  epiphora  se  remittunt.  Aegra  asserit  dolores  sentire  non  in  supercilio, 
iieque  in  ambitu  orbitae,  sed  m  avi  me  in  cantho  oculi  interno. 

1- a  die  curationis ,  extracta  est  per  cucurbitas  libra  sanguinis  ex 
regione  circum  orbitali ,  malari,  parotidea,  et  cervicali,  et  fomentum 
sublimati  praescriptum  est.  Rp.  Hydrarygri  sublimati  corrosivi  grana 
XII ,  aquae  destillatae  uncias  j F.  S.  D.  S.  pro  fomento. — Sulph: 
sodae  ^i. 

2- a  die.  Noctem  melius  transegit;  accessus  ophthalmodyniae  sui)  di¬ 
luculo  apparere  solitus,  multo  mitior  fuit:  objectiva  tamen  symptomata  vix 
mutata,  eadem  spissa,  cyanodes  sci  eroticae  rubedo.  ( Reiterentur  cucur- 
bitm:  perstet  in  fomento  sublimati  corrosivi) . 

3- tia  die.  Per  totam  fere  noctem  dormivit;  sub  diluculo  accessus 
oplithalmodyniee  prorsus  non  adfuit:  objecta  hodie  aegra  jam  discernit 
et  circumscribit,  etsi  corrupte  adhuc:  symptomata  objectiva  tamen  vix 
mutata.  Cutis  malae,  temporis,  et  glabellae,  a  causticitate  fomenti,  rubra, 
fere  excoriata,  cuticula  albescens:  fomentum  jam  dolorem  urentem 
provocat.  ( Loco  fomenti  ex  sublimato ,  superdetur  oculo  fomentum 
belladonnae) . 

4  die.  Seposito  fomento  sublimati,  oculus  iterum  doluit.,  quamvis 
multo  minus  quam  ante  inceptam  curationem.  Aegra  pristinum  fo  • 
mentum,  cui  dolorum  recessum  tribuit,  desiderat.  Sclcroticae  rtibedo 
hodie  dilutior,  visus  quoque,  adhuc  emendatior:  pupilla,  a  fomento 
belladonnae  quidquam  diffusior.  ( Adhibeat  iterum  fomentum  sublimati , 
sed  dimidio  mitius ,  ex  grano  scilicet  sesquiuno  pro  uncia). 

5  die.  Nullus  omnino,  neque  noctu,  neque  diu,  oculi  dolor:  sed  fomenta 
diligenter  admota,  loca  excoriata  nimis  molestant.  Oculi  conditio  mani- 

feste  melior,  visus  quotidie  melior,  iridis  motus  expeditiores.  Sed  perstat 
semper  in  pericorneali  ora  rubor  scleroticse  sat  spissus. 

6 — 13.  Extinctis  doloribus  et[em  en  data  jam  videndi  faeultate,  segram 
per  subsequentem  hebdomaden,  absque  remediis,  praeter  pilulas  aloeticas, 
reliquimus. — Discessit  decima  tertia  die  curationis,  bene  videns,  sine  oculi 
dolore,  sine  epiphora:  sed  in  ora  scleroticae  pericorneali  deprehendi 
adhuc  reliquiae  poterant  rubedinis  pristinae,  nondum  ex  asse  dissipatae. 
Dimissa  est  cum  eo,  ut  Policlinicum  frequentaret,  sed  Summoeniana 
foemina  amplius  non  venit. 

Spontaneae  iritidis  unum  tantum,  per  totum  fere 
annum,  exemplum  habuimus ;  circa  Majum  vero  men¬ 
sem,  paucis  diebus ,  iritidis  exempla  quinque  accesse¬ 
runt.  Oculi  autem .  a  perpessa  olim  iritide  jam  du- 
dum  obcaecati,  in  quibus  impervia,  ab  iritide  praegres¬ 
sa,  erat  pupilla,  casus  circiter  septem  obvenerunt .  in 
duobus  horum,  sanguis  concretus  in  camera  haerebat :  in 
duobus  autem  restitui  per  coremorphosin  visus  potuit. 

Omnium  magis  conspicuum  iritidis  symptoma ,  in 
quovis  fere  ex  casibus,  quosj  habuimus,  fuit  mutatio  in 
colore  iridis,  et  rubedo  scleroticae  cyanodes,  praecipue 
in  ora  ejus  pericorneali ;  dolores  in  quovis  casu  fuerunt 
acebri,  plerumque  diu  aliquantum  remittentes,  noctu 
sub  diluculo  graviores.  Pupilla,  sub  iritide,  in  aliquot 
casibus,  vix  contracta  fuit ,  motus  ejus ,  in  uno  casu  , 
non  omnino  fuit  deletus,  etsi  conspicue  jam  mutatus 
color  fuisset. 

In  puella  duodeviginti  annorum,  etsi  mediocris  admo¬ 
dum  fuisset  iritis,  hypopyon  jam  praesto  erat. 

Auxilia,  quae  contra  irilidem  prae  ceteris  efficacia  no¬ 
bis  visa  sunt,  fuerunt:  reiteratae  et  abundissimae  san¬ 
guinis  depletiones ,  per  hirudines ,  vel  per  affixas  , 
tam  in  ambitu  orbitae,  quam  genis,  collo,  nuchae,  mul¬ 
tas  cucurbitas  cruentas.  Intus ,  prae  ceteris  proficere 
visae  sunt  parvae  doses  sublimati  corrosivi :  externe 
vero  profuit  unguentum  neapolitanum  cum  extracto 
belladonnae  affatim  adhibitum.  Pulvis  opii  cum  saliva,  vel 
ejus  extractum  supercilio  illitum,  nunquam  dolores  miti¬ 
garunt.  Quivis  casus  .  plus  minus  rebellis  fuit,  et  curatio 
in  quovis  fere  per  mensem  et  ultra,  protrahi  debuit:  nun¬ 
quam  vero  casus  irilidis  spontaneae  adeo  rebelles  fue¬ 
runt ,  ac  iritides  ab  operatione  cataractae  provocatae, 
quas  plerumque  pertinacissimas,  et  frequentius  in  atre¬ 
siam  pupillae  abituras  vidi. 

Quoad  differentiam  inter  iritidem  parenchymatosam 
et  serosam,  nunquam  mihi  contigit  ad  lectum  aegro¬ 
rum  unam  ab  alia  disterminare,  neque  scio  equidem 
num  possibile  sit ,  in  tanta  tenuitate  partium ,  revera 
disterminare  inflammationem  tenuissimi  externi  amictus, 
ab  inflammatione  subjecti  substratus:  passim  igitur  uno 
iritidis  nomine  bos  casus  appellavimus,  seposita  deno¬ 
minatione  iritidis  serosae  et  phlegmonosae,  ne  nomen 
imponeremus  rei ,  nobis  minus  perspicuae. 

Cornea  sparsim  exulcerata, ,  lenta ,  vestigia  hy- 

popyi.  Sanatio . 


16  Aug:  1845.  Piscatrix  40  annorum,  habitus  attriti,  senium  prae¬ 
cocem  praeseferens,  novem  liberorum  mater.  A  duobus  annis  cepha¬ 
lalgia  saepissime  vexatur,  et  a  pluribus  jam  mensibus,  ab  oculo  dextro 
laborare  ait,  cum  doloribus  regionis  supraorbitalis  et  temporalis,  noctu 
gravioribus. 

Palpebra  superior  tumidula,  venis  subcutaneis  turgentibus. 

Conjunctiva  blcpharo -ocularis  rubra,  rubrior  circa  oram  corneae. 

Sci  er  otica  tota,  per  rubentem  et  turgidulam  conjunctivam,  ex  atro- 
rubra  apparet. 


In  supremo  corneae  ambitu  ulcus  datur  orbiculare,  altum,  opacum, 
in  quod  congeries  vasorum  confertorum  tendit.  In  margine  corneae 
inferiore  et  externo,  aliud  ulcus  datur,  quod  fere  marginem  corneae 
sequitur:  ulcus  longitudinis  est  conspicuae,  linearum  scilicet  fere  trium, 
latitudinis  vero  lineae  dimidiae,  subopacum  est,  et  in  illud  quoque, 
mullae  confertissimae  venae  feruntur.  Exesus  quoque  est  margo  corneae 
a  latere  nasi.  Cornea  igitur,  in  superiore,  inferiore,  externa,  et  interna 
parte,  exulcerata  est:  pars  media  corneae  quidquam  nebulosa. 


In  infima  camera  anteriore,  parvum  hypopyon  coloris  ex  albo  flavi- 
cantis  visitur. 


Pupilla  potius  est  diffusa  quam  contracta,  immobilis:  iridis  color, 
qui  in  sinistro  ocido  caesius  est,  in  hocce  ocido  manifeste  ad  viri¬ 
descentem  vergit. 


Visus  oculi  valde  corruptus,  dense  nebulosus:  photophobia  insignis: 

dolores,  tum  sub  palpebra  superiore,  tum  in  toto  oculo  frangentes,  et 

admodum  graves.  Pulsus  85,  cutis  subsicca ,  calor  naturalis.  ( Hirudines 

20  in  ambitu  oculi. — Sulph.  sodee  ^7j.) 

O 


17  Aug:  Nox  insomnis  ob  dolores  capitis,  ab  occipite  ad  orbitam 
quodammodo  tendentes,  dolor  sub  palpebra  acutus:  (verisimiliter  ab 
ulcere  corneae).  Ter  dejecerat,  pulsus  70.  [Rp.  Tari,  stibiati  gn  jj , 

haustu  uno).  Yespere. — Quinquies  dejecit,  bis  vomuit.  De  doloribus, 
neque  in  capite,  neque  in  oculo  conqueritur. 

18  Aug:  Noctu  dormivit,  sed  per  diem  oculus  dolebat,  inquies 
aderat:  pulsus  70.  ( Decoctum  chince). 

20  Aug:  Nox  insomnis  ob  graves  dolores,  tam  in  oculo,  quam  in 
capite:  in  summa  cornea,  novus  abscessulus  animadvertitur.  Ulcera  cor¬ 
neae  muco  madent.  Ulcus  inferius,  latius  factum  est.  ( In fr icentur 
drachmce  duce  ungu:  neapolitani  cum  extracto  bclladonnce  in  ambitu 
orbitee.  Cucurbita  scarifactce  decem  collo ,  faciei ,  et  cervici  affigantur. 
Decoctum  chince). 

22  et  23  Aug:  Dolores  in  orbita  sentit  frangentes,  terebrantes:  fere 
nulla  mutatio  in  oculo.  ( Sumat  quotidie  vespere  octavam  partem 
grani  oxymuriatis  hydrar  gyri, mane  decoctum  chince:  perstet  in  frictione 
ex  ung:  hyclrarg:  cum  extracto  belladonae :  clysma  quotidie  injiciatur.) 

25  Aug:  Pulsus  70,  noctu  abunde  sudavit:  dolores  oculi  et  capitis 
longe  mitiores.  Oculus  nonnihil  clarior  fit:  ulcera  corneae  detergi  vi¬ 
dentur:  conjunctivae  rubedo  dilutior:  iris,  sub  exploratione  oculi,  non¬ 
nihil  contrahitur.  [Sublimatum,  china,  frictio,  clysma). 

21  Aug:  Conspicue  melius,  dolores  mitissimi:  cornea  valde  clarior, 
et  melius  per  eam  iris  apparet:  ulcera  puriora:  iridis  motus,  pro 
varia  luce,  expeditiores  [idem). 

30  Aug:  Nullus  fere,  tam  oculi,  quam  capitis  dolor:  cornea  quotidie 
naturalior  fit,  ulcera  ad  sanationem  celeriter  accedunt:  totus  oculus 
jam  sani  oculi  aspectum  assumit,  aegra  hilarior  cibos  appetit.  [Abstineat 
a  frictione:  utatur  china  mane ,  et  sublimato  vespere.)  Aegra  jam 
granum  unum  sublimati  consumpsit. 

2  Sept:  Ulcera  corneae  jam  cicatricem  conceperunt,  neque  illorum 
vestigium  fere  deprehenditur,  excepta  cicatrice  ulceris  imae  corneae, 
quae  subopaca  est.  Oculus  fere  omnino  naturaliter  habet.  [Abstineat 
a  sublimato  corrosivo ,  perstet  in  usu  chinw). 

6  Sept:  Restituta  discessit,  secumque  tulit  pulveres  cliinae,  in  quorum 
usu,  aegram  gracilem  et  attriti  habitus,  per  mensem  perstare  voluimus. 

Iritis  cum  Keratitide . 

57  Apr:  1846.  Coqua  40  annorum,  gracilis,  morbis  tamen  raro 
obnoxia,  nupta,  duorum  liberorum  mater.  Nulla  ei  nota  occasione,  a 
decem  diebus  graviter  ab  oculo  dextro  laborat,  morbo  quotidie  increscen¬ 
te:  doloribus  divexata,  in  Scholam  se  contulit  gemebunda,  capite  in¬ 
clinato,  affectum  oculum  mucinio  protegens:  collyrium,  quo  domi  usa 
est,  morbum  exasperavit. 

Palpebrae  contractae,  lacrymis  humentes,  turgentibus  venis  notatae: 
venae  quoque  regionis  temporalis  turgent.  Photophobia. 

Conjunctiva  ocularis  rubra,  venis  flexuosis,  retis  in  modum  supra 
scleroticam  protensis:  corolla  vascularis  summam  corneam  cingit. 

Sclerotica  conspicue  rubra,  rubedine  cyanode:  hic  illic  in  ipsa 
sclerotica,  turgidae  venae  serpunt. 

Cornea  quasi  pulvere  suffusa,  fere  innumeris  punctis,  seu  parvis¬ 
simis  ulcusculis  notata:  quidquam  a  centro  corneae,  a  latere  nasi,  in 
compage  corneae  abscessus  albissimus  visitur,  qui  tamen  in  corneae 
superficie  non  eminet. 

Camera  anterior  turgida.  Iris  in  sano  oculo  caesia,  in  oculo  affecto 
coloris  est  ex  flavo  -  viridis,  quidquam  tamen  movetur:  pupilla  non¬ 
nihil  dilatata. 

Visus  oculi  affecti ,  omnino  deletus ,  aegra  manum  ante  oculum  ob¬ 
latam,  omnino  non  discernit. 

Dolor  assiduus,  frangens,  tum  in  oculo,  tum  in  toto  latere  sinistro 
capitis.  Epiphora. 

Pulsus  80,  cutis  sicca.  ( Cucurbitae  scarifactae  in  ambitu  oculi' 
calomelis  gr  iij.- — Pustula  corneae ,  cataractaria  acu ,  pertusa  est.) 

28  Apr:  Semel  a  calomelano  dejecit.  Oculus  et  caput  minus  do¬ 
lent.  (Hirudines  XX  in  ambitu  orbitae.  Sulph.  sodaeZ-j.) 

29  Apr:  A  sulph:  sodae  quinquies  dejecit:  allevata  sibi  videtur, 
nocte  subinde  dormivit,  doloribus  mitioribus.  Oculus  hucusque  om¬ 
nino  caecus.  (Hirudines  XXX  tempori ,  et  in  toto  ambitu  orbitae : 

Vespere,  decem  cucurbitae  cruentae  collo ,  cervici,  genis . — Sulph: 


30  Apri  A  hesterna  uberiore  sanguinis  depletione  mutatio  con¬ 


spicua  et  fere  mirifica,  manum  ei  oblatam,  hodie  mane  distinguere  aegra 


potuit;  cornea  pellucidior  et  minus  aspera;  iris  coloris  magis  sinceri; 


nullus  oculi  dolor.  ( Sumat  decimam  partem  g rani  oxym i  hydrargyri ). 


2  Maii. — Nox  bona,  sed  dolores  scindentes  in  oculo  sentiit-  Epiphora. 
( Superdetur  palpebris  fomentum  ex  infuso  belladonnce  cum  gr:  jj  su¬ 
blimi  corrosivi  pro  uncia  aquae). 


4  Maii. — Palpebrae  a  fomento  nonnihil  irritatae:  heri  ante  diluculum 
oculus  acerbe  doluit,  hodie  nocte  et  die  doloribus  caruit.  Facultas  videndi 


revertitur,  aegra  digitos  numerare  potest,  conjunctivae  rubor  longe  et 


longe  dilutior,  sclerotica  quoque  multo  minus  rubra:  iris  coloris  pallide 
coerulei.  Pupilla  a  fomento  belladonnae  diffusa.  [Perstet  in  usu  fomenti 


cum  sublimi  corrosivo ,  et  in  sublimato  corrosivo  interne). 

8  Maii.  Dolor ,  epiphora ,  et  photophobia  prorsus  evanuerunt ,  pu¬ 
pilla  dilatata,  cornea  pelluciditatis  fere  naturalis,  abscessulus  corneae 
sensim  sensimque  fatiscit,  tantum  in  sede  ejus,  album  punctulum  vi¬ 
situr.  Visus  adhuc  corruptus.  Fomenta ,  cutem  palpebrarum  valde 
irritant.  ( Absque  remediis). 

Remansit  in  Schola  usque  ad  52  diem  Maii,  donec  scilicet  facultas 
videndi  prorsus  restituta  fuisset.  A  decima  Maii,  usque  ad  vigesimam, 
gracilis  aegra  sumpsit  mane,  grana  duo  chinini  sulphurici;  vespere  vero, 
alternis  diebus,  granum  unum  aloes,  ei  porrectum  est. 


Iritis  cum  incipiente 


1  Maii  i 846.  Ancilla  18  annorum,  compagis  robustae,  habitus  quid¬ 


quam  lymphatici,  gravioribus  morbis  nunquam  obnoxia  fuit:  hieme 


anni  praeteriti,  uterque  oculus,  per  -  hebdomades  duas  ei  doluit, 


malum  tamen,  ab  adhibito  collyrio  quodam  disparuit,  sine  subsequa 
noxa. 


Quindecim  circiter  diebus  abhinc,  male  videre  ex  oculo  sinistro 


coepit,  quin  oculus,  ajente  aegra,  doluisset  vel  rubuisset.  Post  hebdo- 

maden ,  ad  emendandam  videndi  facultatem ,  collyrium  quoddam  ex 
femina  accepit,  ex  quo  malum  exasperatum  est,  oculus  rubuit  et  do- 
luit.  Malo  ingravescente,  in  Scholam  se  contulit  1.  die  Maii  1846. 

Symptomata  prae  ceteris  conspicua  sunt:  rubedo  cyanodes  scleroticae, 
color  viridescens  iridis,  quae  in  sano  oculo  caesia  est,  dolor  oculi  ab 
actione  lucis,  et  epiphora.  Pupilla  suae  formae  est,  tamen  aliquantum 
justo  contractior,  et  admodum  aegre  movetur.  Visus  nebulosus,  in  ima 
camera  inferiore  vestigium  hypopii  visitur.  Postremam  noctem  male 
peregit  aegra,  ob  dolores  oculi  affecti,  qui  lacrymis  assidue  madet. 

Cucurbitas  sex  tempori ,  nitclice ,  genae.  Sulphi  sodae 
sublimi). 

i 9  Maii. — A  cucurbitis,  magnum  levamen  expertam  esse,  aegra  ait. 
Nulla  tamen  conspicua  mutatio  in  oculo.  ( Venaesectio  -£-^j. — Sanguis 
crustam  retulit ) . 


a-  —  Cubet  capite 

O 


20  Maii.  Noctem  bene,  sine  doloribus  transegit.  Conditio  oculi  ta- 
men  non  mutata.  Pulsus  75.  ( Infr icentur  in  ambitu  oculi  dr:  ij  ungu: 
neapolit:  cum  belladonna.  Sulph:  sodae  5j). 


2 1  Maii.  Nocte  oculus  doluit,  quod  aegra  frictioni  tribuit.  Quater 
dejecit.  Conditio  oculi  eadem,  pulsus  75.  ( Frictio  mercurialis) . 

22  Maii.  Oculi  dolor,  et  cetera  symptomata  perstant.  [Rp.  Oxymu- 

riatis  hydri  gr:  Aq:  de  stili:  ^Vj  .S.D.S.  mane  et  vespere  cochlear 

cibarium.  Perstet  in  frictione ) . 

23  Maii.  Idem.  ( Hirudines  XX  in  ambitu  orbitae,  oxymurias 
hydrargyri.  — Abstineat  a  frictione ) . 


24  Maii.  Multo  melius:  dolor  fere  nullus.  Oculus  melius  perfert 
lucem,  visus  clarior,  sed  rubedo  scleroticae  eadem;  nulla  tamen  vestigia 
hypopii.  ( Therapia  eadem). 

25  Maii.  Melius:  rubedo  scleroticae  longe  dilutior,  et  visus  clarior, 
pupilla  potius  diffusa  quam  contracta,  color  iridis  naturalior.  [Idem). 

29  Maii.  Quotidie  melius,  vix  aliqua  scleroticae  rubedo,  iridis  motus 
expediti  et  color  naturalis.  [Abstineat  a  remediis). 

/  Iunii.  Dimissa  est,  ea  conditione  ut  oculum  per  aliquot  dies  a 
nimia  luce  protegat,  et  a  nimiis  se  laboribus  temperet. 

Micro u lith a Im u s  cum  colobomate 

i 


iridis  et  strabismo . 


Ocularis  illius  connatae  deformitatis,  cujus  primum 
exemplum  Albinus  protulit  ( Zeis) ,  et  cui  W altherus 
colobomatis  iridis  nomen  imposuit,  spectabilissimum 
quoque  exemplum  vidimus  in  operario  annorum  tri¬ 
ginta  trium,  tecta  viridi  colore,  ut  mos  est,  infi¬ 
ciendo,  sibi  victum  comparare  solito,  et  propter  lippitu¬ 
dinem  pruriginosam,  vere  anni  1846  Scholam  adeunte. 
Insolita  et  turpis  adeo  erat  hominis  hujus  facies,  ut  po¬ 
pulo  quodammodo  esset  admirationi,  ne  dicam  ri¬ 
sui:  strabo  erat,  dentibus  carebat,  nasum  simum,  dis- 

\ 

tortum,  et  a  perpessa  olim  laceratione,  cicatricosum 
habebat,  tandem  oculis  carere  dicebatur,  pulchrum 
enim,  in  utroque  oculo  offerebat  exemplum  micro- 
phthahni  cani  colobomate  iridis.  Quum  igitur  de  connata 
oculorum  aegritudine  profecto  non  communi  ageretur, 
sollicite  omnia,  ad  hunc  aegrum  pertinentia,  collegi¬ 
mus,  quae  sic  fere  sunt:  uterque  oculus  fere  triente 
erat  justo  minor,  videbaturque  quodammodo  de  infe¬ 
riore  oculi  segmento  aliquid  deficere,  deorsum  enim 
uterque  oculus  erat  complanatus,  planam  nempe  et 
non  convexam  figuram  referebat:  sclerotica  ibidem 
quodammodo  erat  extenuata,  et  ora  ejus  pericornealis, 
quasi  in  corneam,  limite  minus  certe  definito,  tran¬ 
sibat.  Oculos  ita  constitutos,  in  orbita  altissime  aba¬ 
ctos.  palpebrae  magna  ex  parte  contegebant,  fere 

22 

recondebant,  patente  tantum  angusta  palpebrarum  rima, 
per  quam  ocelli  translucebant. 

Iris,  coloris  ex  flavo- caesii,  haud  integrum  refe¬ 
rebat  annutum ,  quippe  quae  deorsum  et  quidquam 
introrsum  erat  interrupta,  perinde  ac  si  particula  infe¬ 
rioris  segmenti  ejus ,  fuisset  excisa ;  pupillaris  inde 
ora,  caeterum  naturalis ,  qua  parte  iridis  defectus 
aderat,  ferme  sagittae  in  modum  deorsum  et  intror¬ 
sum  transcurrebat.  Praeternaturalis  iridis  rima,  in 
utroque  oculo,  quoad  directionem  erat  symmetrica, 
nonnihil  vero  quoad  figuram  differebat:  in  oculo  sci¬ 
licet  dextro,  colobomatis  orae,  lineam  a  se  invicem 
fere  distantes,  et  in  toto  itinere  cequidistcintes ,  corneae 
limites  transgrediebantur,  quin  locus,  quo  iterum  se  con¬ 
jungerent,  persequi  posset,  iis  verisimiliter  ultra  cili¬ 
arem  orbiculum  in  ipsam  choroideam  transcurrentibus  K 
In  oculo  vero  sinistro,  orae  colobomatis,  ex  pupilla 
versus  corneae  circumferentiam  nonnihil  convergebant , 
insimulque  citra  corneos  limitem  coibant,  facta  iterum 
eo  in  loco  iridis  unitate.  (Coloboma  imperjectum.) 

Pupillae,  pro  vario  lucis  gradu  naturaliter  se  con¬ 
trahebant  et  diffendebant,  et  nil  praeter  naturam  pe¬ 
nitiores  oculi  partes  offerebant. 

Oculus  dexter,  propter  insignem  eum  que  convergen¬ 
tem  strabismum  insignenique  myopiam,  nullius  ferme 
erat  usus;  sinister  vero  oculus,  qui  strabo  haud  erat, 


1  Amnion  ,  Zeitschrift  fur  die  Ophtlialmologie.  V.  I.  p.  59. 

bene  ita  suis  respondebat  muneribus,  ut  se  arti  homo 
dedisset,  profecto  periculosae  et  gravi,  quippe  quae 
aestate ,  fulgentecjue  sole  tantum,  absolvitur,  et  quae 
profecto ,  tum  ad  colores  scite  temperandos ,  tum  ad 
repercussos  solis  radios  sustinendos  ,  tum  denique 
ad  lapsus  ex  alto  praecavendos,  acrem  desiderat  ocu¬ 
lorum  aciem.  Haec  autem  calamitas  jam  semel  huic 
contigerat  homini,  qui,  sive  fortuito  aversoque  fato, 
sive  potius  ob  oculorum  vitium,  unde  periculis  arcen¬ 
dis  impar  esset,  jam  pluries  in  magna  et  praesentis- 
sima  conjectus  fuerat  vitae  discrimina:  adhuc  puer  sci¬ 
licet,  vehementem  calcitrantis  equi  ictum  media  in 
facie  sustinuerat,  naso  inde  sic  dilacerato,  ut  totus 
nunc  cicatricosus,  deformis,  simus,  dextrorsum  distor¬ 
tus,  perpessae  jam  dudum  gravioris  noxae  perpetua 
vestigia  prae  se  ferat.  Juvenis,  denuo  in  facie  adeo  vehe¬ 
menter  ab  equo  percussus  fuerat,  ut,  novem  extur¬ 
batis  maxillae  superioris  dentibus,  ob  magnam  haemor¬ 
rhagiam,  et  inflammationem,  postmodum  gravissime  de¬ 
cubuisset.  Incolumis  tamen  quum  evasisset,  suis  iterum 
plures  per  annos  incumbens  laboribus,  vix  non  mor¬ 
tem  sua  in  arte  quoque,  semel  reperit:  aestate  enim 
anni  1843,  declivi  altoque  ex  tecto,  follente  vestigio, 
in  terram  delapsus  est,  faciem  iterum  contudit,  pectus 
concussit,  et  plures  per  hebdomades  deinceps  in  anci- 
piti  vitae  conditione  decubuit;  reiteratis  vero  venaesectio- 
nibus,  ex  vitae  discrimine  iterum  vindicatus  est.  Modo 
bene  valet,  tecta  tingit,  plebis  derisionem  lepide  sper- 

nit:  sed  a  tribus  hebdomadibus  lippitidine  laborat,  con¬ 
tra  quam,  suadente  vetula,  tepente  lotio  incassum  pal¬ 
pebras  foverat.  Unguento  citrino,  brevi  restitutus  est. 


CATARACTA. 

[Vide  tabulam  adnexam .) 

Duodecim  viri,  et  totidem  mulieres  ,  (octo  in  utro¬ 
que,  sexdecim  in  uno  tantum  oculo,)  cataractae  opera¬ 
tionem  subiverunt :  operationes  igitur  cataractae,  sum- 
matim,  fecimus  triginta  duas. 

Ex  bis,  viginti  per  extractionem,  (superiorem,  inferio¬ 
rem,  lateralem,  )  duodecim  per  reclinationem  factae  sunt. 

Faustus,  in  casibus  viginti  quinque,  infaustus  vero 
in  casibus  septem  ,  fuit  eventus. 

Ex  infaustis  casibus  unus ,  ad  reclinationem,  quae 
subiritidem  cum  atresia  pupillae  suscitavit,  pertinet: 
caeteri  sex  infausti  casus  pertinent  ad  extractionem  , 
quae  ter,  propter  iritidem,  ter  propter  ophthalmitidem 
purulentam ,  male  cesserunt. 

Praetermissis  fortuitis  causis,  loco  et  tempori  quan¬ 
doque  pertinentibus .  momenta ,  ex  quibus  infaustus 
chirurgicarum  administrationum  eventus  pendet,  ple¬ 
rumque,  vel  aegro ,  (ejus  nempe  constitutioni  et  pe¬ 
culiari  aclfectae  partis  conditioni  pathologicae,)  vel  ipsi 
chirurgo ,  profecto ,  spectant.  In  curatione  chirurgica 
cataractae,  de  qua  tantum,  nunc  sermo  est,  non  raro 
equidem  ipsi  artifici ,  improsperi  eventus  fortasse  sunt 


CATARACTAE. 

Af 

Conditio  aegri 
et  patria. 

«i 

s  i 

Quam  diu 

laborat. 

CATARACTA. 

OPERATIO. 

Vemcscctio 

quoties? 

Hirudines 

quoties? 

Auxilia  alia 
qua:? 

Vomitus? 

Dies  ope¬ 
rationis. 

Dies  dimissionis. 

AB  NOTATIONES. 

Sanatus. 

Non  sa¬ 
natus. 

1. 

Rusticus  Gu¬ 
bernii  Poltavi-j 
ensis. 

50 

4  ann. 

Cataracta  lenticula¬ 
ris  dura  in  utro- 
que  oculo. 

Extractio  superior 
cataractae  oculi  si¬ 
nistri. 

YS.  mane  et 
vesperi  1-ie 
diei. 

— 

Sulplias  soda:. 

— 

23  Aug. 

28  Sept. 

— 

Sanatio  sine  ophthahnitide:  sed  supremum  iridis  segmentum  vulnei  i 
obversum,  cicatrici  corneae  quidquam  adhaesit:  pupilla  inde  deformis  remansit, 
vitium  a  superiori  palpebra  absconditum.  Facultas  videndi  bona. 

2.3. 

Rusticus  Gu¬ 
bernii  Ekathe- 
riuoslaw. 

35. 

8  ann. 

Cataracta  in  utro¬ 
que  oculo  fluida  cum 
nucleo. 

Extractio  lateralis 
cataractae  utriusque 
oculi. 

YS.  5xvj, 
1-a  die. 

— 

idem. 

— 

In  oculo 
sinistro23 
Aug.  —  In 
oculo  dex¬ 
tro  4  Sept. 

2G  Sept. 

—  - 

Extractio  obtinuit  absque  labore,  incisa  cornea  extrorsum  et  deorsum.  Quum 
nucleus  cataractae,  partiin  fluidae,  mediocris  magnitudinis  fuisset,  necesse 
haud  luit  secare  lotum  dimidium  segmentum  corneae:  nulla  phlogosis,  nec 
post  operationem  oculi  sinistri  vena  secta  est. 

4. 

Rustica  ex  Da-^ 
nilowka. 

60. 

3  ann. 

Cataracta  lenticula¬ 
ris  dura  in  oculo 
dextro .  Cataracta 
immatura  in  oculo 
sinistro. 

Extractio  superior 
cataractae  oculi  dex¬ 
tri. 

VS.  1-a  dic. 

— 

idem. 

— 

10  Sept. 

7  Octob. 

\ 

— 

Omnino  nulla  phlogosis:  discessit  nondum  exacto  mense,  pupilla  sua:  for¬ 
mae,  pura,  visu  optimo. 

5. 

Rustica  Gu¬ 
bernii  Yoro- 
nescli. 

17. 

7  ann. 

Cataracta  arida  si- 
liquata  in  utroque 
oculo. 

Extractio  superior 
cataractae  oculi  si¬ 
nistri,  hamuli  ope. 

VS.  1-a  die. 

Sulphas  soda:. 

Chininum. 

13  Sept. 

22  Nov. 

Cataracta  membranacea,  siliquata,  nucleum  sat  grandem  gerebat:  incisa 
sursum  cornea  extractio  facta  est  hamulo  ophthalmico.  Phlogosis  nulla;  su¬ 
perius  vero  iridis  segmentum  cicatrici  cornea:  aliquantum  adhaesit,  quod  vi¬ 
tium  apparebat  sub  majori  palpebrarum  diductione.  Visus  valde  bonus,  sed 
per  mensem  et  ultra,  nimia  fuit  oculi  sensilitas,  puella  enim  erat  scrophu- 
losa:  inde,  ultra  secundum  mensem  in  schola  retineri  debuit,  et  chininum 
datum  ei  est. 

G. 

Rusticus  ex 
Yolczansk. 

G0. 

5  ann. 

Cataracta  dura  len¬ 
ticularis  in  oculo 
dextro .  Cataracta  im¬ 
matura  in  sinistro. 

Extractio  inferior. 

YS  Zxvj, 
O  J 
1-a  dic 

— 

Aloes. 

— 

26  Sept. 

30  Oc¬ 
tobris. 

— 

Vulnus  quidquam  justo  brevius  evasit,  ct  forficibus  dilatari  debuit;  oculus  | 
tamen  sanationem  recepit  omnino  sine  plilogosi,  sine  hirudinibus,  secta  se- « 
mei  tantum  vena.  JVB .  Aeger  denuo  scholam  visitavit  die  28  lebr:  1846;  ocu-| 
lo  curato  egregie  utebatur,  et  aciculam  facile  discenere  poterat. 

7.8. 

Rustica  Gu¬ 
bernii  Kursk. 

54. 

6  ann. 

Cataracta  in  utro¬ 
que  oculo  capsulo- 
lenticularis  dura. 

Extractio  superior 
utriusque  cataractae 
eodem  die. 

YS.  3xvj, 
o. 

1-a  die. 

— 

Aloes. 

— 

30  Octob. 

22  Nov. 

— 

Oculi  satis  eminentes,  se  extractioni  bene  praebebant:  — nulla  phlogosis  | 
sequuta  est:  ampla  corneae  sectio  facilem  exitum  cataractis  praebuit.  Visus  | 
utriusque  oculi  bonus. 

9. 

Rustica  Gu¬ 
bernii  Kursk. 

40. 

2  ann. 

Cataracta  matura 
in  oculo  dextro:  im¬ 
matura  in  sinistro. 

Extractio  inferior. 

YS.  1-a  die. 

— 

Sulphas  soda:. 

— 

26  Sept. 

15  Octo¬ 
bris. 

— 

Extractio  facilis  fuit,  et  nullam  oculi  inflammationem,  nullum  dolorem  | 
concitavit.  Visus  bonus. 

10.  11. 

Rustica  ex 
Konstantiuo- 
grad. 

35. 

5  ann. 

Cataracta  fluida  cum 
nucleo  in  utroque 
oculo. 

Extractio  lateralis 
cataractae  utriusque 
oculi . 

VS.  1-a  die. 

— 

Sulphas  sodae. 

— 

3  Octobr. 

3  Nov. 

.  — 

Nucleum  fluido  lacteo  innatantem  hamulo  extrahere  facile  fuit;  reliquiae  | 
capsulae  hamulo  partim  laceratae,  partim  extractae  sunt:  mulla  phlogosis.  Di-H 
missa  est  post  mensem,  utroque  oculo  bene  videns. 

12. 

Rustica  Gu¬ 
bernii  Kursk. 

47. 

7  ann. 

Cataracta  fluida  cum 
nucleo  in  utroque 
oculo. 

/ 

Extractio  lateralis 
inferior  cataractae 
oculi  dextri. 

VS.  1-a  die. 
YS.  2-a  die 
mane  et  ves¬ 
peri. 

— 

idem. 

— 

3  Octobr. 

22  Nov. 

- - 

Nucleus  fluido  lacteo  innatans  multo  grandius  fuit  quam  crediderim:  ne-| 
cesse  igitur  fuit  vulnus  corneae  inflictum  cultro  capitato  dilatare:  chirurgia  1 
tamen  tota  recte  processit,  quin  oculus  vexaretur.  AS.  lacta  est  1-a  die,  et  bis  9 
altera;  sanguis  enim  quavis  vice  densam  crustam  prae  se  tulit,  pr  ofecto  ob  inter- 1 
mittentem  febrem,  qua  diu  detenta  tegra  fuerat. 

13. 

Rustica  Gu¬ 
bernii  Kursk. 

18. 

al)  infan¬ 
tia. 

Mycrophfhalmos 
cum  cataracta  arida 
siliquata  in  utroque 
oculo,  ali  infantia, 
post  variolas  vehe- 
mentiores. 

Extractio  lateralis 
inferior  cataractae 
oculi  dextri,  hamulo. 

YS.  1-a  die. 

Hirudines  3- a 
die. 

Collyrium  bel- 
ladonnac. 
Sulphas  socUe. 

" 

11  Febr. 

19  Apr. 

Pars  capsulae  hypertrophicae,  firmiter  in  circumferentia  sua  adhaerens,  ex-| 
trahi  non  potuit,  et  in  sede  relicta  est:  post  trigesimam  diem,  magnum  cap-| 
sulce  fragmentum,  prius  in  pupilla,  dein  in  parte  ima  camerae  anterioris  hx-| 
sit,  et  pupilla,  magna  ex  parte  clara,  visui  bono  patuit.  Phlogosis  gravis» 
sequuta  non  est,  sed  quaedam  irritatio,  quae  hirudines  desideravit.  Moles  | 
oculi  justo  minor  erat.  —  Caecitas,  post  variolas  locum  habuisse  videtur. 

14  15. 

Urbanus  ex 
Gubernio  Kio- 
viue. 

G8. 

3  ann. 

Cataracta  capsu- 
lo-  lenticularis  oculi 
dextri;  immatura  si¬ 
nistri. 

Extractio  superior. 

VS.  1-a  die 
mane  et  ves¬ 
peri. 

Hirudines  3-a 
die:  cucur¬ 
bitae  cruenta; 
die  4 -te. 

Fomenta  ex 
infuso  bella- 
donnae.  Sul¬ 
phas  sodae . 

— 

3  Sept. 

r  " 

28  Sep. 

Extractio  laboriosa;  cataracta  praegrandis;  vulnus  justo  brevius:  pars  corti¬ 
calis  cataractae  in  oculo  remansit.  Initio  tertiae  diei  conjunctiva  in  cliemosin 
serosam  erat  sublata,  et  quarta  die  cornea  jam  purulenta.  Aeger  athletici 
fere  habitus,  dolorem  in  oculo  vulnerato  nullum  sensisse  semper  asseruit: 
decepti,  oculum  non  nisi  mane  tertiae  dies  inspectavimus,  sed  jam  nimis  sero. 

1G. 

Rustica  ex 
Surzinsk. 

58. 

2  ann. 

[cataracta  dura  cap- 
sulo  -  lenticularis 
utriusque  oculi. 

Extractio  superior 
cataracta:  oculi  si¬ 
nistri. 

VS.  1-a  et 
2-da  die. 

Cucurbita: 
2-a,  3-a,  et 
4-a  die. 

Fomenta  fri¬ 
gida  ex  infuso 
bclladonnce. 

10  Octob. 

— 

19.  Dec. 

Oculi  in  orbitis  valde  abacti. —  Sectio  corneae  justo  brevior  forficibus  obtuse 
mucroratis  latior  reddita  est.  —  Chirurgia  valde  laboriosa.  —  Chemosis  cum 
suppuratione  corneae  et  subsequente  oculi  tabe. 

17. 

Rustica  ex 
Birutsch. 

'65. 

5  ann. 

Cataracta  dura  cap- 
sulo  -  lenticularis 
utriusque  oculi. 

idem. 

YS.  1-a  die. 

Hirudines  3-a 
die. 

Calomel.  Fri¬ 
ctio  cum  ung: 
hydr:  et  bel- 
ladonna. 

— 

26  Sept. 

— 

8  Dec. 

Suborta  iritis  pupillam  imperviam  reddidit. 

18. 

Rusticus  ex 
BogoducholT. 

G0. 

3  ann. 

* 

Cataracta  fluida  cum 
nucleo  oculi  dextri. 

Extractio  lateralis 
j  nuclei  et  capsulae. 

VS.  1-a  die. 

Cucurbita:. 

id. 

— 

17  Aprilis 

— 

31  Maii. 

Iritis  cum  exsudatione  sanguinea  ct  hypopyo.  (Y •  p-  336) . 

19 

Rustica  Gu¬ 
bernii  Kursk. 

54. 

3  ann. 

idem. 

idem. 

♦ 

YS.  1-a  die. 

Hirudines 
2-a  et  3-a  die. 

Fomenta  fri¬ 
gida  ex  infuso 
belladonnae. 

9  Nov: 

2  Feb: 

Subiritis:  pupilla  impervia.  JVB. —  Tertio  mense,  quum  ad  operationem  oculi 
dextri  jam  accedere  in  animo  esset,  repente  aegra  correpta  est  pneumontide 
dextra,  ex  qua  periit  9  a  die. 

20 

Rustica  ex 
N  ovo-Oskol. 

35. 

2  ann. 

C  ataracta  fluida 
cuin  nucleo  in  utro¬ 
que  oculo. 

Extractio  superior 
cataractae  oculi  si¬ 
nistri. 

)  1-a. 
VS.  i  2-a. 
j  4-a. 

Hirudines  3-a 
die:  —  cucur¬ 
bita:. 

Sulphas  sodae. 
Fomenta  fri¬ 
gida  ex  infuso 
belladonnae . 
Calomel . 

— 

30  Aprilis 

— 

23  Iunii. 

Usque  ad  tertiam  diem  symptomata  gravia  non  dabantur:  nocte  quarta 
dolores  moti  sunt  vehementes,  et  subsequente  die  ocrdus  intumuit  cum  che- 
mosi  serosa,  et  suppuratione  corneae. 

21. 

Rusticus  Gu¬ 
bernii  Polta- 
1  . 

viensts. 

G0. 

5  ann. 

Cataracta  lenticu¬ 
laris  oculi  dextri. 
Tabes  oculi  sinistri. 

Reclinatio  per  scle- 
r  oticam. 

VS.  1-a  die. 

a  |  Hiru- 

20-a  j  dines. 

Frictio  mercu- 
riahs  cum  bel¬ 
ladonna.  Calo¬ 
mel. 

— 

23  Aug. 

— 

20  Oc¬ 
tobris. 

Subiritis  pupillam  imperviam  reddidit. 

22.23. 

Miles  ex  Yol¬ 
czansk. 

CO. 

3  ann. 

Cataracta  capsulo- 
lenticularis  utrius¬ 
que  oculi. 

Reclinatio  utrius¬ 
que  cataractae  per 
scleroticain. 

YS.  1-a  die. 

— 

Sulphas  soda:. 

— 

23  Aug. 

2G  Sept. 

Nulla  phlogosis:  visus  in  utroque  oculo  apprime  restitutus: — nec  dolor,  nec 
vomitus  operationem  exceperunt. 

24.25. 

Rusticus  ex 
Riazan. 

9 

al>  infan¬ 
tia. 

Cataracta  mem¬ 
branacea  utriusque 
oculi  cum  nystagmo. 

Discissio  utriusque 
cataracta:  per  sclero- 
ticain,  cum  reclina¬ 
tione. 

— 

Hirudines  2-a 
die. 

Sulplia  soda:. 

— 

30  Octob. 

9  Nov. 

Cataractae,  discum  parum  opacum  referebant:  segrotulus  igitur  etsi  imper-l 
lectissime,  tamen  aliquantum  videbat.  Secunda  die  mane  dolor  in  utroque I 
oculo  motus  est,  qui  admotis  hirudinibus  prorsus  disparuit,  neque  amplius  1 
rediit.  Omnino  nulla  phlogosis. 

2G. 

Rustica  ex 
pago  Kaban: 

50. 

3  ann. 

Cataracta  durius¬ 
cula  capsulo -lenti¬ 
cularis  utriusque 
oculi. 

Reclinatio  catara¬ 
ctae  oculi  sinistri . 

YS-  2-a  die. 

— 

Sulphas  sodae. 

Nausea  le¬ 
vis  prima 
nocte. 

30  Octob. 

22  Nov. 

\ix  aliquis  dolor  post  operationem:  vena,  altera  dic  secta  est  ob  plcuitu-| 
dinem  pulsus,  pletlioram  indicantis. 

27.28. 

Rustica. 

50. 

4  ann. 

idem. 

Reclinatio  utrius¬ 
que  cataracta:. 

YS.  5-a  die. 

Hirudines  G-a 
dic. 

Aloes.  Lini¬ 
mentum  bclla- 
don: 

Vomitus, 
2-a  die. 

11  Febr. 

23  Apr. 

— 

Quinta  dic  inspectis  oculis  subirilidcm  oculi  sinistri  futuram  timuimus:  1 
vena  secta  est,  hirurdines  admotae  sunt,  et  omne  periculum  disparuit. 

29 

Rusticus  ex 
Bogoducliow. 

G0. 

3  ann. 

Cataracta  matura 
oculi  dextri:  imma¬ 
tura  sinistri. 

Reclinatio  catara¬ 
cta:  oculi  dextri. 

VS-  1-a  die. 

— 

Sulphas  sodae. 

— 

20  Maii. 

3  Iunii . 

— 

Neque  dolor,  neque  nausea: — visus  valde  bonus. 

30 

j  Rustica  ex 
Bogoducliow. 

45. 

3  ann. 

Cataracta  matura 
oculi  dextri:  imma¬ 
tura  sinistri. 

Reclinatio  cum  di¬ 
scissione. 

YS.  1-a  die. 

Hirudines  2-a 
die. 

idem . 

Vomitus 
1-a  2-a 
3-a  die. 

20  Maii. 

5  luna. 

— 

Magna  capsulae  lacinia  ex  superiori  circumferentia  pendula  remansit, 
quin  tamen  visui  officeret:  oculus  doluit  usque  ad  quartam  diem: — subsequen- 
tibus  vero  diebus  prorsus  sine  dolore  fuit,  et  sine  rubedine.  Yisus  bonus. 

31.32 

.  Rusticus  ex 
Saratow. 

49. 

2  ann. 

Cataracta  utriusque 
oculi  duriuscula 

capsulo-lcnticularis . 

Reclinatio  utrius¬ 
que  cataracta:. 

YS  1-a  die. 
VS-  37-a  die. 

32-a  )  J.I,ru“ 
44- a  ;!,ncs- 

r1  \(iiicur- 

*?-“  w 

die. 

Tartarus  stibia- 
tus,  aconitum, 
Colchicum,  ca¬ 
lomel,  frictio 
hyd:  cum  bel- 
lad.  Chininum. 

Vomitus 

1-a  dic. 

25  Iunii. 

28  Sept. 

Circa  trigesimam  diem,  quum  discessurus  jam  esset  a’ger,  scleritis  cum  do¬ 
lore,  quavis  nocte  recrudescente,  suborta  est,  qua’  hirudinibus,  calomelano, 
frictionibus  mcrcurialibus ,  colchico,  aconito  non  cedebat;  post  duos  menses 
tandem  cessit  usui  chinini  sulj  hurici  ad  scrupulum  seniis  in  die:  visus  bo¬ 
nus  in  utroque  oculo. 

tribuendi  :  modo  enim  chirurgus,  vel  eo  peccavit,  quod 

(A)  operationem  suscepit  ubi  ab  illa  abstineri  praestitisset, 

(B)  vel  methodum  adhibuit,  quae  nimis  fuit  oppor¬ 
tuna,  (C)  vel  tandem,  et  vel  maxime,  ipsam  chirur¬ 
giam  non  satis  bene  peregit. 

Mihi  equidem  fere  in  omnibus  septem  infaustis  casi¬ 
bus,  quos  habuimus,  in  unam  vel  aliam  pariem  (A,  B,  C) 
peccasse,  persuasum  est.  ( A )  In  casu  scilicet  Tab. 
19,  constitutio  aegrae  erat  labefactata,  et  etiamsi  aegra 
valde  non  esset  extenuata,  tamen  coloris  erat  cum  li¬ 
vore  pallidi,  vehementibus  capitis  doloribus,  usque  ad 
postremum  tempus  obnoxia  fuerat,  tandem  syphilis  quoque 
erat  suspicanda,  sicuti  innotuit  tantum  post  factam  jam 
operationem,  et  post  infaustum  ejus  exitum.  Consultius 
igitur  fuisset,  operationem  illam  prorsus  non  suscepisse. 

(C)  Quoad  agendi  modum  in  absolvendis  his  chirur¬ 
giis,  equidem  in  omnibus  fere  infaustis  casibus,  chi¬ 
rurgia  difficilis  fuit  et  laboriosa,  oculi  plus  minus  vexa¬ 
ti  sunt,  et  illorum  igitur  laesio,  non  adeo  simplex  et 
innocens  fuit,  sicuti  esse  deberet  ubi  cataracta,  prae¬ 
cipue  per  extractionem,  curatur.  Casus  tantum  unus, 
paulo  infra  exponendus,  improspere  cessit,  etsi  chirur¬ 
gia  omnino  recte  processisset. 

Inter  difficultates ,  quae  mihi  in  recte  absolvendis 
operationibus  istis  infaustis,  obviam  venerunt,  prae¬ 
cipua  sane  difficultas  posita  fuit  in  secando  corneae 
vulnere  justae  magnitudinis;  vulnus  enim,  plerumque 
brevius  quam  debuisset,  evasit.  Ob  vulneris  brevitatem 

igitur,  cataracta  non  nisi  cum  labore  ex  oculo  evocari 
potuit,  iris,  sub  exitu  cataractae ,  vexata  est,  attrita  est, 
corticalis  pars  lentis  in  oculo  haesit.  His  in  casibus 
vulnus,  vel  forficibus,  vel  keratotomo  obtuse  mucronato 
ampliare  suevimus^  laesio,  quae  ab  oculo  subinde  bene 
perfertur,  subinde  vero  eum  non  mediocriter  vexat. 

Aliud  momentum,  quod  chirurgias  istas  quodammodo 
intercepit,  fuit  difficultas,  in  quam  aliquoties  offendi¬ 
mus,  cultrum  satis  ultro  propellendi,  ut  pars  summa 
corneae,  uno  cultri  ductu,  secaretur.  Accidit  scilicet 
subinde ,  ut  transfixa  jam  interno  in  cantho  cornea, 
culter  impellenti  manui  non  obtemperaret:  quum  igi¬ 
tur  nimia  his  in  casibus  vis  adhibenda  fuisset,  vix  fieri 
potuit,  quin  sectio  laboriose  procederet,  et  sub  pressione 
atque  impulsione  cultri,  oculus  vexaretur. 

Sciendum  tamen  est ,  has  difficultates,  quae  his  in  ope¬ 
rationibus  nos  summopere  premebant,  fortasse  uni 
praecipue  causae  esse  tribuendas,  maximae  scilicet  ocu¬ 
lorum  profunditati,  quae  Rossicae  stirpi  propria  est: 
habent  enim  nostrates,  oculos  valde  in  orbitis  abactos, 
margines  orbitales  multum  extantes,  ita  quidem,  ut  raro 
hic  locorum  contingat  homines  videre,  cpii  oculos  emi¬ 
nentes  et  extrahendae  cataractae  revera  idoneos  offerant. 
Propter  hanc  causam,  in  cataractae  extractione,  sae¬ 
pissime  corneae  sectionem,  duplici,  ut  ita  dicam,  tem¬ 
pore  absolvere  cogimur,  prius  nempe  keratotomo  vulnus 
quam  fieri  potest  altum,  corneae  infligimus,  dein  illud 
cultro ,  vel  forficibus  ampliamus. 

(B)  Quoad  genus  chirurgiae  singulo  in  casu  adhi¬ 
bitum,  velus  et  tritissimum,  apud  auctores  vix  non 
omnes  reperiendum ,  est  praeceptum  illud,  recte  sta¬ 
tuendarum  indicationum  omnium ,  quae  in  singulo 
cataractae  casu,  verum  chirurgum,  ad  suscipiendam  unam 
prae  alia  methodo,  adigere  debent  Ego  autem  fere 
contendere  ausim ,  in  praecepto  statuendarum  indica¬ 
tionum,  ad  varias  cataractae  operationes  pertinentium, 
multam  sibi  partem  arbitrium  adrogare,  et  praece¬ 
ptum,  pene  dixerim,  non  raro  magis  speciosum  esse, 
quam  verum.  Credere  enim  fas  est,  unicuique  oculario 
medico  hacce  in  re  veJle  suum  esse,  unicuique  scilicet, 
innatam  quodammodo  esse ,  vel  ex  variis  eventubus 
acquisitam,  in  unam  prae  altera  methodo,  proclivita¬ 
tem.  Quis  est  qui  inficias  ibit,  inter  celeberrimos  no¬ 
stri  temporis  artis  peritos ,  extractionem  Jaegero  et 
Rosasio  magis  in  acceptis  esse,  quam  Chelio?  Quis 
inficias  ibit,  Sic/iel  2  lubentius  acum,  quam  cultrum, 
adhibere?  Quis  est  qui  nesciat,  etiamnum  dari  artifices, 
qui,  in  quovis  cataractae  casu,  semper  et  indiscrimina- 
tim  acum,  nunquam  cultrum  adhibent?  Quis  est  deni¬ 
que,  qui  ignoret,  artis  peritos  dari,  qui  in  juventute 
alteri,  alteri  in  virilitate,  in  senectute  tandem  alteri 

*  Sichel  nuperrime  argumentum  lioc  iterum  multis  verliis  agitavit. 
Annales  d’  Oculi  slique.  1845.  Aout.  Sept:  Octob: 

'  Sichel ,  l.  c.  p.  160.  scripsit,  se  cataractas  duras  semper  deponere: 

( abaissement ,  (?)  quelques  soient  Vindividu  (?)  et  la  constilulion.  ) 
Cur  vero  harum  cataractarum  extractionem  adeo  timeat,  non  inveni. 

methodo  se  totos  dedisse,  et  per  has  vicissitudines, 
cujuscumque  methodi  difficultates  et  inlaustos  eventus  , 
palam  fecisse  ? 

Mihi  igitur  verius  loqui  videor,  asserendo,  me, 
ex  triginta  duabus  cataractae  curationibus,  vigesies 
extractionem  praetulisse,  non  propterea ,  quod  in 
singulo  eorum  casuum  tales  indicationes  praesto  fuerint 
quae  omnino  et  necessario  extractionem  postulaverint, 
et  operationem  per  acum  omnino  prohibuerint ;  sed, 
tum  propterea  praetulisse,  quod  in  cataractae  curatione, 
extractio,  ubi  saltem  possibilis  sit,  mihi  semper  visa 
est  cceteris  methodis  praeferenda;  tum  propterea.  quod 
major  cataractarum  numerus  extrahi  posse  mihi  videtur; 
tum  denique  propterea,  quia  verisimile  est,  quod  impros¬ 
peri  extractionis  eventus  saepius  ipsi  chirurgo  sint 
tribuendi,  quam  ipsi  methodo;  oculus  enim,  laesionem 
ad  cataractae  extractionem  necessariam,  mirum  in  mo¬ 
dum  perfert ,  dummodo  laesio  illa ,  citra  omnem  vexa¬ 
tionem  oculo  fuerit  illata,  dummodo  praecipue,  cor¬ 
neae  vulnus  tantae  sit  magnitudinis,  ut  cataractae  exitus, 
citra  omnem  vim,  et  fere  spontaneo  modo,  contigat. 

Ad  curationem  therapeuticam,  quam  post  operationem 
adhibuimus,  ex  primo  tabulae  synopticae  intuitu  viden¬ 
dum  est,  nos  fomenta  frigida  vix  adhibuisse;  fere  in  quo¬ 
vis  casu  venaesectionem ,  mox  post  operationem ,  insti¬ 
tuisse  raro  autem  pluries  reiterasse.  Ubi  chirurgia  la¬ 
boriosa  torte  fuisset,  et  aegri  constitutio  majorem  san¬ 
guinis  depletionem  perferre  potuisset,  venaesectionem 

primam  largiorem  facere  suevimus  fSxvi  — xviij);  ple¬ 
rumque  vero ,  ubi  venaesectio  prima  et  altera  ad  prae¬ 
cavendam  oculi  purulentam  pldogosin  satis  non  fue¬ 
runt,  a  tertia  venaesectione  abstinuimus.  Nobis  enim 
plerumque  visum  est,  ulteriores  tum  sanguinis  deple¬ 
tiones,  tum  quaecumque  alia  antiphlogistica  auxilia,  et 
frigida  fomenta  quoque,  vix  unquam  posse  antevertere 
opthalmitiden  nascituram,  statim  atque  indicia  ejus,  etsi 
obscurissima,  jam  praesto  sint:  simul  ac  margo  palpe¬ 
brae  superioris  nonnihil  tumidulus  factus  sit;  simul  at¬ 
que  oculus  ex  orbita  nonnihil  eminere  videatur,  et  circa 
internum  oculi  canthum  materiae  mucosae  qnidquam 
haereat;  simul  atque  acris  dolor  oculum  occupet,  et 
sicca  fiat  aegri  cutis ,  et  nonnihil  concitatior  fiat  aegri 
pulsus,  irreparabilis  et  nullis  auxiliis  anteveretenda,  ut 
plurimum  est  oculi  jactura,  viresque  aegri  superfluis 
atterere  venaesectionibus,  inconsultum  est. 

Hirudines,  vel  loco  illarum,  cucurbitae  scari  factae  cir¬ 
ca  oculi  regionem,  genae,  collo  et  cervici  affixae,  fre¬ 
quentius  post  operationem  acu,  quam  cultro  factam, 
adhiberi  debuerunt.  (Vide  Tcib.) 

Iridis  gangraena,  et  corneae  suppuratio,  plerumque 
circa  tertiam,  vel  quartam  diem,  inter  aliquod  horas 
subinde  evolvi  vidimus.  Oculi  enim  mediocriter  cho- 
motici,  qui  mane  tertiae  vel  quartae  diei  adhuc  pelluci-  > 
dam  corneam  et  integram  adhuc  iriclem  obtulerunt, 
vespere  jam  longe  insignius  tumebant,  et  pro  cornea 
et  iride,  escharam  necroticam  offerebant. 

Neque  tamen  absentiae  dolorum ,  et  normali  pulsus 
conditioni  semper  fidendum  est;  saltem  in  hominibus 
rudioribus,  qui,  vel  dolore  revera  non  alliciuntur,  vel 
medicum  decipiunt.  Sequens  morbi  historia  casum  refert 
cataractae  infausto  eventu  extractae  ,  quam  scilicet  iritis 
sequuta  est,  quin  aeger  vel  dolorem  unquam  accusave¬ 
rit,  vel  mutationem  in  pulsu  ostenderit,  hst  unus  ex  in¬ 
faustis  casibus  hujus  anni,  in  quo  vix  equidem  culpanda 
chirurgia  fuisse  videtur,  quae  nempe  nullo  labore  abso¬ 
luta  est.  Agebatur  de  cataracta  fluida  cum  nucleo;  et 
casus  fere  confirmare  videtur  opinionem  illorum,  qui  flui¬ 
das  cataractas  cachecticis,  ideoque  operationi  minus 
opportunis  hominibus  innasci  opinantur.  Cataractae  autem 
aut  partim,  aut  omnino  fluidae,  hic  locorum  sunt  frequen- 
lissimae;  non  in  aetate  juvenili,  cui  hoc  cataractae  ge¬ 
nus  plerumque  tribuitur,  sed  multo  magis  in  aetate  senili. 
Has  cataractas  extrahere  solemus,  vix  enim  possibile  est 
reclinare  nucleum,  qui  fluido  innatat,  et  qui  ab  effuso, 
vix  sauciata  capsula_,  lacteo  latice,  absconditur. 

Cataracta  oculi  dextri  fluida  cum  nucleo.  —  Extra¬ 
ctio. —  Iritis  cum  ex  sudatione  sanguinea,  et  liypopyo , 
absque  dolore  et  absque  pulsus  mutatione . 

Agricola  annorum  60,  constitutionis  firinre,  ante  annos  quindecim 
inflammationem  genu  dextri  passus  est,  qiue  secta  vena  recessit.  Ante 
annos  quinque  febre  quadam  gravi,  cum  vehementissimis  capitis  do¬ 
loribus,  laboravit:  tum  per  mensem  sensibus  amissis  jacuit ,  eique 
supra  fornacem  cubanti  accidit,  ut  in  cubito  et  humero  dextro  ambus¬ 
tionem  retulisset,  quin  id  sensisset:  hujus  infortunii  testes  etiamnum 

sunt  cicatrices  loci  pridem  ambusti.  Quum  tandem  in  se  rediisset, 
ex  brachio  et  femore  dextro,  quatuor  per  menses  paralyticus  fuit:  sen- 
sim  vero,  resolutorum  artuum  sensum  et  motum  recuperavit. 

Tribus  annis  abhinc,  forte  ex  vetula  quadam,  eum  intuente,  rusticus 
rescivit,  se  in  dextro  oculo  cataractam  gerere,  cujus  rei  suspicionem 
nunquam  prius  habuerat. 

Ante  annum  circiter,  sinistro  quoque  oculo  male  cernere  coepit, 
increscente  hucusque  caecitate. 

Dextro  igitur  oculo  omnino  caecus,  lucem  tantum  discernens,  sini¬ 
stro  vero  oculo  ad  caecitatem  properans,  rusticus  Scholam  adiit,  16 
Aprilis  1846. 

Cataracta  oculi  dextri,  est  Jluida  cum  nucleo:  sinistri  oculi  cataracta 
est  coloris  ex  flavo  luridi,  concava,  scutulam  striatam  quasi  refert,  et 
rarum  exemplum  praebere  videtur  cataractae  capsularis  posterioris. 
Aeger,  sinistro  oculo  adhuc  satis  videt,  omnia  vero  ei  nebulis  suffusa 

videntur,  neque  res  minoris  molis  distinguere  potis  est. 

* 

i 8  Aprilis ,  extractioni  subjectus  est.  Keratotomo  vulnus  in  corneae 
circumferentia  inflictum  est,  quod  non  totam  dimidiam  corneam  ,  sed 
corneae  trientem  partem,  plus  minus,  secaret:  eodem  tempore  quo 
cornea  secta  est,  apice  keratolomi,  capsula  quoque  incisa  est,  et 
lacteum  fluidum  mox  cameras  implevit,  et  ex  vulnere  effluxit:  nucleus 
quoque,  coloris  succini,  durus,  glaber  ,  parvus,  fere  inter  vulneris  oras 
haesit,  et  ex  oculo,  hamuli  ope,  facillime  promoveri  potuit.  Capsula, 
cancellatim  opaca,  in  sede  sua  haerens,  hamulo  arrepta,  adeo  firmiter 
in  circumferentia  se  adhaerentem  praebuit,  ut  ex  vinculis  suis  divelli 

r 

haud  potuerit;  totus  enim  oculus  tractionem  sequebatur :  quamobrem, 
hamulum  rotando,  magna  lacinia  ex  capsula  evulsa  est,  patente  hiatu, 
per  quem  mox  omnia  circumposita  bene  discernere  homo  potuit.  In 
extractione  totius  capsulae  perstare  noluimus,  ne  oculus  nimis  laedere¬ 
tur.  Tota  chirurgia  autem,  recte  et  faciliter  processit,  qufri  iris,  vel  quo¬ 
modocumque  oculus  vexarentur.  —  Palpebras  utriusque  oculi  taeniolis 
adhaesivis  clausimus. 

Post  horam,  sanguinis  uncias  XIV  robustissimo  homini  extraximus. 
Vespere,  nullus  dolor,  parum  lacrymarum,  pulsus  60. 

2- a  die.  Magnam  noctis  partem  dormivit:  nullum  dolorem  accusat, 

> 

calor  et  pulsus  naturales.  ( Sulphat :  s odae  Zj). 

3- a  die.  Nox  bona:  pulsus  et  calor  naturales:  nullum  omnino  do¬ 
lorem  oculi  aeger  accusat:  sed  limbus  superioris  palpebrae  nonnihil  tu¬ 
midulum  se  praebuit*  perlustrato  oculo,  colorem  iridis  mutatum  inveni¬ 
mus,  idque  praecipue  apparuit  lacta  comparatione  cum  iride  alterius 
oculi;  haec  enim  colorem  luscum,  ei  naturalem,  in  oculo  vero  vulnerato 
colorem  obsoletum ,  ad  flavum  vergentem  obtulit ;  pupilla  nonnihil 
suffusa,  tamen  non  contracta:  sclerotica  rosea  rubedine  tincta:  in 
parte  infima  camerae  anterioris,  exilissimum  liypopyon.  ( Hirudines  XX 
in  ambitu  oculi.  Tartari  stibiati  grana  sex,  ex  unciis  sex  aquce , 
quovis  bi/iorio  cochlearia  majora  tria). 

Vespere ,  nullus  omnino  dolor:  pulsus  et  calor  naturales:  iridis  con¬ 
ditio  eadem:  sclerotica  intensius  rubra.  Non  vomuit,  bis  dejecit.  (C«- 
curbitce  scarif actae  tempori ,  genis ,  collo  et  cervici:  uncia  semis 
unguenti  hydrargyri  cinerei  cum  extracto  belladoncr ,  in  ambitu  orbi - 
tce,  per  horas  duas  infricanda). 

4  die ,  nox  bona:  nullus  dolor:  annulus  iridis  minor,  sanguineum 
colorem  praebet:  liypopyon  ad  altitudinem  lineae  auctum:  sclerotica 
ruberrima:  vasa  conjunctivae  turgidissima  et  ex  atro-rubra,  scloroticae  sunt 
instrata;  valde  rubra  quoque,  et  muco  inquinata,  conjunctiva  ocularis:  — 
pupilla  non  coarctata ,  sed  coagido  sanguineo  opplcta  Symptomata 
universa  nulla:  ( Calomel  interne ,  et  frictio  mercuralis). 

5- a  die,  nullus  dolor:  limbus  palpebrae  superioris  tumidior:  circulus 
minor  iridis,  coloris  intcnsuis  rubri;  major,  coloris  luridi,  flavescentis:  — 
caetera  eadem.  ( Cucurbitae  scarifactae  in  ambitu  oculi.  Frictio  mer cu¬ 
rialis,  Calomelis  grana  duo ,  quovis  trihorio). 

6- a  die.  Nullus  dolor,  liypopyon  omnino  disparuit,  remanet  tantum 
in  ima  camera  parvus  puris  flocculus:  circulus  minor  iridis  minus 
rubet,  rubor  oculi  dilutior:  turgidissima  vero  conjunctivae  vasa,  flexuoso 
itinere,  usque  ad  marginem  corneae  pergunt,  quin  in  corneam  transeant. 

Subsequentibus  diebus  ,  sanguinea  iridis  exsudat  io,  et  grumus  san¬ 
guinis,  qui  pupillam  occupabat,  lente,  prorsus  dispai  uerunt,  et  eodem 
passu  pupilla  coarctata  est,  donec  ejus  ora  prorsus  cancrcverit. 


. 


- 


' 


.  liumL 


P.  330. 


PUPILLiE  ARTE  FACT  E 


Conditio  ct  patria. 

M  ORBO  S. 


Rusticus  Guber¬ 
nii  Voronesch.  — 
ln  tabula  lilho- 
grapliica  Oculus 
I-us. 


26 


Leucoma  corneae utr insipie  oculi  cum 
synechia  totius  marginis  pupillaris  in 
utroque  oculo. 


I_ 1 

Rusticus  Guber¬ 
nii  Voronesch.  — 
in  tabula  litho- 
grapliica  Oculus 

1 1-  us. 

13 

Leucoma  corneae  oculi  dextri  cum 
synechia  tetius  marginis  pupillae.  Sta- 
phyloma  totale  oculi  sinistri. 

3 

Rusticus  Guber¬ 
nii  Voronesch.  — 
ln  tabula  litlio- 
graphica  Oculus 

UL-us. 

18 

Leucoma  corneae  oculi  dextri  cum 
synechia  totius  marginis  pupillaris.  Sta- 
phyloma  corneae  et  orbiculi  ciliaris  oculi 
sinistri. 

*  1 

4 

Rusticus  Gubernii 
Voronesch.  —  In 
tabula  lilhographi- 
ca  Ocul:  iV-us. 

27 

Leucoma  centrale  corneae  oculi  si¬ 
nistri  cum  synechia  fere  totali  margi¬ 
nis  iridis.  Staplryloma  globosum,  mag¬ 
num  eorneae  oculi  dextri. 

0 

5 

Rusticus  Gubernii 
Poltaviensis .  —  ln 
tabula  lithographi- 
ca  Ocul:  V-us. 

26 

Leucoma  centrale  oculi  sinistri  cum 
synechia  fere  totius  marginis  pupillae. 
Staphyloina  oculi  dextri. 

y  m 

6 

• 

Rusticus  Gubernii 
Voronesch  —  In 
tabula  lithcgraphi- 
ca  Ocul:  Vl-us. 

45 

Pseudomembrana  in  pupilla  oculi 
dextri:  atresia  pupillae  oculi  sinistri. 

/ 

Plebejus  Ghar- 
covicnsis. 

70 

Leucoma  oculi  dextri  cum  synechia 
totali  marginis  pupillaris.  —  Iris  a 
praegressa  ophthalmitide  extenuata, 
mollita;  suspicio  cataractae:  aegre  lu¬ 
cem  a  tenebris  distinguit.  Staphyloma 
totale  oculi  sinistri. 

8 

Rustica  Gubernii 
Charcoviensis. 

23 

Leucoma  ulriusquc  corneae  cum 
adhaesione  totius  .marginis  pupillae  in 
oculo  sinistro;  Iere  totius  in  oculo 
dextro. 

9 

,  ! 

Miles  ex  colonus 
militaribus  Ucra- 
niae. 

35 

Leucoma  oculi  sinistri  cum  synechia 
partiali.  Tabes  cornea;  oculi  dextri. 

10 

s 

Miles  cxStauro- 
poli.  • 

49 

Sequelae  iritidis;  pupilla  contracta 
et  pseudomembranula  occupata;  cor¬ 
nea  nebulosa:  idem  vitium  in  utroque 
oculo ,  sed  gravius  in  dextro:  oculo 
sinistro  nonnihil  discernit,  etsi  imperle- 
ctissime:  fere  nihil  discernit  oculo  dextro. 

Chirurgia. 

Auxilia  adhi¬ 
bita. 

Eventus 

Iridectomedia- 
ly  sis  in  utroque 
oculo . 

Vcnacscctio 
prima  die. 

Sulplias  sodic. 

faustus. 

Iridectomcdialy- 
sis  inoculo  dextro. 

Sulphas  sodic. 

i 

faustus. 

Iridectomedialy- 

sis. 

1 

Sulphas  sodic. 

faustus. 

Corectomia  a  la¬ 
tere  temporis. 

Excisio  staphylo- 
matis  oculi  dextri. 

Sulphas  sodic. 

faustus. 

Corectomia  in 
cantho  externo. 

Venaesectio 
die  operationis. 

Sulphas  sodic. 

faustus. 

Corectomia  a  la¬ 
tere  interno  oculi 
dextri 

Sulphas  sodie. 

faustus. 

Iridectomedialy- 

sis. 

Venasectio 
prima  die. 

Sulphas  sodic. 

Collyrium 
argenti  nitrici. 

infaus¬ 

tus. 

i 

Corectomia  in 
cantho  externo 
oculi  dextri. 

Venaesectio 
prima  die  Hi¬ 
rudines  sex 
die  sexta. 

Sulphas  sodie. 

faustus. 

Corectomia  a  la¬ 
tere  temporis  in 
oculo  sinistro. 

Sulphas  sodic. 

faustus. 

Corectomia  in 
oculo  dextro  a  la¬ 
tere  interno. 

Sulphas  sodic. 

faustus. 

■n 


AB  MOTATIO  NES. 


Oculi  dociles  luerunt,  et  chirurgia  lacilis  ;  pupilla  in  oculo  dextro  a  latere 
temporis,  in  oculo  sinistro  a  latere  narium  fieri  debuit.  Sanguis,  qui  sub  opera¬ 
tione  cameras  implevit,  tertia  die  inspectis  primum  oculis,  prorsus  erat  dissi¬ 
patus:  nulla  phlogosis  operationem  sequuta  est.  ln  oculo  dextro  per  novam 
pupillam  visitur  punctum  album,  cataracta  scilicet  centralis  capsularis. 
Uter  que  oculus  objecta  etiam  minora,  v.  gr.  aciculam  lacile  discernit. 


Oculus  nonnihil  indocilis  fuit,  potuit  tamen  chirurgia  sine  magno  labore 
absolvi:  sanguis ,  sub  evulsione  iridis  ab  orbiculo  ciliari  in  cameris  ellusus, 
prorsus  erat  dissipatus  48  horis  post  chirurgiam;  nulla  omnino  inflammatio; 
neque  hirudines,  neque  fomenta  frigida.  Ex  ligura  pupillae  novae,  quae  paral¬ 
lelos  margines  habet,  suspicari  primo  intuitu  posset,  factam  fuisse  core- 
ctomiam  et  non  iridodialysin. 


Oculus  admodnm  indocilis  contineri  sub  operatione  debuit  hamulo  ophthal¬ 
mico,  perinde  ac  in  operatione  strabismi.  Operatio  bis  reiterata  est:  prima 
vice  iris  ab  orbiculo  ciliari  quidem  soluta  est,  sed  ex  hamulo  excidit  prius 
quam  excidi  potuisset,  quamobrein  iris  iterum  in  sedem  suam  fere  se  resti¬ 
tuit.  Post  mensem  reiterata  est  operatio:  iris  ab  orbierdo  ciliari  jam  so¬ 
luta,  hamulo  excepta  est,  et  per  vulnus,  denuo  in  margine  leucomatis 
lactum  educta,  excisa  est.  Chirurgia  apprime  successit  sine  phlogosi:  praeter 
eccoprotica,  nulla  alia  remedia  adhiberi  debuerunt. 


Omnino  nulla  phlogosis  operationem  excepit:  visus  per  novam  pupillam 
apprime  restitutus. 


Chirurgia  facillima;  phlogosis  omnino  nulla;  die  decima  dimissus  est  aeger 
bene  videns:  quum  juvenis  et  robustus  esset  vena  secta  est  die  operationis:  — 
ceterum  praeter  eccoproticum  nullum  aliud  remedium. 


Pscudomemhrana  in  situ  remansit:  margo  iridis  mediocriter  pseudomem- 
branae  adhaerens,  hamulo  ophthalmico  arreptus,  ab  illa  faciliter  divelli, 
extrahi,  ct  excidi  potuit.  Oculus  consanuit  sine  phlogosi  ct  sine  dolore,  et 
aeger  per  novam  pupillam  distinguere  parvam  aciculam  poterat.  Discessit  XLI-a 
die. 


Oculus  jam  secunda  dic  ab  operatione  ophthalmoblennorrhoea  correptus 
est:  aeger  sub  operatione  tam  docilis  fuit,  ut  oculus  omnino  sine  sensu 
videretur:  iris  erat  extenuata  et  a  praegressa  iritide  mollita:  excisa  particula 
iridis,  per  novam  pupillam  cataracta  apparuif,  quam  reliquimus,  ne  oculus 
nimis  laederetur,  vix  enim  sauciata,  ad  immittendum  in  cameram  hamulum, 
cornea,  flaccidus  evasit  oculus,  ct  cornea  subsedit. 


Oculum  dextrum,  cujus  pupilla  non  omnino  erat  impervia,  non  curavimus; 
operatio  lacta  fuit  tantum  in  oculo  sinistro  omnino  obcaccato  propter  synechiam 
totius  marginis  pupillae:  adhaesiones  tenues  erant,  ideoque  divelli  hamulo 
potuerunt  sub  corectoinia.  Chirurgia  non  fuit  laboriosa.  IS  ulla  omnino  phlo¬ 
gosis.  Sexta  die  quum  nonnihil  ruberet  conjunctiva  et  doloret  tempus,  in  am¬ 
bitu  orbitae  aflixae  sunt  sex  hirudines.  Exiit  XY-a  die.  bene  videns. 


Iris,  ope  volsella;  Blomcri  ex  oculo  producta  et  excisa,  pupillam  praebuit, 
nec  minus,  nec  nimis  quam  par  est  amplam:  a  vulnere  neque  phlogosis,  neque 
Exiit  X-a  die  optime  videns.  Docilissimus  fuit  et  chirurgia  facilis. 


dolor. 


Margo  pupillaris  divelli  a  pseudomembrana,  extrahi,  et  excidi  potuit;  chi¬ 
rurgia  nec  diflicilis  luit,  nec  pldogosin,  nec  dolorem  excitavit.  Sed  per  novam 
pupillam  non  nisi  corrupte  videre  aeger  potuit  ob  cornea;  ncbulositates,  quae 
pupillae  ofliciebant:  pupilla  fortasse  justo  angustior  evasit. 


V* 


PUPILLiE  ARTE  FACTjE 


339 


Post  quadragesimum  diem,  dimisso  scgro,  ora  perictfrnealis  sclero- 
ticse,  nondum  rubedinis  caeruleae  prorsus  erat  immunis;  impervia  iris 
coloris  erat  flavescentis,  textura  ejus  .alienata ;  cornea  erat  naturalis, 
fere  sine  vestigio  inflicti  vulneris:  oculus,  vix  lucem  a  tenebris 
distinguebat. 

- ^ — 

PUPILLiE  ARTE  FACTAS. 

Ex  adnexa  tabula,  quae  pupillas  per  hunc  annum 
arte  factas  synoptico  intuitu  offert,  videre  est,  clii* 
rurgiam  hanc  undecies  factam  fuisse ,  quinquies  per  iri* 
dectomedialysln ,  sexies  per  corectomicim,  decies  feli¬ 
citer  successisse,  semel  ophthaimitidem  gravissimam  et 
purulentam  excitasse. 

Tabula  litho graphica,  sex  hominum  oculos,  quibus 
pupilla  nova,  arte  facta  est,  repraesentat. 

Caecitas,  cui  tollendae,  pupilla  arte  fieri  debuit,  no- 
nies  a  leucomate  corneae  cum  synechia,  modo  totius , 
modo  fere  totius  marginis  pupillae,  pendebat;  bis  tan¬ 
tum,  non  ab  opacitate  corneae  cum  synechia ,  sed  a 
pseudomembrana  pupillam  post  iritidem  o:  cupante,  caeci¬ 
tas  proveniebat. 

In  uno  casu  (N.  1)  post  factam  iridodialysin,  inesse 
oculo  vidimus  cataractam  capsularem  centralem ,  quae 
albissimum  punctum  in  media  capsula  referebat:  eadem 
scilicet  Ophthalmia,  quae  leucoma  corneae  et  synechiam 
induxerat ,  centralem  quoque  cataractam  excitaverat; 

genus  cataractae ,  quocl ,  fere  nunquam  absque  socia 
quoque  majori  vel  minori  opacitate  corneae,  mihi  videre 
contigit. 

In  nullo  ex  decem  faustis  casibus,  ab  operatione,  tam 
per  corectomiam,  quam  per  iridodialysin  facta,  pblogosis 
vel  parum  gravis  mota  est:  hirudines  semel  tantum  uno 
in  casu  admovimus:  vena,  tribus  in  casibus,  paulo  post 
operationem,  prophylactico  scopo  potius  quam  necessi- 

/ 

tate,  in  aegris  robustioribus  et  plethoricis,  secta  est. 

Faustus  eventus  harum  operationum,  hocce  anno  quo¬ 
que  confirmavit  id,  quod  quotannis  vidimus,  et  profecto 
centies  experti  sumus,  oculum  scilicet,  mirum  in  modum 
chirurgiam  coremorphoseos  sustinere ,  et  quidem  non 
tantum  eam  quae  fit  per  corectomiam ,  sed  eam  quoque 
quae  fit  per  iridodialysin ,  quamvis  haec,  multo  gra¬ 
vior  sit  habenda.  Ubi  coremorphosis  non  succedat,  id 
profecto  a  mala  oculi  conditione  plerumque  evenit: 
minus  fauste  scilicet  succedit  chirurgia  illis  in  casi¬ 
bus,  in  quibus,  a  praegressa  inflammatione,  quae  caecita¬ 
tem  induxit,  iris  et  ceterae  oculi  membranae,  jam  plus 
minus  sunt  alienatae,  mollitae,  extenuatae.  Talis  quoque 
fuit  conditio  oculi  apud  aegrum  septuagenarium,  cujus 
oculus  post  iridectomedialysin  suppuratione  pessum 
ivit,  et  cujus  historiam  igitur  paulo  infra,  fusius  expo¬ 
nam.  Eo  in  oculo,  praegressa  pia  ogosis,  magnam  par¬ 
tem  corneae  opacam  reddiderat  cum  synechia  anteriore 
fere  totali,  iridem  extenuaverat,  et  cataractam  quoque 
'  concitaverat. 

Generatim  vero,  c  orem  orpho  sis  chirurgia  est  multo 
facilior,  et  quae  multo  frequentius  prospere  succe¬ 
dit,  quam  plerique  auctores  autumant 

Ad  methodum  et  ad  instrumenta,  quae  adhibuimus, 
quod  spectat,  nos  in  hacce  chirurgia,  aeque  ac  in  chi¬ 
rurgia  cataractae ,  omnino  praecepta  sequuti  sumus 
Scholae  illius  ophthalmicae,  in  Europa  primariae,  quae 
a  Schmidtio,  Barthio,  Beero,  Jagero,  Rosasio  incom¬ 
parabilem  fere  celebritatem  adepta  est :  instrumenta 
omnium  simplicissima  semper  adhibuimus,  keratotomum 
nempe,  ad  plagam  corneae  infligendam,  hamulum  simpli¬ 
cem  vel  volsellam  ad  extrahendam  iridem,  et  forficulas 
ad  illam  excidendam. 

Valde  refert ,  in  casibus  qui  coremorphosin  desi¬ 
derant  ,  distinguere ,  an  margo  pupillaris  totus ,  an 
pars  tantum  ejus ,  corneae  adhaereat ,  an  denique 
nulla  detur  synechia :  omnium  enim  facillimi  sunt 
casus,  in  quibus  nulla  datur  synechia,  difficiliores  illi, 
in  quibus  totus  margo  pupillae  corneae  adglutinatus 


*  La  formation  d’une  pupille  artificiellc  est  une  operation,  qui 
eclioue  tres-souvent,  ce  qui  tient  a  la  lesion  considerable  qu’eprouve 
le  globe  de  1’ceil,  a  la  disposition  de  cct  organe  a  s’enflamraer,  deter- 
minee  par  les  maladies  antecedentes  qui  necessitent  Toperation,  enfm  a 
la  difiiculte  de  celle-ci  par  suite  de  la  mobilite  de  1’oeil  et  des  accidens 
spasmodiques  qui  surviennent  quelquefois  pendant  Toperation.  Le 
pronostic  est  par  consequent  toujours  douteux.  ( Stoeber ,  manucl  pra¬ 
tique  d’ ophthalmologie.  Paris ,  1834  p.  284). 

est.  Apud  novem  ex  aegris,  quibus  novam  pupillam  feci¬ 
mus,  margo  pupillae,  vel  totus ,  vel  fere  totus  adhae¬ 
rebat:  in  illis  casibus  iridectomeclialjsin ,  in  istis 
corectomiam  adhibere  suevimus:  chirurgia  profecto  eo 
facilior,  ejusque  eventus  eo  certior  est,  quo  major  est 
ora  pupillae,  quae  adhuc  pervia  est,  majorque  pars 
corneae  quae  pellucida  est. 

Notatu  dignus  est  casus,  in  quo  chirurgiam  bis 
reiteravimus :  oculus  sub  chirurgia  indocilis  fuit , 

totus  sursum  et  introrsum  se  abscondidit,  neque  chi¬ 
rurgia  fieri  potuit  nisi  oculum  eodem  modo  cohibendo, 
quo  cobiberi  solet  in  operatione  strabismi.  Prima  vice, 
iridem  ab  orbiculo  ciliari  quidem  evellimus,  sed  iris, 
prius  quam  educi  ex  vulnere  potuisset,  ex  hamulo 

excidit.  Secunda  vice ,  iris,  ab  orbiculo  ciliari  jam 

✓ 

evulsa,  in  vulnus  corneae  insinuari  et  excidi  potuit: 
utramque  chirurgiam,  sine  infaustis  sequelis  oculus 
sustinuit.  In  tabula  litho graphica,  hic  oculus  reperitur 
sub  N.  III.  A  latere  externo  leucomatis,  videnda  sunt 
fere  rudimenta  duarum  linearum,  vestigia  scilicet  vul¬ 
nusculi,  tam  in  prima,  quam  in  altera  chirurgia,  leuco¬ 
mati  inflicti ,  ut  hamulo  via  in  cameram  anteriorem 
patefieret. 

Quum  in  tabula  synoptica,  quae  has  chirurgias  com¬ 
prehendit,  omnia  fere  momenta  ad  singulam  earum 
spectantia,  reperiantur,  satis  erit  nonnullas  tantum, 
tam  corectomice ,  quam  iridectomedialysis  historias  bre¬ 
viter  subnectere. 

Leucoma  utriusque  oculi  duos  comece  trientes  occu¬ 
pans.  Synechia  fere  totius  marginis  pupillaris.  Iri - 
dectomedialysis  in  utroque  oculo.  Sanatio  sine  ullo 

gravi  eventu.  (In  tabula  litho graphica  Oculus  I.  ) 

Rusticus  provincise  Voronesch,  sex  supra  viginli  an¬ 
nos  natus,  inde  ab  infantia,  ex  vehementis sirna  utrius- 
que  oculi  inflammatione ,  videndi  potentiam  amiserat. 
Utra  que  cornea  latissimum  et  irregulare  leucoma,  cum 
synechia  totius  marginis  pupillaris,  gerebat:  in  oculo 
dextro,  particula  corneae  adhuc  pellucida,  a  latere  tem¬ 
poris,  in  oculo  sinistro  vero,  a  latere  nasi,  remanserat. 
Casus,  tum  propter  totalem  marginis  pupillaris  adhae¬ 
sionem,  tum  propter  angustiam  loci  corneae  adhuc 
pellucidi,  magis  erat  opportunus  ad  iridodialysin  quam 
ad  corectomiam. 

Die  25  Sept.  1845  operationem  in  utroque  oculo 
fecimus:  keratotomo  plaga,  duarum  fere  linearum,  in 
limite  leucomatis,  quamproxime  locum  corneae  adhuc 
pellucidum,1  inflicta  est,  hamulus  ophthalmicus  per 
vulnus,  in  cameram  anteriorem  immissus,  ad  orbiculum 
ciliarem  usque,  compulsus  est,  iris  ex  orbiculo  ciliari 
evulsa  est,  et  ex  vulnere  educta,  forficibus  excisa  est. 

*  Ubi  vulnus  corneas  in  majori  distantia  fiat  a  loco  corneae  adhuc  pellu¬ 
cido,  via  non  in  cameram  anteriorem,  sed  in  cameram  posteriorem  ape¬ 
ritur,  et  adhaesiones  ejuee  marginem  pupillarem  corneas  agglutinant,  obstant 
quominus  hamulus  in  cameram  anteriorem  immittatur.  Oportet  igitur 
vulnus  corneae  infligere  omnino  in  circumferentia  leucomatis,  in  loco 
scilicet,  ubi  nullae  amplius  adhaesiones  dantur. 

Eamdem  omnino  chirurgiam  fecimus  in  oculo  sinistro,  in 
quo,  ut  monuimus,  pupilla  in  cantho  interno  fieri  debuit. 
Sanguis,  mox  avulsa  ab  orbiculo  ciliari  iride,  cameram 
j[mplevit  et  novam  pupillam  occupavit:  palpebras  taeniola 
emplastri  adhaesivi  commisimus,  aegrum  erectiori  capite 
cubare  jussimus,  et  post  horam  circiter  venam  secuimus. 

l'a  die ,  lacrymae  ex  utroque  oculo  subinde  deflue¬ 
bant ,  nullus  vero,  neque  in  oculis,  neque  in  capite 
dolor:  pulsus  70,  calor  forte  quidquam  auctus,  nulla  sitis. 

2_a  die ,  nox  tranquilla,  aliqua  epiphora  ,  nullus  neque 
oculi,  neque  capitis  dolor,  pulsus  73,  vix  quidquam  major, 
calor:  cibos  aeger  desiderat ,  nutriturque  pane  jurulento. 

3_a  die ,  multum  et  tranquille  dormivit,  nullus  dolor, 
sinister  oculus  magis  quam  dexter  lacrymatur:  pulsus 
aliquantum  justo  frequentior  (75)  et  aliquis  quoque 
calor  carnium,  nisi  forte  a  stragulis  pendeat:  dejecit, 
appetit,  non  sitit.  Hodie  mane  primum,  oculi,  detracta 
taeniola  inspiciebantur:  palpebrae  naturales ,  limbi  illa¬ 
rum  non  tumiduli,  non  oedematosi,  non  rubri,  tantum 
lacrymis  aliquantum  humecti:  oculus  uterque  sine  ullo 
rubore:  in  cameris,  tam  dextri  quam  sinistri  oculi,  nul¬ 
lus  omnino  amplius  sanguis:  pupilla  nova  in  utroque 
oculo  se  offert  nigra  et  pura:  in  penitioribus  oculi  partibus 
nil  abnorme,  sed  in  centro  capsulae  oculi  dextri,  mini¬ 
mum  punctum  albissimum,  perfecte  circumscriptum  visi¬ 
tur,  cataracta  scilicet  capsularis  centralis.  Vespere 
circa  sextam  horam,  scindentem,  sed  mitem  dolorem  in 
oculo  dextro  aeger  subinde  sensit. 

4“a  die ,  dolor  hesterna  die  in  dextro  oculo  circa 
vesperem  subortus,  ad  mediam  noctem  gravior  evasit, 
et  aegro  somnum  proripuit.  Fomenta  egelida  oculo 
admota,  paulo  post,  dolorem  dissiparunt. 

5_a  die ,  mane,  vix  aliquis  dolor  in  oculo  dextro, 
in  sinistro  omnino  nullus,  pulsus  (38,  nullus  abnormis 
calor,  nii  lacry marum;  in  usu  fomenti  egelidi  perstitit 
usque  ad  vesperem:  tum  vero,  quum  nullus  adesset 
amplius  dolor, fomenta  rejecta  sunt,  ne  somnus  turbaretur. 

6"a  die ,  nox  optima ,  neque  dolor ,  neque  epiphora: 
hodie  primum  lectum  reliquit  et  oculos  apertos  tenuit. 

8*a  die ,  aeger  per  aulas  clinicas,  protectis  viridi 
umbraculo  oculis,  spatiatur. 

15a  die ,  accedentibus  affinibus,  qui  aegrum  do¬ 
mum  reducerent ,  discessit ,  visu  in  utroque  oculo 
confirmato,  pupilla  nova  in  utroque  oculo  nigra,  pura, 
formae  fere  triangularis,  apice  scilicet  leucomati,  basi 
vero  circumferentiae  corneae  obverso:  potuit  distinguere 
aciculam  et  rugas  in  palma  manus  transcurrentes. — Etsi 
pupillam  novam  in  utroque  oculo  homo  gerat,  visus 
tamen  duplex  non  est. 

Ccecitas  utrimque  oculi  ab  Ophthalmia  variolosa. 
Leucoma  centrale  oculi  dextri  cum  synechia  totius 
marginis  pupillaris .  Staphyloma  totale  oculi  dextri . 

(In  tabula  lithographica  Oc:  II.) 

Hebeti,  ignavo,  et  fere  stupido  puero  rustico,  an¬ 
num  decimum  tertium  agenti,  pupillam  novam  in  dextro 

oculo  fecimus  Februario  an:  1846.  Keretotomo  vulnus¬ 
culum  in  externa  leucomatis  ora  infliximus,  simplicem 
hamulum  in  primam  cameram  obliqui  ter  demisimus, 
iridem  ex  orbiculo  ciliari  evellimus  ,  ex  vulnere  excidi¬ 
mus.  Ab  oculi  vulnere  nulla  phlogosis,  nullusque  dolor 
motus  est,  et  sanatio,  citra  usum  cujuscunque  praesidii, 
tam  feliciter  contigit ,  quam  quae  vel  maxime. 

Ophthalmia  variolosa  sex  annis  abhinc  utrumque 
oculum  pueruli  obcaecaverat:  in  sinistro  scilicet  oculo 
staphyloma  sphaericum,  una  cum  staphylomate  orbiculi 
ciliaris  extabat:  in  dextro,  leucoma  magnum ,  mediam 
corneam  occupabat,  eique  totus  pupillae  margo  adhae¬ 
rebat.  Etsi  pupilla  nova,  ampla,  et  pura,  et  visui 
omnino  esset  opportuna,  ejus  tamen  beneficio,  minus 
videbat  aeger,  quam  pupilla  promittebat:  profecto  he¬ 
betem  quoque,  una  cum  hebetudine  mentis,  videndi 
potentiam  fuisse,  credendum  est.  , 

Corectomia  in  oculo  sinistro.  Excisio  staphylomatis 
globosi  oculi  dextri.  (In  tabula  Sithograpbica  Oc:  IV. ) 

Rusticus  provinciae  Voronesch  ,  annos  quinque  supra 
viginti  natus,  robustus,  14  die  Februarii  in  Schola 
susceptus,  quinque  annis  abhinc  variolis  veris  graviter 
laboravit,  et  visum  utriusque  oculi  perdidit. 

In  oculo  dextro,  pro  cornea,  magnum,  globosum, 
luridi  coloris  tuber  extabat,  quod  propter  nimiam  mo¬ 
lem  vix  a  palpebris  contegi  poterat:  retro  staphyloma 

istud  globosum,  sclerotica  superne  in  seriem  tubercu¬ 
lorum  caerulescentium ,  annuli  adinslar  dispositorum, 
erat  sublata.  ( Staphjloma  annulare  sciero  tic  ce  superius). 
In  oculo  sinistro ,  leucoma  densum  et  latum ,  totam 
mediam  et  imam  partem  corneae,  cum  synecliia  lotius 
fere  marginis  pupillaris  occupabat:  tantum  a  nasi 
latere,  obliquiter  in  oculum  inspiciendo,  exiguissirna 
rima  pupillae ,  quae  tota  a  leucomate  erat  contecta, 
adhuc  visebatur:  remanebat  igitur  huic  oculo  tantummodo 
facultas  lucem  a  tenebris  prompte  distinguendi.  — Corec- 
tomiarn  a  latere  nasi,  keratotomo,  volsella,  et  forfi¬ 
cibus  ,  citra  omnem  laborem  fecimus  Februarii : 

oculus ,  tantum  dependente  splenio  velatus  est,  quin 
palpebrae  taeniolis  adhaesivis  committerentur.  Horas  post 
duas  aliquis  fere  dolor  in  radice  supercilii  subortus 
est,  qui  brevi  disparuit.  Ad  vesperem  bene  se  habebat 
aeger,-  quum  tamen  juvenis  esset  et  robustus,  ei  venam 
secuimus.  Altera  die ,  post  bonam  noctem,  aliquis 
aderat  calor  carnium,  pulsus  quidquam  naturali  erat 
frequentior ,  nonnulla  epiphora ,  sed  nullus  oculi  do¬ 
lor.  Sequentibus  diebus  omnia  perinde  procedebant 
ac  si  oculus  non  esset  vulneratus.  Quinta  die  apertas 
tenere  palpebras ,  nona  vero ,  jam  per  aulas  clinicas 
spatiari,  aegro  concessimus.  Pupilla  formae  quadratae, 
nigra  et  visui  opportunissima  se  praebebat,  et  aeger 
per  illam  minora  quoque  objecta  distinguere  poterat. 

Praeterlapsis  a  prima  chirurgia  Iribus  hebdomadibus, 
staphyloma  oculi  dextri,  loco  medio  inter  ejus  apicem  ct 

basim,  excidimus:  excisio  fiebat  keratotomo  majori,  quo 
cornea  deorsum  secta  est.  sursum  vero,  sectio  facta  est 
forficibus,  arrepto  volsellae  dentatae  ope  panno,  tan- 
quam  in  keratotomia  inferiore,  jam  deorsum  secto.  Cum 
humore  aqueo,  lens  quoque,  ex  oculo  excidit.  Sub  exci¬ 
sione  staphylomatis,  aeger  dolores  acerbos ,  qui  tamen 
post  dimidiam  horam  remiserunt,  persensit.  Post  meri¬ 
diem,  nonnihil  inhorruit  aeger,  dein  incaluit,  et  dolor 
quoque  oculi  exasperatus  est:  circa  septimam  vesperti¬ 
nam,  odontalgiam,  circa  nonam  vero,  dolores  in  oculo 
vehem entissimos  accusavit,  sanguis  ex  oculo  sat  abunde 
stillavit,  et  sublatae  in  tumorem,  a  concreto  infra  illas 
sanguine,  erant  palpebrae:  nocte  tamen  ad  horas  quin¬ 
que  aeger  dormivit.  Secunda  die ,  dolores  admodum 
mites  oculum  tenebant,  pulsus  naturali  parum  erat 
frequentior:  palpebrae,  a  subter  contracto  cruore,  quid¬ 
quam  eminebant.  Tertia  die ,  jam  rubere  et  tumere  ab 
inflammatione  palpebrae  coeperunt,  et  oculus  quoque 
inflammatus,  ex  orbita  prominuit.  (Ophthalmoblepharitis). 
(Fomenta  saturnina.  Sulphas  sodce ).  Oculi  et  palpebra¬ 
rum  tumor  inflammatorius  cum  aliqua  febre,  ad  se¬ 
ptimam  usque  diem  perseveravit,  et  per  hoc  tempus, 
fomenta  saturnina  egelida  aeger  sibi  admovebat  cum 
dulcedine.  Octava  die,  molliri  et  recedere  tumor  coepit: 
ea  die  primum,  palpebras  aliquantum  diduximus,  et  ocu¬ 
lum  inspeximus:  conjunctiva  ocularis  tota  erat  cliemo- 
\ 

tica ,  et  vulnus  oculo  inflictum  purulentam  escharam 
referebat,  inaequalem,  supra  quam  hic  illic  jam  pullulari- 

tes  visebantur  papillae  corneae  :  pulchrum  tum  fuit, 
sequi  naturae  processum  in  vulnere  oculi ,  cui  nil  solidi 
subjectum  erat,  sed  tantum  vitreus  humor*,  tertia  hebdo¬ 
made  scilicet,  vulnus  illud  orbiculare,  quod  prius  escha¬ 
ram  purulentam  offerebat,  jam  prorsus  erat  detersum, 
et  papillis  carneis  coopertum:  conjunctiva,  prius  a 
chemosi  valde  turgida,  ad  finem  tertiae  hebdomadis, 
ad  normalem  conditionem  erat  reversa,  tantum  nonni¬ 
hil  rubebat:  oculus  naturalem  iterum  colorem  acquisi- 
verat,  sed  loco  corneae,  superficiem  carunculis  obses¬ 
sam  referebat.  Carunculis  iliis,  circa  quadragesimam 
diem,  pseudomembrana,  seu  pseuclocornea  coloris  ex  albo 
livescentis,  erat  superinducta.— In  tabula  litho graphica, 
(Oc:  IV)  videnda  est  pupilla  nova,  in  cantho  interno 
oculi  sinistri  patefacta ,  et  videndum  est  stapliyloma 
globosum  prae  magnum  oculi  dextri,  quod  propter  mo¬ 
lem  suam,  inferiorem  palpebram  deorsum  premit. 

Stapliyloma  sphcericum  oculi  dextri ,  leucoma  centrale 
oculi  sinistri ,  cum  synechia  fere  totius  marginis  pu - 
pillce.  Corectomia  a  latere  temporis ,  fausto  eventu, 
(In  tabula  iitbographica  Oc:  V.) 

Operarius  annos  triginta  natus,  boni  habitus,  5  Se¬ 
ptembris  1845  in  Schola  susceptus,  oculum  dextrum 
caecum  habebat  a  staphylomate  globoso  oculi  dextri,  et 
oculum  sinistrum  quoque  caecum,  a  leucomate  corneae 
praemagno,  cui  totus  adhaerebat  margo  pupillae,  prae- 

ter  exiguissimam  rimam ,  quae  a  margine  leucomatis 
abscondita,,  aegre,  et  inspecto  tantum  obliquiter  oculo, 
deprehendi  poterat.  In  nitrariis  prope  Poltavam  occu¬ 
patus,  ante  annum,  opbtbalmoblenorrboea  gratissima, 
quae  caecitatem  induxit,  adortus  fuerat. 

3  0  Septembris ,  vulnusculum  linearum  circiter  dua¬ 
rum,  in  extremo  externo  corneae  margine  kerato- 
tomo  sectum  est,  hamulus  ophthalmicus  per  tulnus  in 
cameram  anteriorem  immissus  est,  margo  pupillaris 
arreptus  et  ex  vulnere  traductus ,  excisus  est.  Nulla 
omnino  phlogosis,  nullus  dolor  vulnus  excepit:  pupilla 
a  latere  temporis,  fere  trans  ver  sim  ovata,  justae  magni¬ 
tudinis,  nigerrima,  videndi  potentiam  apprime  restituit. 
Dimissus  est  12  die  a  chirurgia.  In  tabula  lithogra- 
phica  N“us  Y.  refert  oculum  dextrum  cum  staphylomate 
globoso,  et  oculum  sinistrum  cum  nova  pupilla,  a 
latere  leucomatis. 

Atresia  utriusq\te  pupillce ,  a  pr (egressa  iritide.  Corec- 
tomia  in  oculo  dextro ,  a  latere  nasi ,  fausto  eventu . 

Rtisticus  ex  agro  Yoronesch,  annum  quadragesimum 
quintum  agens,  habitus  sani  et  robusti,  tribus  annis  abhinc 
subor ta  oculi  inflammatione,  quae  plure s  menses  traxit 
ct  vehementes  oculorum  dolores  socios  habuit,  faculta¬ 
tem  videndi  amiserat. 

19  die  Maii  in  Schola  susceptus,  signa  praegressae 
iritidis,  graviora  in  sinistro  quam  in  dextro  oculo, 

obtulit:  pupilla  oculi  dextri  erat  valde  angustata,  eam- 
que  totam  pseudomembrana  occupabat:  pupilla  oculi 
sinistri  prorsus  erat  conglutinata  ,  iris  alienati  coloris  et 
extenuata:  lucem  a  tenebris  uterque  oculus  distingue¬ 
bat,  promptissime  dexter,  multo  segnius  oculus  sinister, 
in  quo  forte,  a  tergo  clausae  et  alienatae  iridis,  suspi¬ 
canda  quoque  erat  cataracta. 

25 -die  Mali  1816  corectomiam  fecimus  in  oculo  dex¬ 
tro:  membranula  quae  pupillam  occupabat  et  cui  totus 
pupillae  margo  adhaerebat,  opacior  erat  in  centro  quam 
in  circumferentia:  spes  igitur  adfuit,  posse  adhaesio¬ 
nes  illas  tenujores  trahenti  hamulo  cedere  et  rumpi: 
quamobrem,  pupillam,  per  corectomiam  fecimus ,  infli¬ 
cta,  a  latere  narium  in  extrema  circumferentia  corneae 
plagula  vix  linearum  duarum ,  insinuato  in  anteriorem 
cameram,  usque  ad  marginem  pupillae  hamulo,  arrepta 
iride,  extrorsum  tracta,  atque  forficibus  excisa.  Mem¬ 
branula  margini  pupillari  adhaerens ,  quasi  candi¬ 
dus  discus,  in  sede  remansit;  iris  Vero,  modicissima 
tractione  adhibita,  a  membranula  divelli,  et  ex  oculo  evoca- 
ri  passa  est.  Protinus  per  novam  pupillam  res ,  quae 
circumstabant,  distinguere  homo  potuit.  Oculus  velatus 
est,  sine  taeniolis  adhaesivis. 

Ea  die  et  proxima  nocte,  omnino  sine  dolore  ocu¬ 
lus  fuit.  Matutina  visitatione  subsequentis  diei,  pulsus 
aegri  aliquantum  frequentior  et  durior  visus  est,  quam¬ 
obrem  vena  secta  est.  Ga teris  diebus,  nullum  reme¬ 
dium  adhibitum  fuit,  praeter  unciam  unam  altcramve 

sulphatis  sodse.  — Sexta  die,  ambulandi  per  aulas  cli¬ 
nicas,  duodecima  vero  jam  discedendi,  gegro  concessum 
est:  per  novam  pupillam,  prompte  aciculam  distinguere 
poterat.  In  tabula  lithhographica  N*us  VI,  exhibet  ocu¬ 
lum  dextrum  cum  pupilla  nova ,  transversa,  a  latere 
nasi:  videnda  quoque  in  eo  oculo  est  membranula, 
in  centro  opacissima,  quae  pupillam  occupans  et  radios 
lucis  intercipiens,  caecitatem  induxerat.  In  oculo  si¬ 
nistro  videnda  est  pupilla  impervia ,  pseudoplasmate 
impleta. 

Iridodialysis  oculi  dextri ,  nullo  labore  absoluta ,  in¬ 
faustissimo  eventu. 

Rusticus  septuagenarius  laxi  habitus,  quum  ante 
annos  decem  ligna  secuisset,  oculum  sinistrum  ligni 
lragmine  vehementer  vulneraverat,  indeque  oculum,  su- 
borta  ophthalmitide  purulenta,  perdiderat.  Anno  circiter 
abhinc,  forte  Ophthalmia  gravissima  oculum  dextrum 
invasit,  ex  qua  ille  quoque  oculus  videndi  facultatem 
amisit.  Rusticus  igitur  utroque  oculo  caecus,  in  Scho¬ 
lam  traductus  est,  10  die  Martii  1846. — In  oculo  sini¬ 
stro,  pro  cornea,  cicatrix  visebatur:  cornea  vero  oculi 
dextri  magnum  leucoma  gerebat,  quod  a  latere  nasi 
tantum,  quadrantem  corneae  partem  non  occupabat: 
iris,  trans  locum  corneae  adhuc  pellucidum,  appare¬ 
bat  coloris  obsoleti,  non  naturalis,  extenuata,  qualis 
esse  solet  a  praegressa  iriticle.  Margo  pupillae  fere  to- 

tus  leucomati  adhaerebat,  supererat  tantum  angustis¬ 
simus  pupillae  hiatus  ,  per  quem  aeger,  nisi  utcumque 
videre,  saltem  prompte  lucem  a  tenebris  discernere  de¬ 
buisset:  nihilominus,  aeger  lucem  aegre  tantum  poterat 
discernere  :  generatam  igitur,  a  praegressa  Ophthalmia, 
quoque  cataractam  fuisse,  suspicati  sumus.  Aderat  prae¬ 
terea  chronica  lippitudo,  sive  a  senio,  sive  a  perpessa 
ante  annum,  gravissima  phlogosi. 

15  Martii ,  periculum  novae  pupillae  fecimus  per  iride- 
ctomedialysin,  locus  enim  corneae  adhuc  pellucidus,  nimis 
erat  angustus,  ut  corectomia  tuto  fieri  potuisset  :  alioquin, 
pupillae  adhuc  pervius  hiatus,  adeo  erat  exiguus,  ut, 
ubi  corectomia  lacta  fuisset,  margo  iridis,  vix  sequi  tra¬ 
hentem  hamulum  potuisset .  et  pupilla  ,  per  hanc  me¬ 
thodum  absolutam,  nimis  angustam  et  visui  imparem 
tantum  rimam  obtulisset.  Quamobrem ,  vulnusculum , 
de  more,  in  margine  leucomatis,  prope  locum  corneae 
pellucidum  infliximus,  hamulum  simplicem,  in  cameram 
anteriorem  oblique  ad  orbiculum  ciliarem  usque,  immi¬ 
simus,  et  arreptam  iridem  ex  vulnere  protractam,  for¬ 
ficibus  excidimus.  Mox,  sanguis  cameras  implevit,  et 
novam  pupillam  abscondidit:  quum  tamen  momentum 
aliquod,  etsi  brevissimum,  semper  interjectum  sit  inter 
iridis  evulsionem  ab  orbiculo  ciliari,  et  sanguinis  ex 
laceratis  vasculis  effusionem,  eo  momento,  per  novam 
pupillam  videre  potuimus  cataractam,  quae  candore 
suo,  in  oculos  incidit:  cataractam  tamen  aggressi  non 
sumus,  ne  oculus  ab  operatione  nimis  laederetur,  eam- 

que  in  posterum,  ubi  pupilla  nova  successura  fuisset, 
aggredi  statuimus. 

Oculus,  sub  chirurgia,  perinde  tranquillus  et  immobi¬ 
lis  fuit,  ac  si  omni  sensu  careret:  operatio  igitur  tota, 
neque  facilius,  neque  tutius  fieri  unquam  potuisset : 
cornea  vero,  vix  inflicto  vulnere,  et  effluxo  humore 
aqueo,  flaccida,  in  plicas  fere  subsedit. 

Ea  die  ad  vesperem,  magis  quam  de  more  fieri  solet, 
oculus  dolebat,  nonnulla  quoque  febris  aderat,  nam 
carnes  justo  magis  calebant,  et  arteriae  concitatae,  justo 
celerius  pulsabant  —  (V enciesectio  ,  sulplias  sodce, — fo¬ 
menta  j  rigida  ex  infuso  belladonnce  oculo  admovenda.) 

2 -a  die:  noctem  satis  tranquille  aeger  transegit: 
mane,  non  tam  de  dolore,  quam  de  pruritu  in  oculo 
vulnerato  conquerebatur:  diductis  aliquantum  palpe¬ 
bris,  conjunctivam  palpebrarum  valde  rubram  vidimus: 
nonnihil  rubra  erat  quoque  conjunctiva  ocularis ,  non 
magis  vero  quam  in  taraxi ;  stamina  muci,  tum  pal¬ 
pebris,  tum  bulbo  quoque  adhaerebant:  camera  ante¬ 
rior,  sub  operatione  collapsa,  jam  naturaliter  turgebat: 
sanguinis  in  cameris  effusi  tantum  vestigium  remane¬ 
bat,  et  per  novam  pupillam,  jam  cruore  vacuam,  ca¬ 
taracta  se  ostendebat.  Quum  indubia  signa  nasciturae 
ophlhalmoblennorrhoeae  jam  adfuissent,  oculo  solutio¬ 
nem  argenti  nitrici  ex  granis  tribus  pro  uncia ,  instil¬ 
lavimus,  et  in  ambitu  orbitae  duodecim  hirudines  affixi¬ 
mus.  Vespere ,  conjunctivam  ocularem  prorsus  c  li  e  mo¬ 
ti  cam,  et  oculum  ex  orbita  nonnihil  protrusum  inve- 

nimiis:  muci  secretio  abundissima  erat,  et  oculus  ita  se 
habebat  ac  solet  post  cataractae  extractionem,  quam  oph- 
thalmitis  sequitur.  Actum  igitur  jam  esse  de  oculo  judi¬ 
cavimus  ,  neque  vehementiorem  adhibere  antiphlogisti- 
cam  methodum,  in  provecta  aegri  aetate,  consultum  esse 
duximus;  semper  enim  vidimus  post  cataractae  extra¬ 
ctionem,  omnem  curationem  irritam  iri,  ubi  conjunctiva 
fiat  chemotica ,  et  ubi  oculus  ex  orbita  vel  parum 
protrudat.  Fomenta  igitur  aromatica  tantum,  oculo  su¬ 
perposuimus,  operamque  dedimus,  ut  alvus  lubrica  ser¬ 
varetur.  Subsequentibus  diebus,  ophthalmoblennorrhoea 
gravior  evasit,  oculus  ex  orbita  sensim  eminuit,  palpe¬ 
brae  quoque  ,  ab  inflammatione  intumuerunt,  cornea 
in  suppurationem  abiit. 

Casum  propterea  aclnotavi,  quod  inter  permultas 
iridodialyses  quas  feci,  nunquam  sese  casus  mihi  obtu¬ 
lerit,  quem  ophthalmitis  purulenta  sequuta  fuerit. 

Pupillce  arte  factae,  vetustate  notabiles.  -Fig:  21.  22. 

Praeter  pupillas  novas  quas  hocce  anno  fecimus, 
peculiarem  quoque  attentionem  sibi  vindicarunt  casus 
duo  veteris  coremorphoseos  ,  qui  fortuita  occasione,  se  in 
Schola  hocce  anno  obtulerunt,  alter  in  puella  tredecim 
annorum ,  alter  in  viro  annorum  triginta  trium. 

Puella,  ancillae  munera  explebat  apud  aegrotantem, 
cui  Februario  mense  perinaeum,  propter  vastum  absces¬ 
sum  inter  sacrum  et  rectum  intestinum,  incideramus. 
(V.p.  223.)  Vir  autem,  in  Scholam  se  contulerat  ob  levem 

contusionem,  quam  sustinuerat.  Quum,  in  oculis  ieuco- 
matosis  tam  puellae  illius,  quam  viri,  pupillam  non 
naturalem  vidissemus,  re  propius  percontata,  rescivi¬ 
mus,  puellam  anno  1838,  virum  anno  1837,  jam  in 
Scliolam,  caecitatis  causa  se  recepisse,  et  chirurgiam, 
per  quam  visus  facultas  iis  fuerat  restituta ,  tum  subi- 
isse.  Occasionem  ita,  profecto  non  frequentem,  nacti 
sumus,  cognoscendi  conditionem  et  usum  illarum  pu¬ 
pillarum,  jam  pluribus  praeterlapsis  annis,  ex  quo  arte 
factae  fuerant.  Percontatis  clinicis  adversariis  anni  1837, 
et  1838,  ea,  quae  ad  singulum  horum  aegrotantium  per¬ 
tinent,  sic  fere  sunt: 

Puella,  quum  Martio  mense  anni  1838  in  Scholam 
traducta  fuisset,  quintum  aetatis  annum  agebat,  et 
utroque  oculo  caeca  erat:  vastum  nempe  in  utra  que 
cornea  gerebat  leucoma,  cui  totus  fere  pupillae  margo 
erat  adhaesus,  patente  tantum  minimo  hiatu  a  latere 
temporis.  Angustissima  rima  pupillae  adhuc  perviae, 
ob  synechiam,  versus  leucoma  attracta,  nullius  erat 
usus,  tota  enim  a  limbo  leucomatis  erat  obtecta:  puella 
igitur,  incomitata  incedere  necjuibat,  sed  promptissime 
lucem  a  tenebris  discernebat.  Pupillam  novam,  ei  fece¬ 
ramus  per  corectomiam  in  utroque  oculo  a  latere  tem¬ 
poris,  qua  parte  scilicet  pupillae  margo,  leucomati  non 
adhaerebat.  Chirurgia,  sine  ullo  infausto  eventu  in 
utroque  oculo  successerat,  dimissaque  aegra  fuerat, 
die  decima  quinta  a  suscepta  curatione. — Februario  mense 
anni  1846,  quum  puellam  hanc,  jam  annum  decimum 

tertium  agentem,  vidissemus,  factas  olim  pupillas  Inve¬ 
nimus  puras,  nigerrimas,  sine  ullo  internarum  partium 
suffusionis  vestigio.  Pupillae,  sicut  in  effigie  ‘2 l  fide¬ 
liter  expressae  visuntur  ,  transversi m  a  latere  temporis 
sitae  sunt,  sed  nonnihil  oblique  sursum  spectant.  Mar¬ 
gines  utriusque  pupillae,  pro  vario  lucis  gradu,  tanquam 
in  pupillis  naturalibus  se  se  aliquantum  diffundunt  et 
contrahunt.  Pupilla  oculi  sinistri,  altitudinem  lineae 
sesquiunius,  et  longitudinem  linearum  duarum  circiter 
aequat;  sed  pupilla  oculi  dextri  angustior  est ,  altitu¬ 
dinis  scilicet  est  circiter  lineae  unius.  —  Puella  per 
novas  pupillas  minora  quoque  objecta  prompte  cernit, 
aciculam,  puta,  rugas  in  palma  manus  exaratas:  sed 
distinctius  oculo  dextro,  quam  sinistro.  —  Etiamsi  no¬ 
vam  pupillam  in  utroque  oculo,  et  in  utroque  a  latere 
temporis  gerat,  nihilominus  tamen,  puella  neque 
diplopia,  neque  strabismo  affecta  est. 

Homo  autem,  quum  mense  Septembri  anni  1837  in 
Scholam  se  recepisset,  annum  agebat  vigesimum  quin¬ 
tum:  inde  ab  annis  decem,  ab  Ophthalmia  variolosa,  ocu¬ 
lum  sinistrum  suppuratione  perdiderat:  (tabes  oculi), 
oculi  autem  dextri  corneam  leucoma  vastissimum  occupa¬ 
bat,  pellucido  duntaxat  quadrante  corneae  superiore 
externo:  margo  pupillae  fere  totus  leucomati  adhae¬ 
rebat,  et  minima  tantum  pupillae  particula,  adhuc  per¬ 
via  remanebat,  sed  tota,  a  leucomate  erat  abscondita. 
Contra  locum  corneas  pellucidum  pupillam  feceramus  10 
Octobris  anni  1837:  per  vulnus  in  extrema  circumfc- 

rentia  corneae  inflictam,  iris  ope  volsellae  Bloineri  extracta 
fuerat;  sed  prius  quam  iris  forficibus  excisa  fuisset,  aeger 
repente,  et  magna  violentia,  sursum  et  introrsum  ocu¬ 
lum  contorsit;  unde  evenit y  ut  volsella,  quae  repentinum 
oculi  motum  sequi  haud  potuerat,  partem  superiorem 

/  i 

iridis  ab  orbiculo  ciliari  quoque  divellerit,  et  ex  vul¬ 
nere  traduxerit:  excisa  iride,  habenula  ejus,  in  vulnere 
incarcerata  remanserat,  haec  habenula  pupillam  novam 
in  duas  partes  quodammodo  separabat,  superiorem  et 
ampliorem  alteram,  alteram  inferiorem  et  angustiorem: 
pars  superior  pupillae,  fortuitae  iridodialysi  tribui  debu¬ 
erat;  pars  inferior,  corectomiae.  Etiamsi  sub  chirurgia 
modo  memoratum  infortunium  contigisset,  nihilominus 
tamen,  oculus  bene  vulnus  pertulit:  inflammatio  sequuta 
non  est,  et  facta  semel  tantum,  mox  post  chirurgiam, 
venaesectione,  oculus  sanationem  recepit,  quin  infaus¬ 
tus  aliquis  eventus  interveniret.  Vir  decima  septima 
die  dimissus,  potuit  dein,  ut  modo  nobis  narravit,  cu¬ 
rato  oculo  uti,  nec  eo  oculo  deinceps  unquam  laboravit. 
Etiamnum  hic  homo  rudiora  famuli  munera  in  urbe 
explet,  apud  Sacerdotem  Ecclesiae  S-ti  Nichaelis. 

Icon  22'a  hunc  hominem  repraesentat:  oculus  dexter 
tabidus  est;  sinister  pupillam  a  latere  temporis,  sur¬ 
sum  patentem ,  puram ,  nigerrimam ,  a  transversa  iri¬ 
dis  habenula  induas  partes  divisam,  gerit.  Visus  duplex 
non  est,  pupilla  superior,  amplior,  illa  est,  quae  prae¬ 
cipui  usus  est. 


FINIS. 


'i 


t 


* 


y-~ 'ytfyvvy 


